Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
iPhone ចេញសេរីថ្មីរាល់ឆ្នាំ! បើ១០ឆ្នាំមុន វិនិយោគលុយ ១ពាន់$ជាមួយក្រុមហ៊ុន Apple ដល់ពេលនេះចំណេញប៉ុន្មាន?	https://business-cambodia.com/articles/how-much-you-earn-if-you-invested-in-apple-1000-dollars	ជារៀងរាល់ឆ្នាំ ក្រុមហ៊ុន Apple តែងតែបញ្ចេញនូវទំនិញសេរីថ្មីប្រចាំឆ្នាំ ហើយកាលពីពេលថ្មីៗក្រុមហ៊ុនបច្ចេកវិទ្យាមួយនេះ ទើបតែប្រកាសបើកបង្ហាញ iPhone 14 ដែលជាសេរីចុងក្រោយបង្អស់របស់ខ្លួនសម្រាប់ឆ្នាំ២០២២។ បើតាមការចុះផ្សាយរបស់សារព័ត៌មាន CNBC អ្នកវិភាគឧស្សាហកម្មបានឱ្យដឹងថា “ការចេញលក់នូវទំនិញថ្មីជារៀងរាល់ឆ្នាំរបស់ Apple គឺជាផ្នែកសំខាន់មួយ ដែលអាចជួយឱ្យរង្គើរដល់តម្លៃភាគហ៊ុនរបស់ក្រុមហ៊ុននេះ”។ ហើយជាទូទៅតម្លៃភាគហ៊ុនច្រើនតែកើនឡើងនៅក្រោយពេលដែលសន្ទុះនៃការលក់មានសម្រើបហក់ឡើងកាន់តែខ្ពស់។ នាថ្ងៃទី៧ ខែកញ្ញា ឆ្នាំ២០២២ នេះ ផ្សារភាគហ៊ុនរបស់ Apple ត្រូវបានបើកឱ្យជួញដូរនៅក្នុងតម្លៃ ១៥៤.៨៣ដុល្លារក្នុងមួយហ៊ុន។ ប្រសិនបើអ្នកវិនិយោគ ១ពាន់ដុល្លារជាមួយនឹង Apple កាលពី ១០ឆ្នាំមុន នោះមកដល់ពេលនេះលុយរបស់អ្នកនឹងកើនឡើងដល់ប្រមាណ ៦,៦៦៥ដុល្លារ (ខ្ទង់ ៥៤០%)។ សូមរំលឹកថា ភាគហ៊ុនរបស់ Apple បានចាប់ផ្ដើមដាក់ឱ្យជួញដូរជាសាធារណៈ នៅថ្ងៃទី១២ ខែធ្នូ ឆ្នាំ១៩៨០ ក្នុងតម្លៃ ២២ដុល្លារក្នុងមួយហ៊ុន។ ប្រសិនបើអ្នកវិនិយោគ ១ពាន់ដុល្លារតាំងពីពេលចាប់ផ្ដើមដំបូង មកដល់ពេលនេះភាគហ៊ុនរបស់អ្នកនឹងមានតម្លៃជាង ១.៦លានដុល្លារទៅហើយ។ គួរបញ្ជាក់ផងដែរថា គិតត្រឹមខែមករា ឆ្នាំ២០២២នេះ ក្រុមហ៊ុន Apple មានតម្លៃសរុបប្រមាណ ជាង ២ពាន់ពាន់លានដុល្លារ ។ ទន្ទឹមនឹងនោះ Apple ក៏ត្រូវបានគេចាត់ទុកជាក្រុមហ៊ុនបច្ចេកវិទ្យាយក្សមួយដែលឈរជើងលំដាប់ជួរមុខនៅសហរដ្ឋអាមេរិក និងក្នុងសាកលលោកទាំងមូលផងដែរ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T09:16:25.199Z", "category": "ហិរញ្ញវត្ថុ", "views": 408, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លោក អេ សាកសិរិ ច្នៃឡានការ៉េ កាត់សក់ចល័ត ១ខែរកចំណូលបានជិត១ម៉ឺន$ ដោយមានគន្លឹះទាក់ភ្ញៀវ៣នេះ	https://business-cambodia.com/articles/design-car-a-portable-haircut	លោក អេសាកសិរិ ឈូឡាកាសសៀន  (A-Saksiri Chulakasian) មានអាយុ៤៦ឆ្នាំ ជនជាតិថៃ បានកែច្នៃរថយន្តការ៉េ ដើម្បីជាហាងកាត់សក់ចល័ត ដែលអាចបង្កើតលុយម៉ឺនៗដុល្លារក្នុងមួយខែ។ នេះបើយោងតាមការចុះផ្សារគេហៈទំព័រ SENTANGSEDTEE កាលពីថ្ងៃទី៥ ខែកញ្ញា ឆ្នាំ២០២២ កន្លងទៅនេះ។ លោកអេ បាននិយាយថា ដំបូងឡើយលោក មានហាងកាត់សក់មួយ ហើយមិនមានគំនិតចង់បើករបរកាត់សក់ចល័តនេះទាល់តែសោះ ប៉ុន្តែនៅថ្ងៃដែលជំងឺកូវិដ១៩ចូលមកដល់ លោកត្រូវបង្ខំចិត្តបិទទ្វារហាងកាត់សក់ដែលលោកបានបើកអស់ពេលជាង១០ឆ្នាំមកហើយ។ ហើយដោយសង្កេតឃើញថា គ្មានចំណូលចូលសោះនោះ លោកក៏ចាប់ផ្តើមមានគំនិតមួយគឺ ដើរកាត់សក់ដល់ផ្ទះ ដោយមានត្រឹមតែកៅអីជ័រមួយ និងសម្ភារៈកាត់សក់តាមខ្លួន ដោយធ្វើកាដាក់កាត់នៅពីមុខផ្ទះភ្ញៀវតែម្តង។ បន្ទាប់ពីដើរកាត់លក់បែបបុរាណនេះអស់មួយរយៈ លោកក៍ចាប់ផ្តើមមានគំនិតមួយទៀតថា ចង់សម្រួលការងាររបស់ខ្លួនឱ្យកាន់តែប្រសើរជាងនេះ ក្រោយមកលោករកឃើញគំនិតមួយគឺក៏ទិញឡានការ៉េ ហើយរៀបចំកែច្នៃវា ជាកន្លែងកាត់សក់ ដោយដាក់បញ្ចូលម៉ាស៊ីនត្រជាក់មួយ កៅអីមួយ និងភ្ជាប់ជាមួយកញ្ជាក់មួយ។ ទន្ទឹមនឹងនេះដែរ ខាងក្រោមនេះគឺជាក្បួនលក់សំខាន់ៗចំនួន៣ដែលលោកតែងតែធ្វើ៖ ១. កំណត់ទីតាំងដែលត្រូវទៅ លោកបានកំណត់យ៉ាងច្បាស់ថាតំបន់ដែលលោកត្រូវឆ្លងកាត់មានទីតាំងនៅកន្លែងណាខ្លះ ដោយមានការបែងចែកថ្ងៃត្រឹមត្រូវ ពីថ្ងៃអាទិត្យ ទៅថ្ងៃច័ន្ទត្រឹមម៉ោង ៥.00ព្រឹក-៩.00យប់ លោកត្រូវទៅកាត់នៅត្រង់ណា ហើយនៅថ្ងៃព្រហស្បតិ៍-អាទិត្យ លោកត្រូវបើកឡានទៅចតនៅតំបន់ណា ដោយព័ត៌មានទាំងអស់ លោកបានធ្វើការផុសក្នុងផេកផ្លូវការរបស់លោក ការដែរធ្វើបែបនេះហើយបានអតិថិជនងាយស្រួលក្នុងការត្រៀមខ្លួនកាត់ និងប្រាប់តៗគ្នាថាថ្ងៃនេះ ឡានចល័តរបស់លោក ទៅតំបន់ណា។ ២. ការបញ្ចុះតម្លៃ លោកបានបន្ថែមថា តម្លៃកាត់សក់ក្នុងម្នាក់មានតម្លៃ ៥.៥ ដុល្លារ ហើយតម្លៃក៏កាន់តែខ្ពស់ឡើងដល់ទៅប្រហែល ១០ ដុល្លារផងដែរ អាស្រ័យលើទីតាំងជិតឆ្ងាយ ប៉ុន្តែអ្វីដែលកាន់តែពិសេសនោះគឺ ប្រសិនក្នុងករណីភ្ញៀវមកកាត់មានគ្នាចំនួន៩នាក់ឡើងលោកនឹងធ្វើការបញ្ចុះតម្លៃជូន។ ដូច្នេះហើយទើបភ្ញៀវរបស់លោកភាគច្រើន មកជាក្រុមៗ ដោយបបួលមិត្តភ័ក្រ បងប្អូនរបស់របស់ពួកគេកាត់ជាមួយគ្នា ដើម្បីទទួលបានការបញ្ចុះតម្លៃកាន់តែថោក ហើយមានថ្ងៃខ្លះលោកមិនពិបាកខាតថ្លៃសាំងទៅកន្លែងផ្សេងទៀត ព្រោះមានភ្ញៀវពេញមួយថ្ងៃ។ ៣. ការកក់ទុកមុន ដូចបានជម្រាបខាងលើ ជាទូទៅមុននឹងលោកចេញទៅកាត់នៅទីតាំងណាលោកតែងតែផុសមុនមួយថ្ងៃ ហើយលោកក៏ទទួលកក់មុនផងដែរ។ ដោយលោកបានសរសេរថា “សូមអតិថិជនផ្ញើសារមកខ្ញុំដើម្បីកក់នៅលើទំព័រ Sxissors barber truck - Mobile barber car បន្ទាប់មកសួរតំបន់ណាមួយ ក្រោយមកទៀតធ្វើការណាត់ជួបដើម្បីណែនាំជួរ តម្លៃចាប់ផ្តើម ៥,៥ដុល្លារសម្រាប់គ្រប់ម៉ូត ដោយបង់លុយកក់ ៥០ភាគរយមុន”។ គួរជម្រាប់ផងដែរថា មកដល់ថ្ងៃនេះ លោក អេ អាចរកចំណូលបានជិតមួយម៉ឺនដុល្លារក្នុងមួយខែយ៉ាងតិច និងមួយថ្ងៃយ៉ាងអន់ណាស់ក៏ ៣០០ដុល្លារដែរ ។ ស្របគ្នានេះដែរ អតិថិជន ៧០ទៅ៨០ភាគរយ នៃអតិថិជនរបស់លោកភាគច្រើនជាមនុស្សចាស់ និងជនពិការ ដែលពិបាកក្នុងការធ្វើដំណើរ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T09:14:38.056Z", "category": "កំពូលអ្នកលក់", "views": 392, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
អភិបាលខេត្តរតនគិរីបញ្ជាក់ថាកំពុងខ្វះកម្លាំងពលកម្មជាង២ម៉ឺននាក់ ខណៈប្រាក់ខែមិនក្រោម២៥០$	https://business-cambodia.com/articles/job-in-rattanakiri-province	អភិបាលខេត្តរតនគីរី បានលើកឡើងថានៅក្នុងខេត្ដរបស់ខ្លួនកំពុងខ្វះខាតកម្លាំងពលកម្មជាង២ម៉ឺននាក់ ដើម្បីទៅបំពេញការងារតាមវិស័យដែលមានសក្កានុពលនៅក្នុងតំបន់ ខណៈប្រាក់ពលកម្មវិញគឺមិនក្រោម២៥០ដុល្លារនោះឡើយនៅក្នុង១ខែ។ នេះបើតាមការចុះផ្សាយរបស់ក្រសួងព័ត៌មាន នៅថ្ងៃទី០៨ ខែកញ្ញា ឆ្នាំ២០២២។ ថ្លែងប្រាប់ឱ្យដឹងក្នុងអំឡុងពេលចុះធ្វើយុទ្ធនាការអន្ទាក់សូន្យនៅខេត្តរតនគិរី ឯកឧត្តម ញ៉ែម សំអឿន អភិបាលនៃគណៈអភិបាលខេត្តរតនគិរី  បានបញ្ជាក់ថា ក្រុមហ៊ុនដែលកំពុងវិនិយោគកសិឧស្សាហកម្ម ក្នុងនោះមានដំណាំកៅស៊ូជាង៧ម៉ឺនហិកតា កំពុងខ្វះ កម្លាំងកម្មករខ្លាំង ខណៈតម្លៃប្រាក់ឈ្នួលក្នុងពេលបច្ចុប្បន្ន ត្រូវបានផ្តល់មិនក្រោម២៥០ដុល្លារនោះទេ ក្នុងមួយខែ។ ដូចគ្នានេះ លើដំណាំចេកអំបូងសម្រាប់នាំចេញ ដែលបាននិងកំពុងពង្រីកផ្ទៃដីដាំជាង១ម៉ឺន ហិកតាជាបណ្តើរៗដែរនោះ ក៏ខ្វះកម្លាំងពលកម្មដូចគ្នា និងបានជំនួសមកវិញដោយកម្លាំងជំនាញពីប្រទេស វៀតណាម។ នេះមិនទាន់រាប់ដល់កម្លាំងការងារក្នុងវិស័យទេសចរណ៍ ដែលខេត្តសម្បូរទៅដោយតំបន់ ទេសចរណ៍ធម្មជាតិ មានដូចជា៖ឧទ្យានជាតិវីរៈជ័យ ឧទ្យានជាតិអូរយ៉ាដាវ ឧទ្យានជាតិវើនសៃ-សៀមប៉ាង ដែនជម្រកសត្វព្រៃលំផាត់ តំបន់ប្រើប្រាស់ច្រើនយ៉ាងបឹងយក្ខឡោម តំបន់ការពារទេសភាពបឹងលំកុដ តំបន់ការពារទេសភាពបឹងយក្សអោមយក្សក្រា និងតំបន់ទេសភាពផ្សេងទៀត។ គួរបញ្ជាក់ផងដែរថា បច្ចុប្បន្ននៅក្នុង ខេត្តរតនគីរី មានក្រុមហ៊ុនវិនិយោគដីសម្បទានសេដ្ឋកិច្ចចំនួន២៦ក្រុមហ៊ុន លើផ្ទៃដី សរុបជាង១៥ម៉ឺនហិកតា ក្នុងនោះមានដំណាំកៅស៊ូ ដូងប្រេង ដំឡូងមី ស្វាយចន្ទី ឈើហូបផ្លែ ដំណាំកាហ្វេ និងដំណាំផ្សេងៗទៀត។ លើដំណាំកៅស៊ូកសិ-ឧស្សាហកម្ម និងគ្រួសារ កំពុងធ្វើអាជីវកម្មចៀរជ័រជាង៣ម៉ឺនហិកតា ខណៈរោងចក្រ កែច្នៃកៅស៊ូក្រែបមានចំនួន៧ទីតំាង៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T08:57:22.450Z", "category": "អចលនទ្រព្យ", "views": 860, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ស្ថានភាពវឹកវរ! ប្រទេសធំៗ៤ កំពុងជួបគ្រោះធម្មជាតិ លិចលង់ រញ្ជួយដី ធ្វើឱ្យអាជីវកម្មជាច្រើនត្រូវជាប់គាំង	https://business-cambodia.com/articles/storm-and-earth-quake-	ក្នុងរយៈពេលមួយសប្តាហ៍នេះ ពិភពលោកហាក់ជួបស្ថានភាពវឹកវរយ៉ាងខ្លាំង ក្នុងនោះមានទាំងគ្រោះធម្មជាតិ ទឹកជំនន់ ព្យុះ រញ្ជួយដី រួមទាំងភ្លើងឆេះព្រៃថែមទៀតផង។ស្របពេលដែលគ្រោះធម្មជាតិបានកើតឡើងបន្តបន្ទាប់នេះបានធ្វើឱ្យអាជីវកម្មក្នុងត្រូវរងផលប៉ះពាល់មិនអាចបន្តដំណើរការបាន មានតែជម្រើសមួយគឺបិទទ្វារ រងចាំស្ថានការណ៍ប្រសើរឡើងវិញប៉ុណ្ណោះ។ហើយប្រទេសដែលកំពុងរងគ្រោះដោយសារគ្រោះវឹកវរនេះរួមមាន៖ ១.ប្រទេសកូរ៉េខាងត្បូង កាលពីថ្ងៃអង្គារកន្លងទៅ ប្រទេសកូរ៉េខាងត្បូងបានទទួលរងការវាយប្រហារពីព្យុះ Hinnamnor ក្នុងនោះកូរ៉េក៏បានបង្ខំចិត្តឱ្យលុបចោលជើងហោះហើរ នឹងផ្អាកប្រតិបត្តិការអាជីវកម្មមួយចំនួន និងបិទសាលារៀនផងដែរ។បើតាមការឱ្យដឹងពីសារព័ត៌មានរ៉យទ័របានចុះផ្សាយថា ប្រធានាធិបតីកូរ៉េលោក Yoon Suk-yeol បាននិយាយថា លោកកំពុងតែស្ថិតក្នុងការរង់ចាំ បន្ទាប់ពីបានបញ្ជាឱ្យអាជ្ញាធរប្រឹងប្រែងអស់ពីសមត្ថភាពដើម្បីកាត់បន្ថយពីការខូចខាតនៃព្យុះទីហ្វុងនេះ។ខណៈពេលដែលព្យុះនេះបានវាយប្រហារខូចហេដ្ឋារចនាអស់ជាច្រើននិងធ្វើឱ្យមនុស្សពីរនាក់បានបាត់បង់ជីវិតក្នុងព្រោះធម្មជាតិដ៏កម្រមួយនេះផងដែរ។ ២.ប្រទេសចិន មិនឆ្ងាយពីកូរ៉េប៉ុន្មានឡើយ កាលពីថ្ងៃចន្ទកន្លងទៅភាគនិរតីនៃខេត្ត Sichuan របស់ប្រទេសចិនបានទទួលរងគ្រោះរញ្ជួដីកម្រិត ៦.៨ វ៉ិចទ័រ។ក្នុងគ្រោះធម្មជាតិដ៏រន្ធត់នេះបានបំផ្លាញហេដ្ឋារចនាសម្ព័នអស់ជាច្រើន បន្ថែមពីនេះ បើតាមការចុះផ្សាយរបស់សារព័ត៌មាន រ៉យទ័រ បានឱ្យដឹងថា រញ្ជួយដីនេះបានធ្វើឱ្យអ្នកស្លាប់កើនដល់ ៧៤នាក់ និងមានអ្នកបាត់ខ្លួន ២៦នាក់ ខណៈអ្នករងរបួលមានចំនួន ២៥៩នាក់។គួរបញ្ជក់ថា ក្រោយមានគ្រោះកាចនេះកើតឡើងមានប្រជាជនប្រមាណជា ១១,០០០នាក់ បានជម្លៀសទៅកាន់ទីមានសុវត្ថិភាព។ ៣.ប្រទេសថៃ ថ្ងៃអង្គារទី៦ខែកញ្ញាឆ្នាំ២០២២ ប្រទេសថៃបានរងគ្រោះដោយសារមានភ្លៀងធ្លាក់មិនឈប់បណ្ដាលឱ្យមានការស្ទះចរាចរណ៍ លិចផ្លូវ លិចឡាន ចលាចលពេញទីក្រុងបាងកកទាំងមូលផ្លូវត្រូវបានកាត់ផ្ដាច់ដោយសារកម្ពស់ទឹកឡើងខ្លាំង។យោងតាមការចុះផ្សាយរបស់ Bangkok post បានរាយការណ៍ថាខេត្តមួយនៅក្បែរ ទីក្រុងបាងកកកំពុងតែរងគ្រោះជន់លិចខ្លាំងជាងគេគឺខេត្ត Pathum Thani ដែលត្រូវបានជន់លិចយ៉ាងធ្ងន់ធ្ងរដោយភ្លៀងធ្លាក់មួយយប់ ក្នុងស្រុក LamLukKa ។តាមប្រភពដដែលបានឱ្យដឹងថា ជំនន់ទឹកភ្លៀងមិនទាន់ធ្វើឱ្យអ្នកណាម្នាក់ត្រូវបាត់បង់ជីវិតឡើយ ខណៈពេលដែលអភិបាលក្រុងបាងកក លោក Chadchart Sittipunt កំពុងតែព្យាយាមរកដំណោះស្រាយធ្វើយ៉ាងណាឱ្យស្ថានភាពទឹកថមថយទៅវិញ និងធ្វើការជម្លៀសប្រជាជនទៅកាន់ទីតួមានសុវត្ថិភាពផងដែរ។ ៤.សហរដ្ឋអាមេរិក បើក្រឡែកទៅប៉ែកអ៊ឺរ៉ុបឯណោះវិញ រដ្ឋកាលីហ្វ័រញ៉ាសហរដ្ឋអាមេរិក រងគ្រោះធម្មជាតិភ្លើងឆេះព្រៃសន្ធោសន្ធៅជាង ៤៥០០ហិចតា ដែលបណ្តាលមកពីកម្លាំងចរន្តអគ្គិសនីកើនឡើងលើសដែនកំណត់ ចំណែកឯព្យុះទីហ្វុងនៅប៉ាស៊ីហ្វិកក៏កំពុងបោះពួយយ៉ាងលឿនគ្របដណ្តប់យ៉ាងច្រើនប្រទេសផងដែរ។នេះបានយោងតាមចុះផ្សាយរបស់សារព័ត៌មាន BBC ។ គួរបញ្ជាក់ផងដែរថា ស្របពេលដែលប្រទេសជាច្រើនកំពុងជួបគ្រោះធម្មជាតិជាបន្តបន្ទាប់នេះ ជាសញ្ញាបង្ហាញថាបញ្ហាពិភពលោកកំពុងតែកើតមានឡើង ហេតុដូច្នេះ អាចនឹងមានគ្រោះធម្មជាតិកើតឡើងច្រើនអាស្រ័យហេតុនេះ សូមបងប្អូនមានការប្រុងប្រយ័ត្នឱ្យបានខ្ពល់ ខណៈពេលដែលកម្ពុជាយើងក៏កំពុងទទួលរងឥទ្ធិពលភ្លៀង និងខ្យល់កន្ត្រាក់ផងដែរនោះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T08:49:03.531Z", "category": "ចាប់ផ្តើមអាជីវកម្ម", "views": 429, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មុនជួយ Apple ឡើងតម្លៃ២ពាន់ពាន់លាន$ តើCEO Tim Cook មានប្រវត្តិសិក្សា និងការងារយ៉ាងណាខ្លះ?	https://business-cambodia.com/articles/tim-cook-ceo-apple	នៅក្នុងឆ្នាំ២០១១ លោក Tim Cook ត្រូវបានគេស្គាល់ថាជាអ្នកស្នងតំណែងដ៏សំខាន់ បន្ទាប់ពីបិតាស្ថាបនិកបច្ចេកវិទ្យា Steve Jobs ដោយបោះជំហានឈានជើងចូលធ្វើជាក្បាលម៉ាស៊ីនដឹកនាំក្រុមហ៊ុន Apple ។ ក្រោមការគ្រប់គ្រងរបស់ Tim តាំងពីឆ្នាំ២០១១ ដល់ឆ្នាំ២០២០ លោកបានដឹកនាំក្រុមហ៊ុន Apple ឱ្យឡើងតម្លៃខ្លួនពី ៣៤៨ពាន់លានដុល្លារ (348 Billions) ឡើងដល់ទៅ ១.៩ពាន់ពាន់លានដុល្លារ (1.9 Trllions) ហើយបន្តឡើងដល់ទៅជាង ២ពាន់ពាន់លានដុល្លារគិតត្រឹមឆ្នាំ២០២២នេះ។ តើ CEO Tim Cook ប្រវត្តិសិក្សា និងការងាយ៉ាងណាខ្លះ? លោក Timothy Donald Cook កើតនៅថ្ងៃទី ០១ វិច្ឆិកា ឆ្នាំ១៩៦០ ទីកន្លែងកំណើតនៅ Mobile រដ្ឋ Alabama សហរដ្ឋអាមេរិក។ ឪពុករបស់គាត់ឈ្មោះ Donald គឺជាកម្មកររោងចក្រផលិតកប៉ាល់ ហើយម្តាយរបស់គាត់ឈ្មោះ Geraldine ធ្វើការនៅឱសថស្ថាន។ នៅក្នុងឆ្នាំ១៩៧៨ Cook បានបញ្ចប់ការសិក្សាពីវិទ្យាល័យ និងបន្តការសិក្សាថ្នាក់មហាវិទ្យាល័យ ដោយគាត់បានទទួលបរិញ្ញាបត្រវិទ្យាសាស្ត្រផ្នែកវិស្វកម្មឧស្សាហកម្មពីសាកលវិទ្យាល័យ Auburn ក្នុងឆ្នាំ ១៩៨២ និងអនុបណ្ឌិតផ្នែកគ្រប់គ្រងពាណិជ្ជកម្ម (MBA) ពីសាលាពាណិជ្ជកម្ម Fuqua របស់សាកលវិទ្យាល័យ Duke ក្នុងឆ្នាំ ១៩៨៨។ បន្ទាប់ពីបានបញ្ចប់ការសិក្សាពីសាកលវិទ្យាល័យ Auburn លោក Cook បានចំណាយពេល ១២ឆ្នាំ បម្រើការងារនៅក្នុងអាជីវកម្មផលិតកុំព្យូទ័រផ្ទាល់ខ្លួនឈ្មោះ IBM។ ក្រោយមកគាត់បានបម្រើការជាប្រធានផ្នែកប្រតិបត្តិនៃផ្នែកលក់កុំព្យូទ័ររបស់ Intelligent Electronics ។ នៅឆ្នាំ ១៩៩៧ គាត់បានក្លាយជាអនុប្រធានផ្នែកសម្ភារៈសាជីវកម្មនៅ Compaq អស់រយៈពេលប្រាំមួយខែ ប៉ុន្តែបានចាកចេញពីតំណែងនេះបន្ទាប់ពីត្រូវបានលោក Steve Jobs បញ្ចុះបញ្ចូលឱ្យមកធ្វើការជាមួយក្រុមហ៊ុន Apple ។ ចាប់តាំងពីក្លាយជា CEO លោក Tim បានផ្តោតទៅលើការកសាងវប្បធម៌ចុះសម្រុងគ្នា ដែលមានន័យថា "កំចាត់មនុស្សដែលមានបុគ្គលិកលក្ខណៈមិនចុះសម្រុងគ្នា ឱ្យប្រែមកជាចុះសម្រុងជិតស្និទ្ធជាមួយគ្នា។ ក្នុងនាមជានាយកប្រតិបត្តិក្រុមហ៊ុន Apple Inc. លោក Cook ចាប់ផ្តើមផ្ញើអ៊ីមែលជាទៀងទាត់នៅម៉ោង ៤.៣០ ព្រឹករៀងរាល់ថ្ងៃសប្តាហ៍ ហើយបើតាមអ្វីដែលលោកធ្លាប់បានចែករំលែកនៅក្នុងខែឧសភា ឆ្នាំ ២០១៣ ការដឹកនាំរបស់គាត់ផ្តោតលើ មនុស្ស យុទ្ធសាស្ត្រ និងការប្រតិបត្តិ។ គាត់បានពន្យល់ថា “ប្រសិនបើអ្នកទទួលបានសិទ្ធិទាំងបីនោះ ពិភពលោកគឺជាកន្លែងដ៏អស្ចារ្យ”។ ក្នុងនាមជាមេដឹកនាំ លោកក៏ធ្លាប់ត្រូវបានទស្សនាវដ្តី Time ចាត់ទុកថាជាបុគ្គលដ៏មានឥទ្ធិពលបំផុតទាំង១០០នាក់ ហើយក៏ទទួលបានការផ្ដល់នូវពានសំខាន់ៗជាច្រើនទៀតដល់លោកផងដែរ។ គួរជម្រាបផងដែរថា គិតត្រឹមឆ្នាំ២០២២នេះ លោក Tim Cook មានទ្រព្យសម្បត្តិប្រមាណជា ១.៨ពាន់លានដុល្លារ ហើយលោកក៏ធ្លាប់បានបង្ហើបថានឹងបរិច្ចាគទ្រព្យសម្បត្តិទាំងនោះផងដែរ ក្រោយពេលលោកលាចាកលោកទៅ៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T08:41:07.305Z", "category": "ភាពជាអ្នកដឹកនាំ", "views": 273, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មិនធម្មតា! ផ្សារទំនើបខ្នាតយក្ស Makro ត្រៀមចាយទុនជាង ៦០០លាន$ ដើម្បីពង្រីកអាជីវកម្មទៅក្រៅប្រទេស	https://business-cambodia.com/articles/makro-supermarket-ready-to-invest-more-than-600-million-to-expand-overseas	ក្រុមហ៊ុន Siam Makro Plc ដែលជាប្រតិបត្តិករហាងទំនិញ Makro និង ផ្សារទំនើប Lotus បានបែងចែកទឹកប្រាក់សរុបជាង ៦២២ លានដុល្លារក្នុងឆ្នាំនេះ ដើម្បីពង្រីកអាជីវកម្មលក់រាយ និងលក់ដុំរបស់ខ្លួននៅក្នុងប្រទេសថៃ និងក្រៅប្រទេសផងដែរ។ យោងតាមការចេញផ្សាយដោយការសែតបាកកប៉ុស្តិ៍បានឱ្យដឹងថា ក្នុងចំណោមទឹកប្រាក់សរុបរាប់លានដុល្លារនេះ នឹងត្រូវយក ៣០០លានដុល្លារទុកបែងចែកសម្រាប់ការពង្រីកអាជីវកម្មលក់ដុំរបស់ Makro ទាំងក្នុងស្រុក និងក្រៅស្រុក គំនិតផ្តួចផ្តើមអាជីវកម្មនេះ ដើម្បីរក្សាការវិនិយោគរវាង B2B ។ ចំណែកប្រាក់ដែលនៅសល់ ចំនួន ៣២២លានដុល្លារទៀតនោះក្រុមហ៊ុន Siam Makro នឹងត្រូវប្រើប្រាស់សម្រាប់អាជីវកម្មលក់រាយរបស់យីហោ Lotus នៅក្នុងតំបន់នៃហាងថ្មី និងការពង្រីកផ្សារទំនើប ការកែលម្អ និងជួសជុលហាងដែលមានស្រាប់របស់ខ្លួន និងវិនិយោគទៅលើបច្ចេកវិទ្យាព័ត៌មានផងដែរ។ លោក aowaluck Thithapant ដែលជានាយកប្រតិបត្តិអាជីវកម្ម Makro បាននិយាយថា ក្រុមហ៊ុនគ្រោងនឹងបើកហាងលក់រាយខ្នាតមធ្យម និងធំចំនួនបីនៅទីក្រុងបាងកកក្នុងឆមាសទីពីរនៃឆ្នាំនេះ និងបើកហាង Lotus ចំនួន ៤០ ទៅ ៥០ទៀត ក្នុងប្រទេសថៃ។ នៅក្នុងនោះ ក្រុមហ៊ុន Siam Makro ក៏បានប្រកាសពីប្រាក់ចំណេញរបស់ខ្លួនដែលអាចរកបានរហូតដល់ទៅជាង ៩០លានដុល្លារអាមេរិកក្នុងត្រីមាសទី១នេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T07:14:47.303Z", "category": "ចាប់ផ្តើមអាជីវកម្ម", "views": 379, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បើកឆាកខែថ្មី! តំបន់សំណាងជាប់ផ្លូវជាតិលេខ៤ ទទួលបានគម្រោង៤ សរុបទុនរាប់លានដុល្លារ	https://business-cambodia.com/articles/top-project-in-phnom-penh	គម្រោងធំៗចំនួន ៤ នឹងលេចរូបរាងឡើងនៅតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ រាជធានីភ្នំពេញ មានទីតាំងស្ថិតនៅសង្កាត់កន្ទក ខណ្ឌពោសែនជ័យ ជាប់បណ្ដោយផ្លូវជាតិលេខ៤នាពេលខាងមុខនេះ។ ដោយសារនៅមុននេះបន្ដិចក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC ទើបនឹងអនុម័តគម្រោងទាំងនេះជូនដល់ក្រុមហ៊ុនវិនិយោគផងដែរ។ យោងតាមការចុះផ្សាយពី CDC នៅថ្ងៃទី៨ ខែកញ្ញា ឆ្នាំ២០២២ នេះបានឲ្យដឹងថា គណៈកម្មាធិការតំបន់សេដ្ឋកិច្ចពិសេសកម្ពុជា បានចេញវិញ្ញាបតបត្រចុះបញ្ជីដល់ក្រុមហ៊ុនដូចខាងក្រោម៖ ១- ក្រុមហ៊ុន “Toyota Tsusho Manufacturing (Cambodia) Co., Ltd.” គម្រោងបង្កើតរោងចក្រផ្គុំ និងតម្លើងរថយន្តតូយ៉ូតា មានទុនវិនិយោគចំនួន ៣៦,៧លានដុល្លារអាមេរិក និងបង្កើតការងារបានចំនួនប្រមាណ ១៥០នាក់។ ២- ក្រុមហ៊ុន “WCFO (Cambodia) Co., Ltd.” គម្រោងបង្កើតរោងចក្រផលិតប្រអប់ និងគ្រឿងបង្គុំផ្សេងៗធ្វើពីលោហៈ មានទុនវិនិយោគចំនួន ៣,៨លានដុល្លារអាមេរិក និងបង្កើតការងារបានចំនួនប្រមាណ ១៥០នាក់។ ៣- ក្រុមហ៊ុន “Thirty Three Apparels (Cambodia) Co., Ltd.” គម្រោងបង្កើតរោងចក្រកាត់ដេរសម្លៀកបំពាក់ មានទុនវិនិយោគចំនួន ២,១ លានដុល្លារអាមេរិក និងបង្កើតការងារបានចំនួនប្រមាណ ៤៥០នាក់។ ៤- ក្រុមហ៊ុន “WCFO ASAMA Co., Ltd.” គម្រោងបង្កើតរោងចក្រផលិតគ្រឿងបន្ទាប់បន្សំ សម្រាប់ឧបករណ៍បញ្ជូនទិន្នន័យធ្វើពីប្លាស្ទិក មានទុនវិនិយោគចំនួន ៨០៥ពាន់ដុល្លារអាមេរិក និងបង្កើតការងារបានចំនួនប្រមាណ ១០០នាក់៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T07:07:15.448Z", "category": "អចលនទ្រព្យ", "views": 2633, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ល្បីតែ Apple ចេញលក់ទូរស័ព្ទថ្មី Huawei ឯណោះវិញក៏ចេញម៉ូដែលថ្មី២ដែរ ល្បីថាខ្លាំងមិនធម្មតា	https://business-cambodia.com/articles/huawei-launched-mate-50	ជារៀងរាល់ឆ្នាំក្រុមហ៊ុនស្មាតហ្វូន Huawei តែងតែបញ្ចេញផលិតផលរបស់ខ្លួនជាច្រើនស៊េរី ដែលក្នុង នោះមានដូចជា នាឡិកាដៃ កុំព្យូទ័រ និងស្មាតហ្វូនជាដើម តួយ៉ាងចុងឆ្នាំ២០២២នេះ Huawei បាន ប្រកាសចេញស្មាតហ្វូនរបស់ខ្លួនចំនួន២ម៉ូដែលគឺ Mate 50 និង Mate 50 Pro ហើយកម្មវិធី សម្ភោធន៍ជាផ្លូវការនេះធ្វើឡើងមុន Apple មួយថ្ងៃ ពោលគឺកាលពីថ្ងៃអង្គរ៍កន្លងទៅ ។ នេះបើយោងទៅតាមសារព័តត៌មាន CNBC ។ តើ Huawei សេរីថ្មីក្នុងឆ្នាំ២០២២នេះមានអ្វីពិសេសទៅផ្តល់ជួនឱ្យអ្នកគាំទ្ររបស់ខ្លួននៅលើពិភព លោកកាន់តែពិសេសជាងឆ្នាំមុនៗទៅ ? នាយកប្រតិបត្តិរបស់ក្រុមហ៊ុន Huawei គឺលោក Richard Yu បាននិយាយនៅក្នុងពិធីសម្ភោធន៍យ៉ាងដូច្នេះថា “ Mate 50 គឺជាស្មាតហ្វូនដំបូង គេរបស់ពិភព លោកដែលគាំទ្រសារ SMS ដោយផ្អែកលើប្រព័ន្ធផ្កាយរណប BeiDou Navigation Satellite របស់ប្រទេសចិន វានឹងអនុញ្ញាតឱ្យអ្នកប្រើប្រាស់ផ្ញើសារបន្ទាន់បាន បើទោះបីជាតំបន់នោះគ្មានសេវាគ្របដណ្តប់ទៅដល់ក៏ដោយ” ។ ងាកលក្ខណៈពិសេសៗដែលមកជាមួយស្មាតហ្វូនពីរម៉ូដែលនេះ និយាយពី Mate 50 វាមានអេក្រង់ ទំហំ 6.7 អ៊ីង និងបន្ទះ OLED 90Hz ប្រើប្រាស់បន្ទះឈីប Snapdragon 8 Plus Gen 1 ជាមួយនឹង រ៉េមទំហំ 8GB ។ រីឯ Mate 50 Pro ភ្ជាប់មកជាមួយអេក្រង់ OLED ទំហំ 6.74 អ៊ីញធំជាងបន្តិច ជាមួយនឹងល្បឿន 120Hz ស្មាតហ្វូនទាំងពីរនេះផ្តល់នូវកាមេរ៉ាខាងក្រោយទំហំ 50MP ជាមួយនឹងកញ្ចក់ Aperture ដែលអាចផ្លាស់ប្តូរបាន ខណៈ 50 Pro មានកាមេរ៉ាទំហំ 64 MP ដែលអាចពង្រីកបាន 200x ។ គួរបញ្ជាក់ផងដែរថា ស្មាតហ្វូនពីរម៉ូដែលនេះកំពុងតែដាក់ឱ្យបញ្ជាទិញនៅចិនហើយ ដោយ Mate 50 ចាប់ផ្តើមពីតម្លៃ ៧១៨ដុល្លារ និង Mate 50 Pro តម្លៃចាប់ពី ១០០៦ដុល្លារ អាស្រ័យទៅលើទំហំផ្ទុក ។ ហ្វេនរបស់ Huawei យល់ឃើញយ៉ាងណាដែរចំពោះម៉ូដែលថ្មីមួយនេះ ? ហើយប្រសិនបើវាមកដល់ទីផ្សារនៅស្រុកខ្មែរគួរតែចាយលុយទិញទេ ? អត្ថបទដោយ: នៅ ហៀង Tell : ០១០៧៨៥១៣៤	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T04:41:56.046Z", "category": "កំពូលអ្នកលក់", "views": 314, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ដំណឹងល្អ! កម្ពុជានឹងមានរោងចក្រដំឡើងរថយន្ដ Toyota តម្លៃជាង ៣៦ លានដុល្លារនៅតំបន់សំខាន់នេះ	https://business-cambodia.com/articles/toyota-factory-in-cambodia	ជាដំណឹងដ៏រីករាយមួយ ខណៈក្រុមហ៊ុនផលិតរថយន្ដដ៏ល្បីឈ្មោះរបស់ប្រទេសជប៉ុនគឺតូយ៉ូតា (Toyota) បានបោះទុននិយោគសរុបជាង ៣៦ លានដុល្លារ បង្កើតរោងចក្រផ្គុំ និងដំឡើងរថយន្ដរបស់ខ្លួន នៅក្នុងប្រទេសកម្ពុជា ខណៈគម្រោងនេះក៏បានបង្កើតឱកាសការងារជាច្រើនកន្លែងផងដែរ។ យោងតាមការចេញផ្សាយពីក្រុមប្រឹក្សាអភិវឌ្ឍន៍កម្ពុជានៅថ្ងៃទី៨ ខែកញ្ញា ឆ្នាំ២០២២ នេះបានបញ្ជាក់ថា គណៈកម្មាធិការតំបន់សេដ្ឋកិច្ចពិសេសកម្ពុជា នៃក្រុមប្រឹក្សាអភិវឌ្ឍន៍កម្ពុជា បានសម្រេចចេញវិញ្ញាបនបត្រចុះបញ្ជីជាស្ថាបពរ ជូនដល់ក្រុមហ៊ុន Toyota Tsusho Manufacturing (Cambodia) Co., Ltd.” ជាអ្នកគ្រប់គ្រងលើគម្រោងធំនេះ។ តាមការបញ្ជាក់ពីក្រុមប្រឹក្សាអភិវឌ្ឍន៍កម្ពុជាដដែល បានឲ្យដឹងថា គម្រោងបង្កើតរោងចក្រផ្គុំ និងតម្លើងរថយន្តតូយ៉ូតា មានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ, មានទុនវិនិយោគចំនួន ៣៦,៧លានដុល្លារអាមេរិក និងបង្កើតការងារបានចំនួនប្រមាណ ១៥០នាក់៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T04:26:03.209Z", "category": "មុខរបរបច្ចេកវិទ្យា", "views": 9773, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សើចចុះសើចឡើង! Khaby Lame រកលុយបាន១០លាន$ ខណៈក្រុមហ៊ុនធំ២ទៀត កំពុងសហការ	https://business-cambodia.com/articles/khaby-lame-10millions-networth	ប្រសិនបើអ្នកជាអ្នកនិយមលេងបណ្ដាញសង្គមTik Tok អ្នកប្រាកដជាធ្លាប់ទស្សនាវីដេអូរបស់សេដ្ឋីវ័យក្មេង Khaby Lame ដែលធ្លាប់កសាងជីវិតពីកម្មកររោងចក្រ ហើយធ្លាប់បាត់បង់ការងារក្នុងសម័យកូវីដ១៩កំពុងផ្ទុះខ្លាំង មុនពេលដែលលោកវិវត្តខ្លួនមកក្លាយជាតារាល្បីឈ្មោះលើ បណ្ដាញសង្គមTik Tok តាមរយៈការថតវីដេអូខ្លីៗមិននិយាយស្តីសូម្បីតែមួយម៉ាត់ លាយលំជាមួយទឹកមុខកំប្លែងស្ងួត ធ្វើឱ្យលោកអាចទាញប្រជាប្រិយភាពពីមនុស្សរាប់រយលាននាក់ជុំវិញពិភពលោក។ សើចចុះសើចឡើង Khaby Lame រកលុយបាន១០លានដុល្លារហើយក្នុងឆ្នាំ២០២១ និងកំពុងសហការជាមួយក្រុមហ៊ុនធំៗចំនួន២ទៀតផងដែរនាពេលបច្ចុប្បន្ននេះ។ បុរសដើមកំណើតសេណេហ្គាល់វ័យ ២២ឆ្នាំមានជំនាញជា Content Creator រូបនេះបានប្រាប់កាសែត Yahoo News ឱ្យដឹងថារូបខ្លួនបាននឹងកំពុងសហការជាមួយក្រុមហ៊ុនបច្ចេកវិទ្យាចំនួន២ ដែលក្នុងនោះរួមមាន ក្រុមហ៊ុន Meta និងក្រុមហ៊ុន AfroTech ។ ក្នុងនោះគេឃើញថាលោកបាននឹងកំពុងផ្សព្វផ្សាយពាណិជ្ជកម្មឱ្យ Facebook ដែលនិយាយអំពី Metaverse និងផ្លេតហ្វូម AfroTech ដែលជាកម្មវិធីវិនិយោគទ្រព្យសម្បត្តិសម្រាប់ជនជាតិស្បែកខ្មៅ។ គួរជម្រាបផងដែរសព្វថ្ងៃនេះ  Khaby Lame មានអ្នកតាមដាន ៧៩.៣ លាននាក់នៅលើ Instagram និង១៤៩.៣លាននាក់តាមដាននៅលើ Tik Tok។ របស់ លោកដោយសារគាត់អាចបង្ហាញពីការដោះស្រាយបញ្ហាប្លែកៗ ទៅកាន់អ្នកតាមដាន ដោយមិនបាននិយាយអ្វីមួយម៉ាត់សោះ ប៉ុន្តែអាចធ្វើឱ្យមនុស្សយល់ជាសកល។ ជាមួយនឹងអ្នកតាមដានរាប់លាននាក់បែបនេះបានធ្វើឱ្យរូបលោកដណ្តើមតំណែងជាមានអ្នកតាមដានច្រើនលេខ ១លើTik Tokបានយ៉ាងជោគជ័យកាលពីខែមិថុនា ឆ្នាំ២០២២ កន្លងទៅនេះបើយោងតាមការចុះផ្សាយរបស់ The Verge ៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T04:03:57.105Z", "category": "ភាពជាអ្នកដឹកនាំ", "views": 247, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
រូបរាងគ្មានដូរអ្វីសោះ iPhone 14 Pro Max ទុក៦ចំណុចដូចសេរីចាស់ តែអាចស៊ីលុយភ្ញៀវយ៉ាងផុយ	https://business-cambodia.com/articles/iphone-14-pro-max	កាលពីយប់មិញនេះក្រុមហ៊ុន Apple បានបើកបង្ហាញអំពីទូរស័ព្ទសេរីថ្មីប្រចាំឆ្នាំ២០២២ តាមរយៈការផ្សាយបន្តផ្ទាល់ នៅលើឆានែលយូធូបផ្លូវការរបស់ខ្លួន។ ក្នុងនោះយើងសង្គេតឃើញថា iPhone 14 Pro Max ដែលជាសេរីខ្ពស់បំផុតក្នុងចំណោមម៉ូឌែលថ្មីៗទាំង៤ របស់ Apple បានរក្សាទុកនូវចំណុចមួយចំនួនដូចទៅនឹង iPhone 13 Pro Max។ ជាក់ស្ដែង iPhone សេរីថ្មីនេះមានលក្ខណៈសម្បត្តិដូចទៅនឹងម៉ូឌែលចាស់កាលពីឆ្នាំមុន ដល់ទៅ៦ចំណុចរួមមាន៖ ១. រូបរាងកាមេរ៉ាក្រោយដូចគ្នា ២. ផ្ទៃខាងក្រោយនៃទូរស័ព្ទដូចគ្នាស្ទើរទាំងស្រុង ៣. ស៊ុមគៀនដូចគ្នា ៤. ទំហំអេក្រង់ 6.7 inch ដូចគ្នា ៥. ទំហំថ្ម 4352 mAh ដូចគ្នា ៦. ទម្ងន់ 240g ដូចគ្នា គួរបញ្ជាក់ផងដែរថា ក្រុមហ៊ុន Apple នឹងធ្វើការដាក់លក់ iPhone 14 Pro Max នៅលើទីផ្សារជាផ្លូវការនៅ ថ្ងៃទី១៦ ខែកញ្ញា ឆ្នាំ២០២២ ក្នុងតម្លៃ ១០៩៩ដុល្លារ (ទីផ្សារក្រៅស្រុក)។ តើប្រិយមិត្តយល់យ៉ាងណាចំពោះ ម៉ូឌែលថ្មីរបស់ iPhone? ពេលមកដល់ស្រុកខ្មែរតើអ្នកនឹងទិញប្រើដែរទេ? អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T03:19:49.048Z", "category": "ហិរញ្ញវត្ថុ", "views": 469, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ទុកពេលឲ្យ ៧ ថ្ងៃ! រដ្ឋបាលខណ្ឌមានជ័យប្រកាសឲ្យអ្នកលក់ដូររំលោភចំណីផ្លូវត្រូវរើសចេញជាបន្ទាន់	https://business-cambodia.com/articles/meanchey-hall	រដ្ឋបាលខណ្ឌមានជ័យបានប្រកាសឱ្យម្ចាស់លំនៅដ្ឋាន ក៏ដូចជាម្ចាស់អាជីវកម្ម តាមបណ្ដោយផ្លូវសំខាន់ៗ ក្នុងភូមិសាស្រ្ដរបស់ខ្លួន ដែលកំពុងរំលោភយកផ្លូវនិងចិញ្ចើមផ្លូវសាធារណៈ ត្រូវប្រញាប់រុះរើជាបន្ទាន់ ខណៈរដ្ឋបាលខណ្ឌបានចេញសេចក្ដីជូនដំណឹងជាលើកទី២ ដោយទុកពេលចំនួន ០៧ថ្ងៃទៀត សម្រាប់រុះរើ។ យោងតាមសេចក្តីប្រកាសរបស់ រដ្ឋបាលខណ្ឌមានជ័យ កាលពីថ្ងៃទី០៥ ខែកញ្ញា ឆ្នាំ២០២២ បានឱ្យដឹងថា ការរុះរើនេះក្នុងគោលបំណង ដើម្បីចូលរួមសហការរក្សារបៀបរៀបរយ រក្សាសណ្តាប់ធ្នាប់ផ្លូវសាធារណៈ កាត់បន្ថយការកកស្ទះចរាចរណ៍ និងចូលរួមចំណែកលើកកម្ពស់ សោភ័ណភាព ក្នុងរាជធានីភ្នំពេញ។ រដ្ឋាបាលខណ្ឌមានជ័យ ក៏បានស្នើសុំឱ្យប្រជាពលរដ្ឋ ក៏ដូចជាម្ចាស់អាជីវកម្មដែលកំពុង លក់ដូរ ដាក់តាំង ឧបករណ៍ សម្ភារសំណង់ទំនិញផ្សេងៗ ស្លាកយីហោ និងផើងផ្កាជាដើម ដែលកំពុងរំលោភយកផ្លូវនិងចិញ្ចើមផ្លូវសាធារណៈ ត្រូវបញ្ឈប់ជាបន្ទាន់ រាល់ការលក់ដូរ ដាក់តាំងសម្ភារសំណង់ ទំនិញផ្សេងៗ ដូចដែលបានរៀបរាប់ខាងលើឱ្យអស់ពីលើចិញ្ចើមផ្លូវក្នុងរយៈពេល៧ថ្ងៃ ដោយគិតចាប់ពីថ្ងៃចុះហត្ថលេខាតទៅ (ថ្ងៃទី៥ ខែកញ្ញា)។ ក្នុងករណី ម្ចាស់លំនៅដ្ឋានឬម្ចាស់អាជីវកម្មមិនអនុវត្តតាមខ្លឹមសារសេក្តីជូនដំណឹងនេះទេ រដ្ឋបាលខណ្ឌមានជ័យ នឹងមានវិធានការរុះរើ និងដកហូតដោយមិនទទួលខុសត្រូវរាល់ការបាត់បង់ ខូចខាតទ្រព្យសម្បត្តិ ឬសម្ភារផ្សេងៗ ដែលមាននៅលើទីតាំងឡើយ។ គួរបញ្ជាក់ផងដែរថា ចំពោះរាល់ការចំណាយក្នុងការអនុវត្តការងារចុះរុះរើនិងដកហូតនេះ ជាបន្ទុករបស់ ម្ចាស់ទីតាំងត្រូវទទួលខុសត្រូវទាំងស្រុង ករណីមានការរារាំង រឹងរូសមិនស្ដាប់តាមការណែនាំអាជ្ញាធរ នឹងរៀបចំឯកសារសំណុំរឿងបញ្ជូនទៅតុលាការដើម្បីចាត់ការតាមផ្លូវច្បាប់៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T03:08:59.736Z", "category": "ព័ត៌មានថ្មីៗ", "views": 379, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អស្ចារ្យណាស់! ភ្ញៀវទេសចរ២លាននាក់ បោះឆ្នោតឱ្យកម្ពុជា ឈ្នះពានរង្វាន់ពិភពលោកចំនួន២ ក្នុងពេលតែមួយ	https://business-cambodia.com/articles/asia-s-leading-culture-destination-2022	ស្ទើរមិនគួរឱ្យជឿមានភ្ញៀវទេសចរប្រមាណ២លាននាក់ជុំវិញពិភពលោក បានចូលរួមបោះឆ្នោតឱ្យកម្ពុជាទទួលបានពានរង្វាន់ពិភពលោកចំនួន២ពីស្ថាប័ន World Travel Awards ទីមួយគឺពានរង្វាន់គោលដៅវប្បធម៌ឈានមុខគេក្នុងទ្វីបអាស៊ីឆ្នាំ២០២២ (Asia’s Leading Culture Destination 2022) និងទី២ពានរង្វាន់គោលដៅទេសចរណ៍យុវជនឈានមុខគេក្នុងទ្វីបអាស៊ីឆ្នាំ២០២២ (Asia’s Leading Youth Travel Destination 2022)។ ពិធីប្រគល់ពានរង្វាន់ទនេះត្រូវបានធ្វើឡើងនាព្រឹត្តិការណ៍ពិព័រណ៍ទេសចរណ៍អន្តរជាតិ ITE HCMC 2022 នៅទីក្រុងហូជីមិញ ប្រទេសវៀតណាម នាថ្ងៃទី៧ ខែកញ្ញា ឆ្នាំ២០២២។ ដោយមានលោក ឯកឧត្ដម ថោង រដ្ឋសក្តិ អគ្គនាយកអភិវឌ្ឍន៍ទេសចរណ៍និងសហប្រតិបត្តិការអន្តរជាតិនៃក្រសួងទេសចរណ៍ ជាអ្នកឡើងទទួលពានរង្វាន់ទាំងពីរនេះក្នុងនាមតំណាងរាជរដ្ឋាភិបាលនិងប្រជាជនកម្ពុជា។ ឆ្លៀតឱកាសក្នុងព្រឹត្តិការណ៍ទទួលពានរង្វាន់នេះ ឯកឧត្ដម ថោង រដ្ឋសក្តិ បានប្រសាសន៍ថា កត្តាដែលធ្វើឱ្យកម្ពុជាក្លាយជាម្ចាស់ពានរង្វាន់ គឺដោយសារ ការអនុវត្តនូវផែនការយុទ្ធសាស្ត្រស្តីពីការបើកទទួលទេសចរណ៍វ៉ាក់សាំង, វិធានការគោលនយោបាយជំរុញចលនាទេសចរណ៍ផ្ទៃក្នុងឆ្នាំ២០២១-២០២៣, ផែនទីចង្អុលផ្លូវស្តីពីផែនការស្តារនិងលើកស្ទួយវិស័យទេសចរណ៍កម្ពុជាក្នុងនិងក្រោយដំណាក់កាលនៃវិបត្តិជំងឺកូវីដ-១៩ ឆ្នាំ២០២០-២០២៥ ដំណាក់កាលទី២ (Recovery) និងឈរលើយុទ្ធសាស្ត្រចាក់ស្រោចវ៉ាក់សាំង ដើម្បីទាក់ទាញភ្ញៀវទេសចរជាតិនិងអន្តរជាតិ ក្រោមការដឹកនាំដ៏ត្រឹមត្រូវរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានធ្វើឱ្យកម្ពុជាមានសន្ទុះចំនួនភ្ញៀវទេសចរអន្តរជាតិកើនឡើង៥៨០ភាគរយក្នុងរយៈពេល៨ខែដើមឆ្នាំ២០២២ ដែលមានចំនួនជិត១លាននាក់។ ក្នុងនោះ ឯកឧត្ដម ថោង រដ្ឋសក្តិ បានបង្ហាញការរំពឹងទុកថា តាមរយៈការដាក់ចេញនូវផែនទីចង្អុលផ្លូវស្តីពីផែនការស្តារនិងលើកស្ទួយវិស័យទេសចរណ៍កម្ពុជា ក្នុងនិងក្រោយដំណាក់កាលនៃវិបត្តិជំងឺកូវីដ-១៩ ឆ្នាំ២០២០-២០២៥, យុទ្ធនាការទស្សនាកម្ពុជាឆ្នាំ២០២៣ និងការចូលរួមព្រឹត្តិការណ៍ពិព័រណ៍ទេសចរណ៍អន្តរជាតិ ITE HCMC 2022 នឹងជួយទាក់ទាញកំណើនវិនិយោគិន និងទេសចរវៀតណាមកាន់តែច្រើនថែមទៀត ព្រោះវៀតណាមជាទីផ្សារលំដាប់ទី២របស់កម្ពុជា ដែលមានភ្ញៀវទេសចរ១៨៩,៧៨២នាក់ សម្រាប់រយៈពេល៧ខែដើមឆ្នាំ២០២២នេះ។ គួរបញ្ជាក់ផងដែរថា ក្រៅពីកម្ពុជាដែលទទួលបានពានរង្វាននេះក៏មានប្រទេសដទៃទៀត ដូចជា ឥណ្ឌា ជប៉ុន ថៃ និង វៀតណាម និងប្រទេសដទៃទៀតសរុបចំនួន៣៥ប្រទេស ក៏បានពានរង្វាន់នេះដូចគ្នាដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T03:00:06.019Z", "category": "ចាប់ផ្តើមអាជីវកម្ម", "views": 4877, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
iPhone 14 ចេញហើយ នេះជាតម្លៃនៅស្រុកយើង ចង់ប៉ះបានមុនគេ ឥឡូវគេបើកទទួលកក់ហើយ	https://business-cambodia.com/articles/pre-older-iphone14-in-cambodia	កាលពីអាធ្រាតថ្ងៃទី ៧ ខែ កញ្ញា ឆ្លងចូលថ្ងៃទី ៨ ខែ កញ្ញា ឆ្នាំ ២០២២ នេះ ក្រុមហ៊ុន Apple បានប្រកាសចេញនូវត្រកូល iPhone 14 Series ដោយទទួលបានការចាប់អារម្មណ៍យ៉ាងខ្លាំងជាពិសេសពីសំណាក់ហ្វេន iPhone តែម្ដង ជាមួយនឹងមុខងារថ្មីប្លែក អស្ចារ្យជាងមុន ប្រកបដោយប្រណីតភាព។ ក្នុងនោះផងដែរក្រុមការងារ Technology Cambodia បានសង្កេតឃើញមានប្រិយមិត្តជាច្រើនចង់ដឹងតម្លៃ iPhone 14 Series នៅខ្មែរ ដោយហេតុថាពេលប្រកាស Apple ជម្រាបជូនតម្លៃនៅសហរដ្ឋអាមេរិកប៉ុណ្ណោះ។ យ៉ាងណាក៏ដោយបើតាមការឱ្យដឹងពីសំណាក់ហាងលក់ទូរស័ព្ទចាស់វស្សាល្បីឈ្មោះ Jet Black Store នៅលើផេកផ្លូវការរបស់នៅព្រឹកថ្ងៃទី ៨ ខែកញ្ញាឆ្នាំ ២០២២ នេះ ថាហាងរបស់ខ្លួនចាប់ផ្ដើមទទួលកក់ iPhone 14 Series ទាំង ៤ម៉ូដែលជាផ្លូវការហើយ ជាមួយនឹងការបញ្ជាក់ពីតម្លៃច្បាស់ៗផងដែរ៖ iPHONE 14 PRO MAX 14 Pro Max 128G = 1395$ 14 Pro Max 256G = 1545$ 14 Pro Max 512G = 1795$ 14 ProMax 1024G= 2045$ iPHONE 14 PRO 14 Pro 128G = 1295$ 14 Pro 256G = 1395$ 14 Pro 512G = 1645$ 14 Pro 1024G = 1895$ iPHONE 14 iPhone 14 128G = 995$ iPhone 14 256G = 1145$ iPhone 14 512G = 1345$ iPHONE 14 PLUS 14 Plus 128G = 1195$ 14 Plus 256G = 1295$ 14 Plus 512G = 1435$ តាមការបញ្ជាក់បន្ថែមពីទំព័រដដែលបានឱ្យដឹងថា សម្រាប់ iPHONE 14 \| 14PRO \| 14PRO MAX ទទួល Pre-order ពីថ្ញៃនេះទៅ ហើយអតិថិជននឹងទទួលអីវ៉ាន់ថ្ញៃ19 កញ្ញា 2022 ចំណែក iPHONE 14 PLUS ក៏ចាប់ផ្ដើមបើកកក់ពីថ្ងៃនេះទៅដែរ ដោយអតិថិជននឹងទទួលអីវ៉ាន់នៅថ្ងៃ ១០ ខែតុលា ឆ្នាំ ២០២២។ គូសបញ្ជាក់ផងដែរថា សម្រាប់ការទិញស្មាតហ្វូន ពីហាង JET Black Store អតិថិជននឹងទទួលបានការធានា ១ឆ្នាំពេញពី Apple Official ថែមទាំងធានាលើម៉ាស៊ីន ព្រមទាំងផ្សេងៗទៀតរហូតដល់ ៣ខែពីហាងផ្ទាល់ ហើយបើក្នុងករណី មានបញ្ហាម៉ាស៊ីនចន្លោះ ខាងហាងធានាប្ដូថ្មីជូន មិនជួសជុលទេ។ សម្រាប់ប្រិយមិត្តមានបំណងចង់ធ្វើការ Pre-Order iPhone 14 Series សូមធ្វើការទំនាក់ទំនងទៅកាន់ JET Black Store តាមរយៈ៖ ផេកហ្វេសប៊ុក៖ https://www.facebook.com/JetBlackStorePhone/ លេខទំនាក់ទំនង៖ 086 4444 23 069 4000 44 069 4000 81 0887776662 012 28 78 63	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T02:45:16.729Z", "category": "PR", "views": 1290, "author": { "first_name": "Phanna", "last_name": "Phen", "email": "phenphanna12345@gmail.com" }, "quality_warning": [ "noisy", "short_sentences" ] }
មានអ្វីថ្មីខ្លះ? មកដឹងលក្ខណៈពិសេសទាំង១១ ដែល iPhone 14 ញ៉ាត់ចូលក្នុងទូរស័ព្ទម៉ូឌែលថ្មីរបស់ខ្លួន	https://business-cambodia.com/articles/iphone14-feature-price-model	កាលពីយប់មិញនេះ Apple បានធ្វើការឡាយបន្តផ្ទាល់នៅលើ Youtube Channel ផ្លូវការរបស់ ខ្លួនដោយបង្ហាញថា iPhone 14 Pro និង iPhone 14 Pro Max ដែលជាត្រកូល Pro ទំនើបបំផុត ដែលមិនធ្លាប់មាន ដែលបង្ហាញពីភាពអស្ចារ្យ ជាមួយបទពិសោធន៍កាន់តែទំនើប និងអេក្រង់ Always-On ។ នេះបើយោងតាមគេហទំព័រផ្លូវការ apple កាលពីថ្ងៃទី០៧ ខែកញ្ញាឆ្នាំ២០២២។   ខាងក្រោមគឺជាមុខងារថ្មីរបស់ iPhone 14 និង iPhone 14 Max ដែលហ្វេនApple ១. iPhone 14 គាំទ្រតែ eSIM ប៉ុណ្ណោះ ដូច្នេះមិនមានស៊ីមកាតទេ ២. ទូរស័ព្ទ iPhone 14 មានអេក្រង់ OLED ទំហំ ៦.១ អ៊ីញ ហើយ iPhone 14 Plus ពង្រីកដល់ទៅ ៦.៧ អ៊ីញ។ ៣. iPhone 14 ចាប់ផ្តើមតម្លៃពី ៧៩៩ដុល្លារ ហើយ iPhone 14 Plus មានតម្លៃ ៨៩៩ដុល្លារ (តម្លៃបរទេស)។ ៤. iPhone 14 Plus មានថាមពលថ្មល្អបំផុតដែលមិនធ្លាប់មាន ពោលគឺអាចស៊ូបាន១ថ្ងៃពេញ (ពី២៣ ទៅ ២៤ម៉ោង )  ៥. មានប្រាំពណ៌រួមមាន ពណ៌ខៀវ ពណ៌ស្វាយ ពណ៌ក្រហម ពន្លឺផ្កាយ (starlight) និងពណ៌ពេលយប់កណ្តាលអាធ្រាត (midnight) ៦. ទំហំបន្ទះឈីបA16 Bionic លឿនបំផុតនៅក្នុងស្មាតហ្វូន និងផ្តល់ឱ្យអ្នកនូវ 5-core GPU សម្រាប់ដំណើរការលឿនជាងមុន ១៨ភាគរយ  ៧. កាមេរ៉ាមេ 12MP និងមាន Sensor ធំជាងមុន (១.៩ microns និង ៤៩ភាគរយ low-light ) ៨. កាមេរ៉ាខាងមុខមានទំហំ ១២MP ជាមួយនឹង f/១.៩ លឿនជាងមុន autofocus ថតកន្លែងមានពន្លឺកាន់តែតិចកាន់តែប្រសើរ ៩. ថតរូបកាន់តែច្បាស់ ទោះស្ថិតនៅកន្លែងដែលមានពន្លឺតិចក៏ដោយ ចំណែកឯការកែលម្អ 2x នៅលើកាមេរ៉ាខាងមុខ 2x នៅលើ ultra wide និង ២.៥ នៅលើកាមេរ៉ាមេ ១០. ងាយស្រួលក្នុងការកែវីដេអូ មានន័យថាថតវីដេអូបាននឹងល្អ ទោះបីកំពុងតែរត់ក៏ដោយ ១១. ទូរស័ព្ទ iPhone 14 ផ្តល់នូវសញ្ញាគ្រោះថ្នាក់ពេលកំពុងបើកបរដូចទៅនឹង Apple Watch 8 ថ្មីដែរ គួរជម្រាបផងដែរថា iPhone 14 មានកាលបរិច្ឆេទចេញលក់នៅថ្ងៃទី ១៦ ខែកញ្ញា និងការបញ្ជាទិញមុនចាប់ពីថ្ងៃទី ៩ ខែកញ្ញា ចំណែកឯ iPhone 14 Max ចេញលក់នៅថ្ងៃទី ៧ ខែតុលា ដូច្នេះសម្រាប់ហ្វេន Apple យល់ឃើញយ៉ាងណាដែរចំពោះម៉ូឌែលទាំង៤ដែលទើបតែប្រកាសចេញក្តៅៗនេះ ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-08T02:22:28.290Z", "category": "កំពូលអ្នកលក់", "views": 924, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ត្រៀមមកខ្មែរខែក្រោយ! ក្រុមហ៊ុនដឹកជញ្ជូនតម្លៃជាង៦៥ពាន់លាន$ FedEx មានក្បួនរកស៊ីពិសេស៣នេះ	https://business-cambodia.com/articles/fed-ex-cambodia	FedEx គឺជាក្រុមហ៊ុនដឹកជញ្ជូនល្បីល្បាញធំបំផុតមួយរបស់អាមេរិក ប្រតិបត្តិការដឹកជញ្ជូនទំនិញ នៅជាង២០០ប្រទេសនៅលើពិភពលោក ស្ថាបនិករបស់ក្រុមហ៊ុនមួយនេះគឺមានឈ្មោះថា Frederick Wallace Smith  ដែលបានបង្កើតឡើងតាំងពីឆ្នាំ ១៩៧១ មកម្លះ មកទល់ពេលបច្ចុប្បន្នក្រុមហ៊ុនមួយ នេះមានតម្លៃខ្លួនប្រមាណជា៦៥ពាន់លានដុល្លារអាមេរិក ត្រៀមឈានជើងចូលមកទឹកដីប្រទេសកម្ពុជា នាខែតុលា ឆ្នាំ២០២២នេះហើយ ។ មុនពេលអាចឈានជើង និងរីកចម្រើនមកដល់បច្ចុប្បន្ន ក្រុមហ៊ុន ចាស់វស្សាដែលមានបុគ្គលិក៥០ម៉ឺននាក់របស់អាមេរិកមួយនេះ មានក្បួនរកស៊ីពិសេសៗ ៣ ដែលមាន ដូចខាងក្រោមនេះ ៖ រកស៊ីមើលពីដៃគូប្រគួតប្រជែង ៖ រំលឹកទៅរឿងអតីតកាលបន្តិច Fred Smith គឺជាសិស្សម្នាក់ដែលត្រូវ បានគ្រូដាក់ពន្ទុឱ្យទាបជាងគេនៅក្នុងថា្នក់រៀន ហើយនេះក៏ដោយសារតែគាត់មានគំនិតប្លែកៗខុសពីរគេ គាត់ធ្លាប់បានលើកឡើងយ៉ាងដូច្នេះថា ការដឹកទំនិញនៅតាមជើងយន្តហោះនៅមានភាពយឺតយ៉ាវខ្លាំង មែនទែន ដែលពេលនោះទាល់តែមានអ្នកជិះយន្តហោះទើបអាចផ្ញើទំនិញបាន តែបើដឹកតែទំនិញសុទ្ធ ដឹងតែខាតហើយ ដោយសារតែការចាក់សាំងយន្តហោះថ្លៃ ។ ប៉ុន្តែគាត់បាននឹកឃើញគំនិតមួយដែលវា មិនខាត ទោះបីជាអត់មនុស្សជិះក៏ដោយ នោះគឺដឹកទំនិញទាំងយប់ទាំងថ្ងៃ សំខាន់ដឹកទំនិញទៅដល់ មុខផ្ទះរយៈពេលតែ២ទៅ៣ថ្ងៃប៉ុណ្ណោះ ហើយគំនិតមួយនេះធ្វើទៅគឺជោគជ័យខ្លាំងមែនទែន ប៉ុន្តែ រកស៊ីបានប្រមាណជា២ឆ្នាំ FedEx ចាប់ផ្តើមជួបជាមួយនឹងបញ្ហា ដូជាការប្រកួតប្រជែងជាមួយនឹងក្រុម ហ៊ុន Ups ហើយបញ្ហាធំបំផុតនោះគឺ ជួបនៅវិបត្តិប្រេងឡើងថ្លៃ ធ្វើឱ្យ FedEx គ្មានលុយបើកឱ្យបុគ្គលិក ឬចាក់សាំងយន្តហោះឡើយ ប៉ុន្តែ Fred Smith មិនបានបោះបងចោលឡើយ តែព្យាយាមកាត់បន្ថយ ជើងហោះហើរ និងបន្ថែមតម្លៃដឹក ។ រកស៊ីដូចជាការផ្សងព្រេង ៖ FedEx គឺជាក្រុមហ៊ុនមួយជោគជ័យនៅក្នុងវិស័យដឹកជញ្ជូន ប៉ុន្តែក្រោយ ខ្នងនៃភាពជោគជ័យ ក្រុមហ៊ុនម្ចាស់ក្រុមហ៊ុនមួយនេះធ្លាប់ជួបរឿងជាច្រើន មេរៀនធំបំផុតនៃការរកស៊ី របស់លោក Fred Smith រកស៊ីប្រៀបដូចជាការផ្សងព្រេង តួយ៉ាងលោក Fred Smith ធ្លាប់នៅសល់ លុយតែ៥ពាន់ដុល្លារប៉ុណ្ណោះនៅក្នុងដៃ បន្ទាប់ពីជួបបញ្ហាផ្ទួនៗ គាត់គាត់ថាបើយកលុយ៥ពាន់ទៅបើក ហើយបុគ្គលិកក៏មិនគ្រាន់ដែរ ហើយបើយកលុយទៅចាក់សាំងយន្តហោះក៏កាន់តែមិនគ្រាន់ទៀត ចុងក្រោយគាត់យកលុយ៥ពាន់នោះទៅលែងល្បែង ។ ស្តាប់មើលទៅវាជារឿងអាក្រក់ ហើយទាំងអស់គ្នាកុំយកគម្រូតាម ព្រោះវាជាល្បែងគ្មានអ្វីដែលរីកចម្រើននោះឡើយ។ តែជា សំណាងលោកបានភ្ញាល់ឈ្នះលុយមកវិញចំនួន៣ម៉ឺនដុល្លារ ដើម្បីបន្តជីវិត្តអាជីវកម្មទៅមុខទៀត ត្រង់ចំណុចនេះទាំងអស់គ្នាអាចរៀនសូត្របាន កុំទាល់ច្រកជាមួយនឹងបញ្ហា រៀនដោះស្រាយជាមួយនឹង បញ្ហារៀនផ្សងព្រេងខ្លះប៉ុន្តែកុំឱ្យខុសផ្លូវ ។ ធ្វើទីផ្សារត្រូវ ៖ បងប្អូនទាំងអស់គ្នាប្រហែលជាមិនទាន់ដឹងនៅឡើយ ថាក្រុមហ៊ុន FedEx ពូកែធ្វើទីផ្សារខ្លាំងមែនទែន ពោលគឺFedExពូកែលក់សាច់រឿងខ្លាំងណាស់ FedEx បានផលិតខ្សែភាពយន្តមួយដែល មានចំណងជើងថា Cast away ។ សាច់រឿងមួយនេះគឺបានជួយដល់យីហោFedExច្រើនខ្លាំង មែនទែន ដោយសារតែនិយាយពីការដឹកជញ្ជូនដូចគ្នា ដោយលាយឡំជាមួយនឹងទុក្ខសោក ភាពរំភើប គ្រួសារ ស្នេហា ភាពរីករាយជាដើម ដែលធ្វើឱ្យសាច់រឿងទាំងមូលមនុស្សមើលហើយនៅចងចាំយីហោ ក៏ដូចតួអង្គក្នុងរឿងនោះ ។  អត្ថបទដោយ : នៅ ហៀង Tell: 010785134	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T10:03:13.407Z", "category": "កំពូលអ្នកលក់", "views": 924, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
មុនបើកដំណើរការ ឯកឧត្ដម ស៊ុន ចាន់ថុល ណាត់ជួបជាមួយក្រុមហ៊ុនសង់ផ្លូវល្បឿនលឿនទាក់ទងរឿងទាំងនេះ	https://business-cambodia.com/articles/open-expressway-	នៅថ្ងៃទី០៦ ខែកញ្ញា ឆ្នាំ២០២២ នៅទីស្តីការក្រសួង ឯកឧត្តម ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន បានអញ្ជើញដឹកនាំកិច្ចប្រជុំជាមួយថ្នាក់ដឹកនាំក្រុមហ៊ុន សាជីវកម្មស្ពានថ្នល់ចិន (CRBC) ដឹកនាំដោយលោក Sun Yao Guo ប្រធានវិស្វករ ដើម្បីពិនិត្យពិភាក្សា លើចំណុចត្រូវធ្វើឱ្យប្រសើរឡើងនូវការងារដែលនៅសេសសល់ និងត្រៀមដាក់ឱ្យដំណើរការសាកល្បង ផ្លូវល្បឿនលឿន ភ្នំពេញ-ព្រះសីហនុនាពេលឆាប់ៗខាងមុខ។ កិច្ចប្រជុំនេះ មានការចូលរួមពី ឯកឧត្តម រដ្ឋលេខាធិការ អនុរដ្ឋលេខាធិការ អគ្គនាយក នាយកវិទ្យាស្ថាន តេជោសែន សាធារណការ និងដឹកជញ្ជូន និងលោក លោកស្រី អគ្គនាយករង ប្រធាននាយកដ្ឋាន ព្រមទាំងប្រធានមន្ទីរសាធារណការ និង ដឹកជញ្ជូន រាជធានី/ខេត្ត ដែលពាក់ព័ន្ធ។ ថ្លែងទៅកាន់អង្គប្រជុំនាឱកាសនោះ ឯកឧត្តមទេសរដ្ឋមន្ត្រី បានសម្តែងនូវការកោតសរសើរ និងអំណរ គុណទៅកាន់ក្រុមហ៊ុនសាជីវកម្មស្ពានថ្នល់ចិន(CRBC) ដែលបានអនុវត្តការងារសាងសង់លឿនជាង គម្រោងដែលបានគ្រោងទុកក្នុងកិច្ចសន្យា។ ជាមួយគ្នានេះដែរ ឯកឧត្តមទេសរដ្ឋមន្ត្រីក៏បានដាក់ផែនការ ឱ្យ គ្រប់ ភាគីពាក់ព័ន្ធដោះស្រាយការងារដែលនៅសេសសល់យកមកពិភាក្សារកដំណោះស្រាយ ឱ្យបានរួចរាល់ ដើម្បីត្រៀមដាក់ឱ្យដំណើរសាកល្បងក្នុងពេលឆាប់ៗខាងមុខនេះ។ ក្នុងនោះដែរចំពោះ ទីតាំងសាងសង់បង្គោលអង់តែនទូរសព្ទសំខាន់ៗមួយចំនួន នៅតាមបណ្តោយផ្លូវល្បឿនលឿនភ្នំពេញ-ព្រះសីហនុ  ក្រសួងសាធារណការ និងដឹកជញ្ជូនបានឯកភាពជាមួយក្រុមហ៊ុន CRBC ផ្តល់ជូនក្រសួងប្រៃសណីយ៍ និងទូរគមនាគមន៍ ធ្វើការរៀបចំបំពាក់បង្គោលតាមនីតិវិធីរបស់ខ្លួន ជាមួយភាគីពាក់ព័ន្ធ។ សូមជម្រាបជូនថា ផ្លូវល្បឿនលឿនភ្នំពេញ-ព្រះសីហនុ មានប្រវែងសរុប ១៨៧,០៥គីឡូម៉ែត្រ បានបើកការដ្ឋានសាងសង់កាលពីថ្ងៃទី២២ ខែមីនា ឆ្នាំ២០១៩។ ផ្លូវនេះសម្រចបាន ៩៦,៦០% គិតត្រឹមថ្ងៃទី២៦ ខែសីហា ឆ្នាំ២០២២។ ផ្លូវនេះតភ្ជាប់ពីភូមិ១ សង្កាត់សំរោងក្រោម ខណ្ឌពោធិ៍សែនជ័យ រាជធានីភ្នំពេញ ដល់ភូមិ១ សង្កាត់លេខ៣ ក្រុងព្រះសីហនុ ខេត្តព្រះសីហនុ។ គម្រោងសាងសង់ផ្លូវ ល្បឿនលឿន ភ្នំពេញ - ព្រះសីហនុ នឹងក្លាយជាផ្លូវល្បឿនលឿនថ្មី និងដំបូងបំផុតនៅក្នុងព្រះរាជាណា ចក្រកម្ពុជា និងជាគម្រោងផ្លូវរបៀងយុទ្ធសាស្រ្តសំខាន់បំផុត ជួយកាត់បន្ថយពេលវេលាធ្វើដំណើរពី រាជធានីភ្នំពេញ ទៅកាន់ក្រុងព្រះសីហនុ ពីចំនួនប្រាំម៉ោងថយមកប្រមាណពីរម៉ោងប៉ុណ្ណោះ ព្រមទាំង ជួយកាត់បន្ថយតម្លៃដឹកជញ្ជូនផងដែរ៕ អតបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T09:57:40.269Z", "category": "អចលនទ្រព្យ", "views": 395, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សេចក្ដីភ័យខ្លាចបំផុត៦យ៉ាង ធ្វើឱ្យមនុស្សខ្លាចខ្លាំងហើយខំប្រឹងប្រែងស្វែងរកទ្រព្យរហូតក្លាយជាអ្នកមានបាន	https://business-cambodia.com/articles/6-fears-can-make-people-rich	យោងតាមការសិក្សាស្រាវជ្រាវរបស់លោក ណាប៉ូឡេអុង ហ៊ីល ដែលជាអ្នកនិពន្ធសៀវភៅ “Think And Grow Rich” លោកបានរកឃើញនូវមូលដ្ឋាននៃការខ្លាចធំៗរបស់មនុស្សមាន ៦ធំៗ។ ប៉ុន្តែសេចក្ដីភ័យខ្លាចទាំងអស់នោះវាក៏មានអត្ថប្រយោជន៍ក្នុងការធ្វើឱ្យមនុស្សខិតខំប្រឹងប្រែងស្វែងរកទ្រព្យសម្បត្តិរហូតមានបានផងដែរ ប្រសិនបើពួកគេអាចយកសេចក្ដីភ័យខ្លាចទាំងនោះមកធ្វើជាកញ្ចក់ឆ្លុះបញ្ចាំងខ្លួនឯង និងខិតខំអភិវឌ្ឍន៍ខ្លួនឯងជម្នះនូវសេចក្ដីភ័យខ្លាចទាំងអស់នោះ។ សេចក្ដីភ័យខ្លាចទាំង ៦នោះមានដូចជា៖ ១. សេចក្ដីភ័យខ្លាចភាពក្រីក្រ៖ នៅពេលដែលមនុស្សចេះខ្លាចក្រ នោះពួកគេនឹងខិតខំប្រឹងប្រែងក្នុងការធ្វើការងារ រកស៊ីជួញដូរផ្សេងៗ ដើម្បីធ្វើយ៉ាងណាអាចរំដោះខ្លួនចេញពីភាពក្រីក្របាន។ នៅពេលដែលមនុស្សខិតខំប្រឹងប្រែងធ្វើការងារ រកស៊ីជួញដូរឱ្យអស់ពីកម្លាំងកាយចិត្ត ប្រាកដណាស់ដែលពួកគេនឹងអាចកសាងបាននូវទ្រព្យសម្បត្តិសម្រាប់ជីវិតរបស់គេជាមិនខាន។ ២. សេចក្ដីភ័យខ្លាចគេរិះគន់៖ ជាទូទៅមនុស្សតែងតែមានទំនោរចង់ឱ្យមនុស្សជុំវិញខ្លួនគោរពកោតសរសើរខ្លួន ជាជាងការរិះគន់ស្ដីបន្ទោស។ អាស្រ័យហេតុដូចនេះហើយបានជាមនុស្សត្រូវព្យាយាមធ្វើខ្លួនឱ្យបានល្អបំផុតដើម្បីអាចជៀសផុតពីការរិះគន់។ ៣. សេចក្ដីភ័យខ្លាចឈឺ៖ សុខភាពគឺពិតជាសំខាន់ខ្លាំងណាស់ ហើយអាចនិយាយបានថាសុខភាពមានតម្លៃស្មើនឹងសមិទ្ធផលគ្រប់យ៉ាងក្នុងជីវិតរបស់ពួកគេ។ ដូច្នេះហើយបានជាមនុស្សត្រូវថែរក្សាសុខភាពរបស់ខ្លួនឱ្យបានល្អបំផុត។ មនុស្សដែលស្រលាញ់សុខភាពពួកគេនឹងហាត់ប្រាណ ហូបចុកត្រឹមត្រូវ គេងឱ្យគ្រប់គ្រាន់ជាដើម ដែលនៅពេលណាដែលមនុស្សអាចមានសុខភាពល្អបានហើយ វាជាមូលដ្ឋានក្នុងការកសាងនូវទ្រព្យសម្បត្តិក្នុងជីវិត។ ៤. សេចក្ដីភ័យខ្លាចបាត់បង់សេចក្ដីស្រលាញ់៖ សេចក្ដីភ័យខ្លាចទី ៤គឺមនុស្សខ្លាចបំផុតគឺការបាត់បង់នូវសេចក្ដីស្រលាញ់ដែលសេចក្ដីស្រលាញ់ក្នុងន័យនេះមានដូចជាប្ដីប្រពន្ធ ឪពុកម្ដាយ កូន មិត្តភក្តិ សាច់ញាតិ និងមនុស្សជុំវិញខ្លួន។ ដូច្នេះមនុស្សត្រូវខិតខំធ្វើអ្វីៗគ្រប់យ៉ាង ដើម្បីរក្សានូវសេចក្ដីស្រលាញ់របស់ពួកគេ។ ៥. សេចក្ដីភ័យខ្លាចចាស់៖ មនុស្សខ្លះមានការខ្លាចភាពចាស់ជរា ដោយសារតែពេលខ្លះពួកគេព្រួយបារម្ភថាខ្លួនកាន់តែចាស់ទៅៗ ហើយពេលខ្លះខ្លួនមិនទាន់សល់ទ្រព្យសម្បត្តិសម្រាប់ចិញ្ចឹមជីវិតរបស់ខ្លួននៅពេលដែលខ្លួនចាស់ចូលនិវត្តន៍នៅឡើយ។ ដូច្នេះហើយបានជាគេត្រូវតែខិតខំព្យាយាមខិតខំធ្វើការរកស៊ី ដើម្បីសន្សំទ្រព្យទុកចិញ្ចឹមជីវិតនៅពេលចាស់។ ៦. សេចក្ដីភ័យខ្លាចស្លាប់៖ ជាការពិតណាស់សេចក្ដីស្លាប់គឺគ្មាននរណាម្នាក់អាចជៀសផុតនោះទេ ប៉ុន្តែមនុស្សមួយចំនួនគាត់ព្រួយបារម្ភថា នៅពេលដែលគាត់ស្លាប់ទៅមិនអាចបន្សល់នូវស្នាដៃ កេរ្តិ៍ឈ្មោះសម្រាប់មនុស្សជំនាន់ក្រោយជាដើម។ ដោយសារតែបែបនេះហើយបានជាគាត់ត្រូវខិតខំកសាងស្នាដៃ ទ្រព្យសម្បត្តិ កេរ្តិ៍ឈ្មោះឱ្យបានល្អដើម្បីទុកឱ្យមនុស្សជំនាន់ក្រោយចងចាំប្រៀបបីដូចជាពាក្យខ្មែរបាននិយាយថា “ទូកទៅកំពង់នៅ”។ សរុបមកវិញ សេចក្ដីភ័យខ្លាចគឺវាជាភាពអវិជ្ជមាន ប៉ុន្តែវាអាចនឹងផ្ដល់ជាផលប្រយោជន៍យ៉ាងច្រើនសម្រាប់អ្នកវិញ ប្រសិនបើអ្នកអាចយកភាពភ័យខ្លាចនោះជាកម្លាំងចិត្តក្នុងការខិតខំតស៊ូសម្រេចនូវគោលដៅរបស់ខ្លួនវិញ៕  អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T09:42:50.723Z", "category": "ភាពជាអ្នកដឹកនាំ", "views": 407, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រសួងការងារចេញប្រកាសថ្ងៃឈប់សម្រាកក្នុងឱកាសបុណ្យភ្ជុំបិណ្ឌខាងមុខនេះ	https://business-cambodia.com/articles/pchum-ben-festival-holyday	នៅមុននេះបន្ដិចក្រសួងការងារ និងបណ្ដុះបណ្ដាលវិជ្ជាជីវៈ បានចេញសេក្ដីជូនដំណឹងស្ដីពី ការអនុវត្ដការឈប់សម្រាកក្នុងពិធីបុណ្យភ្ជុំបិណ្ឌ ឆ្នាំ២០២២ ខាងនមុខនេះ។  ដោយក្នុងនោះក្រសួងបានកំណត់ឲ្យកម្មករនិយោជិត ដែលធ្វើនៅរោងចក្រសហគ្រាសទាំងអស់ឈប់សម្រាកចំនួន ៣ ថ្ងៃ ដោយរាប់ចាប់ពីថ្ងៃទី២៤ ដល់ ២៦ ខែកញ្ញា ឆ្នាំ២០២២។ យោងតាមសេចក្ដីប្រកាសរបស់ក្រសួងដែលចេញនៅថ្ងៃទី៧ ខែកញ្ញានេះបានបញ្ជាក់ថា កម្មករនិយោគជិតដែលធ្វើការថ្ងៃឈប់បុណ្យភ្ជុំបិណ្ឌនេះ មានសិទ្ធទទួលនូវប្រាក់បំណាច់បន្ថែមដែលមានចំនួនស្មើនឹងប្រាក់ឈ្នួលថ្ងៃធម្មតា។ ជាមួយគ្នានោះម្ចាស់ឬនាយករោងចក្រសហគ្រាស ត្រូវរៀបចំបញ្ជីឈ្មោះកម្មករនិយោជិតដែលត្រូវផ្លាស់ប្តូរគ្នាឈប់សម្រាកតាមកាលបរិច្ឆេទនីមួយៗ និងរក្សាទុកជាប្រចាំសម្រាប់ការត្រួតពិនិត្យរបស់អធិការការងារ។ ក្នុងករណីមានការព្រមព្រៀងគ្នារវាងកម្មករនិយោជិតសាមី និងនិយោជក មានចែកក្នុងបទបញ្ជាផ្ទៃក្នុងរបស់រោងចក្រ សហគ្រាស ឬអនុសញ្ញារួម ការឈប់សម្រាករបស់កម្មករនិយោជិតអាចអនុវត្តនៅពេលណាមួយផ្សេងទៀត ដែលខុសពីថ្ងៃឈប់សម្រាកបុណ្យដូចមានកំណត់បាន។ សូមបញ្ជាក់ផងដែរថា នៅរយៈប្រហែល ២ សប្ដាហ៍ទៀតប៉ុណ្ណោះ ពិធីបុណ្យភ្ជុំបិណ្ឌ នឹងឈានចូលមកដល់ហើយ ខណៈចាប់ពីថ្ងៃទី១១ ពិធីកាន់បិណ្ឌនឹងចាប់ផ្ដើមផងដែរ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T09:13:25.635Z", "category": "ព័ត៌មានថ្មីៗ", "views": 7983, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ខ្ញីកាន់តែចាស់កាន់តែហឹរ! ដំបូន្មានវិនិយោគទាំង៥ របស់ Warren Buffett អាចប្រែលុយពីតិចទៅរាប់ម៉ឺន$	https://business-cambodia.com/articles/warren-buffett-investment-rules	លោក Warren Buffett ត្រូវបានគេចាត់ទុកជាបិតាវិនិយោគមួយរូប ដែលមានបទពិសោធន៍ជោគជាំរាប់ឆ្នាំនៅក្នុងវិស័យមួយនេះ។ ហើយខាងក្រោមនេះជាដំបូន្មានធំៗ ទាំង៥ ដែលគាត់តែងតែប្រើប្រាស់នៅក្នុងការវិនិយោគ និងទូន្មានដល់មនុស្សជំនាន់ក្រោយថែមទៀតផង។ ១. កុំធ្វើឱ្យបាត់លុយ នេះគឺជាច្បាប់ទី១របស់បុរសចំណាស់ខាងលើនេះ ច្បាប់ដំបូងនេះវាមិនពាក់ព័ន្ធជាមួយនឹងទីផ្សារវិនិយោគទេ ប៉ុន្តែវាសំដៅលើទម្លាប់នៃការទុកដាក់លុយដែលអ្នកវិនិយោគត្រូវតែចេះ។ ច្បាប់នេះចង់បញ្ជាក់ថាអ្នកមិនគួរចាយលុយខ្ជះខ្ជាយទៅលើរឿង ឬរបស់ណាដែលមិនចាំបាច់សម្រាប់ជីវិតនោះទេ។ លោក Warren Buffett តែងកំណត់ការចាយវាយបានយ៉ាងល្អ គាត់មិនខ្ជះខ្ជាយលើអាហារពេលព្រឹកដោយចាយត្រឹមតែជាង៣ដុល្លារប៉ុនណោះរាល់ព្រឹក ហើយក៏មិនប្ដូរផ្ទះថ្មីបើទោះបីជាគាត់ក្លាយជាមហាសេដ្ឋីក៏ដោយ។ ២. កុំវិនិយោគលើអ្វីដែលអ្នកមិនយល់ តាមច្បាប់នេះ លោកប្រាប់អ្នកវិនិយោគឱ្យផ្ដោតលើការការពារការវិនិយោគរបស់ពួកគេដោយ ជ្រើសរើសតែក្រុមហ៊ុន ឬផលិតផលណាដែលពួកគេមានចំណេះដឹងច្បាស់លាស់និងស៊ីជម្រៅ។ បើទោះបីជាអ្នករកឃើញក្រុមហ៊ុន ឬគម្រោងមួយចំនួនដែលទំនងជាចំណេញច្រើន តែអ្នកមិនយល់អ្វីសោះពីគម្រោងទាំងអស់នោះ អ្នកពុំគួរណាចំណាយទុនវិនិយោគឡើយ យកពេលទៅរៀនសូត្រឱ្យច្បាស់ជាមុនសិនទៅ។ ៣. កាន់ភាគហ៊ុនឱ្យជាប់ អ្នកជំនាញវិនិយោគរូបនេះ តែងជ្រើសរើសការវិនិយោគរយៈពេលវែងព្រោះគាត់ជឿជាក់ថា ការវិនិយោគដែលអាចឱ្យផលចំណេញក្នុងពេលខ្លីគឺបានផលចំណេញតិច និងមានហានិភ័យខ្ពស់ខ្លាំង។ ជាក់ស្ដែងភាគហ៊ុនដែលគាត់កាន់កាប់សុទ្ធតែមានរយៈពេលយូរដូចជា ក្រុមហ៊ុន Berkshire Hathaway និង Coca-Cola គាត់បាននិងបន្តគ្រប់គ្រងភាគហ៊ុនអស់រយៈពេលប្រមាណ ៣៤ឆ្នាំទៅហើយ។ លោកក៏បានបញ្ជាក់ប្រាប់វិនិយោគិនគ្រប់រូបដែរថា “បើអ្នកគ្មានឆន្ទៈក្នុងការកាន់កាប់ភាគហ៊ុនរយៈពេល១០ឆ្នាំ សូមកុំគិតអំពីការកាន់កាប់វាក្នុងរយៈពេលត្រឹម១០នាទីអី”។ ៤. មិនគួរខ្ចីលុយគេវិនិយោគ វិនិយោគិនជើងចាស់រូបនេះ ប្រឆាំងជាមួយនឹងការហក់លោតចូលទៅក្នុងការវិនិយោគទាំងដែលខ្លួនឯងគ្មានលុយគ្រប់គ្រាន់សម្រាប់ធ្វើវា។ គាត់លើកឡើងថា “រាល់ការទិញភាគហ៊ុនអ្វីមួយសុទ្ធតែមកព្រមជាមួយនឹងហានិភ័យ បើទោះបីជាអ្នកមើលឃើញថាវាល្អប៉ុនណាក៏ដោយក៏មិនគួរខ្ចីលុយគេមកវិនិយោគដែរ”។ មួយវិញទៀតបើអ្នកទិញភាគហ៊ុនដោយប្រើប្រាក់កម្ចី អារម្មណ៍របស់អ្នកនឹងផ្ដោតទៅលើការដកលុយសងគេវិញ ជាជាងគិតរកវិធីបង្កើតយុទ្ធសាស្រ្តរយៈពេលវែងដើម្បីទាញយកផលចំណេញឱ្យបានច្រើនបំផុតពីការវិនិយោគ ដែលវាផ្ទុយជាមួយនឹងច្បាប់ទី៣ខាងលើ។ ៥. សំងំពេលអ្នកដទៃសម្រុក សម្រុកពេលអ្នកដទៃសំងំ ដំបូន្មានចុងក្រោយនេះ បិតាវិនិយោគបានលើកឡើងថា “នៅក្នុងការវិនិយោគអ្នកមិនត្រូវដើរតាមហ្វូងឡើយ ដើម្បីក្លាយជាអ្នកវិនិយោគជោគជ័យអ្នកត្រូវពឹងផ្អែកលើបទពិសោធន៍ផ្ទាល់ខ្លួនរបស់អ្នកនៅក្នុងទីផ្សារ”។ សូមរំលឹកថា ទោះបីជាលោក Warren Buffett មានជំនាញដ៏ល្អនៅក្នុងទីផ្សារភាគហ៊ុន មិនមែនមានន័យថាគាត់មិនធ្លាប់ជួបបញ្ហានោះទេ។ ជាក់ស្ដែងកាលពីឆ្នាំ២០០៨ នាពេលសេដ្ឋកិច្ចជួបនឹងវិបត្តិ គាត់បានខាតបង់ប្រាក់ ២៣ពាន់លានដុល្លារ ហើយប្រាក់ចំណេញនៅក្នុងក្រុមហ៊ុនដែលគាត់វិនិយោគក៏ធ្លាក់ចុះ ៦២%ថែមទៀត។ បទពិសោធន៍របស់វិនិយោគិនវ័យចំណាស់រូបនេះ អាចបង្រៀនឱ្យដឹងថា ការវិនិយោគទាមទារឱ្យមានការរៀនសូត្រម្ដងហើយម្ដងទៀត ស្រាវជ្រាវភាគហ៊ុនដែលអ្នកចង់វិនិយោគឱ្យបានហ្មត់ចត់ ហើយពឹងផ្អែកលើការវិនិច្ឆ័យរបស់អ្នកដើម្បីសម្រេចចិត្តលើធ្វើការទិញយកវា៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T09:13:17.700Z", "category": "ហិរញ្ញវត្ថុ", "views": 807, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជួបព្យុះជីវិត ចង់គិតខ្លី កញ្ញាក្វាន់ ជំនះរកស៊ីម្តងទៀត រហូតអាចមានហាងនំចំនួន២០សាខាក្នុងដៃ	https://business-cambodia.com/articles/meet-the-storm-of-life-miss-kwan-reopens-business-until-has20branches-	ជីវិតមនុស្សម្នាក់ៗកើតមកមិនសុទ្ធតែបានអ្វីៗដូចបំណងនោះទេ មានអ្នកខ្លះជួបទុក្ខខកចិត្ត រហូតគិតខ្លី បញ្ចាប់ជីវិតខ្លួនឯងក៏មាន។ ជំុវិញរឿងរ៉ាវដ៏ស្មុគស្មាញមួយនេះ កញ្ញាក្វាន់ ណារ៉ុងមេ ធ្លាប់រកស៊ីខាតជាច្រើនដង ឈានដល់មានជំងឺបាក់ទឹកចិត្ត តែមិនធ្លាប់គិតចង់បោះបង់ ហើយចាប់ផ្តើមជីវិតថ្មី រហូតអាចក្តាប់ហាងនំចំនួន២០សាខានៅក្នុងដៃ។ កញ្ញាក្វាន់ មានអាយុ៣៤ឆ្នាំ សព្វថ្ងៃជាម្ចាស់ហាងយីហោ MATCH BOX SNACK ដែលជាហាងលក់នំសម្រន់។ កញ្ញាបាននិយាយថា មុនពេលបើករបរនេះ កញ្ញាធ្លាប់មានហាងស៊ូស៊ី និងបង្អែម ប៉ុន្តែត្រូវបានបរាជ័យដោយសារតែការរាតត្បាតនៃជំងឺកូវិដ១៩ ដែលធ្វើឱ្យកញ្ញាជំពាក់គេរាប់សិបម៉ឺនដុល្លារ រហូតឈានដល់មានវិបាត់ផ្លូវចិត្តយ៉ាងធ្ងន់ធ្ងរ។ ជាមួយគ្នានេះដែរ កញ្ញាក៏បានសម្រាកនៅមន្ទីពេទ្យអស់រយៈមក ដោយតម្លៃព្យាបាលមានចំនួន ២ម៉ឺនដុល្លារ ក្រោយពីការហូបថ្នាំអស់ជាច្រើន កញ្ញាក៏បានត្រឡប់ទៅស្រុកវិញ ហើយឈប់ហូបថ្នាំ នឹងចង់រករបរណាដែលអាចឱ្យខ្លួនបំភ្លេចជំងឺបាក់ទឹកចិត្តនេះបាន ពេលនោះនាងក៏មានគំនិតមួយថា លក់នំសម្រន់ ព្រោះកញ្ញាសង្កេតឃើញថា នៅទីតាំងរបស់ខ្លួន មិនទាន់មានអ្នកធ្វើទេ។ ក្រោយពីមើលឃើញឱកាសហើយ កញ្ញាក៏បានចាប់ធ្វើវាលក់ ដោយការធ្វើដំបូងកញ្ញាមិនគិតលុយនោះទេ ដោយឱ្យអ្នកនៅក្នុងភូមិ ក៏ដូចជាក្នុងផ្សារ ភ្លក់ហ្វី្រ ហើយកញ្ញាក៏បានថតរូបភ្ញៀវដែលបានចូលរួមភ្លក់ផងដែរ ។ ទន្ទឹមនឹងនោះ រូបទាំងអស់នោះ កញ្ញាបានធ្វើការបង្ហោះទៅតាមបណ្តាញសង្គម ដែលទទួលបានការចាប់អារម្មណ៍ជាខ្លាំង ដោយសារតែភាពប្លែកនៃនំ និងរូបរាងដ៏ទាក់ទាញរបស់វា ។ ក្រោយពីបានសាករសជាតិហើយមនុស្សម្នាចាប់ផ្តើមស្គាល់កាន់តែច្រើន ដែលធ្វើឱ្យនាងលក់ដាច់ខ្លាំង។ គួរជម្រាបផងដែរថា ស្រ្តីចិត្តស៊ូរូបនេះក៏លក់សិទ្ធិផ្តាច់មុខឱ្យភាគីដែលចាប់អារម្មណ៍ផងដែរ ដោយការវិនិយោគចាប់ផ្តើមពី៥៣០ដុល្លារតែប៉ុណ្ណោះ ហើយបច្ចុប្បន្នកញ្ញាមានជាង ២០ Franchise ហើយ និងក្នុងមួយខែកញ្ញាអាចរកចំណូលបានជាង២ម៉ឺនដុល្លារ ដោយកាត់កងថ្លៃចំណាយរួច៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T09:10:31.590Z", "category": "កំពូលអ្នកលក់", "views": 432, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ឧកញ៉ាសួរ វីរៈ បង្ហើបក្បួនចាត់ចែងលុយបង្កើតលុយ និងជួយឱ្យទ្រព្យកើនឡើងកាន់តែច្រើនរាល់ឆ្នាំ	https://business-cambodia.com/articles/oknha-suo-vireak-on-financial	ហេតុអ្វីបានជាអ្នកមានកាន់តែមាន រីឯអ្នកក្រកាន់តែក្រ? ចម្លើយគឺមួយផ្នែកធំបណ្ដាលមកពីផ្នត់គំនិត បុគ្គល ការធ្វើសកម្មភាព រួមទាំងសមត្ថភាពនៃការចាត់ចែងហិរញ្ញវត្ថុឱ្យបានត្រឹមត្រូវ ពោលគឺការចេះយកលុយបង្កើតកូនលុយឱ្យបានកាន់តែច្រើនឡើងៗ។ ដោយមើលឃើញសារៈសំខាន់នៃការចាត់ចែងហិរញ្ញវត្ថុ ក្រុមការងារ Business Cambodia ធ្លាប់បានជួបសម្ភាសន៍ជាមួយនឹង លោកឧកញ៉ា សួរ វីរៈ អគ្គនាយកក្រុមហ៊ុន វីរៈប៊ុនថាំ អេចប្រេស ដើម្បីស្វែងយល់អំពីក្បួននៃការចាត់ចែងលុយ ដើម្បីបង្កើនទ្រព្យសម្បត្តិឱ្យមានកាន់តែច្រើនឡើងៗ ជារៀងរាល់ឆ្នាំ។ បើតាមអ្វីដែលលោកឧកញ៉ាធ្លាប់បានបង្ហើបប្រាប់ ថ្វីត្បិតតែក្រុមហ៊ុន វីរៈប៊ុនថាំ គឺជាអាជីវកម្មដំបូងលោកបានដាក់ក្ដីស្រលាញ់យ៉ាងច្រើនចូល ហើយអាជីវកម្មនេះហើយជាកត្តានាំឱ្យលោកមានថ្ងៃនេះ ប៉ុន្តែលោកក៏មានអាជីវកម្មដែលធំក្នុងក្ដីស្រមៃផ្សេងទៀត គឺទាក់ទងនឹងការអភិវឌ្ឍអចលនទ្រព្យបែបរីសត ព្រោះលោកស្រលាញ់ចូលចិត្តការរកស៊ីទាក់ទងនឹងភ្ញៀវទេសចរណ៍ តាំងតែពីមុនពេលដែលលោក ចេញរកស៊ីក្រុមហ៊ុនដឹកជញ្ជូន វីរៈប៊ុនថាំ អេចប្រេស មកម៉្លេះ។ ទាក់ទិននឹងការ ចាត់ចែងហិរញ្ញវត្ថុរបស់លោកវិញ គឺលោកបានបែងចែកប្រាក់ចំនួន ៣០% ប្រើសម្រាប់ទប់ប្រតិបត្តិការអាជីវកម្ម សម្រាប់អភិវឌ្ឍន៍អាជីវកម្ម និងទុកបង្ការក្នុងគ្រាមានអាសន្នផ្សេងៗ ឬនិយាយមួយបែបទៀតថា វាចាលុយសម្រាប់ទប់ខាត។ រីឯចំណែក ៧០%ទៀត គឺទុកប្រើសម្រាប់ការវិនិយោគលើការបង្កើនទ្រព្យ ឱ្យកើនឡើងកាន់តែច្រើនឡើងៗរួមមានអចលនទ្រព្យ ក្រុមហ៊ុនមានសក្ដានុពលជាដើម។ ជាក់ស្ដែង លោកបានយកហិរញ្ញវត្ថុមួយផ្នែក ពីក្រុមហ៊ុន វីរៈប៊ុនថាំ  យកទៅបោះទុនវិនិយោគជាបន្តបន្ទាប់ លើការទិញអចនលទ្រព្យ នៅកន្លែងសក្ដានុពលទេសចរណ៍នៅតាមបណ្ដាខេត្តផ្សេងៗដូចជាមណ្ឌលគិរី ខេត្តកំពត កំពង់ស្ពឺ ក្រុងព្រះសីហនុ និងខេត្តមួយចំនួនទៀត ដែលទីតាំងលោកនោះស្អាតៗដូចជាមាត់ទឹក មាត់សមុទ្រ លើភ្នំជាដើម ដែលដីទាំងនោះមិនមែនជាដីពង្រីកបាននោះទេពោលគឺវាជាដីដែលមិនកើនទំហំទេ។ លោកតែងតែដើរប្រមូលទិញដីល្អៗទាំងនោះអស់រយៈពេលជាង១០ឆ្នាំមកហើយ ហើយលោកបានបន្ថែមថា បើជាអកុសល អាជីវកម្មលោកបច្ចុប្បន្នបរាជ័យ ក៏នៅរយៈពេល២០ឆ្នាំក្រោយ លោកនឹងក្លាយជាអ្នកមានម្ដងទៀតផងដែរ។ លោកមានប្រសាសន៍ថា “ទីតាំងដែលខ្ញុំបានទិញទាំងអស់នោះគឺសុទ្ធសឹងជាទីតាំងដែលល្អៗ មានទេសភាពស្អាតៗ និងពិបាកក្នុងការរកទិញទីតាំងល្អៗបែបនេះ គឺកម្រមានបំផុតនាពេលបច្ចុប្បន្ននេះ ហើយបើទោះបីជាមាន ក៏ត្រូវទិញវាក្នុងតម្លៃមួយដែលខ្ពស់ខ្លាំងដែរ”។ សម្រាប់ទស្សនៈលោកទាក់ទងនឹងភាពជោគជ័យ លោកក៏បានចែករំលែកថា “បើចង់ជោគជ័យ ត្រូវចំណាយពេលវេលា ហើយគួរធ្វើអ្វីដែលអ្នកចេះ អ្នកចូលចិត្ត និង ចាប់ផ្តើមពីចំនុចតូច ដើរសន្សឹមៗ ដើម្បីរង់ចាំឱកាសមកដល់ ព្រោះគ្រប់អាជីវកម្មតែងតែទុកចន្លោះនៃភាពជោគជ័យ ដែលអ្នកប្រាថ្នាចង់ទទួលបាន ត្រូវចាំថាធ្វើអ្វីដែលល្អស៊ី កុំធ្វើអ្វីដែលល្អតែមើល”។ ក្រោយពេលដែលមានចក្ខុវិស័យវែងឆ្ងាយ ការអត់ធ្មត់ និងចេះចាត់ចែងហិរញ្ញវត្ថុដើម្បីវិនិយោគលើអចលនទ្រព្យ ពេលនេះសមិទ្ធផលក៏ចាប់ផ្ដើមបង្ហាញជាបន្តបន្ទាប់ ដោយលោកមានរីសតនៅទីតាំងស្អាតៗ មានសក្ដានុពល១០កន្លែងឯនោះ ដែលការវិនិយោគលើអចលនទ្រព្យនេះ បានធ្វើឱ្យតម្លៃទ្រព្យរបស់លោកចេះតែបន្តកើនឡើងជារៀងរាល់ឆ្នាំផងដែរ។ ជាចុងក្រោយ លោកឧកញ៉ាបានសង្កត់ធ្ងន់ថា ការយកលុយទៅវិនិយោគបន្ថែម ដើម្បីបង្កើតលុយ ជារូបមន្តមួយដែលខ្ញុំតែងតែធ្វើ ហើយទទួលបានភាពជោគជ័យជាបន្តបន្ទាប់ តែកត្តា២ដែលគួរប្រយ័ត្ន ព្រោះវាអាចនាំឱ្យបរាជ័យបាន យើងគួរមើលទៅលើកត្តានយោបាយសង្គម  កត្តាសេដ្ឋកិច្ចក្នុងប្រទេស និងក្នុងពិភពលោក។ មេរៀនដ៏មានតម្លៃដែលយើងអាចរៀនសូត្របានពីក្បួននៃការធ្វើអាជីវកម្ម និងប្រើប្រាស់លុយរបស់លោកឧកញ៉ាសួរ វីរៈមានដូចជា៖ ១. ត្រូវផ្ដោតលើអាជីវកម្មមួយឱ្យបានរឹងមាំ ដើម្បីប្រមូលស្បៀង ប្រមូលកម្លាំង ដើម្បីពង្រីកខ្លួនចូលទៅក្នុងអាជីវកម្មផ្សេងៗទៀតដែលមានសក្ដានុពល ឬអាជីវកម្មក្នុងក្ដីស្រមៃរបស់អ្នក។ ២. រកស៊ីត្រូវមានចក្ខុវិស័យ និងការរៀបចំផែនការឱ្យបានវែងឆ្ងាយ និងត្រូវមានភាពអត់ធ្មត់ឱ្យខ្លាំងបំផុត ៣. ត្រូវមានភាពឆ្លាតវៃក្នុងការចេះប្រើប្រាស់លុយទៅបង្កើតលុយបន្ថែម ដោយយកវាវិនិយោគទៅលើអ្វីដែលអ្នកមានជំនាញ ស្រលាញ់ចូលចិត្ត និងត្រូវប្រាកដថាអាជីវកម្មនោះគឺល្អស៊ី មិនមែនគ្រាន់តែល្អមើលពីក្រៅនោះទេ។ ៤. ពេលខ្លះយើងត្រូវធ្វើអ្វីដែលយើងអាចធ្វើបានឱ្យល្អបំផុត ដើម្បីអាចបោះជំហានឈានទៅធ្វើអ្វីដែលយើងស្រលាញ់ចូលចិត្ត ឬអ្វីដែលជាក្ដីស្រមៃចុងក្រោយរបស់យើង៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ តេឡេក្រាម៖ 096 351 7713  សៀវភៅ "ស្មុគស្មាញ" ជួយឱ្យជីវិតអ្នក រស់នៅមានក្ដីសុខច្រើនជាងមុន !	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T09:05:30.381Z", "category": "ភាពជាអ្នកដឹកនាំ", "views": 6324, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មិនធម្មតា! ផលិតផលកម្ម Baramey ត្រូវបានជ្រើសជាតំណាងកម្ពុជា ឡើងសម្តែងតន្ត្រីលំដាប់អន្តរជាតិ នៅសិង្ហបុរី	https://business-cambodia.com/articles/vannda-asean-music-festival	ផលិតកម្មល្បីឈ្មោះនៅកម្ពុជា Baramey ដែលមានកញ្ញា ឡរ៉ាម៉មជាស្ថាបនិក  ត្រូវបានជ្រើសតាំងតំណាងឱ្យកម្ពុជាទៅចូលរួមសម្តែងលើឆាកតន្រ្តីអន្តរជាតិ ASEAN Music Showcase Festival ដែលនឹងប្រារព្ធឡើងនៅក្នុងប្រទេសសិង្ហបុរី ។  បើយោងតាមការចេញផ្សាយពីគេហទំព័រផ្លូវការរបស់ផលិតកម្ម Baramey បានបង្ហោះរូបភាព សិល្បៈករសិល្បៈការី៣រូប ដែលត្រូវទៅចូលរួមការប្រគុំតន្រ្តីលើឆាកអន្តរជាតិ។ ក្នុងនោះរួមមាន លោក វណ្ណដា, លោក វណ្ណថាន, និងកញ្ញា កៅ សុភា ដោយបានភ្ជាប់ជាមួយនឹងសំណេរថា “សិង្ហបុរី ជួបគ្នាឆាប់ៗនេះណា! នេះគឺជាកិតិ្ដយសរបស់ពួកយើងដែលអាចធ្វើការតំណាងឱ្យប្រទេសកម្ពុជាលើកដំបូងនៅលើឆាកអន្ដរជាតិនៅឯប្រទេសសិង្ហបុរីដោយផ្ទាល់”។ គួរជម្រាបផងដែរថាកម្មវិធី ASEAN Music Showcase Festival នឹងប្រារព្ធធ្វើឡើងរយៈពេល២ថ្ងៃ នាថ្ងៃទី១០ និង១១ ខែកញ្ញា ឆ្នាំ២០២២ នៅក្នុងប្រទេសសិង្ហបុរី ដែលមានការចូលរួមពីសំណាក់សិល្បករ សិល្បការិនីជាង៤០រូប មកពី១១ប្រទេសផ្សេងៗគ្នា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T08:37:50.222Z", "category": "ភាពជាអ្នកដឹកនាំ", "views": 518, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
កុំមើលងាយរបរតូចតាច! ក្មេងជំទង់រូបនេះ ច្នៃលុយ១២$ រកស៊ីលាងបង្អួច អាចរកចំណូលបាន៨ពាន់$ ក្នុង១ខែ	https://business-cambodia.com/articles/mark-finance-unfolded	ក្មេងជំទង់ឈ្មោះ Mark ដែលជាម្ចាស់គណនី TikTok ឈ្មោះ Financeunfolded បានច្នៃលុយ ១២ដុល្លារ ចេញរកស៊ីជាអ្នកលាងបង្អួច រហូតអាចរកចំណូលបាន ៤០០ដុល្លារក្នុងមួយថ្ងៃ សរុបជាខែប្រមាណ ៨ពាន់ដុល្លារ។ នេះបើយោងតាមការចុះផ្សាយរបស់សារព័ត៌មាន The Sun នាថ្ងៃទី៦ ខែកញ្ញា ឆ្នាំ២០២២។ Mark បានរៀបរាប់ថា មនុស្សដែលស្ថិតក្នុងវ័យជំទង់ មិនសូវមានជម្រើសការងារច្រើនឱ្យរើសទេ ព្រោះតែមិនទាន់គ្រប់អាយុ ណាមួយគ្មានបទពិសោធន៍គ្រប់គ្រាន់។ ហេតុនេះហើយទើបបានជាគាត់សម្រេចចិត្តធ្វើជាអ្នកលាងបង្អួច ដោយបានចាយលុយប្រហែល ១២ដុល្លារធ្វើជាដើមទុនសម្រាប់ទិញឧបករណ៍លាងសម្អាតមកប្រើដើម្បីចាប់ផ្ដើមអាជីវកម្មតូចមួយនោះ។ ស្មានមិនដល់ឡើយថាការងារតូចតាចនេះអាចធ្វើឱ្យគាត់រកចំណូលបានដល់ទៅ ៤០០ដុល្លារក្នុងមួយថ្ងៃ។ គាត់ថា សម្អាតបង្អួចមួយគិតលុយពីគេ ២០ដុល្លារ មួយផ្ទះយ៉ាងតិចក៏មាន ១០បង្អួចដែរ ដូច្នេះមួយថ្ងៃសម្អាតតែ២ផ្ទះ អាចរកបាន ៤០០ដុល្លារហើយ។ ទន្ទឹមនឹងនោះ Mark ក៏បានបញ្ជាក់ផងដែរថា “បើគ្មានក្បួន បណ្ដាញ និងវិធីរកទីផ្សារ អាជីវកម្មតូចមួយនេះច្បាស់ជាមិនដើរឡើយ”។ ជាក់ស្ដែងក្មេងវ័យជំទង់ម្នាក់នេះថា អាជីវកម្មមួយនេះដើរទៅមុខបានមកដល់សព្វថ្ងៃព្រោះតែ មានកាតាលីករសំខាន់ ៣គឺ៖ ១. បណ្ដាញមិត្តភក្តិ Mark និយាយថា “ទំនាក់ទំនងមិត្តភក្តិជារឿងសំខាន់ណាស់” ព្រោះថាគំនិតជាអ្នកសម្អាតបង្អួចនេះអាចចេញជារូបរាងបាន គឺព្រោះតែមានមិត្តភក្តិជួយផ្សព្វផ្សាយរកអតិថិជនឱ្យ។ មួយវិញទៀតការចាប់ផ្ដើមអាជីវកម្មតូចមួយនេះបានក្លាយទៅជារឿងដ៏គួរឱ្យសប្បាយរីករាយ ព្រោះថាជំហានដំបូងមានមិត្តភក្តិមកចូលរួមជាមួយ ពួកគេជួយធ្វើឱ្យរឿងនេះក្លាយទៅជាល្បែងកម្សាន្តដ៏គួរឱ្យចាប់ងារម្មណ៍ ហើយថែមទាំងបានលុយទៀតផង។ ២. ប្រើប្រាស់បណ្ដាញសង្គម ការរកអតិថិជនរបស់ Mark មួយផ្នែកធំគឺបានមកពីបណ្ដាញសង្គម Facebook និង TikTok។ គាត់បញ្ជាក់ថាគាត់លក់សេវាកម្មរបស់គាតនៅក្នុងក្រុម Facebook ចំណែកឯក្នុង TikTok គាត់បង្កើតជាវីដេអូខ្លីៗ។ ៣. ស្រាវជ្រាវតម្លៃទីផ្សារ ពេលជួបអតិថិជន គេច្រើនតែតថ្លៃ និងចង់ឱ្យ Mark បញ្ចុះតម្លៃឱ្យទាបជាង ២០ដុល្លារក្នុងមួយបង្អួច ប៉ុន្តែក្មេងប្រុសម្នាក់នេះមិនបានព្រមតាមភ្ញៀវឡើយ។ ដើម្បីរក្សាតម្លៃរបស់សេវាកម្មខ្លួនឯងបាន Mark ទៅស្រាវជ្រាវនៅលើអ៊ីនធឺណេត ហើយឃើញថាតម្លៃទីផ្សារលាងបង្អួចមានចន្លោះពី ៨ទៅ១៥ដុល្លារ។ ហេតុនេះដើម្បីបាន ២០ដុល្លារ Mark ត្រូវបន្ថែមលើគុណភាពសម្អាតរបស់ខ្លួនឱ្យសមនឹងលុយដែលអតិថិជនហ៊ានចំណាយឱ្យ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T07:39:17.714Z", "category": "ហិរញ្ញវត្ថុ", "views": 392, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្រ្តីខ្លាំង! កញ្ញា សុវណ្ណណៃ ហ៊ានច្នៃលុយ១០០០$ ប្រើពេលតែ២ឆ្នាំ អាចពង្រីករបរកាត់វាំងននរហូតដល់៣សាខា	https://business-cambodia.com/articles/start-business-with-1000	ពិតជាក្លាហានណាស់ មានលុយក្នុងដៃត្រឹមតែ ១ពាន់ដុល្លារ តែយុវតីវ័យក្មេង លី សុវណ្ណណៃ ហ៊ានយកចេញមករកស៊ីខ្លួនឯង ដេញតាមក្តីស្រមៃដោយមិនខ្លាចរអាល រហូតអាចជម្នះឧបគ្គនៃការរកស៊ីក្លាយជាថៅកែស្រីវ័យក្មេង មានអាជីវកម្ម ៣សាខាធំៗនៅភ្នំពេញ។ ក្នុងកិច្ចសម្ភាសន៍ជាមួយ ក្រុមការងារចាបក្រហម កញ្ញា សុវណ្ណណៃ ហៅម៉ីលី បានប្រាប់ឱ្យដឹងថា មូលហេតុដែលកញ្ញាចិត្តសឿងហ៊ានចេញរកស៊ីទាំងវ័យក្មេងបែបនេះ ដោយសារតែកញ្ញាមានឈាមជ័រជាអ្នករកស៊ីតាំងតែពីក្មេងមក បានជម្រុញចិត្តកញ្ញាចង់ចេញរកស៊ីដូចជាគ្រួសារដែរ ហេតុនេះហើយទើបនៅអំឡុងឆ្នាំ ២០១៨កញ្ញាក៏សម្រេចចិត្តយកលុយប្រមាណជា១ពាន់ដុល្លារបង្កើតអាជីវកម្មវាំងននមួយ ដែលមានឈ្មោះថា “ម៉ីលីវាំងនន” រហូតមកដល់ពេលនេះអាជីវកម្មវាំងននដែលប្រើលុយបង្កើតតែ១ពាន់ដុល្លារនោះ ពេលនេះបានពង្រីកខ្លួនដល់៣សាខាប្រើពេលត្រឹមតែ២ឆ្នាំប៉ុណ្ណោះ ។ បន្ថែមពីនេះ ម្ចាស់អាជីវកម្មវ័យ២៤ឆ្នាំរូបនេះ បានបង្ហើបឱ្យដឹងផងដែរថា មូលហេតុដែលធ្វើឱ្យកញ្ញាអាចដំណើរការការរកស៊ីបានដោយប្រើដើមទុនត្រឹម១ពាន់ដុល្លានេះ ដោយសារតែអ្នកនាងប្រើក្បួនបង្វិល ពោលគឺកញ្ញាផុសរូបនៅលើហ្វេសប៊ុក នៅពេលភ្ញៀវកម្មង់កក់លុយទើបកញ្ញាយកលុយទៅកាត់ម៉ូតជូនភ្ញៀវ ដោយសារតែក្បួននេះទើបធ្វើឱ្យកញ្ញាអាចពង្រីកខ្លួនបន្តិចម្តងៗរហូតបើកសាខាជាបន្តបន្ទាប់និងមានលទ្ធភាពជួលកូនជាងដល់ទៅ១០នាក់ថែមទៀតផង។ ថៅកែស្រីវ័យក្មេងរូបនេះ បានបន្តថា មុនពេលឈានជើងចូលមករកស៊ីអាជីវកម្មវាំងនននេះ កញ្ញាក៏ធ្លាប់មានបទពិសោធន៍ការងារ និងការរកស៊ីពីមុនមកដែរ ពោលគឺកញ្ញាបានឆ្លងកាត់បទពិសោធន៍ទាំងអស់នោះតាំងតែពីវ័យ១៦ឆ្នាំមកម្ល៉េះ។ដូច្នេះហើយ ទើបឧបសគ្គការងាររកស៊ីមួយចំនួន កញ្ញាអាចដោះស្រាយ និងធ្វើវាបានដោយរលូន មិនថាការចរចាជាមួយអតិថិជន ឬជាមួយបុគ្គលិកជាដើម។ គួរបញ្ជាក់ផងដែរថា គិតមកដល់សព្វថ្ងៃអាជីវកម្មកាត់វាំងននរបស់ “ម៉ីលីវាំងនន” កំពុងទទួលបានការគាំទ្រយ៉ាងខ្លាំងពីសំណាក់អតិថិជន ជាពិសេសគម្រោងបុរី ខុនដូរ ភាគច្រើនសុទ្ធតែទទួលសេវាកម្មពីម៉ីលីវាំងនន។នេះដោយសារកញ្ញា សុវណ្ណណៃ ផ្តល់ការទំនុកចិត្តតាមរយៈការផ្តល់ក្រណាត់វាំងននដែលល្អ និងសេវាកម្មរហ័សទាន់ចិត្ត ជាមួយនឹងភាពរួសរាយរាក់ទាក់ ធ្វើឱ្យភ្ញៀវតែងតែកម្មង់ៗជាប់មិនដាច់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T07:07:00.106Z", "category": "ចាប់ផ្តើមអាជីវកម្ម", "views": 1136, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខ្លាំងមែន!ក្មេងប្រុស១១ឆ្នាំរៀនចប់ថ្នាក់វិទ្យាសាស្រ្តរូបវិទ្យា ដាក់មហិច្ឆតាចង់ឱ្យមនុស្សមានជីវិតអមតៈ	https://business-cambodia.com/articles/11year-old-youngest-graduate	ធ្លាប់តែឃើញក្មេងប្រុសអាយុ១១ ដែលជាវ័យកំពុងពេញគេងរត់លេងនៅសាលារៀនជាមួយគ្នីគ្នានិងមិនសូវខ្វល់ខ្វាយអ្វីនោះទេ។ ប៉ុន្តែចម្លែកអ្វីក្មេងប្រុសជនជាតិបែលហ្សិកមួយរូបមានឈ្មោះថា Laurent Simons អាចបញ្ចប់ថ្នាក់បរិញ្ញាបត្ររូបវិទ្យាត្រឹមវ័យ១១ឆ្នាំបានដាក់មហិច្ឆតាចង់ឱ្យមនុស្សមានជីវិតអមតៈ។ នេះបើយោងតាមការចុះផ្សាយរបស់សារព័ត៌មាន Newsweek។ យោងតាមការថ្លែងប្រាប់កាសែតហូឡង់ Simon បានឱ្យដឹងថា “ខ្ញុំមិនខ្វល់ទេថា ខ្លួនក្មេងជាងគេឬយ៉ាងណា ខ្ញុំដឹងតែម្យ៉ាងគឺខ្ញុំចង់ចេះចង់ដឹង” ក្មេងប្រុសរូបនេះបានបន្តទៀតថា “រូបផ្គុំដែលជាក្តីស្រមៃដំបូងរបស់ខ្ញុំគឺបង្គំុរូបមនុស្សជាមួយនឹងគ្រឿងយន្ត” ។ ក្មេងប្រុស IQ ខ្ពស់រូបនេះបានបន្ថែមថា “រឿង២សំខាន់ក្នុងការសិក្សាគឺការទទួលបានចំណេះដឹង និងការអនុវត្តចំណេះដឹងនោះ ដើម្បីសម្រេចបាននូវចំណុចទាំងពីរ ខ្ញុំចង់ធ្វើការជាមួយសាស្រ្តាចារ្យល្អបំផុតក្នុងពិភពលោក និងសិក្សាពីខួរក្បាលរបស់ពួកគេ និងស្វែងយល់ពីរបៀបដែលពួកគេគិត” គួរជម្រាបផងដែរថា Simons អាចបានបញ្ចប់ការសិក្សាតាំងពីអាយុ៩ឆ្នាំមកម្ល៉េះ ប៉ុន្តែគាត់បានបោះបង់ការសិក្សាពីសាកលវិទ្យាល័យ Eindhoven ក្នុងប្រទេសហូឡង់ក្នុងឆ្នាំ ២០១៩  ក្រោយពីមន្រ្តីសាលារៀនបានបដិសេធមិនអនុញ្ញាតឱ្យគាត់បញ្ចប់ការសិក្សាមុនថ្ងៃខួបកំណើតអាយុ១០ឆ្នាំ របស់គាត់នៅថ្ងៃទី២៦ ខែធ្នូនោះទេ។ នាពេលបច្ចុប្បន្ននេះ គាត់ក៏បានចាប់យកវគ្គសិក្សាមួយចំនួនពីថ្នាក់អនុបណ្ឌិតផងដែរក្រោយបានសិក្សាថ្នាក់បរិញ្ញាបត្ររូបវិទ្យាតាំងពីខែមីនាឆ្នាំ២០២០ មកម៉្លេះ៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T07:03:53.469Z", "category": "ភាពជាអ្នកដឹកនាំ", "views": 288, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ខេត្តមាសខេត្តពេជ្រ! ត្រឹមពេលខ្លី មានរោងចក្រជាង៥០០កន្លែង សម្រុកទៅវិនិយោគ បង្កើតការងារជាង៣០ម៉ឺននាក់	https://business-cambodia.com/articles/total-factories-in-kampong-speu-province	ខេត្តកំពង់ស្ពឺបច្ចុប្បន្នកំពុងមានភាពរីកច្រើនយ៉ាងខ្លាំងស្ទើរតែគ្រប់វិស័យ ខណៈសព្វថ្ងៃមានរោងចក្រប្រមាណជាង៥០០កន្លែងហើយបានកំពុងវិនិយោគនៅក្នុងខេត្ដដ៏មានសក្ដានុពលមួយនេះ។ នេះបើតាមការលើឡើងរបស់ឯកឧត្តមឧបនាយករដ្ឋមន្ត្រី ជា សុផារ៉ា រដ្ឋមន្ត្រីក្រសួងរៀបចំដែនដីនគរូបនីយកម្ម និងសំណង់។ ថ្លៃងក្នុងពិធីសម្ពោធដាក់ឱ្យប្រើប្រាស់ជាផ្លូវការ កីឡដ្ឋានខេត្តកំពង់ស្ពឺ ដែលមានទីតាំងស្ថិតនៅភូមិតាម៉ុល សង្កាត់ច្បារមន ក្រុងច្បារមន ខេត្តកំពង់ស្ពឺ កាលពីថ្ងៃទី៦ ខែកញ្ញា ឆ្នាំ២០២២ ឯកឧត្តមបានបញ្ជាក់ថា ដោយសារស្ថានភាពភូមិសាស្ត្រខេត្តកំពង់ស្ពឺ មានភាពអំណោយផល មានសក្តានុពលវិនិយោគច្រើន ខេត្តកំពង់ស្ពឺនាពេលបច្ចុប្បន្ននេះមានការរីកចម្រើនគួរឱ្យកត់សម្គាល់ទាំងវិស័យកសិកម្ម និងឧស្សាហកម្ម ដែលជួយគាំទ្រដល់សេដ្ឋកិច្ចជាតិ និងបានបង្កើតចំណូលជូនដល់ប្រជាពលរដ្ឋនៅទូទាំងខេត្តមានជីវភាពល្អប្រសើរមួយកម្រិត។ ឯកឧត្តម ឧបនាយករដ្ឋមន្ត្រី បានឱ្យដឹងទៀតថា សព្វថ្ងៃនេះខេត្តកំពង់ស្ពឺមានសក្តានុពលខ្ពស់ដោយមានរោងចក្រចំនួនជាង ៥០០រោងចក្រ បានបង្កើតការងារជូនប្រជា ពលរដ្ឋបានចំនួន៣០ម៉ឺននាក់ ដែលបានជួយលើកកម្ពស់សេដ្ឋកិច្ចគ្រួសារបានល្អប្រសើរ និងរកចំណូលចូលជាតិបានកាន់តែច្រើនផងដែរ។ ឯកឧត្តមបន្ថែមថា ក្រោមការដឹក នាំរបស់រាជរដ្ឋាភិបាលកម្ពុជា បានប្រែក្លាយខេត្តកំពង់ស្ពឺទៅជាតំបន់មានសេដ្ឋកិច្ចខ្ពស់មួយក្នុងចំណោមបណ្តាលខេត្តដ៏ទៃទៀតនិងរាជធានីដោយបានបើកចំហឱ្យមានការវិនិយោគច្រើនពីបណ្តាក្រុមហ៊ុនជាតិនិងអន្តរជាតិសម្រាប់ធ្វើការអភិវឌ្ឍន៍វិស័យរោងចក្រនិងកសិកម្ម។ សូមរំលឹកឡើងផងដែរថា កាលពីខែសីហា ខេត្តកំពង់ស្ពឺទើបតែបានទទួលគម្រោងបង្កើតរោងចក្រចំនួន៣ កន្លែងបន្ថែមទៀតដែលមានទុនសរុបជិត១៦ លានដុល្លារដែលបង្កើតការងារបានរាប់ពាន់កន្លែងផងដែរ៕ អត្ថបទដោយ៖ ឌឿក ស្រី នុតរតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T06:21:09.763Z", "category": "អចលនទ្រព្យ", "views": 22248, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចំណូលគ្រាក់ៗ អង្គុយតែមុខកាំមេរ៉ាសោះ តារាស្រីកូរ៉េរូបនេះ អាចរកចំណូលបាន ១ថ្ងៃ ៤ពាន់ដុល្លារ	https://business-cambodia.com/articles/money-from-youtube	អង្គុយតែនៅមុខកាំមេរ៉ាក៏មានលុយចូលកុង នេះជារបរថ្មីមួយដែលប្រជាជនកូរ៉េភាគច្រើនកំពុងនាំគ្នាធ្វើយ៉ាងច្រើន ព្រោះវាជាវិធីរកលុយដែលងាយស្រួលបំផុតនាពេលបច្ចុប្បន្ននេះ។ជាក់ស្តែងដូចតារា YouTube កូរ៉េ Hamzy ជាដើម ចំណាយពេលតែទៅផ្សារទិញម្ហូបមកធ្វើញ៉ាំនៅមុខកាំមេរ៉ាក៏អាចរកចំណូលបានមួយថ្ងៃៗរាប់ពាន់ដុល្លារដែរ។ បើយោងតាមការចេញផ្សាយរបស់ Net Worth Spot បានឱ្យដឹងថា Hamzy ជាតារា YouTube ដ៏ល្បីឈ្មោះមួយរូបនៅប្រទេសកូរ៉េ នាងបានបង្ហាញខ្លួននៅលើ YouTube តាំងពីឆ្នាំ ២០១២ មកម្ល៉េះ ដែលជានិច្ចជាកាលនាងតែងតែផុសវីដេអូទាក់ទងនឹងការញ៉ាំអាហារលើយូធូប ហើយតាមរយៈការផុសនេះធ្វើឱ្យនាងអាចរកចំណូលបានគ្រាក់ៗរាល់ថ្ងៃពីអ្នកទស្សនាវីដេអូរបស់់នាង។ តាមប្រភពដដែលខាងលើបានឱ្យដឹងផងដែរថា បច្ចុប្បន្ននេះ Channel YouTube របស់ Hamzy មានអ្នកតាមដានរហូតដល់ទៅ ១០.១លាននាក់។ហើយជារៀងរាល់ថ្ងៃមានអ្នកចុចចូលមើលវីដេអូ Mukbang របស់នាងប្រមាណជា ២.៣៨លាននាក់ក្នុងមួយថ្ងៃ ក្នុងមួយឆ្នាំ ៧១.៣៤ លាននាក់ចុចចូលមើល។ក្នុងនោះបើតាមគោលករណ៍រកលុយពីយូធូបក្នុង ១ពាន់អ្នកចូលមើល អាចទទួលបានលុយចន្លោះពី ៣ដុល្លារ ទៅ ៧ដុល្លារ ហេតុដូច្នេះតាមការគុណចំនួនអ្នកចូលមើលរបស់ Hamzy នាងអាចរកចំណូលបានចន្លោះពី ៤ពាន់ដុល្លារឡើងទៅក្នុងមួយថ្ងៃ។ គួរបញ្ជាក់ផងដែរថា បើតាមប្រភពផ្សេងទៀតរបស់ប្រទេសកូរ៉េ Hamzy ត្រូវបានគេដឹងថាជាតារា YouTube លំដាប់ទី២ដែលរកចំណូលបានច្រើនគេពីវីដេអូញ៉ាំអាហារ។ចំណែកឯមូលហេតុដែលធ្វើឱ្យវីដេអូរបស់តារា YouTube រូបនេះមានអ្នកចុចចូលមើលច្រើន ដោយសារតែគ្រប់គ្នាចូលចិត្តសកម្មភាពធ្វើអាហាររបស់នាង ដោយនាងបានបង្ហាញពីរបៀបធ្វើអាហារកូរ៉េជាច្រើនប្រភេទ ហេតុនេះហើយទើបធ្វើឱ្យអ្នកមើលពេញចិត្តនិងចង់ចូលមើល៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T04:25:49.937Z", "category": "ចាប់ផ្តើមអាជីវកម្ម", "views": 570, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន Smart Axiata ចូលរួមគាំទ្រយុទ្ធនាការអប់រំ STEM ជាមួយអង្គការ Samaritan's Purse និងអាជ្ញាធរខេត្តបន្ទាយមានជ័យ	https://business-cambodia.com/articles/smart-axiata-supports-stem-education-campaign-with-samaritan-s-purse	ភ្នំពេញ៖ គម្រោងវិទ្យាសាស្ត្រដូចជាការបង្ហោះដ្រូន គឺគ្រាន់តែជាគម្រោងលេចធ្លោមួយប៉ុណ្ណោះក្នុងព្រឹត្តិការណ៍តាំងពិព័រណ៍វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា (STEM) នៅខេត្តបន្ទាយមានជ័យកាលពីពេលថ្មីៗនេះ ដែលរៀបចំឡើងដោយមន្ទីរអប់រំ យុវជន និងកីឡាខេត្តបន្ទាយមានជ័យ និងអង្គការមនុស្សធម៌អន្តរជាតិ Samaritan's Purse។ ក្រុមហ៊ុន Smart Axiata បានបង្ហាញការគាំទ្រជាបន្តរបស់ខ្លួនសម្រាប់វិស័យវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា (STEM) ក្នុងប្រទេសកម្ពុជា តាមរយៈការគាំទ្រដល់យុទ្ធនាការអប់រំមួយក្នុងខេត្ត បន្ទាយមានជ័យ ដោយសហការជាមួយមន្ទីរអប់រំ យុវជន និងកីឡាខេត្តបន្ទាយមានជ័យ និងអង្គការ Samaritan's Purse។ សិស្សានុសិស្សមកពីសាលារដ្ឋ និងឯកជនប្រមាណ ៤០០ នាក់ចាប់ពីថ្នាក់ទី ៧ ដល់ថ្នាក់ទី ១២ បានដាក់បង្ហាញគម្រោងវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យានៅតាមស្តង់បង្ហាញចំនួន ៨៩ស្តង់ក្នុងព្រឹត្តិការណ៍តាំងពិព័រណ៍នៅសួនវេទិកា ក្រុងសិរីសោភ័ណ ខេត្តបន្ទាយមានជ័យ កាលពីខែមុន រួមទាំងការដាក់បង្ហាញមនុស្សយន្ត, បច្ចេកវិទ្យា VR, ការបោះពុម្ព 3D, វិស្វកម្ម, ដ្រូន និងបច្ចេកវិទ្យាព័ត៌មានវិទ្យា (IT) ផងដែរ។ អ្នកដែលចូលរួមក្នុងព្រឹត្តិការណ៍តាំងពិព័រណ៍នេះ ក៏បានចូលស្ដាប់វគ្គ «បំផុសគំនិតសំខាន់ៗ (major inspiration)» និងការហ្វឹកហាត់បង្ហោះដ្រូន ដែលរៀបចំឡើងដោយបណ្ឌិត្យសភាបច្ចេកវិទ្យាឌីជីថល កម្ពុជា (CADT) ផងដែរ ។ លោក Feiruz Ikhwan នាយកប្រតិបត្តិស្តីទីរបស់ក្រុមហ៊ុន Smart Axiata មានប្រសាសន៍ថា៖ «នៅក្រុមហ៊ុន Smart Axiata យើងដឹងថា នវានុវត្តន៍បច្ចេកវិទ្យាមានសារៈសំខាន់ដល់ភាពជឿនលឿនខាងមុខក្នុងសង្គមសម្រាប់មនុស្សគ្រប់អាយុកាល ហើយនេះជាមូលហេតុដែលយើងរីករាយគាំទ្រដល់គំនិតផ្ដួចផ្ដើមក្នុងវិស័យអប់រំសម្រាប់សិស្សថ្នាក់វិទ្យាល័យ។ ក្នុងនាមជាអ្នករួមចំណែកដ៏ចម្បងបំផុតមួយចំពោះឌីជីថលនីយកម្មរបស់កម្ពុជា យើងពិតជារំភើបយ៉ាងខ្លាំងជាមួយការតាំងពិព័រណ៍ ការដាក់បង្ហាញ និងការធ្វើការងារជាក្រុមនៅពិព័រណ៍ STEM ក្នុងខេត្តបន្ទាយមានជ័យនេះ»។ មនុស្ស ៥ពាន់នាក់បានចូលរួមក្នុងព្រឹត្តិការណ៍ពិព័រណ៍ (STEM Fair) រយៈពេលមួយថ្ងៃពេញនេះ រួមមានគ្រូបង្រៀន និងសិស្សានុសិស្សមកពីវិទ្យាល័យចំនួន ១៧សាលាទាំងសាលាឯកជន និងសាលារដ្ឋនៅក្នុងខេត្តបន្ទាយមានជ័យ។ អ្នកចូលរួមទាំងអស់មានការចាប់អារម្មណ៍យ៉ាងខ្លាំងទៅលើពិព័រណ៍នេះ និងមានលទ្ធភាពសាកល្បង និងអនុវត្តផ្ទាល់ជាមួយមិត្តរួមថ្នាក់របស់ពួកគេលើបច្ចេកថ្មីៗ។ នេះគឺជាលើកទីមួយហើយសម្រាប់សិស្សវិទ្យាល័យដែលបានមើលឃើញផ្ទាល់នូវបច្ចេកវិទ្យាទំនើបបែបនេះ។ លោក ឈូ ប៊ុនរឿង ប្រធានមន្ទីរអប់រំ យុវជន និងកីឡាខេត្តបន្ទាយមានជ័យមានប្រសាសន៍ថា៖ «យើងសូមអរគុណចំពោះការគាំទ្ររបស់ក្រុមហ៊ុន Smart Axiata និងអង្គការ Samaritan’s Purse ក្នុងការលើកស្ទួយវិស័យវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យាក្នុងខេត្តរបស់យើង។ ដូចដែលយើងអាចមើលឃើញតាមរយៈការចូលរួមយ៉ាងច្រើនកុះករ វាឆ្លុះបង្ហាញពីចំណាប់អារម្មណ៍និងការតាមដានយ៉ាងខ្លាំងទៅលើមុខវិជ្ជាទាំងអស់នេះ»។ លោក Barry Jessen នាយកប្រចាំប្រទេសរបស់អង្គការ Samaritan’s Purse មានប្រសាសន៍ថា៖ «យើងពិតជាស្ញើចសរសើរខ្លាំងណាស់ចំពោះការធ្វើការងារជាក្រុម និងភាពរួបរួមគ្នានៅឯព្រឹត្តិការណ៍ពិព័រណ៍ STEM ក្នុងខេត្តបន្ទាយមានជ័យនេះ ។ យើងក៏ស្ញើចសរសើរផងដែរចំពោះទេពកោសល្យ  និងនវានុវត្តន៍របស់ពួកគេដែលយកមកដាក់បង្ហាញនេះ។ យើងសូមអរគុណដល់ក្រុមហ៊ុន Smart Axiata និងអាជ្ញាធរខេត្តបន្ទាយមានជ័យសម្រាប់ការគាំទ្ររបស់ពួកគេលើគម្រោងនេះ»៕   អំពីក្រុមហ៊ុន Smart  ក្រុមហ៊ុន Smart Axiata Co., Ltd. ជាប្រតិបត្ដិករទូរគមនាគមន៍ចល័តឈានមុនគេក្នុងព្រះរាជាណាចក្រកម្ពុជា។ បច្ចុប្បន្នក្រុមហ៊ុនបាននិងកំពុងបម្រើអតិថិជនចំនួន ៧.៥ លាននាក់ ស្ថិតក្រោមស្លាកសញ្ញា “Smart”។ Smart Axiata គឺជាក្រុមហ៊ុនបុត្រសម្ព័ន្ធរបស់ក្រុមហ៊ុនមេ មានឈ្មោះថា  “Axiata Group Berhad” ដែលជាក្រុមហ៊ុនផ្ដល់សេវាទូរគមនាគមន៍ធំជាងគេបង្អស់មួយក្នុងទ្វីបអាស៊ី។ ក្រុមហ៊ុន Smart គឺជាប្រតិបត្តិករទូរគមនាគមន៍ចល័តដែលមានភាពឈានមុខគេបង្អស់ផ្នែកសេវាបច្ចេកវិទ្យាទំនើបទាន់សម័យក្នុងព្រះរាជាណាចក្រកម្ពុជា។ ក្រុមហ៊ុន Smart គឺជាប្រតិបត្ដិករដំបូងបង្អស់ដែលបានដាក់ឱ្យដំណើរការសេវាបច្ចេកវិទ្យាជំនាន់ទី៤ “4G LTE” ក្នុងឆ្នាំ២០១៤ បច្ចេកវិទ្យា 4G+ ក្នុងឆ្នាំ២០១៦ បច្ចេកវិទ្យា 4G+ ជាមួយ HD Voice (VoLTE) និង 4G LTE Advance Pro ក្នុងឆ្នាំ២០១៧។ នៅពាក់កណ្តាលឆ្នាំ២០១៩ Smart បានរៀបចំកម្មវិធីបង្ហាញសាកល្បងបច្ចេកវិទ្យាជំនាន់ទី៥ “5G” ដំបូងគេបង្អស់នៅកម្ពុជាដោយបង្ហាញពីភាពជាអ្នកដឹកនាំផ្នែកសេវាទិន្នន័យចល័ត។ ក្រុមហ៊ុន Smart ក៏មានផ្ដល់នូវបច្ចេកវិទ្យាទូរស័ព្ទចល័តដ៏សម្បូរបែបរួមមាន៖ សេវាបច្ចេកវិទ្យា 2G, 2.5G, 3G និង3.75G ក៏ដូចជាសេវាកម្មទូរស័ព្ទក្រៅប្រទេស (Roaming) ដែលអាចប្រើបានច្រើនជាង ១៩០ប្រទេស។  Smart បាននិងកំពុងផ្តល់សេវាគ្របដណ្តប់ក្នុងតំបន់ប្រជាសាស្ត្រច្រើនជាង ៩៩% (កៅសិបប្រាំបួន) ភាគរយ នៅទូរទាំងព្រះរាជាណាចក្រកម្ពុជា ។ ក្រុមហ៊ុនក៏កំពុងបម្លែងខ្លួនយ៉ាងសកម្មទៅជាប្រតិបត្តិករបែបឌីជីថល តាមរយៈការផ្ដល់នូវសេវាកម្ម និងកម្មវិធីកម្សាន្តលក្ខណៈស៊ីវិល័យប្រកបដោយភាពច្នៃប្រឌិតជាច្រើន។ នេះរួមបញ្ចូលភាពជាដៃគូជាមួយភាគីអន្តរជាតិនានាដូចជា៖ ក្រុមហ៊ុន Universal Music ក្រុមហ៊ុន Apple និង ក្រុមហ៊ុន Facebook ក៏ដូចជាសេវាកម្មឌីជីថលនានា រួមមាន៖ សេវាធានារ៉ាប់រងជីវិតឆ្លាតវៃ សេវា SmartPay សេវា Pleng by Smart សេវា Pi Pay និងសេវា SmartNas។ ក្រុមហ៊ុន Smart មានចក្ខុវិស័យក្លាយជាក្រុមហ៊ុនលេខ១ និងជាក្រុមហ៊ុនបច្ចេកវិទ្យាទូរគមនាគមន៍ដែលទទួលបានកី្ដស្រលាញ់ពេញចិត្តបំផុតនៅព្រះរាជាណាចក្រកម្ពុជានៅត្រឹមឆ្នាំ២០២២ តាមរយៈកម្មវិធីទំនួលខុសត្រូវខ្ពស់លើកិច្ចការងារសង្គម និងកម្មវិធីនិរន្តរភាពនានាសម្រាប់កំណើនសេដ្ឋកិច្ច និងសង្គមជាតិ។ ក្រុមហ៊ុន Smart មានបុគ្គលិកនិយោជិតសរុបប្រមាណជាង ១.០០០ (មួយពាន់) នាក់ ក្នុងនោះរួមបញ្ចូលទាំងនិយោជិតក្នុងស្រុក និងនិយោជិតបរទេសដែលកំពុងខិតខំប្រឹងប្រែងឆ្ពោះទៅសម្រេចបេសកកម្មរួមគ្នាក្នុងការផ្សារភ្ជាប់ និងធ្វើឱ្យជីវិតកាន់តែប្រសើរឡើង។ Smart ជីវិតរស់រវើក!	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T04:21:46.848Z", "category": "ព័ត៌មានថ្មីៗ", "views": 189, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សេដ្ឋីវ័យក្មេង ២រូប បង្ហើបពីរឿងសំងាត់ទាំង១០ ធ្វើឱ្យខ្លួនសល់លុយខ្ទង់លានដុល្លារនៅអាយុ ៣០ឆ្នាំ	https://business-cambodia.com/articles/two-young-millionaires-reveal-10-secrets-that-left-them-with-millions-of-dollars	ស្ថិតក្នុងវ័យជិតចូល ៣០ឆ្នាំ មានយុវជនមួយចំនួនតូចបានកំពុងតែរស់នៅក្នុងតែលតោលគ្មានគោលដៅក្នុងជីវិតឡើយ ប៉ុន្តែសម្រាប់សេដ្ឋីវ័យក្មេង២រូបនេះគឺលោក Brian Wong និងលោក Graham Stephan អាចសល់ទ្រព្យខ្ទង់លានដុល្លារនិងមុខជំនួញជាច្រើនទៀត។ តើសេដ្ឋីវ័យក្មេងទាំង២ នេះមានគន្លឹះក្នុងការចាត់ចែងលុយ និងមានទម្លាប់បែបណាខ្លះទើបអាចសល់ទ្រព្យច្រើនបែបនេះ? ១. លោក Graham Stephan លោក Graham Stephan  មានវ័យ៣០ឆ្នាំ រស់នៅក្នុងទីក្រុង Los Angeles រដ្ឋ California លោកជាអ្នកវិនិយោគផ្នែកអចលនទ្រព្យ និងជាយូធូបផងដែរ។ នៅក្នុងនោះ លោកបានចែករំលែកនូវក្បួនចាយលុយមួយចំនួនដែលលោកបានអនុវត្ត រហូតក្លាយជាសេដ្ឋីទាំងវ័យក្មេងបាន។ ការចំណាយ សព្វថ្ងៃការចំណាយរាល់ថ្ងៃជារឿងដ៏ឈឺក្បាលមួយ ដូចជាចំណាយលើចំណីអាហារសម្លៀកបំពាក់ កន្លែងស្នាក់នៅ ទឹកភ្លើង ឈឺថ្កាត់ ថ្លៃធ្វើដំណើរ ថ្លៃសាលា សាំង ធានារ៉ាប់រង ។ល។ ផ្ទុយទៅវិញសម្រាប់លោក Graham បានចំណាយប្រហែល ២រយដុល្លារក្នុងមួយខែ ដែលទិញគ្រឿងទេសពីក្នុងហាងដែលមានតម្លៃធូរថ្លៃស្តុកទុកជារៀងរាល់ព្រឹក។ ជាក់ស្តែងលោកមិនចំណាយលុយលើរឿងពីរ៖ ដែលបច្ចុប្បន្នមានការនិយមខ្លាំងនោះគឺ កាហ្វេប្រេន និងកន្លែងប្រេនៗមួយចំនួនដែលចំណាយអស់លុយច្រើន។ ប៉ុន្តែសម្រាប់សេដ្ឋីម្នាក់នេះវិញគឺមិនចំណាយទៅលើកាហ្វេប្រេនឡើយ ដោយពេលខ្លះលោកចំណាយត្រឹមតែ២០សេនប៉ុណ្ណោះសម្រាប់ការទិញកាហ្វេយកមកធ្វើការនៅផ្ទះ។ ចំណែកមួយចំណុចទៀតនោះ គឺលោកមិនចំណាយទៅលើសម្លៀកបំពាក់ ដូចជាស្បែកជើងប្រេន ខោអាវល្បី ដែលត្រូវចំណាយរាប់រាយដុល្លារនោះទេ។ ដូច្នេះលោកសន្សំបានប្រហែល៩៩ភាគរយ នៃប្រាក់ចំណូលរបស់លោក ដោយសារតែប្រាក់ចំណូលរបស់លោកខ្ពស់ពេក ហើយលោករក្សាការចំណាយរបស់លោកកាន់តែទាប និងអ្វីផ្សេងទៀតដែលលោកទទួលបានជាប្រាក់រង្វាន់ គឺលោកទុកសន្សំ និងវិនិយោគ។ ធ្វើជាយូធូប ក្នុងការធ្វើជាយូធូបបច្ចុប្បន្នមានសន្ទុះខ្លាំងណាស់ និងអាចបង្កើតជាចំណូលនៅពេលទំនេរពីការងារឬការសិក្សា ។ ហើយនៅក្នុងនោះគឺជាបទពិសោធន៍ដ៏រីករាយ អំឡុងពេលនោះលោក បានធ្វើវីដេអូក្នុងវិស័យអចលនទ្រព្យរបស់លោកដោយមានអ្នកចូលមើលចំនួន ៩ ឬ ១០ដង បន្ទាប់មកលោកបានបន្តធ្វើវីដេអូបន្ថែមទៀតក៏ទទួលបានការគាំទ្រកាន់តែខ្លាំង។ ការសន្សំ សម្រាប់ការសន្សំរបស់យើងម្នាក់ៗតែងតែមានលក្ខណៈខុសៗគ្នា ។ រីឯក្បួនសន្សំរបស់សេដ្ឋី៣០ឆ្នាំ នេះប្រសិនបើគិតពីប្រពភចំណូលរបស់លោកវិញ រួមមាន៖ គណនីយូធូបធំរបស់លោកប្រហែល ៨ម៉ឺនដុល្លារ , ការបង្រៀន (Teachable) ៣ម៉ឺដុល្លារ, គណនីយូធូបទី២ ៩ម៉ឺនដុល្លារ, កម្រៃជើងសារលក់អចលនទ្រព្យ ៩ម៉ឺនដុល្លារ , Affiliate programs និងអ្នកឧបត្ថម្ភ ៧ពាន់ដុល្លារ និង ចំណូលពីការជួល ប្រហែល១៥ម៉ឺនដុល្លារ ជាការប៉ាន់ស្មាន់ប្រភពចំណូលរបស់លោក។ លោកសន្សំទាំងលុយកក់ និងក្រដាសប្រាក់ចាស់ៗជាដើម។ ចំណេញពីឡានTesla រថយន្តភាគច្រើនមានការចំណាយច្រើន ប៉ុន្តែសម្រាប់ម៉ូដែលមួយនេះកំពុងតែពេញនិយមផងដែរ ដោយសារមិនប្រើសាំង ម៉ាស៊ីនដើរដោយអគ្គីសនីនិងមានការជួយសន្សំសំចៃច្រើន។ ដូចជាលោក Graham ជាដើមមានលុយរាប់លាន ប៉ុន្តែលោកចំណាយទៅលើរថយន្តម៉ូដែលនេះទៅវិញ ក្នុងខែមេសា ឆ្នាំ២០១៩ លោកបានទិញ Tesla កំឡុកពេលមានការបញ្ចុះតម្លៃយ៉ាងច្រើន ហើយចំណាយអស់ ៧០ដុល្លារក្នុងមួយខែ ។ ដូច្នេះក្នុងការជ្រើសរើសមធ្យាបាយគឺជារឿងសំខាន់ និងជួយកាត់បន្ថយចំណាយផងដែរ។ កាត់បន្ថយការចំណាយខាងក្រៅ ជាទូទៅកំសាន្តមានច្រើន ប៉ុន្តែសម្រាប់សេដ្ឋីវ័យក្មេងរូបនេះបានជ្រើសរើសចំណាយពេលធ្វើអាហារនៅផ្ទះជាមួយមិត្តស្រី មិត្តភក្តិ និងគ្រួសារ ដោយជំនួសឱ្យការចេញទៅមើលកុន គ្រាន់តែអាចបែរមកជាចាក់អ្វីមួយនៅលើ Netflix វិញបាន ហើយសន្សំសំចៃបានច្រើន។ ប្រសិនបើគិតត្រឹមឆ្នាំ២០២២នេះ ទ្រព្យសម្បត្តិដែលលោកមានកើនសរុបចំនួន ៧លានដុល្លារ ដែលបានមកពីការវិនិយោគវិស័យអចលនទ្រព្យ ការធ្វើយូធូប និងការងារផ្សេងៗទៀតរបស់លោក។ បើទោះជាលោកមានទ្រព្យប៉ុណ្ណាក៏លោកមិនចាយលុយច្រើនឡើយ គឺមានតែចាយដោយប្រុងប្រយ័ត្ន។ សរុបជារួម ទាំងនេះគឺគន្លឹះ និងមេរៀនដ៏ល្អសម្រាប់ទាំងអស់គ្នាដែលចង់ចាប់ផ្តើមអ្វីមួយ និងចាប់ផ្តើមសន្សំសំចៃ មិនគួរខ្ជះខ្ជាយឡើយ ដូចជាសេដ្ឋីខាងលើជាដើម គឺប្រើនូវជីវិតបែបសាមញ្ញ រីករាយ មើលឱកាស និងវិនិយោគបន្ថែម។ ២. លោក Brian Wong លោក Brian Wong គឺជាសហគ្រិនវ័យក្មេង ជាអ្នកនិពន្ធវ័យក្មេងមួយរូប របស់ប្រទេសកាណាដា និងជាសហស្ថាបនិកក្រុមហ៊ុន Kiip ជាក្រុមហ៊ុនផ្តល់ជូននូវរង្វាន់តាមកម្មវិធីទូរស័ព្ទ ទៅដល់អ្នកលេងហ្គេមកុំព្យូទ័រ នឹងទទួលបានរង្វាន់ពិតៗពីម៉ាកយីហោ  និងក្រុមហ៊ុនផ្សេងៗសម្រាប់សមិទ្ធផលក្នុងហ្គេមដែលគាត់បានបង្កើត។ លោកបានកើតនៅថ្ងៃទី១៤ ខែមេសា ឆ្នាំ ១៩៩១ (បច្ចុប្បន្នមានវ័យ៣១ឆ្នាំ) នៅទីក្រុង Vancouver រដ្ឋ British Columbia ដែលឪពុកម្តាយ មានដើមកំណើតជាជនជាតិហុងកុង។ នៅក្នុងនោះលោកបានបង្ហាញនូវគន្លឹះសំងាត់ទាំង៥យ៉ាង ជួយឱ្យលោកទទួលបាននូវភាពជោគជ័យក្នុងជីវិតរួមមាន៖ ត្រូវហ៊ានសួរ ព្រោះអ្នកគ្មានអ្វីខាតបង់នោះទេ ត្រង់ចំណុចនេះ លោកបានលើកទឹកចិត្តឱ្យមនុស្សត្រូវហ៊ានសួរ រាល់អ្វីៗដែលខ្លួនចង់ចេះ ចង់ដឹង ចង់បានជាដើម បើទោះបីជាពេលខ្លះចម្លើយដែលទទួលបាន គឺអាចត្រូវគេបដិសេធក៏ដោយ ព្រោះពេលដែលគេនិយាយថាទេដាក់អ្នក អ្នកមិនទទួលនូវការខាតបង់អ្វីនោះទេ។ លោកមិនដែលមានអារម្មណ៍ថា បរាជ័យនោះទេ រាល់ពេលលោកសួរគេ ហើយត្រូវគេបដិសេធ ព្រោះលោកយល់ថាពេលណាដែលយើងសួរហើយគេព្រមឆ្លើយ Yes យល់ព្រមនឹងយើង នោះជីវិតយើងនឹងផ្លាស់ប្ដូរ ប៉ុន្តែបើគេឆ្លើយថា No យើងក៏មិនមានអ្វីខាតបង់ដែរ។ ហ៊ានគិតទុកមុនចំពោះរឿងអាក្រក់បំផុតអាចកើតឡើង បើអ្នកបារម្ភអំពីអ្វីមួយ «សួរខ្លួនឯងថា តើអ្វីដែលអាក្រក់បំផុតដែលអាចកើតឡើង? បន្ទាប់ពីនោះវាជួយអ្នកកម្ចាត់ឧបសគ្គផ្លូវចិត្តបាន។ "គិតឱ្យសព្វពីរឿងទាំងមូលដែលអាចនឹងត្រូវឆ្លងកាត់ បន្ទាប់មកបញ្ចប់ដំណើរការគិត ហើយនៅទីបញ្ចប់ រឿងដ៏អាក្រក់បំផុតនោះគឺពិតជាមិនអាក្រក់ដូចការគិតនោះទេ។ បន្ទាប់ពីនោះហើយ ដែលវានឹងផ្តល់អំណាចឱ្យអ្នកហ៊ានធ្វើអ្វីមួយដូចឆ្កួត។ ញញឹម ស្ដាប់ទៅសាមញ្ញណាស់សម្រាប់គន្លឹះទី៣របស់លោកនេះ ពោលគឺគ្រាន់តែញញឹមសោះក៏អាចជួយដល់ភាពជោគជ័យក្នុងជីវិតបាន។ លោកមានប្រសាសន៍ថា ប្រសិនបើអ្នកកំពុងអង្គុយប្រជុំជាមួយនរណាម្នាក់ដែលមានភាពសង្ស័យលើអ្នក ឬមានការសង្ស័យក្នុងចិត្ត ចូរកំណត់សំឡេងស្វាគមន៍ពួកគេដោយភាពរីករាយ និងស្នាមញញឹម។ វាពិតជាលំបាកណាស់ក្នុងការរក្សាការរអ៊ូរទាំ នៅពេលដែលមនុស្សគ្រប់គ្នានៅជុំវិញអ្នកកំពុងញញឹម។ ត្រូវចាំថាការញញឹមនឹងធ្វើឱ្យអ្នកមានអារម្មណ៍ល្អ បង្កើនជំនឿជាក់ កាត់បន្ថយស្ត្រេស និងកាត់បន្ថយអារម្មណ៍ឈឺចាប់ជាដើម។ រក្សាការចង់ចេះចង់ដឹងចង់ឃើញ និងអន្ទះសារ ពេលអ្នកនៅក្មេង មនុស្សចង់បង្រៀនអ្នកពីអ្វីដែលពួកគេដឹង ហើយអ្នកពិតជារំភើបក្នុងការរៀន។ Wong និយាយថាចូរបន្តរក្សាអាកប្បកិរិយាបែបនោះមិនថាអ្នកអាយុប៉ុន្មានទេ ពោលគឺត្រូវបន្តចង់ចេះចង់ដឹងចង់ឃើញជានិច្ច។ ត្រូវរៀនអ្វីថ្មីៗជានិច្ច Wong និយាយថា សម្រាប់ទស្សនវិជ្ជាលោក គឺត្រូវតែរៀនជានិច្ច មិនមែនសម្រាប់តែរៀនមុខជំនួញទេ។ លោកកត់សម្គាល់ថា ចំណុចសំខាន់មួយនៃមនុស្សមានគំនិតច្នៃប្រឌិត គឺពួកគេយកវិន័យផ្ទាល់ខ្លួនអនុវត្តទៅកាន់ផ្នែកផ្សេងទៀតនៃជីវិតរបស់ពួកគេ។ លោកណែនាំឱ្យរៀនរាំ ឬធ្វើម្ហូប ឬរៀនអ្វីក៏ដោយ ដែលជួយបង្កើនគំនិតរបស់អ្នកជានិច្ច និងរបៀបដែលវាអាចគិតបាន។ Wong និយាយថា “ទទួលយកបទពិសោធន៍ពីតំបន់ផ្សេងៗគ្នា ហើយចាប់ផ្ដើមយកវាមកតភ្ជាប់គ្នា ដើម្បីបង្កើតគំនិតថ្មីៗ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T04:03:51.448Z", "category": "ចាប់ផ្តើមអាជីវកម្ម", "views": 556, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឈប់ធ្វើការ ទៅដាំបន្លែខាងក្រោយផ្ទះ លោកប្រាមេន រកចំណូលបានជិត១ពាន់$/១ខែ	https://business-cambodia.com/articles/stop-working-to-grow-vegetables	មានមនុស្សជាច្រើននៅក្នុងសម័យបច្ចុប្បន្ន តែងតែមានបំណងប្រថ្នាមួយចង់បានជីវិតបែបសាមញ្ញាធម្មតាមួយ ក្រោយពេលលាឈប់ពីការងាដែលជួបរឿងស្ត្រេសច្រើន និងការប្រគួតប្រជែងខ្លាំង។ ជាក់ស្តែងលោក ប្រាមេនប្រាម៉ាកូ អាយុ ២៦ឆ្នាំ ជាអតីតបុក្គលិកធ្វើការងារឱ្យគេ ទៅដាំបន្លែក្រោយផ្ទះ ចំណូលរាប់រយដុល្លារក្នុងមួយខែ។ នេះបើយោងតាមការចុះផ្សាយគេហៈទំព័រ SENTANGSEDTEE កាលពីពេលថ្មីៗនេះ។ លោក តុន បានប្រាប់ថា គាត់ធ្លាប់ធ្វើការពេញម៉ោងជាអ្នកបច្ចេកទេសជួសជុលកុំព្យូទ័រនៅខេត្ត ម៉ាហាសារ៉ាខាំ រយៈពេល ២ឆ្នាំ បន្ទាប់មកគាត់ត្រឡប់ទៅស្រុកកំណើតនៅខេត្ត រយអេតវិញ។ មកចាប់អាជីពលក់ដូរនិងដាំដុះបន្លែវិញនៅលើផ្ទៃដីមិនដល់កន្លះហិចតា ដោយដាំសាឡាត់ស្រួយទាំងអស់ ដែលប្រមូលផលរាងរាល់៤៥-៥០ថ្ងៃម្តង។ លោកបានបន្ថែមទៀត មូលហេតុគាត់ចាប់ផ្តើមរបរនេះ ដំបូងឡើយលោកមើលឃើញថា “ដីនៅខាងក្រោយផ្ទះទំនេរចោល ហើយហេតុអ្វីបានជាស្មៅដុះពេញ មិនមែនបន្លែទៅវិញ ព្រោះថាមនុស្សស៊ីបន្លែ មិនស្មៅទេ”។ ហើយអ្វីដែលកាន់តែពិសេសនោះ បន្លែរបស់លោកត្រូវបានទទួលការគាំទ្រជាខ្លាំង ដោយមួយខែលោកអាចរកចំណូលបានចន្លោះពី ៦០០ដុល្លារ ទៅជាង ៨០០ដុល្លារ ចាត់ទុកថាប្រសើរជាងការងារធម្មតា ហើយវាកាន់តែល្អព្រោះវាជាអាជីពឯករាជ្យ។ ទន្ទឹមនឹងនោះដែរ ដើម្បីប្រមូលបន្លែលក់បានតម្លៃល្អ លោកបានលាងសម្អាតសំណល់ឱ្យស្អាតអស់ រួមមានសម្អាតដី និងយកស្លឹកមិនស្អាតចេញ។ រួចខ្ចប់វាដាក់ក្នុងថង់ដើម្បីរៀបចំផ្ញើជូនអតិថិជន ស្របគ្នានេះដែរអតិថិជនភាគច្រើនជាមិត្តភក្តិក្នុងហ្វេសប៊ុក អ្នកជិតខាង ហើយលោកក៏មានបោះឱ្យម៉ូយនៅក្នុងផ្សារផងដែរ។ គួរជម្រាបផងដែរថា បច្ចុប្បន្ន ឃុន តុន កំពុងជួយដាំ និងមើលថែចម្ការសាឡាត់ជាមួយប្រពន្ធ និងឈ្នួលពីរនាក់ផងដែរ ហើយនៅពេលអនាគតលោកនឹងរៀបចំពង្រីកការដាំដុះបន្ថែមទៀត រួមទាំងការសាងសង់ផ្ទះកញ្ចក់ការពារភ្លៀងជាដើម៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T03:55:10.198Z", "category": "កំពូលអ្នកលក់", "views": 620, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ក្រុមហ៊ុនព្រូដិនសលបានដាក់ដំណើរការម៉ាស៊ីនលក់ផលិតផលធានារ៉ាប់រងនៅទូទាំង ៥០ កន្លែង ដើម្បីជួយឲ្យប្រជាជនកម្ពុជាអាចទទួលបានការការពារប្រកបដោយភាពងាយស្រួល	https://business-cambodia.com/articles/prudential-launches-insurance	ភ្នំពេញ ថ្ងៃទី ២ ខែកញ្ញា ឆ្នាំ ២០២២ – ក្រុមហ៊ុនព្រូដិនសល ដែលជាក្រុមហ៊ុនធានារ៉ាប់រងឈានមុខគេនៅកម្ពុជា បានប្រកាសដាក់ឲ្យដំណើរការជាផ្លូវការ ម៉ាស៊ីនលក់ផលិតផលធានារ៉ាប់រងនៅថ្ងៃនេះ ដើម្បីធ្វើឱ្យការជាវផលិតផលធានារ៉ាប់រងកាន់តែមានភាពងាយស្រួលជូនដល់អតិថិជនរបស់ខ្លួន។ ម៉ាស៊ីនទាំងនេះនឹងត្រូវបានដាក់ឲ្យប្រើប្រាស់នៅជាង ៥០ កន្លែងទូទាំងប្រទេសកម្ពុជា នាឆ្នាំ ២០២២។ លើសពីនេះ ក្រុមហ៊ុននឹងបន្តដាក់ម៉ាស៊ីននេះឲ្យដំណើរការនៅតាមទីកន្លែងជាច្រើនទៀតទូទាំងប្រទេសក្នុងនាពេលខាងមុខនេះ។   កម្មវិធីសម្ពោធនេះមានការអញ្ជើញចូលរួមជាកិត្តិយសពី ឯកឧត្ដម ប៊ូ ច័ន្ទភីរូ អគ្គនាយកនៃនិយ័តករធានារ៉ាប់រងកម្ពុជា និងលោក Solmaz Altin នាយកគ្រប់គ្រងយុទ្ធសាស្រ្តអាជីវកម្មរបស់ក្រុមហ៊ុនព្រូដិនសលភីអិលស៊ី។ ឯកឧត្តម ប៊ូ ច័ន្ទភីរូ អគ្គនាយកនៃនិយ័តករធានារ៉ាប់រងកម្ពុជា បានមានប្រសាសន៍ថា៖ “ទីផ្សារធានារ៉ាប់រងរបស់កម្ពុជាបានរីកចម្រើនយ៉ាងឆាប់រហ័សជាមួយនឹងកំណើនប្រចាំឆ្នាំជាមធ្យម ២៥% ទោះបីជាមានវិបត្តិកូវីដ-19 ទូទាំងពិភពលោកក៏ដោយ។ ម៉ាស៊ីនលក់ផលិតផលធានារ៉ាប់រង (ISM) បានបង្កើតនូវភាពច្នៃប្រឌិត និងធ្វើឱ្យការទិញធានារ៉ាប់រងកាន់តែមានភាពបត់បែន និងងាយស្រួលសម្រាប់អតិថិជន នៅក្នុងយុគសម័យឌីជីថលនេះ។ ខ្ញុំសូមអរគុណក្រុមហ៊ុនព្រូដិនសលកម្ពុជា សម្រាប់ការប្តេជ្ញាចិត្តយ៉ាងមុតមាំក្នុងការពង្រឹងសកម្មភាពអាជីវកម្របស់ខ្លួន និងការរួមចំណែកក្នុងការអភិវឌ្ឍន៍វិស័យធានារ៉ាប់រងនៅកម្ពុជា។   ការលុបចោលនូវឧបសគ្គក្នុងការជាវផលិតផលធានារ៉ាប់រង អត្រានៃការប្រើប្រាស់ធានារ៉ាប់រងអាយុជីវិតគឺមានចំនួនតិចជាង ១% [ក្នុងឆ្នាំ២០២១] នៅកម្ពុជា ឯការចំណាយលុយផ្ទាល់ខ្លួនទៅលើផ្នែកវេជ្ជសាស្ត្រវិញ មានចំនួនប្រមាណជាង ១,២ ពាន់លានដុល្លារអាមេរិក [ក្នុងឆ្នាំ២០១៩]។ ជាមួយនឹងចក្ខុវិស័យក្នុងការធ្វើឲ្យគ្រប់គ្នាទទួលបានជីវិតមួយដែលល្អប្រសើរបំផុត ក្រុមហ៊ុនព្រូដិនសល បានពង្រីកពហុបណ្ដាញចែកចាយតាមប្រព័ន្ធឌីជីថលរបស់ខ្លួន ដើម្បីធ្វើឲ្យគ្រប់គ្នាអាចមានលទ្ធភាពទទួលបានការថែទាំសុខភាពដែលមានតម្លៃសមរម្យ និង អាចចូលរូមលើកកម្ពស់បរិយាប័ន្នផ្នែកហិរញ្ញវត្ថុផងដែរ។  លោក Solmaz Altin នាយកគ្រប់គ្រងយុទ្ធសាស្ត្រនៃអាជីវកម្មរបស់ក្រុមហ៊ុនព្រូដិនសល ភីអិលស៊ី បានមានប្រសាសន៍ថា ៖ “នាឆ្នាំក្រោយនេះ អាជីវកម្មរបស់យើងនៅកម្ពុជាបានប្រតិបត្តិការមកដល់ឆ្នាំទី 10 ហើយយើងជឿជាក់ថាយើងទើបតែស្ថិតនៅចំណុចចាប់ផ្តើមប៉ុណ្ណោះក្នុងការចាប់យកឱកាសដែលប្រទេសកម្ពុជាអាចផ្តល់ឱ្យ។ ការដាក់ដំណើរការម៉ាស៊ីនលក់ផលិតផលធានារ៉ា់ប់រងនេះបង្ហាញពីការប្តេជ្ញាចិត្តរបស់យើងក្នុងការធ្វើឱ្យប្រជាជនកម្ពុជាទាំងអស់អាចទទួលបានការថែទាំសុខភាព និងការធានារ៉ាប់រងដែលតម្លៃសមរម្យ។ យើងទន្ទឹងរង់ចាំមើលភាពជោគជ័យរបស់ម៉ាស៊ីននេះ ដើម្បីអាចបន្តបង្កើតវាឡើងសម្រាប់អាជីវកម្មមួយចំនួនទៀតរបស់យើង»។ ការធ្វើឱ្យគ្រប់គ្នានៅទូទាំងប្រទេសអាចទទួលបានការធានារ៉ាប់រង ជាមួយនឹងការតភ្ជាប់អ៊ីនធឺណិត និង ការផ្គត់ផ្គង់ថាមពលដោយខ្លួនឯង ម៉ាស៊ីនលក់ផលិតផលធានារ៉ាប់រងអាចដាក់បម្រើអតិថិជននៅតាមគ្រប់ទីតាំងក្នុងប្រទេសកម្ពុជា។ ការបង្កើតថ្មីនេះអាចឲ្យអតិថិជនជាវផលិតផលធានារ៉ាប់រងប្រកបដោយភាពងាយស្រួលក្នុងតម្លៃចាប់ផ្ដើមតិចជាង ១០ ដុល្លារប៉ុណ្ណោះក្នុងមួយឆ្នាំ ដែលសូម្បីតែអតិថិជនដែលនៅទីតាំង ឬ សាខាធនាគារដែលមិនមានអ៊ីនធឺណិតក៏ដោយក៏អាចជាវបានដែរ។ ការរចនាដោយផ្តោតលើបទពិសោធន៍អ្នកប្រើប្រាស់ជាចម្បងដែលត្រូវបានបង្កើតឡើងសម្រាប់ម៉ាស៊ីនលក់ផលិតផលធានារ៉ាប់រងនេះគឺសម្រាប់អតិថិជនដែលតម្រូវឱ្យមានភាពងាយស្រួលជាងមុន ដូចជា ការបង្ហាញទំហំអក្សរឱ្យបានធំងាយស្រួលអាន សម្រាប់អ្នកប្រើប្រាស់វ័យចំណាស់ជាដើម។ «ក្នុងនាមជាក្រុមហ៊ុនធានារ៉ាប់រងឈានមុខគេលើផ្នែកផលិតផលធានារ៉ាប់រងឌីជីថលនៅកម្ពុជា ពួកយើងចង់ការពារអ្នកគ្រប់គ្នាពីការប្រឈមលើការគំរាមកំហែងផ្នែកសុខភាព និង សុខុមាលភាព ព្រមទាំងជួយគាំទ្រអ្នកគ្រប់គ្នាដើម្បីសម្រេចគោលដៅជីវិតរៀងៗខ្លួន។ ពួកយើងក៏បានបង្កើតផលិតផលតាមបែបឌីជីថលជាច្រើន ដែលអាចអោយអតិថិជនដែលជាវផលិតផលធានារ៉ាប់រងលើកដំបូងអាចទទួលបានការការពារដែលមានតម្លៃសមរម្យ ប្រកបដោយភាពងាយស្រួលតាមរយៈទូរស័ព្ទរបស់ពួកគេ។ លោក Sanjay Chakrabarty អគ្គនាយកប្រតិបត្តិនៃក្រុមហ៊ុនព្រូដិនសលកម្ពុជាបានមានប្រសាសន៍ថា "ដោយសារមិនមែនប្រជាជនកម្ពុជាគ្រប់រូបសុទ្ធតែអាចមានលទ្ធភាពប្រើប្រាស់អ៊ីនធើណែតដែលមានស្ថេរភាពនិងល្បឿនខ្ពស់នោះទេ ដូច្នេះឥលូវនេះពួកយើងជម្រុញការគិតរបស់យើងបន្ថែមទៀត ដើម្បីនាំមកនូវដំណោះស្រាយក្នុងការការពារផ្តល់ជូនទៅដល់ក្នុងសហគមន៍មូលដ្ឋាន តាមរយៈម៉ាស៊ីនលក់ផលិតផលធានារ៉ាប់រងរបស់យើង។ ខ្ញុំសូមថ្លែងអំណរគុណយ៉ាងស្មោះស្ម័គ្រចំពោះនិយតកររបស់យើងដែលតែងតែផ្តល់ការគាំទ្រ ដល់យើង ហើយបានអនុម័តលើការដាក់ដំណើរការម៉ាស៊ីនលក់ធានារ៉ាប់រងទូទាំងប្រទេស។ យើងមិនអាចទទួលបានជោគជ័យដូននេះទេប្រសិនបើគ្មានការគាំទ្រ និងការណែនាំពីនិយ័តករធានារ៉ាប់រងកម្ពុជា។" នៅចុងបញ្ចប់នៃដំណើរការនៃការទិញ អតិថិជននឹងទទួលបានវិក្ក័យបត្រលើការទិញរបស់ពួកគេ ពីម៉ាស៊ីនបោះពុម្ពដែលតភ្ជាប់ទៅនឹងម៉ាស៊ីនលក់ផលិតផលធានារ៉ាប់រងជាស្រេច ដែលនេះជាជំហានដ៏សំខាន់មួយសម្រាប់អ្នកទិញជាលើកដំបូង។ នៅពេលដែលការស្នើរបណ្ណសន្យារ៉ាប់រងទទួលបានជោគជ័យ អតិថិជនអាចគ្រប់គ្រង និង ដាក់សំណើរទាមទារសំណងភ្លាមៗ តាម រយៈកម្មវិធី Pulse ដែលជាកម្មវិធីទូរស័ព្ទដែលមានរួមបញ្ចូលការថែទាំសុខភាព និង ហិរញ្ញវត្ថុ។ អតិថិជនអាចធ្វើតាមព័ត៌មានដែលបានបង្ហាញលើអេក្រង់ម៉ាស៊ីនលក់ផលិតផលធានារ៉ាប់រងដើម្បីទាញយកនិងចុះឈ្មោះប្រើប្រាស់កម្មវិធី Pulse ។ លោក Sanjay បានបន្ថែមថា " បន្ទាប់ពីការចាប់ផ្តើមបើកដំណើរការម៉ាស៊ីនលក់ផលិតផលធានារ៉ាប់រងទាំងនេះនៅជាង ៥០ កន្លែង យើងនឹងធ្វើការយ៉ាងជិតស្និទ្ធជាមួយអតិថិជនរបស់យើង ដើម្បីកែលម្អបទពិសោធន៍របស់អតិថិជនជាបន្តបន្ទាប់ មុនពេលដាក់ឲ្យដំណើរការនៅទូទាំងប្រទេស។ " ពិធីសម្ពោធជាផ្លូវការនៅថ្ងៃនេះ ម៉ាស៊ីនលក់ផលិតផលធានារ៉ាប់រងត្រូវបានដាក់ឲ្យដំណើរការនៅសាខាព្រូដិនសល ក្នុងរាជធានីភ្នំពេញ សៀមរាប បាត់ដំបង និង ក្រចេះ។ ដើម្បីជ្រាបបន្ថែមអំពីពត៌មាន ម៉ាស៊ីនលក់ផលិតផលធានារ៉ាប់រង សូមចូលទៅកាន់សាខាព្រូដិនសលដែលនៅជិតលោកអ្នកបំផុត។	{ "spider_name": "businesscambodia", "scrape_at": "2025-06-14_19:40:42", "date_created": "2022-09-07T02:08:36.726Z", "category": "PR", "views": 58, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ត្រៀមទឹកទុក! រដ្ឋាករទឹកស្វយ័តភ្នំពេញនឹងធ្វើការផ្អាកផ្គត់ផ្គង់ទឹករយៈពេលខ្លីសរុប៥ថ្ងៃនៅតំបន់ទាំងនេះ	https://business-cambodia.com/articles/turn-off-the-water-in-phnom-penh	យោងតាមការចេញផ្សាយដោយរដ្ឋាករទឹកស្វយ័តក្រុងភ្នំពេញនៅថ្ងៃទី៦ ខែកញ្ញា ឆ្នាំ២០២២ នេះបានឲ្យដឹងថា ខាងរដ្ឋាករនឹងធ្វើការផ្អាកការផ្គត់ផ្គង់ទឹករយៈពេលខ្លីសរុបចំនួន ៥ ថ្ងៃនៅទីតាំងមួយចំនួន នៅខណ្ឌដង្កោរ ខណ្ឌពោធិ៍សែនជ័យ ខណ្ឌដូនពេញ និងខណ្ឌសែនខុស។ បើតាមការបញ្ជាក់ពីរដ្ឋាករទឹកស្វយ័តក្រុងភ្នំពេញ មូលហេតុនៃការផ្អាកនេះគឺដោយសារអនុវត្ដការងារដូចខាងក្រោម៖ ១. គ្រោងកាត់ភ្ជាប់បំពង់ចែកចាយទឹកស្អាតទំហំ ២២៥មម នៅលើចិញ្ចើមផ្លូវលេខ១៣៦DT នៅចន្លោះផ្លូវលេខ១៩៣DT ដល់ប្លុក នៅសង្កាត់ព្រៃស ខណ្ឌដង្កោ រាជធានីភ្នំពេញ នៅយប់ថ្ងៃសុក្រ ទី០៩ ខែកញ្ញា ឆ្នាំ២០២២។ ២. គ្រោងកាត់ភ្ជាប់បំពង់ចែកចាយទឹកស្អាតទំហំ ២២៥មម នៅលើចិញ្ចើមផ្លូវលេខ១៣៦cc នៅចន្លោះផ្លូវលេខ១៣៦cc ដល់ផ្លូវលេខ១៥៧ccPE នៅសង្កាត់ចោមចៅទី២ ខណ្ឌពោធិ៍សែនជ័យ រាជធានីភ្នំពេញ នៅយប់ថ្ងៃចន្ទ ទី១២ ខែកញ្ញា ឆ្នាំ២០២២។ ៣. គ្រោងជីកប្តូរបំពង់ចែកចាយទឹកស្អាតទំហំ ១១០មម នៅលើចិញ្ចើមខាងត្បូងផ្លូវលេខ៩០២ នៅចន្លោះផ្លូវលេខ៩០២a ដល់ផ្លូវលេខ៩៣ នៅសង្កាត់ស្រះចក ខណ្ឌដូនពេញ រាជធានីភ្នំពេញ នៅយប់ថ្ងៃពុធ ទី១៤ ខែកញ្ញា ឆ្នាំ២០២២។ ៤. គ្រោងកាត់ភ្ជាប់បំពង់ចែកចាយទឹកស្អាតទំហំ ៦៣មម នៅលើផ្លូវលេខ៧២១k-៤ នៅចន្លោះផ្លូវលេខ៧២១k ដល់ផ្លូវលេខ៧២១k-៤ ស្ថិតនៅសង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ នៅយប់ថ្ងៃព្រហស្បតិ៍ ទី១៥ ខែកញ្ញា ឆ្នាំ២០២២។ ៥. គ្រោងអនុវត្តខួងឆ្លងកាត់ទទឹងផ្លូវរថភ្លើង ដើម្បីដាក់បំពង់មេនាំទឹកស្អាតទំហំ ១២០០មម នៅតាមបណ្តោយមហាវិថីឈ្នះឈ្នះ ស្ថិតនៅសង្កាត់សំរោងក្រោម ខណ្ឌពោធិ៍សែនជ័យ រាជធានីភ្នំពេញ នៅដើមសប្តាហ៍ទី៣ ខែកញ្ញា ឆ្នាំ២០២២។ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T09:58:39.137Z", "category": "ព័ត៌មានថ្មីៗ", "views": 7176, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សេដ្ឋី Bill Gates ប្រើយុទ្ធសាស្ត្រភ្នែកឥន្ទ្រី ដើម្បីចាត់ចែងពេលវេលា និងធ្វើផែនការជីវិតបានល្អបំផុត	https://business-cambodia.com/articles/egal-eyes-of-bill-gates	ប្រធានទីផ្សាររបស់ក្រុមហ៊ុន Microsoft និងជាអ្នកសរសេរអត្ថបទសន្ទរកថា របស់មហាសេដ្ឋី Bill Gate លោក Chris Capossela បានលើកឡើងថាមហាសេដ្ឋីរូបនេះប្រើប្រាស់យុទ្ធភ្នែកឥន្ទ្រីដើម្បីចាត់ចែងពេលវេលា ធ្វើផែនការជីវិតនិងអាច នាំឱ្យលោកប្រើប្រាស់ពេលវេលាត្រឹមត្រូវដែលលោកបានរៀនសូត្រ ពីស្ថាបនិកក្រុមហ៊ុន បច្ចេកវិទ្យាដ៏មានឥទ្ធិពលរូបនេះ។ បុរសវ័យ៥៣ឆ្នាំរូបនេះបានប្រាប់កាសែត CNBC  ថាលោកបានចំណាយពេលចាប់តាំងពីឆ្នាំ ១៩៩៧ ដល់ឆ្នាំ១៩៩៩ ធ្វើដំណើរជាមួយ Bill Gates ក្នុងកិច្ចការងាររបស់ក្រុមហ៊ុនផ្សេងៗនិងកែលិខិតសន្ទរកថារួមគ្នាធ្វើឱ្យលោកដឹងថា អាថ៌កំបាំងនៃភាពជោគជ័យរបស់លោក Bill Gate ក្នុងភាពជាអ្នកដឹកនាំមានគំនិតមាសធំៗ២ ដែលបានបង្រៀនប្រធានផ្នែកទីផ្សាររូបនេះឱ្យជោគជ័យក្នុងជីវិត។ ១/.រៀបចំផែនការមួយឆ្នាំទុកមុន Chris  Capossela បានមើល Bill Gates រៀបចំផែនការរបស់គាត់ក្នុងមួយឆ្នាំជាមុន ដែលភាគច្រើននៅជុំវិញការឡើងចុះរបស់ក្រុមហ៊ុន Microsoft ដែលដំណើរការពីខែកក្កដាដល់ខែមិថុនានៃឆ្នាំបន្ទាប់។ ការរៀបចំផែនការឱ្យបានច្រើនតាមដែលអាចធ្វើទៅបាន អាចជួយបំបែកគោលដៅចុងឆ្នាំទៅជាកិច្ចការតូចៗ ដែលអាចគ្រប់គ្រងបានកាន់តែច្រើន បង្កើនផលិតភាពកាន់តែច្រើន។ លោក Chris បាននិយាយថា ”នៅពេលខ្ញុំឆ្លងកាត់ពេលវេលាមួយថ្ងៃៗ ខ្ញុំមិនធុញថប់នឹងអ្វីបន្ទាប់ ឬអ្វីដែលខ្ញុំធ្វើមិនបានគ្រប់គ្រាន់ទេ ព្រោះខ្ញុំបានរៀបចំផែនការយ៉ាងសកម្មសម្រាប់ប្រតិទិនរបស់ខ្ញុំសម្រាប់ឆ្នាំក្រោយ” ។ លោកបានបន្តថា “ពេលវេលាគឺជាធនធានដ៏មានតម្លៃបំផុតរបស់យើង អ្នកមិនអាចយកវាមកវិញបានទេនៅពេលដែលវាកន្លងផុតទៅ  ដូច្នេះវាជាការសំខាន់ក្នុងការសួរខ្លួនឯងថា “តើខ្ញុំចង់ចំណាយជីវិតរបស់ខ្ញុំនៅឆ្នាំក្រោយដោយរបៀបណា”? ២/. បែងចែក១០០% ទៅ២៥% ស្មើនឹង៤ Bill Gates ធ្លាប់លើកក្នុងបទសម្ភាសន៍កាលពីឆ្នាំ ២០១៧ ថាលោកពិតជាហត់នឿយនឹងការឆែកសារអ៊ីមែល រាប់ម៉ឺន រាប់សែនណាស់ ប៉ុន្តែលោកបានរកគន្លឹះដោះស្រាយបញ្ហាដោយវាងវៃបំផុត ពោលគឺចែកការងារជា៤ផ្នែក នឹងចំណាយពេល២៥%ទៅលើការងារនីមួយៗ។  ឧទាហរណ៍៖ ការងារស្នួលរបស់ក្រុមហ៊ុនមាន៤គឺ ការគ្រប់គ្រងបុគ្គលិក យុទ្ធសាស្រ្តក្រុមហ៊ុន សិប្បកម្មសម្រាប់ទីផ្សារនិងអតិថិជន ។ ដោយលោកចំណាយពេលស្មើៗគ្នាទៅលើការងារស្នូលទាំងនេះ។ ម្យ៉ាងវិញទៀតទង្វើបែបនេះ ធ្វើឱ្យលោកជឿជាក់ថាការបែងចែកពេលវេលាបែបនេះផលិតភាពរបស់លោកមានប្រសិទ្ធិភាពជាងមុន ។ គួរជម្រាបផងដែរថាសព្វថ្ងៃនេះ Chris Capossela គឺជាប្រធានផ្នែកទីផ្សាររបស់ក្រុមហ៊ុន Microsoft អស់រយៈពេល៣១ឆ្នាំហើយ និងធ្វើការក្រោមការដឹកនាំរបស់ Satya Nadella ដែលបានក្លាយជានាយកប្រតិបត្តិក្នុងឆ្នាំ ២០១៤ ។ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T09:58:00.500Z", "category": "ភាពជាអ្នកដឹកនាំ", "views": 301, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
Grab តម្លៃខ្លួនជាង១១ពាន់លាន$ល្បីខ្លាំងនៅអាស៊ី តើស្ថាបនិកក្រុមហ៊ុនជាអ្នកណា មានទ្រព្យប៉ុន្មាន?	https://business-cambodia.com/articles/grab-founders	ក្រុមហ៊ុន Grab Holdings Inc ត្រូវបានគេស្គាល់ជាទូទៅថា Grab គឺជាក្រុមហ៊ុនបច្ចេកវិទ្យាពហុជាតិរបស់ប្រទេសសិង្ហបុរី ដែលផ្តល់ឱ្យអ្នកប្រើប្រាស់នូវការដឹកជញ្ជូន ការចែកចាយអាហារ និងសេវាកម្មទូទាត់ប្រាក់ឌីជីថលតាមរយៈកម្មវិធីទូរស័ព្ទ។ បច្ចុប្បន្ន Grab មានប្រតិបត្តិការនៅក្នុងប្រទេសសិង្ហបុរី ម៉ាឡេស៊ី កម្ពុជា ឥណ្ឌូនេស៊ី មីយ៉ាន់ម៉ា ហ្វីលីពីន ថៃ និងវៀតណាម។ វាគឺជាក្រុមហ៊ុនបច្ចេកវិទ្យាធំបំផុតមួយក្នុងតំបន់របស់អាស៊ីអាគ្នេយ៍។ គិតត្រឹមខែកញ្ញា ឆ្នាំ២០២២នេះ Grab Holdings Inc មានតម្លៃខ្លួន ១១.៣៦ពាន់លានដុល្លាអាមេរិក។ ថ្វីត្បិតតែម៉ាកសញ្ញាក្រុមហ៊ុននេះល្បីខ្លាំងនៅអាស៊ី រួមទាំងប្រទេសកម្ពុជា ប៉ុន្តែបើនិយាយអំពីស្ថាបនិកក្រុមហ៊ុននេះ មិនទាន់មានអ្នកស្គាល់ច្រើននៅឡើយនោះទេ។ ក្រុមហ៊ុននេះ ត្រូវបានបង្កើតឡើងដោយយុវជន២រូបគឺ លោក Anthony Tan ដែលជាជនជាតិសិង្ហបុរី បច្ចុប្បន្នលោកមានវ័យ ៤០ឆ្នាំ ដែលធ្លាប់បានបញ្ចប់ការសិក្សាថ្នាក់ អនុបណ្ឌិតគ្រប់គ្រងពាណិជ្ជកម្ម ពីសាកលវិទ្យាល័យហាវ៉ាដ និងបរិញ្ញាបត្រសិល្បៈ/វិទ្យាសាស្ត្រ ពីសាកលវិទ្យាល័យឈីកាហ្គោ។ កាលពីឆ្នាំ២០២១ លោកត្រូវបានទស្សនាវដ្តី Forbes ចាត់ចូលជាបុគ្គលដែលមានទ្រព្យសម្បត្តិច្រើនបំផុតលេខរៀងទី៤៧នៅសិង្ហបុរី ជាមួយទ្រព្យសរុប ៧៩០លានដុល្លារ។ ពេលចាប់ផ្ដើមដំបូង គ្រួសាររបស់លោកមិនយល់ និងមិនសូវគាំទ្រដំណើរផ្សងព្រេងរបស់លោកក្នុងការធ្វើជំនួញនេះនោះទេ ហើយលោកក៏បានចែករំលែកថា “វាពិបាកសម្រាប់គ្រួសាររបស់ខ្ញុំ ក្នុងការយល់ពីអ្វីដែលខ្ញុំនឹងធ្វើ ហើយខ្ញុំក៏មិនបន្ទោសពួកគាត់ដែរ។ ប៉ុន្តែមុននឹងចាប់ផ្តើមដំណើរនេះ អ្នកត្រូវដឹងថា សម្រាប់ការចាប់ផ្ដើមអាជីវកម្ម ប្រសិនបើអ្នកចង់ឈ្នះ និងរីកចម្រើនយ៉ាងឆាប់រហ័ស អ្នកត្រូវតែលះបង់អ្វីៗផ្ទាល់ខ្លួនឱ្យបានច្រើន”។ រីឯសហស្ថាបនិកមួយរូបទៀតជាដៃគូលោកគឺ យុវតី Tan Hooi Ling ដែលមានដើមកំណើតជាជនជាតិម៉ាឡេស៊ី។ Tan បានចូលរៀននៅសកលវិទ្យាល័យ Bath ហើយបានបញ្ចប់ការសិក្សានៅឆ្នាំ២០០៦ ជាមួយនឹងបរិញ្ញាបត្រផ្នែកវិស្វកម្មមេកានិច។ ក្រោយមកនាងបានបញ្ចប់ការសិក្សាពីសាលាធុរកិច្ច Harvard ថ្នាក់អនុបណ្ឌិតផ្នែកគ្រប់គ្រងពាណិជ្ជកម្មក្នុងឆ្នាំ ២០១១។ ក្នុងឆ្នាំ២០២១ Tan Hooi Ling មានទ្រព្យសម្បត្តិប្រមាណ ២២៤លានដុល្លារ។ សម្រាប់ជាទស្សនៈរបស់ស្ត្រីជំនួញរូបនេះគឺ “គួរតែស្វែងរកអ្នកផ្ដល់ដំបូន្មានល្អៗ អ្នកណែនាំ និងក្រុមការងារ ដើម្បីពិភាក្សាគំនិតរបស់អ្នកឬដោះស្រាយបញ្ហាជាមួយគ្នា។ វាពិតជាសំខាន់ដែលអ្នកត្រូវចេះបើកចិត្តស្ដាប់ពួកគាត់ ប៉ុន្តែមិនមែនមានន័យថាអ្នកត្រូវតែយល់ស្របជាមួយគាត់គ្រប់យ៉ាងនោះដែរ តែចាំបាច់ត្រូវតែបន្តបើកចិត្តរៀនពីអ្នកជុំវិញខ្លួនឱ្យបានច្រើនជានិច្ច”៕  អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T09:54:04.716Z", "category": "ភាពជាអ្នកដឹកនាំ", "views": 426, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ប្រទេសវៀតណាម គ្រោងមកវិនិយោគរោងចក្រកែច្នៃសំរាមជាថាមពលអគ្គិសនី នៅកម្ពុជា	https://business-cambodia.com/articles/vietnamese-company-plans-to-invest-in-waste-to-energy-plant-in-cambodia	កាលពីម្សិលមិញនេះ ឯកឧត្ដម ឃួង ស្រេង អភិបាល នៃគណៈអភិបាលរាជធានីភ្នំពេញ បានដឹកនាំប្រតិភូជាន់ខ្ពស់ អញ្ជើញធ្វើទស្សនកិច្ច និងសិក្សាគម្រោងរោងចក្រកែច្នៃសំរាមជាថាមពលអគ្គិសនីសុកសឺន បន្ទាប់មក គណៈប្រតិភូបានបន្តទស្សនកិច្ចអាងប្រព្រឹត្តិកម្មទឹកកង្វក់ផងដែរ។ ជាមួយគ្នានោះដែរ គណៈប្រតិភូបានចូលជួបសម្ដែងការគួរសម និងពិភាក្សាការងារ ដើម្បីពង្រឹងកិច្ចសហប្រតិបត្តិការរវាងទីក្រុងនិងទីក្រុងជាមួយ ឯកឧត្ដម TRAN SY THANH សមាជិកគណៈកម្មាធិការកណ្ដាល និងជាប្រធានគណៈកម្មាធិការបក្សទីក្រុងហាណូយ រួមជាមួយប្រតិភូជាន់ខ្ពស់រដ្ឋធានីហាណូយ។ គួរបញ្ជាក់ថា គណៈប្រតិភូបានបន្តជួបសម្ដែងការគួរសមជាមួយឯកឧត្ដម DING TIEN DUNG សមាជិកការិយាល័យនយោបាយបក្សកុម្មុយនិស្តវៀតណាម និងជាលេខាគណៈកម្មាធិការបក្សរដ្ឋធានីហាណូយ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T09:24:44.292Z", "category": "ចាប់ផ្តើមអាជីវកម្ម", "views": 322, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រើសដៃគូរកស៊ីត្រូវ ដូចរើសប្រពន្ធត្រូវ! រឿងធំ ៣អ្នករកស៊ីត្រូវដឹងពីគ្នា មុននឹងចាប់ដៃចូលហ៊ុនគ្នារកស៊ី	https://business-cambodia.com/articles/start-business-together	ការជ្រើសើរដៃគូមករកស៊ីជាមួយគ្នាមិនមែនជារឿងងាយស្រួលឡើយ ព្រោះប្រសិនបើរើសខុសប្រាកដណាស់ថា អាជីវកម្ម នឹងមានភាពរកាំរកូសជាមួយគ្នា ចំណែកឯការរកស៊ីវិញអាចនឹងគាំាំងកណ្តាលទីថែមទៀតផង ហេតុដូចនេះហើយ ទើបមុនសម្រេចចិត្តចូលហ៊ុនគ្នារកស៊ីគួរណាស់តែសិក្សាពីគ្នានិងគ្នាឱ្យបានច្បាស់ ជៀសវាងមានរឿងកើតឡើងទើបស្តាយក្រោយ។ ពាក់ព័ន្ធនឹងបញ្ហាជុំវិញនឹងការរកស៊ីចូលហ៊ុនគ្នានេះដែរ លោក ម៉ៅ និមល អ្នកចាត់ការទូទៅនៃហាង MOOL បានមានប្រសាសន៍ផងដែរថា “ការរើសដៃគូរកស៊ី ដូចរើសប្រពន្ធ ដូច្នេះដែរ បើរើសត្រូវយើងនឹងមានក្តីសុខ សុភមង្គល បើរើសខុសវិញប្រាកដជាជួបតែបញ្ហានៅមិនសុខឡើយ” ក្នុងនោះលោកបានប្រាប់បន្ថែមថា យ៉ាងហោចណាស់មុនសម្រេចថាចូលហ៊ុនគ្នាគួរតែមើលលើ ៣ចំណុចនេះ ដែលរួមមាន ៖ ១.រើសមនុស្សកណ្តាល ម្ចាស់ហ៊ុនវ័យក្មេងរូបនេះ បានប្រាប់ក្រុមការងារចាបក្រហមថា ពេលចេញរកស៊ី ត្រូវរកមនុស្សដែលឈរនៅកណ្តាលមិនលំអៀងទៅខាងណា មនុស្សប្រភេទនេះពេលមានបញ្ហាជាមនុស្សមានគំនិតដោះស្រាយបញ្ហាបានល្អ ហើយប្រសិនបើមានការឈ្លោះប្រកែក ឬ យល់ច្រឡំគ្នា បើមានមនុស្សប្រភេទនេះពួកគេមានស្មារតីនឹងធឹងជួយសម្រួលបញ្ហាបានទៅយ៉ាងរលូន។ហេតុនេះហើយ បើរកបានមនុស្សកណ្តាលនេះចូលហ៊ុនជាមួយពិតជាសំណាងណាស់សម្រាប់អ្នករកស៊ីដាក់ហ៊ុនចូលគ្នាផ្សេងទៀត។ ២.មនុស្សដែលមានគោលដៅរួម រើសដៃគូរកស៊ីមិនខុសពីរើសដៃគូជីវិតប៉ុន្មានឡើយ ពោលគឺត្រូវរើសអ្នកដែលអ្នកមានគោលដៅរួមគ្នា បើមិនមានគោដៅរួមគ្នាទេ ច្បាស់ណាស់ថាការរកស៊ីមិនទៅមុខឡើយ ព្រោះតែការចង់បានរបស់ម្នាក់ៗមានចក្ខុវិស័យផ្សេងគ្នា បែបនេះការរកស៊ីមិនរីកចម្រើនធំធាត់ទៅបានទេ។ព្រោះការរកស៊ីត្រូវការអ្នកមានចិត្តដូចគ្នាដើម្បីរួបរួមជាកម្លាំងចលករធ្វើឱ្យការរកស៊ីរីកចម្រើន។ ៣.មនុស្សដែលមិនមែនចាំតែទទួល ត្រង់ចំណុចនេះដែរ លោក និមល បានសង្កត់ធ្ងន់ថា ការរកស៊ីចូលហ៊ុនដាច់ខាតហាមមានមនុស្សដែលចាំតែទទួលតែម្ខាងហើយមិនយល់ទុក្ខលំបាករបស់ភាគីផ្សេងទៀត។ពោលជាប្រភេទមនុស្សដែល មិនខ្វល់ពីការខាតឬចំណេញដឹងតែពីភាគលាភដែលខ្លួនត្រូវទទួលបាន ចំណែកពេលមិនបានបែរជានាំរឿង មិនសុខចិត្តជាដើម។ហេតុដូច្នេះហើយ មុនរើសដៃគូចូលហ៊ុនគួរមើលឱ្យមែនទែន ស្គាល់ចិត្តគ្នាច្បាស់ហើយ ទុកចិត្តគ្នាហើយចាប់សម្រេចចិត្តដាក់លុយចូល ជៀសវាងស្តាយក្រោយទៅថ្ងៃមុខ។ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T08:52:29.893Z", "category": "ចាប់ផ្តើមអាជីវកម្ម", "views": 313, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់បានឡានជិះពេលភ្ជុំ អ្នកជំនាញប្រាប់ពីឡានប៉ុន្មានស៊េរីនេះ តម្លៃ១ម៉ឺនស្តើង ជិះបានយ៉ាងស្រួល	https://business-cambodia.com/articles/car-secondhand-price	ពិធីបុណ្យភ្ជុំបិណ្ឌជិតមកដល់ហើយ បងប្អូនមួយចំនួនប្រហែលជាមានតម្រូវការយានយន្តសម្រាប់ធ្វើដំណើរទៅកាន់ភូមិស្រុកឬបណ្តាខេត្តនានា ប្រកបទៅដោយផាសុខភាព និងសុវត្តិភាព អ្វីដែលសំខាន់នោះគឺរថយន្តដែលមានតម្លៃសមរម្យ បងប្អូនមានលទ្ធភាពទិញជិះបាន។  ដូចគ្នានេះដែរក្រុមការងាររបស់ Business Cambodia បានធ្វើការសាកសួរម្ចាស់ការ៉ាស់ឡានមួយកន្លែងនៃទីក្រុងភ្នំពេញ គឺ អ្នកនាង សំ សាន់ បានប្រាប់ពីឡានប្រមាណជា ៣ ស៊េរី កាន់លុយតែ១ម៉ឺនដុល្លារស្ទើងក៏អាចជិះបានស្រួលដែរ ហើងខាងក្រោមនេះជាស៊េរីឡានដែលបងប្អូនអាចពិចារណាបានមុនទៅទិញ ៖ ប្រភេទឡាន Toyota Camary 02 ៖  វាជាប្រភេទឡានលក្ខណៈគ្រួសារដែលមានសមាជិកប្រមាណជា ៤ ទៅ ៦នាក់ កម្រិតស៊ីសាំងតិច អាចជិះបានយ៉ាងសមរម្យបំផុត អ្វីដែលសំខាន់វាមានតម្លៃប្រមាណជា១ម៉ឺន២ពាន់ដុល្លារ ហើយតម្លៃនេះវាអាចទៅតាមស្ថានភាពទីផ្សារនាពេលបច្ចុប្បន្ន ឬអាស្រ័យទៅលើឡានស្អាតនិងមិនស្អាតដែរ ។ ប្រភេទឡានToyota prius ស៊េរីឆ្នាំ ០៦,០៧,០៨,០៩ ៖ ជាឡានដែលកំពុងតែពេញនិយមបំផុតរបស់យុវ័យ នេះក៏ដោយ សារវាជាប្រភេទឡានដែលជួយសន្សំសំចៃបំផុត ដូចជាស៊ីសាំងតិច ជិះបានច្រើនាក់ (៥ នាក់សមរម្យ) ហើយពេលដែល ខូចម្តងៗសម្បូរគ្រឿងបន្លាស់ ពោលគឺគ្រឿងបន្លាស់ធូរថ្លៃទៀត អ្វីដែលសំខាន់តម្លៃវាធូរថ្លៃចាប់ពី១ម៉ឺន២ពាន់ដុល្លារ បងប្អូនក៏អាចទិញបានជិះដែរ ។ បញ្ជាក់ត្រង់ចំណុចនេះ តម្លៃឡានខាងលើវាអាស្រ័យទៅលើពណ៌ និងភាពស្អាតរបស់ ឡានដែរ ។ ប្រភេទឡាន Kia morning ស៊េរី ០៥ ០៦ ០៧ ០៨ ៖ វាជាឡានរបស់កូរ៉េ ប៉ុន្តែកំពុងពេញនិយាយខ្លាំងនៅទីផ្សារស្រុកខ្មែរ ដោយសារតែម៉ាស៊ីនរបស់វាក៏ធនណាស់ដែរ សម្រាប់ប្រើប្រាស់នៅលើផ្លូវបច្ចុប្បន្ន ងាកទៅគ្រឿងបន្លាសក៏សម្បូរបែបដែរ ជួសជុលក៏មិនសូវចំណាយច្រើន ចំណែកឯតម្លៃវិញគឺមានចាប់ពី៦ពាន់ដុល្លារ រហូត១ម៉ឺនតិចតួច ។ សម្រាប់បង្អូនដែលមានតម្រូវការឡានប្រភេទនេះ ត្រូវដឹងថាវាជាប្រភេទឡានដែលអាចជិះបាន ៤នាក់សមរម្យ ដូច្នេះសម្រាប់គ្រួសារតូច គួរតែពិចារណាឡានសន្សំសំចៃម៉ូដែលមួយនេះ ។ គួរជម្រាបផងដែរថា ខាងលើនេះជាឡានដែលមានតម្លៃ១ម៉ឺនស្ទើង ប៉ុន្តែតម្លៃវាអាចនឹងប្រែប្រួលទៅតាមអ្នកលក់ជាក់ស្តែងនៅលើទីផ្សារ ហើយជួនកាលវាអាចអាស្រ័យទៅលើឡានស្អាតនិងមិនស្អាតផងដែរ មានន័យថាឡានស្អាតអាចនឹងមានតម្លៃលើសតិចតួច វាជារឿងធម្មតាទេ ។ សម្រាប់បងប្អូនដែលមានបំណងចង់បានឡាន ឬសាកសួរព័ត៌មានពីឡាន អាចធ្វើការទំនាក់ទំនងទៅកាន់ការ៉ាស់ផ្ទាល់ ផេកផ្លូវការ ឃ្លាំងលក់រថយន្តចំការព្រីង រឺ CAR MAX និងអាចទំនាក់ទំនងដោយផ្ទាល់ ៖ ០៧០ ២៥ ៨២ ៩២ អត្ថបទដោយ : នៅ ហៀង  Tell : 010785134	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T08:36:49.646Z", "category": "កំពូលអ្នកលក់", "views": 642, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
សេដ្ឋកិច្ចក៏គាំងមនុស្សក៏ស្លា.ប់! អ្នកជំនាញបង្ហើបពីមូលហេតុ ដែលនាំឱ្យកើតព្យុះទីហ្វុងនៅកូរ៉េ	https://business-cambodia.com/articles/typhoon-in-south-korea	គិតមកដល់ពេលនេះអស់រយៈពេលជាង ១០ម៉ោងហើយដែលប្រទេសកូរ៉េខាងត្បូង បានទទួលរងការវាយប្រហារដោយសារតែព្យុះទីហ្វុង។ ជាមួយគ្នានោះរដ្ឋាភិបាលរបស់កូរ៉េបានធ្វើការជម្លាសប្រជាជន និងសម្រេចចិត្តផ្អាកដំណើរការអាជីវកម្មមួយចំនួន ព្រមទាំងបិទសាលារៀននិងជើងហោះហើរថែមទៀតផង។ នៅក្នុងការចុះផ្សាយរបស់សារព័ត៌មាន The New York Times អ្នកស្រាវជ្រាវបានបង្ហាញឱ្យដឹងថា “មូលហេតុដែលនាំឱ្យមានព្យុះទីហ្វុងកើតឡើង គឺព្រោះតែការកើនឡើងនៃកម្ដៅផែនដី”។ គេបានបន្តថា កំណើននៃកម្ដៅផែនដីបាននាំឱ្យព្យុះធំៗកើតឡើងញឹកញាប់ ព្រោះថាវាអាចធ្វើឱ្យមហាសមុទ្រកើនកម្ដៅ ដែលជាប្រភពនៃកម្លាំងព្យុះមហាសាល។ ជាក់ស្ដែងព្យុះទីហ្វុងដែលកើតឡើងចំពោះប្រទេសកូរ៉េ គឺចាប់ផ្ដើមចេញពីសមុទ្រឆ្លងកាត់កោះ Jeju នៅពាក់កណ្ដាលអធ្រាត្រ ហើយបានបោកបក់នៅឆ្នេរសមុទ្រភាគខាងត្បូងនៃប្រទេសកូរ៉េនៅម៉ោង ៤:៥០ ព្រឹក។ ក្រោយព្យុះបោកបក់នាព្រឹកនោះ អាជ្ញាធរបានជម្លាសប្រជាជនរាប់ពាន់នាក់ទៅរកទីសុវត្ថិភាព ប៉ុន្តែផ្ទះប្រមាណ ៦៦,០០០ខ្នង ត្រូវបានទុកចោលស្របពេលគ្មានបណ្ដាញអគ្គិសនីទាល់តែសោះ។ មន្ត្រីបានរាយការណ៍ថា “បន្ទាប់ពីត្រូវទឹកលិចជន់ មានមនុស្សម្នាក់បានស្លាប់នៅក្នុងក្រុង Pohang និងមនុស្ស២នាក់ផ្សេងទៀតកំពុងតែបាត់ខ្លួន”។ ព្យុះទីហ្វុងបានបង្កឱ្យមានភ្លៀងធ្លាក់ខ្លាំង បណ្ដាលឱ្យកន្លែងនានាត្រូវលិចលង់ មានការបាក់ដីរួមទាំងផ្លូវថ្នល់ជាច្រើនរងការខូចខាតយ៉ាងទម្ងន់។ សូមជម្រាបថា នេះជាព្យុះទី២ហើយដែលវាយប្រហារប្រទេសកូរ៉េក្នុងរយៈពេលប៉ុន្មានសប្តាហ៍ចុងក្រោយនេះ។ កាលពីខែមុន ទីក្រុងសេអ៊ូដែលជារដ្ឋធានីធំរបស់កូរ៉េ មានភ្លៀងធ្លាក់ខ្លាំងបំផុតមិនធ្លាប់កើតមានអស់រយៈពេលជាច្រើនទសវត្សន៍កន្លងមកហើយ ដែលវាបានបណ្ដាលឱ្យមានទឹកជំនន់និងសម្លាប់មនុស្សអស់ប្រមាណ៩នាក់។ ព្យុះនោះបានបំផ្លាញស្ថានីយ៍រថភ្លើងក្រោមដីមួយចំនួនផងដែរ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T07:59:07.788Z", "category": "ហិរញ្ញវត្ថុ", "views": 767, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
៥ក្បួនក្នុងការកសាងបណ្តាញទំនាក់ទំនងសម្រាប់ សិស្សមហាវិទ្យាល័យដើម្បីងាយស្រួលរកការងារធ្វើ	https://business-cambodia.com/articles/networking-is-key-for-students	ការកសាងបណ្តេញទំនាក់ទំនងគឺពិតជាមានសារៈសំខាន់ខ្លាំងណាស់សម្រាប់សិស្សមហាវិទ្យាល័យ ដែលជាកត្តាជំរុញឱ្យពួកគេងាយស្រួលក្នុងការស្វែងរកការងារធ្វើ និងធ្វើបណ្តេញអាជីវកម្មផ្សេងៗនាពេលអនាគត។ យោងតាមការស្រាវជ្រាវរបស់ LinkedIn បានរកឃើញថាការងារសឹងតែ៨៥ភាគរយទៅហើយ ដែលបុគ្គលិកត្រូវបានជ្រើសឱ្យចូលធ្វើតាមរយៈបណ្តាញទំនាញទំនងគ្នា។  យោងតាមប្រភពពីសារព័ត៌មាន CNBC បានឱ្យដឹងថាក្បួនចំនួន៥ ដែលនាំឱ្យសិស្សមហាវិទ្យាល័យ ងាយស្រួលក្នុងការស្វែងរកការងារធ្វើដោយផ្តើមចេញពីការគន្លឹះតូចៗទាំងនេះ៖ ១.ចូលរៀនក្លឹបសិក្សា បណ្តាញទំនាក់ទំនងកើតចេញពីការចូលក្លឹបសិក្សានានារបស់សិស្សមហាវិទ្យាល័យ ពួកគេអាចស្គាល់មិត្តថ្មីៗ វាគ្មិនល្បីៗ និងរាមច្បងពូកែៗដែលមានបណ្តាញទំនាក់ទំនងស្រាប់។ ជាធម្មតាថ្នាក់និងក្លឹបសិក្សារបស់មហាវិទ្យាល័យតែងមានការប្រកួតនិយាយ ការតស៊ូមតិ ដែលនេះជាឱកាសល្អបំផុតក្នុងការកសាងទំនាក់ទំនង និងពង្រឹងសមត្ថភាព។ ២. Coffee talking ប្រសិនបើអ្នកកំពុងបង្កើតទំនាក់ទំនងបុគ្គល វាជាការងាយស្រួលក្នុងការសុំនរណាម្នាក់ឱ្យផឹកកាហ្វេមួយកែវ ឬជជែកតាម Zoom ដើម្បីពិភាក្សាអំពីការងារ ក្រុមហ៊ុន និងឧស្សាហកម្មរបស់ពួកគេ ជាជាងសុំឱ្យពួកគេផ្តល់ការងារឱ្យអ្នកផ្ទាល់ៗ។ ពោលគឺព្យាយាមរក្សាទំនាក់ទំនងជាមុនសិន មុននឹងសុំការងារ ឬពឹងពាក់អ្វីមួយពីគេ។ ៣.អនុវត្តទំនាក់ទំនង មិនមែននរណា សុទ្ធតែមានឱកាសអាចកសាងបណ្តាញទំនាក់ទំនងបាននោះទេ។ ដូច្នេះប្រសិនបើមានឱកាសល្អមួយទៅបង្កើតទំនាក់ទំនងណាមួយ សូមច្បាស់ក្នុងចិត្តថា យើងអាចនិយាយអ្វីដែលពាក់ព័ន្ធនិងប្រធានបទដែលដៃគូចូលចិត្ត ដើម្បីឱ្យការអនុវត្តប្រាស្រ័យទាក់ទងគ្នា មានផលល្អប្រសើរសម្រាប់ឱកាសការងារណាមួយ។ ៤. ស្វែងរកឱ្យឃើញចំណុចពិសេស និង បន្តធ្វើជាខ្លួនឯង កុំដោយសារតែអត្តចរិករបស់អ្នកដទៃធ្វើឱ្យអ្នកមានអារម្មណ៍ថាខ្លួនត្រូវតែផ្លាស់ប្តូរដើម្បីទំនាក់ទំនងនោះ។ ប៉ុន្តែផ្ទុយមកវិញវាមិនបានដូចនេះទាំងស្រុងនោះទេ តែវាទាមទារឱ្យយើងជាខ្លួនឯងយ៉ាងពិតប្រាកដ និងមានទំនុកចិត្តពេញទីដើម្បីផ្តើមនូវទំនាក់ទំនងមួយនោះ។ ៥.រក្សាទំនាក់ទំនង តាមដាននិងភ្ជាប់ទំនាក់ទំនងដដែលជាមួយ នរណាម្នាក់ដែលអ្នកបានជួបគេរួមមកហើយ។ ការរក្សាទំនាក់ទំនងបែបនេះ អ្នកនឹងមានឱកាសជាបន្តបន្ទាប់នៅពេលក្រោយទៀត ឬអាចទទួលបានការណែនាំជាបន្តបន្ទាប់ជាបណ្តាញពីសំណាក់បុគ្គលដែលអ្នកបានស្គាល់រួចមកហើយនោះ។ ជារួមមកវិញការកសាងទំនាក់ទំនងនិងឱកាសនានាមិនមែន គ្រប់គ្នាសុទ្ធតែទទួលបានដោយងាយនោះទេ វាតម្រូវឱ្យយើងជាមនុស្សមានសមត្ថភាព ទេពកោសល្យ និងភាពរឹងមាំអត់ធ្មត់ជាមួយការបដិសេធផ្សេងៗផងដែរ សម្រាប់ឱកាសមួយចំនួន៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T07:32:18.184Z", "category": "ភាពជាអ្នកដឹកនាំ", "views": 337, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធ្លាប់រស់នៅអឺរ៉ុប២០ឆ្នាំ ឯកឧត្តមតែ ឡូរិន ស្ថាបនិកសាលា Western ប្រើគន្លឹះមាស៥ដើម្បីជោគជ័យ	https://business-cambodia.com/articles/he-te-laurent	គេថា “ផឹកទឹកត្រូវនឹកដល់ប្រភព ជ្រកម្លប់ត្រូវនឹកដល់អ្នកដាំ ហើយទោះបីជាអ្នកមានឱកាសរស់នៅស្រុកគេរាប់ឆ្នាំ ក៏មិនត្រូវភ្លេចពីដែនដីសុវណ្ណភូមិកម្ពុជា ដែលផ្ដល់កំណើតឱ្យយើងគ្រប់គ្នានោះដែរ”។ ពាក្យសម្ដីមួយឃ្លានេះ ក៏សមស្របទៅនឹងដំណើរជីវិតរបស់ ឯកឧត្តមតែ ឡូរិនស្ថាបនិក និងជាប្រធានក្រុមហ៊ុន Western International បើទោះបីជាលោកមានឱកាសទៅរស់នៅទឹកដីអឺរ៉ុប ដែលជាក្ដីប្រាថ្នារបស់មនុស្សភាគច្រើន ក៏លោកនៅតែនឹករលឹកដឹងគុណចំពោះមាតុភូមិកំណើត រហូតលោកត្រឡប់មកចាប់ផ្ដើមជំនួញក្នុងវិស័យអប់រំ លើទឹកដីប្រទេសកម្ពុជា ដើម្បីពាំនាំចំណេះជំនាញបទពិសោធន៍លោក មកសាបព្រោះដល់កុលបុត្រកុលធីតាខ្មែរ។ ជាក់ស្ដែងនៅពេលដែលនិយាយអំពិវិស័យអប់រំ គេមិនអាចមើលរំលងសាលាវេស្ទើន ដែលជាសាលាដ៏លេចធ្លោមួយក្នុងប្រទេសកម្ពុជានោះដែរ ប៉ុន្តែមិនសូវមានមនុស្សច្រើននៅឡើយនោះទេ ដែល ស្គាល់ពីប្រវត្តិ ដូចជាគន្លឹះដឹកនាំអាជីវកម្ម ដែលជួយឱ្យសាលាវេស្ទើនរីកចម្រើនមកទល់ចំណុចបច្ចុប្បន្ននៅឡើយនោះទេ។   លោក តែ ឡូរិន គឺជាកូនកសិកររស់នៅខេត្ដកំពង់ចាម លោក កើតនៅឆ្នាំ ១៩៥៨ ក្នុងសម័យសង្គមរាស្រ្ដនិយម។  នៅឆ្នាំ ១៩៧០ លោក តែ ឡូរិន បានចាកចេញពីស្រុកកំនើតទៅបន្ដការសិក្សានៅទីក្រុងភ្នំពេញរហូតដល់ឆ្នាំ ១៩៧៤ ដោយសារមានចលនាកងទ័ពរំដោះបានចូលទៅដល់ទីនោះ ហើយតម្រូវឱ្យសាលាបិទទ្វា។ នៅឆ្នាំ ១៩៨១ លោក តែ ឡូរិន ក៏បានសម្រេចបំណងដោយបានទៅដល់ប្រទេសបារាំង។ ឆាកជីវិតថ្មីចាប់ផ្ដើមនៅលើទឹកដីប្រទេសបារាំង ការងារដំបូងរបស់លោក តែ ឡូរិន គឺជាអ្នក លាងចាន នៅក្នុងភោជនីដ្ឋានមួយកន្លែងនៅទីកណ្ដាលទីក្រុងបារីសនៃប្រទេសបារាំង។ ពីឆ្នាំទៅមួយឆ្នាំ លោកក៏បានអភិវឌ្ឍន៍ចេញពីលាងចាន ទៅជាជំនួយការចុងភៅ បន្ទាប់មកទៅអ្នករត់តុ បន្ទាប់មកក្លាយជាអ្នកទទួលខុសត្រូវក្នុងភោជនីដ្ឋាននោះ។ នៅក្នុងឆ្នាំ ១៩៩៥ លោកក៏បានត្រឡប់មកកាន់ទឹកដីកំណើតវិញ ហើយក៏បានចាប់អារម្មណ៍ទៅលើអាជីវកម្មមួយដែលផ្ដោមទៅលើវិស័យអប់រំ ដោយមើលឃើញថាវិស័យអប់រំជាវិស័យចម្បងដែលមានប្រទេសណាក៏ត្រូវការក៏ដូចជាលើកតម្កើង ហើយមួយវិញទៀតលោកមើលឃើញថាវិស័យអប់រំនៅកម្ពុជាគឺនៅមានកម្រិតនៅឡើយ ដូច្នេះលោកក៏សម្រេចចិត្ដវិនិយោគលើវិស័យអប់រំនៅកម្ពុជា។  លោកបានចាប់ផ្ដើមបើកសាលាចំណេះដឹង ទូទៅវេស្ទើនដំបូងក្នុងឆ្នាំ ២០០៣។ ការចាប់ផ្ដើមដំបូងរបស់លោកគឺមានសិស្សតែជាង ២៦២ នាក់ប៉ុណ្ណោះ ប៉ុន្តែក្រោយមក សាលានេះក៏ទទួលបានការគាំទ្រ និងបន្តភាពរីកចម្រើនរហូតដល់មានសិស្សរាប់ពាន់នាក់។ តើអ្វីជាគន្លឹះនៃភាពជោគជ័យរបស់លោក? បើតាមប្រសាសន៍របស់ឯកឧត្តម កត្ដាដែលជំរុញឱ្យលោកជោគជ័យរហូតមកដល់សព្វថ្ងៃរួមមានដូចជា៖ ទី១ ប្រសិនបើអ្នកការតាំងចិត្ដធ្វើអ្វីមួយហើយគឺអ្នកត្រូវបើកចិត្ដថាត្រូវធ្វើវាអោយដល់គោលដៅ។ ទី២ ចេញរកស៊ីគឺទាមទារឱ្យអ្នកមានបទពិសោធន៍ឱ្យបានច្រើន មានផែនការអាជីវកម្មច្បាស់លាស់ ហើយបន្ទាប់មកទៀតអ្នកគិតពីគុណភាពនៃសេវាកម្ម និងផលិតផលរបស់អ្នក។ ទី៣ ត្រូវមានសេចក្ដីស្រលាញ់ងុបងល់ជាមួយនឹងអ្វីដែលខ្លួនកំពុងធ្វើ (Passion) ទី៤ ចរិតមានៈក្នុងផ្លូវល្អ (Resilence) ដែលចង់សម្ដៅលើការធ្វើអ្វីមួយមិនងាយបោះបង់ មិនងាយចុះចាញ់ ហើយបន្តតស៊ូប្រកបដោយភាពរឹងមាំ។ ទី៥ គុណធម៌ (Diligence) ដែលក្នុងបរិបទចំពោះសង្គមទូទៅ គេសំដៅដល់ការរក្សានូវ សច្ចធម៌ និងការដឹងគុណជាដើម៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T07:22:32.382Z", "category": "ភាពជាអ្នកដឹកនាំ", "views": 328, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
១ថ្ងៃចំណាយពេលតែ១ម៉ោង! កញ្ញាម៉ី វិឈូដា ច្នៃការក្រោកពីគេងយឺត បង្កើតចំណូល៨ពាន់$/១ខែ	https://business-cambodia.com/articles/spend1h-per-day-to-get-8kdollor-per-month	ម៉ោង ៥ តៀបភ្លឺគឺជាពេលវេលាដែលមនុស្សម្នាកំពុងលង់លក់ក្នុងដំណេកយ៉ាងស្រួល ប៉ុន្តែផ្ទុយទៅវិញវាជាពេលដ៏ល្អបំផុតសម្រាប់បុគ្គលិកការិយាល័យវ័យ ៣៤ ឆ្នាំគឺកញ្ញាម៉ី វិឈូដារូបនេះក្នុងការបង្កើតលុយ ដោយក្នុងមួយខែ អាចរកប្រាក់បានរាប់ពាន់ដុល្លារ។ នេះបើយោងតាមការចុះផ្សាយរបស់គេហៈទំព័រ SENTANGSEDTEE  កាលពីពេលថ្មីៗនេះ។ កញ្ញា ម៉ី ជាមនុស្សឧស្សាហ៍ព្យាយាមដោយឆ្លៀតពីការងារធ្វើការឱ្យគេ ងើបពីព្រលឹមធ្វើសាំងវិចលក់បន្ថែម ព្រោះគាត់គិតថាការងារមួយមិនគ្រប់គ្រាន់ទេ ដោយកញ្ញាបានលើកឡើងថា “អាជីពមួយគឺដូចជាទៀន ប្រសិនបើអ្នកមានទៀនជាច្រើននៅក្នុងដៃរបស់អ្នក នោះមួយក្នុងចំណោមនោះនឹងរលត់ទៅ នៅមានទៀនផ្សេងទៀតជាពន្លឺ”។ ជាមួយគ្នានេះដែរ មូលហេតុដែលកញ្ញាចាប់ផ្តើមលក់មុខរបរលក់នំសាំងវិចនេះឡើងដោយសារ កញ្ញាមើលឃើញឱកាសមួយថា នៅពេលព្រឹកមនុស្សប្រញាប់ប្រញាល់ទៅធ្វើការ ហើយអាហារសម្រន់ដូចជាសាំងវិចគួរតែជាចម្លើយល្អបំផុត ព្រោះមនុស្សចូលចិត្តអ្វីដែលងាយស្រួលញ៉ាំ ហើយរហ័ស នឹងម្យ៉ាងទៀតនៅក្នុងភូមិ ក៏ដូចជាការិយាល័យរបស់កញ្ញាផ្ទាល់អត់មានអ្នកណាលក់ទេ ដូច្នេះកញ្ញាក៏សាកល្បងធ្វើ។ បន្ទាប់នោះមកនាងបានព្យាយាមធ្វើឱ្យមិត្តប្រុសរបស់នាងញ៉ាំ និងថតរូប។ មិនយូរប៉ុន្មាននាងបានទទួលការបញ្ជាទិញដំបូងរបស់នាងពីការិយាល័យរបស់នាង ក្រោយមកទៀតកញ្ញាផ្សាព្វផ្សាយនៅតាមតំបន់បន្ថែមទៀត និងដើរលក់បោះតាមតូបលក់ជាហូរហែថែមទៀត ដែលអ្វីឱ្យចំនួនអ្នកទិញមានជាបន្តបន្ទាប់។ គួរជម្រាបផងដែរថា បើក្នុងថ្ងៃធ្វើការធម្មតា ឃុន ម៉ី ទទួលបានកម្ម៉ង់ពី ១៥ ទៅ ២០ដុំ ក្រោកពីម៉ោង ៥ព្រឹក ធ្វើបានតែ១ម៉ោងក៏រួចរាល់ ប្រសិនបើថ្ងៃឈប់សម្រាកអាចទទួលបានការបញ្ជាទិញ ៤០ទៅ៥០ ការបញ្ជាទិញអតិបរមា ៦០ទៅ ៧០ដំុ ។ បន្ទាប់ពីកាត់កងប្រាក់ដើមរួចរាល់ហើយកញ្ញាអាចរកប្រាក់ចំណេញបានជាង៨០០០ដុល្លារពីការលក់នំសាំងវិចនេះ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T06:25:27.098Z", "category": "កំពូលអ្នកលក់", "views": 521, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ដំណឹងល្អ! ស្ងាត់ៗកម្ពុជាសាងសង់រួចរាល់កីឡដ្ឋានថ្មីត្រៀមប្រកួតស៊ីហ្គេម២០២៣ ស្ថិតនៅទឹកដីខេត្ដកំពង់ស្ពឺ	https://business-cambodia.com/articles/kampong-speu-stadium	នេះថ្ងៃទី៦ ខែកញ្ញា ឆ្នាំ២០២២ នេះរដ្ឋបាលខេត្ដកំពង់ស្ពឺបានរៀបចំពិធីសម្ពោធដាក់ឲ្យប្រើប្រាស់ជាផ្លូវការនូវកីឡដ្ឋានថ្មីទំហំជាង ៤ ម៉ឺនម៉ែត្រក្រឡា។ ក្នុងពិធីសម្ពោធនេះដែរ ក៏មានការអញ្ជើញចូលរួមពីឯកឧត្តមឧបនាយករដ្ឋមន្ត្រី ជាសុផារ៉ា រដ្ឋមន្ត្រីក្រសួងរៀបចំដែនដីនគរូបនីយកម្ម និងសំណង់ តំណាងដ៏ខ្ពង់ខ្ពស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ឯកឧត្តម ហ៊ុន ម៉ានី អ្នកតំណាងរាស្ត្រមណ្ឌលខេត្តកំពង់ស្ពឺ ឯកឧត្តម វ៉ី សំណាង អភិបាលនៃគណៈអភិបាលខេត្ដ និងភ្ញៀវកិត្ដិយសជាច្រើនទៀត។ តាមការបញ្ជាក់ពីរដ្ឋបាលខេត្ដ កីឡដ្ឋាននេះត្រូវបានសាងសង់លើផ្ទៃដីទំហំ ៤៣.៤០២ ម៉ែត្រក្រឡា មានទីតាំងស្ថិតនៅតាមបណ្ដោយផ្លូវជាតិលេខ៤៤  ដែលមានចម្ងាយប្រមាណជាង ៤គីឡូម៉ែត្រ ពីផ្លូវជាតិលេខ៤ ក្នុងភូមិតាម៉ុល សង្កាត់ច្បារមន ក្រុងច្បារមន ខេត្តកំពង់ស្ពឺ។ កីឡដា្ឋននេះបានត្រូវបានបើកការដ្ឋានសាងសង់នៅថ្ងៃទី២១ ខែកុម្ភៈ ឆ្នាំ២០២១ និងបានបញ្ចប់ការដ្ឋានសាងសង់នៅថ្ងៃទី២១ ខែសីហា ឆ្នាំ២០២២ នេះ។ គម្រោងសាងសង់កីឡាដ្ឋានខេត្តកំពង់ស្ពឺ ត្រូវបានសាងសង់ជាពីរដំណាក់កាល គឺដំណាក់កាលរៀបចំសាងសង់របង និងក្លោងទ្វារធំទាំងពីរនៃកីឡាដ្ឋាន និងបន្ទាប់ការសាងសង់សំណង់អគារ ទីលានបាល់ទាត់ ហេដ្ឋារចនាសម្ព័ន្ធនានាទាំងក្នុងនិងក្រៅបរិវេណកីឡាដ្ឋាន ស្ដាប់ពេលជាមួយការសាងសង់សួនកុមារ កន្លែងហាត់ប្រាណសម្រាប់សាធារណជន និងការបំពាក់អំពូលសូឡាក្នុងបរិវេណកីឡាដ្ឋាន។ កិច្ចការសាងសង់ហេដ្ឋារចនាក្នុងកីឡដ្ឋានដែលសម្រេចបានរួមមាន៖ ១. សាងសង់ក្លោងទ្វារ ចំនួន ២ កន្លែង និងរបងព័ន្ធជុំវិញ ៨០០ម៉ែត្រ ២. សាងសង់កន្លែងសម្រាប់អ្នកទស្សនាចំនួន ៣០០០ កម្ពស់ ៣ ជាន់ ដែលជាន់ផ្ទាលដីចែកចេញជា ២៥ បន្ទប់ ជាន់ទី១ (ជាន់ VIP) ចែកជា ៨ បន្ទប់ និងជាន់ទី២ ចែកចេញជា ២បន្ទប់ (សម្រាប់អ្នកអធិប្បាយការផ្សាយផ្ទាល់ និងបន្ទប់ការិយាល័យ)។ ៣. ទីលានបាល់ទាត់ ដែលមានបណ្ដោយ ១១០ម៉ែត្រ និងទទឹង ៧៣ម៉ែត្រ ក្រាលស្មៅសិប្បនិម្មិត និងមានរៀបចំប្រព័ន្ធលូបង្ហូរទឹកព័ន្ធជុំវិញតារាង។ ៤. ទីលានរត់ប្រណាំង បានអ៊ុតកៅស៊ូមួយជុំទីលានបាល់ទាត់ ប្រវែង ៤០០ម៉ែត្រ ដែលមានទទឹង ៩,៤៧ម៉ែត្រ និងទទឹងពីទីលានរត់មករបងប្រវែង ១០ម៉ែត្រ។ ៥. ភ្លើងបំភ្លឺទីលានបាល់ទាត់ ចំនួន៤ដើម ដែលមានកម្ពស់ ៤០,២០ម៉ែត្រ និងអំពូលភ្លើងចំនួន ៤២គ្រាប់ កម្រិតពន្លឺ ១.២០០ lumen និងអំពូលសឡាបំភ្លឺជុំវិញបរិវេណកីឡដ្ឋាន ចំនួន ២០០ដើម។ ៦. សួនកុមារ និងកន្លែងហាត់ប្រាណសម្រាប់សាធារណជន ដែលមានទំហំ ២.០០០ម៉ែត្រការ៉េ បំពាក់ឧបករណ៍ក្មេងលេង និងឧបករណ៍ហាត់ប្រាណ ១០គ្រឿង។ ៧. ទីតាំងតម្កល់រូបសំណាកព្រះបាទជ័យវរ្ម័នទី៧ និងរូបសំណាកសម្ដេចសង្ឃរាងជួន ណាត ៨. ហេដ្ឋារចនាសម័ន្ធក្រៅរបងកីឡដ្ឋាន រួមមានការរៀបចំតទឹក ភ្លើង និងរៀបចំប្រព័ន្ធលូរំដោះទឹកពីក្នុងកីឡដ្ឋាន ព្រមទាំងចាក់ផ្លូវបេតុង និងដាំដើមឈើលម្អ ទាំងក្នុង និងក្រៅបរិវេណកីឡដ្ឋាន ត្រូវបាន ជួយសម្របសម្រួលដោយរដ្ឋបាលខេត្តកំពង់ស្ពឺ។ កីឡដ្ឋានខេត្តកំពង់ស្ពឺនេះក៏នឹងក្លាយជាទីលានគោលសម្រាប់ក្រុមបាល់ទាត់ណាហ្គាវើលដ៏អ្វេសស៊ី ដោយក្រុមបាល់ទាត់អាជីពនេះ នឹងយកទីលានកីឡដ្ឋានខេត្តកំពង់ស្ពឺសម្រាប់ការហ្វឹកហាត់ និងទទួលជាម្ចាស់ផ្ទះក្នុងជំនួបជាមួយក្រុមបាល់ទាត់នានាផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T04:53:45.221Z", "category": "អចលនទ្រព្យ", "views": 590, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សាលាអន្តរជាតិ ចុងអ៉ីង ប្រកាសទទួលសិស្សឱ្យចូលរៀនចំនួន៣៥០០នាក់ សម្រាប់ឆ្នាំសិក្សាថ្មី!	https://business-cambodia.com/articles/zhong-ying-international-school	កាលពីរសៀលថ្ងៃទី០៤ ខែកញ្ញា ឆ្នាំ២០២២ សាលាអន្តរជាតិ ចុងអ៉ីង បានរៀបចំកម្មវិធីប្រគល់វិញ្ញាបនបត្រឆ្លងភូមិសិក្សាជូនដល់សិស្សានុសិស្សដែលបានបញ្ចប់ឆ្នាំសិក្សា២០២១-២០២២ ចូលឆ្នាំសិក្សា២០២២-២០២៣។ កម្មវិធីនេះធ្វើឡើងនៅផ្សារទំនើប អ៊ីអន២ (សែនសុខ) ក្រោមអធិបតីភាពរបស់ លោក សេង វណ្ណារិទ្ធ អគ្គនាយកនៃសាលាអន្តរជាតិ ចុងអ៉ីង  និងលោកបណ្ឌិត អោម សេងបូរ៉ា ជាសហសា្ថបនិកនៃសាលាអន្តរជាតិ ចុងអ៉ីង ព្រមទាំងគណៈគ្រប់គ្រងសាលា លោកគ្រូអ្នកគ្រូ សិស្សានុសិស្ស និងអ្នកអាណាព្យាបាលចូលរួមប្រមាណជាង២០០០នាក់។  សាលាអន្តរជាតិចុងអ៉ីងជាសាលាអន្តរជាតិ៣ភាសា ខ្មែរ អង់គ្លេស និងចិន ដោយទទួលសិស្សចាប់ពីអាយុ២ឆ្នាំ រហូតថ្នាក់ទី១២ ជាមួយនឹងគោលដៅអប់រំសំខាន់ៗរួមមាន៖ ១. ចុងអ៉ីង បណ្តុះបណ្តាលបុត្រធីតាលោកអ្នក ឱ្យពូកែជំនាញទំនាក់ទំនង ជំនាញបច្ចេកវិទ្យា ជំនាញសហគ្រិនភាព និងភាពជាអ្នកដឹកនាំ ២. ចុងអ៉ីង បណ្តុះបណ្តាលបុត្រធីតាលោកអ្នក ឱ្យក្លាយទៅជា មនុស្សល្អ អ្នកដឹកនាំគម្រូ  និងអ្នករកស៊ីពូកែក្នុងថ្ងៃអនាគត     គួរបញ្ជាក់ផងដែរថា សាលាអន្តរជាតិ ចុងអ៉ីង ត្រូវបានបង្កើតឡើងក្នុងឆ្នាំ២០១៨ និងមានសាខាទាំងអស់០៥កន្លែង៖  សាខាទី ១៖ សាខាឈូកមាស (ពោធិ៍ចិនតុង)  សាខាទី ២៖ សាខាក្រុងតាខ្មៅ  សាខាទី ៣៖ សាខាអ៉ីអន២  សាខាទី ៤៖ សាខាផ្សារដេប៉ូ សាខាទី ៥៖ សាខាទួលទំពូង (ទំនប់ទឹក) ក្នុងឆ្នាំសិក្សាថ្មី ២០២២-២០២៣ខាងមុខនេះ សាលាអន្តរជាតិ ចុងអ៉ីងនឹងពង្រីកសាខាថ្មីចំនួន២បន្ថែមទៀត ដែលនឹងអនុញ្ញាតទទួលសិស្សឱ្យចូលរៀនប្រមាណ៣៥០០នាក់ផងដែរ ៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T04:46:30.141Z", "category": "PR", "views": 209, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
បន្ទាប់ពីសំងំ៧ឆ្នាំ អ្នកប្រើ App ជាង១ពាន់លាននាក់ ពេលនេះ TikTok ត្រៀមបញ្ចេញមុខងារថ្មី១ កើបលុយពីអ្នកលក់	https://business-cambodia.com/articles/future-retail-tiktok	TikTok គឺជាបណ្តាញសង្គមបង្ហោះវីដេអូខ្លីប្រមាណជា៣នាទី ដ៏មានប្រជាប្រិយភាពបំផុតរបស់ប្រទេសចិន ក៏ដូចជាប្រជាជននៅទូទាំងពិភពលោក ខណៈកំណើននៃអ្នកទាញយកបណ្តាញសង្គមមួយនេះ មកប្រើប្រាស់មានចំនួនជាង ១ពាន់លាននាក់នៅទូទាំង១៥០ ប្រទេស ហើយភាគច្រើនវ័យនៃការប្រើប្រាស់បណ្តាញសង្គមមួយនេះចាប់ពីអាយុ១៣ឆ្នាំរហូតទៅដល់៦០ឆ្នាំ ។ នេះបើយើងទៅតាមរបាយការណ៍ TikTok Statistics ឆ្នាំ២០២២ ។ សារព័ត៌មាន Forbes បានចុះផ្សាយកាលពីថ្ងៃទី១ខែកញ្ញានេះបានឱ្យដឹងថា ក្រុមហ៊ុនTikTok អាចនឹងបញ្ចេញមុខងារថ្មីមួយ មុខងារនោះគឺការលក់រាយ ដែលដាក់សម្រាប់អ្នកលក់នៅទូទាំងពិភពលោក អាចចូលទៅលើទំនិញឬផលិតផលរបស់ខ្លួននៅក្នុងនោះបាន ហើយក្រុមហ៊ុនក៏មាន policy ទាញលុយពីអ្នកលក់ទាំងនោះ ពោលគឺស្រដៀងទៅនឹង Facebook Live Shopping ដែរ ។   ការបែកធ្លាយតំណឹងមួយនេះ កើតឡើងបន្ទាប់ពីក្រុមហ៊ុន TikTok បានប្រកាសថា App របស់ខ្លួនមានអ្នកទាញយកប្រើប្រាស់កើនឡើងខ្លាំងមែនទែន ពោលគឺបើគិតត្រឹមខែមការា ឆ្នាំ២០២២ អ្នកប្រើប្រាស់ TikTok ប្រចាំខែសកម្ម មានជាង៣០លាននាក់នៅលើកម្មវិធី Android និងជាង ១២០លាននាក់នៅលើកម្មវិធី iOS ។ ការបញ្ចេញមុខងារថ្មីសម្រាប់អ្នកលក់រាយរបស់TikTok នេះដែរ គេមិនទាន់ប្រាប់ពីពេលវេលាឱ្យបានជាក់លាក់នៅឡើយ ប៉ុន្តែអាចនឹងពេលឆាប់ៗនេះ ដោយក្នុងនោះTikTok មើលឃើញពីអនាគតនៃអ្នកប្រើប្រាស់បណ្តាញសង្គមរបស់ខ្លួនផ្ទាល់ ដែលក្នុងនោះមានដូចជាឥរិយាបទនៃអ្នកប្រើប្រាស់ មានន័យថា TikTok នៅតែរក្សាទម្រង់វីដេអូខ្លីរបស់ខ្លួនដដែល ខណៈនាពេលថ្មីៗនេះ Facebook និង Instagram ក៏មានទំនោធ្វើវីដេអូតាមTikTok ដែរ ។ មួយវិញទៀត TikTok មើលទៅលើការកំសាន្តរបស់អតិថិជន មានន័យថាអ្នកលេងបណ្តាញសង្គមរបស់ខ្លួនទាំងអស់កាន់តែមានភាពងាយស្រួល និងសម្បូរបែបជាងមុនទាំងការលក់និងការកំសាន្តគឺមាននៅក្នុងនោះទាំងអស់ ប្រៀបដីដូចជា សហគមន៍មួយអញ្ជឹង។ គួរជម្រាបផងដែរថា ខាងលើនេះវាគ្រាន់តែជាការបែកធ្លាយនៅព័ត៌មានមួយចំនួនប៉ុណ្ណោះ ប៉ុន្តែប្រសិនបើវាជាការពិតក៏ជាឱកាសល្អមួយសម្រាប់អ្នកលក់ទាំងឡាយ នេះក៏ដោយសារតែTikTokគឺជាបណ្តាញសង្គមមួយ ដែលអាចទាញភ្ញៀវបាន លឿន ហើយអ្នកប្រើTikTok នាពេលបច្ចុប្បន្នក៏មានច្រើនណាស់ដែរ ដូច្នេះអ្នកលក់មានឱកាសកាន់តែច្រើននៅក្នុងការ ទាញភ្ញៀវទិញផលិតផល ។ អត្ថបទដោយ : នៅ ហៀង Tell: 010785134	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T04:30:34.026Z", "category": "កំពូលអ្នកលក់", "views": 348, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
លុយពេញដៃតែទិញអ្វីមិនបានច្រើន! មកស្គាល់ប្រទេសទាំង៥ ដែលមានតម្លៃលុយ ថោកជាងគេនៅអាស៊ី	https://business-cambodia.com/articles/5-countries-have-the-weakness-currency-in-asia	លុយគឺជាវត្ថុដោះដូរទំនិញដ៏ពេញនិយមបំផុតនៅលើពិភពលោក ទំនិញភាគច្រើនត្រូវបានគេទិញលក់ ឬធ្វើការដោះដូរដោយប្រើលុយ។ ដោយឡែកលុយនៅតាមប្រទេសនីមួយៗមានតម្លៃមិនដូចគ្នាឡើយ ជាក់ស្ដែងដូចជាលុយដុល្លារអាមេរិកថ្លៃជាងដុល្លារសិង្ហបុរីជាដើម។ តាមរបាយការណ៍ពីគេហទំព័រ Trading Economics បានឱ្យដឹងថា ប្រទេសចំនួន៥ ដែលមានតម្លៃលុយទាបជាងគេបង្អស់នៅអាស៊ីរួមមាន៖ ១. ប្រាក់រៀល អ៊ីរ៉ង់ (Iranian rial) អត្រាប្ដូរប្រាក់ (ថ្ងៃទី៦ ខែកញ្ញា ឆ្នាំ២០២២) 1 USD = 42, 300 IRR ២. ប្រាក់ដុង វៀតណាម (Vietnamese dong) អត្រាប្ដូរប្រាក់ (ថ្ងៃទី៦ ខែកញ្ញា ឆ្នាំ២០២២) 1 USD = 23,530 VND ៣. ប្រាក់គីប ឡាវ (Laotian kip) អត្រាប្ដូរប្រាក់ (ថ្ងៃទី៦ ខែកញ្ញា ឆ្នាំ២០២២) 1 USD = 15,583 LAK ៤. ប្រាក់រូពៀ ឥណ្ឌូនេស៊ី (Indonesian rupiah) អត្រាប្ដូរប្រាក់ (ថ្ងៃទី៦ ខែកញ្ញា ឆ្នាំ២០២២) 1 USD = 14,874 IDR ៥. ប្រាក់សាំ អ៊ូសបេគីស្ថាន [Uzbekistani Sum (so’m)] អត្រាប្ដូរប្រាក់ (ថ្ងៃទី៦ ខែកញ្ញា ឆ្នាំ២០២២) 1 USD = 10,953 UZS គេហទំព័រ Business Standard បានរាយការណ៍ថា មូលហេតុដែលធ្វើឱ្យប្រាក់រៀលរបស់ប្រទេសអ៊ីរ៉ង់ ធ្លាក់ចុះខ្លាំងជាងគេបង្អស់នៅអាស៊ីបែបនេះ គឺព្រោះតែ ប្រទេសនេះកំពុងទទួលរងទណ្ឌកម្មពីសហរដ្ឋអាមេរិក។ សេដ្ឋកិច្ចរបស់អ៊ីរ៉ង់កំពុងជួបការលំបាកយ៉ាងខ្លាំង ភាគច្រើនគឺដោយសារតែការដកសហរដ្ឋអាមេរិកចេញពីកិច្ចព្រមព្រៀងនុយក្លេអ៊ែរឆ្នាំ ២០១៥ រវាងអ៊ីរ៉ង់ និងមហាអំណាចពិភពលោក។ ដោយសារតែអ៊ីរ៉ង់ជាប្រទេសផ្គត់ផ្គង់ប្រេងលំដាប់ទី៤របស់ពិភពលោក ហេតុនេះសេដ្ឋកិច្ចជាតិមួយផ្នែកធំត្រូវពឹងផ្អែកលើប្រេង ប៉ុន្តែក្រោយពេលដកអាមេរិកចេញពីកិច្ចព្រមព្រៀងនោះ អ៊ីរ៉ង់ក៏ត្រូវបានសហរដ្ឋអាមេរិកដាក់ទណ្ឌកម្មលើវិស័យប្រេង និងធនាគាររបស់ខ្លួនវិញ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T04:12:23.171Z", "category": "ហិរញ្ញវត្ថុ", "views": 1342, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខេត្តកំពតនឹងកាន់តែទាក់ទាញ ខណៈអភិបាលខេត្ត បង្ហាញគម្រោងក្នុងការរៀបចំឆ្នេរចំនួន២កន្លែងបន្ថែមទៀត	https://business-cambodia.com/articles/two-projects-in-kampot-province	រដ្ឋបាលខេត្ដកំពត នឹងធ្វើការរៀបចំឆ្នេរចំនួន២កន្លែង ដើម្បីបម្រើឱ្យភ្ញៀវទេសចរណ៍ជាតិនិង អន្តរជាតិ មកលេងកម្សាន្ដក្នុងខេត្ដរបស់ខ្លួន។ នេះបើតាមការលើកឡើងរបស់ ឯកឧត្តម បណ្ឌិត ម៉ៅ ធនិន អភិបាល នៃគណៈអភិបាលខេត្តកំពត ក្នុងឱកាសជួបសំណេះសំណាលជាមួយក្រុមគ្រួសារ រត់តាក់ស៊ី កង់បី ម៉ូតូឌុប បេះដូងក្រុងកំពត លើកទី២ កាលពីថ្ងៃទី០៥ ខែកញ្ញា ឆ្នាំ២០២២។ ថ្លែងក្នុងឱកាសនោះឯកឧត្តមអភិបាលខេត្តបានបញ្ជាក់ថា ការរៀបចំឆ្នេរនេះឡើងគឺដើម្បីធ្វើជាកន្លែងបម្រើឲ្យអ្នកទេសចរណ៍ជាតិ អន្តរជាតិ មកកំសាន្ត ក៏ដូចការរៀបចំពិធីផ្សេងៗ ជាពិសេសក្នុងឱកាសបុណ្យអុំទូកនាពេលខាងមុខ។ ហើយការរៀបចំឆ្នេរទាំង ២ គម្រោងនេះគឺធ្វើនៅតាមបណ្តោយឆ្នេរព្រែកកំពង់បាយដោយក្នុងនោះមាន៖ គម្រោងទី១ ពីបណ្តោយឆ្នេរពីស្ពានកំពង់ទ្រៀករហូតដល់ទីបញ្ជាការដ្ឋានមូលដ្ឋានកងទ័ពជើងទឹកទទួលទិសកំពត កែប ប្រវែង២០០០ម៉ែត្រ។ គម្រោងទី២ ពីចន្លោះស្ពានឥន្ធនូររហូតដល់ស្ពានថ្មី ប្រវែងប្រមាណ៥០០ម៉ែត្រ។ ឆ្លៀតក្នុងឱកាសនោះឯកឧត្តមក៏បានសំណួមពរដល់បងប្អូនក្រុមគ្រួសារអ្នករត់តាក់ស៊ី ម៉ូតូឌុប អ្នករត់កង់បី ត្រូវចេះរួបរួមសាមគ្គីគ្នា យកអាសារគ្នា ជាពិសេសត្រូវប្រើប្រាស់នូវពាក្យសំដីសមរម្យដល់ភ្ញៀវជាតិ អន្តរជាតិ ដើម្បីបង្ហាញពីប្រពៃណីថ្លៃថ្នូររបស់ជាតិយើង ក៏ដូចជាការទាក់ទាញសម្រាប់ភ្ញៀវឲ្យមកកំសាន្តកាន់តែច្រើនឡើងក្នុងខេត្តកំពតទាំងមូលផងដែរ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T03:55:30.417Z", "category": "អចលនទ្រព្យ", "views": 209, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រងទុក្ខធ្ងន់! ក្រោយជួបព្យុះទីហ្វុង កូរ៉េប្រកាសបិទជើងហោះហើរ ខណៈអាជីវកម្មរាប់រយកំពុងសម្រេចចិត្តផ្អាក	https://business-cambodia.com/articles/korean-typhoon-closes-after-hundreds-of-businesses-after-typhoon	កាលពីថ្មីៗកន្លងទៅនេះ កូរ៉េខាងត្បូងបានប្រកាសអាសន្នពីព្យុះទីហ្វុងដល់កម្រិតខ្ពស់បំផុតរបស់ខ្លួននៅក្នុងនោះកូរ៉េក៏បានបង្ខំចិត្តឱ្យលុបចោលជើងហោះហើរ នឹងផ្អាកប្រតិបត្តិការអាជីវកម្មមួយចំនួន និងបិទសាលារៀនផងដែរ។ យោងតាមការចេញផ្សាយដោយសារព័ត៌មានរ៉យទ័របានឱ្យដឹងថា ប្រធានាធិបតីកូរ៉េលោក Yoon Suk-yeol បាននិយាយថា លោកកំពុងតែស្ថិតក្នុងការរង់ចាំ បន្ទាប់ពីបានបញ្ជាឱ្យអាជ្ញាធរប្រឹងប្រែងអស់ពីសមត្ថភាពដើម្បីកាត់បន្ថយពីការខូចខាតនៃព្យុះទីហ្វុងនេះ។ ជាមួយគ្នានោះដែរ រដ្ឋបាលឧតុនិយមកូរ៉េ (KMA) បានបន្ថែមថា "ខ្យល់បោកបក់ខ្លាំង និងភ្លៀងធ្លាក់ខ្លាំង ត្រូវបានគេរំពឹងថានឹងនៅបន្តទូទាំងប្រទេសជាពិសេសនោះនៅថ្ងៃអង្គារ៍នេះព្យុះទីហ្វុងកំពុងបោកបក់នៅទិសខាងត្បូង ព្យុះនេះបានបង្កឱ្យមានរលកខ្ពស់ៗជាពិសេសគឺស្ថិតក្នុងតំបន់ឆ្នេរជាដើម។ ក្រុមហ៊ុនសាងសង់នាវា Hyundai Heavy Industries (329180.KS), Daewoo Shipbuilding & Marine Engineering (DSME) (042660.KS) និង Samsung Heavy Industries (010140.KS) បាននិយាយថា ពួកគេនឹងបញ្ឈប់ប្រតិបត្តិការនៅថ្ងៃនេះ។ លើសពីនេះទៅទៀត អ្នកនាំពាក្យរបស់ក្រុមហ៊ុន LG Electronics (066570.KS) បានលើកឡើងដូចគ្នាថា ខ្លួននឹងបញ្ឈប់ប្រតិបត្តិការនៅឯរោងចក្រផលិត Gumi ដែលផលិតទូរទស្សន៍ OLED ដ៏ធំ ខណៈដែលក្រុមហ៊ុនផលិតដែក POSCO (005490.KS) ក៏កំពុងបញ្ឈប់ប្រតិបត្តិការនៅរោងចក្រផលិតរបស់ខ្លួន ព្រោះតែរងគ្រោះដោយសារព្យុះទីហ្វុង។ គួរបញ្ជាក់ថា ក្រៅពីក្រុមហ៊ុនខាងលើបានបញ្ឈប់ប្រតិបត្តិការនានា សូម្បីតែក្រុមហ៊ុនអាកាសចរណ៍ Korean Air Lines (003490.KS) និង Asiana Airlines (020560.KS) បានសម្រេចលុបចោលជើងហោះហើររបស់ពួកគេទៅកាន់កោះ Jeju ខណៈដែលក្រុមហ៊ុនអាកាសចរណ៍ដូចជា Air Seoul និង Jin Air បានលុបចោលជើងហោះហើរមួយចំនួនរបស់ពួកគេផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T03:49:48.815Z", "category": "ចាប់ផ្តើមអាជីវកម្ម", "views": 2319, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រោយបាត់មុខរាប់ខែ មិនចេញវីដេអូ ការពិតតារា YouTube ចិន Liziqi កំពុងសំងំសាងក្តីសុខឱ្យខ្លួនឯងក្នុងរឿងនេះសោះ	https://business-cambodia.com/articles/you-tuber-liziqi	Liziqi ជាតារា YouTube ចិនដ៏ល្បីឈ្មោះម្នាក់ នាងត្រូវបានគេស្គាល់តាមរយៈការធ្វើវីដេអូបង្ហាញពីជីវិតរស់នៅតាមទីជនបទ ស្រុកស្រែចម្ការ ហើយតាមរយៈការធ្វើវីដេអូរបស់នាង បានធ្វើឱ្យមនុស្សជុំវិញពិភពលោកបានស្គាល់ពីវប្បធម៌នៃការរស់នៅរបស់ប្រទេសចិនបានកាន់តែច្រើន។ប៉ុន្តែនៅអំឡុងខែ កក្កដា ឆ្នាំ ២០២១ កន្លងទៅ ស្រាប់តែ Liziqi បានមុខនៅលើ Channel ហើយឈប់ចេញវីដេអូដូចមុនទៀត ជាហេតុធ្វើឱ្យអ្នកគាំទ្ររបស់នាងកន្លងមកហាក់មានភាពងើយឆ្ងល់ជាខ្លាំង ថាតើនាងមានបញ្ហាអ្វីទើបមិនចេញវីដេអូ។ យ៉ាងណាមិញ ក្រោយពីស្ងាត់អស់មួយរយៈពេល ស្រាប់តែកាលពីពេលថ្មីៗកន្លងទៅ ក្នុងខែ មីនា ឆ្នាំ ២០២២នេះ មានការផុសវីដេអូពីអ្នកនាំភ្ញៀវទេសចរណ៍មួយរូប Liu Hong បានបង្ហោះវីដេអូសកម្មភាពរបស់ Liziqi កំពុងធ្វើសប្បុរសធម៌ នៅស្រុក Ganzi Dege និងស្រុក Shiqu ក្នុងដំណើរសប្បុរសធម៌នេះ តារា YouTube ល្បីឈ្មោះរូបនេះបានពាំនាំយកនូវនំ សម្លៀកបំពាក់ សម្ភារៈសិក្សា និងរបស់មួយចំនួនទៀតទៅចែកជូនដល់កុមារនៅក្នុងស្រុកទាំង២ថែមទៀតផង។ ក្នុងវីដែអូដដែលនេះ Liziqi ក៏បាននិយាយផងដែរថា នេះមិនមែនជាដំណើរកំសាន្តទេសចរនោះទេ ប៉ុន្តែវាគឺជាការចុះមកសិក្សាស្វែងយល់អំពី វប្បធម៌ ការរស់នៅ ផ្សារភ្ជាប់ជាមួយការធ្វើកសិកម្មរបស់ប្រជាកសិករក្នុងស្រុក Ganzi Dege និងស្រុក Shiqu ប៉ុណ្ណោះ ព្រោះនាងមានបំណងធ្វើការផ្សព្វផ្សាយទៅកាន់ពិភពលោកតាមរយៈវីដេអូរបស់នាង។ព្រោះពេលនេះ Liziqi ក៏បាននឹងកំពុងត្រៀមចេញវីដេអូឡើងវិញម្តងទៀត ក្រោយការបាត់មុខអស់យ៉ាងយូររួចមក។ គួររំលឹកផងដែរថា តារាស្រី Liziqi បានចាប់ផ្តើមចូលធ្វើវីដេអូចាប់តាំងពីឆ្នាំ ២០១៥ មកម្ល៉េះ ហើយការធ្វើវីដេអូរបស់នាងបានបង្ហាញពីអត្តសញ្ញាណការរស់នៅតាមទីជនបទរបស់ប្រទេសចិនទៅកាន់ពិភពលោក ហើយតាមរយៈការធ្វើវីដេអូនេះ បានជួយឱ្យ Liziqi រកលុយបានរាប់លានដុល្លារ រហូតក្លាយជាសេដ្ឋិនី YouTube ដល់ល្បីឈ្មោះប្រចាំប្រទេសចិនថែមទៀតផង។ហើយបើគិតមកដល់ពេលបច្ចុប្បន្ននេះ ទ្រព្យសម្បត្តិសេដ្ឋិនីរូបនេះមានដល់ទៅ ១០លានដុល្លារអាមេរិក៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T03:43:04.097Z", "category": "ចាប់ផ្តើមអាជីវកម្ម", "views": 545, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ស្អែកនេះ iPhone 14 ចេញលក់ហើយ ខណៈអ្នកជំនាញទីផ្សារថា Apple នឹងលក់តម្លៃថោកជាងឆ្នាំមុន	https://business-cambodia.com/articles/iphone14-price	កាលពីប៉ុន្មានខែមុន iPhone 14 ត្រូវបានបែកធ្លាយថានឹងដំឡើងតម្លៃ១០០ដុល្លារ ប៉ុន្តែឥឡូវនេះអ្នកវិភាគទីផ្សារបង្ហាញថា iPhone 14 អាចលក់ក្នុងតម្លៃទាបជាង iPhone 13 ខណ:ទំហំផ្ទុកធំជាងមុនទៀត។ នេះបើយោងតាមការចុះផ្សាយរបស់សារព័ត៌មាន Forbes កាលពីថ្ងៃទី ៥ ខែកញ្ញា ឆ្នាំ២០២២ ។ របាយការណ៍ថ្មីមួយពីអ្នកវិភាគទីផ្សារដ៏មានឥទ្ធិពល TrendForce បង្ហាញថា “អ្នកទិញ iPhone 14 មិនត្រឹមតែអាចចំណាយតិចជាងមុនប៉ុណ្ណោះទេ ប៉ុន្តែថែមទាំងទទួលបានទំហំផ្ទុកច្រើនថែមទៀត បើធៀបទៅនឹង iPhone 13 ស៊េរីមុន”។ ក្រឡេកមកមើលតម្លៃវិញ ឥឡូវនេះ iPhone 14 ត្រូវបានគេសន្និដ្ឋានថានឹងចាប់ផ្តើមពី ៧៤៩ដុល្លារដែលទាបជាង iPhone 13 ចំនួន ៥០ដុល្លារ (៧៩៩ដុល្លារ) ដោយ iPhone 14 Plus មានតម្លៃចាប់ពី ៨៤៩ដុល្លារ ។ នេះគឺជាការផ្លាស់ប្តូរយ៉ាងខ្លាំងពីរបាយការណ៍មុនៗ ដែលគ្រប់ម៉ូដែល iPhone 14 ត្រូវបានគេប្រាប់ថានឹង ឡើងថ្លៃដល់ទៅ ១០០ ដុល្លារ ។ បន្ថែមពីលើតម្លៃទាបទាំងនេះ TrendForce រំពឹងថាទំហំនៃការផ្ទុក iPhone 14 Pro និង Pro Max នឹងកើនឡើងទ្វេដងដល់ ២៥៦GB ។ គួរជម្រាបផងដែរថា លោក Mark Gurman ដែលជាអ្នករាយការណ៍បច្ចេកវិទ្យារបស់ Bloomberg បានប្រាប់អំពីការបែកធ្លាយ iPhone 14 នៅក្នុង ព្រឹត្តិបត្រព័ត៌មាន Always On ចុងក្រោយបង្អស់របស់គាត់ ដោយបញ្ជាក់ថា Apple អាចនឹងដករន្ធដោតស៊ីមកាតចេញពី iPhone ទាំងអស់ “ចាប់ផ្តើមនៅឆ្នាំនេះ ឬឆ្នាំក្រោយសម្រាប់ម៉ូដែលមួយចំនួន”៕ អន្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-06T02:53:16.811Z", "category": "កំពូលអ្នកលក់", "views": 2063, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ប្រវត្ដិ និងការផ្ដើមរកស៊ីដើមទុនតិចរបស់សេដ្ឋីជួរមុខស្រុកខ្មែរ ៥ រូប ខណៈសព្វថ្ងៃកំពុងក្ដោបក្ដាប់ជំនួញធំៗក្នុងដៃ	https://business-cambodia.com/articles/richest-in-cambodia	ការចាប់ផ្ដើមអាជីវកម្មមិនចាំតែមានលុយរាប់លានដុល្លារទើបអាចចាប់ផ្ដើបាននោះទេ ប៉ុន្តែការចាប់ផ្ដើមអាជីកម្មដើមទុនតិចក៏បានដែរ ឲ្យតែមានភាពឆ្លាតវៃ ការតស៊ូ ក៏ដូចជា ការខិតខំប្រឹងប្រែង។ ជាក់ស្ដែងបើក្រឡែកមកមើលអ្នកមានលំដាប់ជូរមុខនៅស្រុកខ្មែរមួយចំនួនក៏ពួកគាត់សុទ្ធតែជាអ្នកចាប់ផ្ដើមអាជីវកម្មក្នុងដើមទុនតិចដែរ។ ហើយថ្ងៃនេះ Business Cambodia នឹងលើកយកអ្នកមានល្បីៗចំនួន ៥ រូបដែលចាប់ផ្ដើមពីអាជីវកម្មពីដើមទុនតិច និងមានប្រវត្ដិរកស៊ីមិនធម្មតា ខណៈបច្ចុប្បន្នពួកគាត់អាចវិវត្ដន៍ខ្លួនកាយជាម្ចាស់ក្រុមហ៊ុនគ្រាក់ៗលំដាប់ថ្នាក់ពិភពលោក៖ ១.អ្នកឧកញ៉ា ពុង ឃាវសែ លោកអ្នកប្រាកដជាស្គាល់គាត់ហើយ គាត់ជាអ្នកជំនួយដល់ល្បីមួយនៅក្នុងស្រុកខ្មែរដែលបច្ចុប្បន្នជាម្ចាស់ធនាគារកាណាឌីយ៉ា និងនៅពីក្រោយគម្រោងជាច្រើនដូចជា ៖  បុរីទន្លេបាសាក់ បុរីចម្ការមន បុរីវរជន អូឡាំព្យាស៊ីធី នៅជុំវិញស្តាតអូឡាំពិក សាន់វ៉េ ស៊ីធី ទួលគោក លំនៅឋានជាច្រើននៅជុំវិញផ្សារទំនើបរតនាផ្លាហ្សា និងទល់មុខព្រលានយន្តហោះអន្តរជាតិភ្នំពេញ អគារផ្សារទំនើបសូរិយា សុវណ្ណា អគារខុនដូ និងបុរីលំនៅឋាន នៅតាមបណ្តាខេត្តមួយចំនួនផងដែរ។ ក៏ប៉ុន្តែអ្វីដែលលោកអាចរៀនសូត្រពីគាត់បានគឺគាត់បានយកថរិកាតិចតួចដែលសល់ពីស្រុកគេមកបើកតូបមួយនៅស្រុកខ្មែរដោយចាប់របរធ្វើជាជាងមាសក៏ព្រោះតែការខិតខំប្រឹងប្រែងរបស់គាត់បានធ្វើឱ្យគាត់បានបង្កើតធនាគារកាណាឌីយ៉ាដ៏ធំមកដល់បច្ចុប្បន្ននេះ។ ២. អ្នកឧកញ៉ា ភាព ហៀក អ្នកឧកញ៉ា ភាព ហៀក គឺជាស្រ្តីមួយរូបនៅពីក្រោយភាពខ្លាំងនៃក្រុមហ៊ុន ជីប ម៉ុង។ បច្ចុប្បន្ន ក្រុមហ៊ុន ជីប ម៉ុង មានបុត្រសម្ព័ន្ធជាច្រើនដូចជា ជីប ម៉ុង ត្រេឌីង, ជីប ម៉ុង អ៊ីនដាស្ទ្រីស៍, ជីប ម៉ុង លែន, ខ្មែរ ប៊ែវឺរីជីស, ក្រោន ខ្មែរ ប៊ែវឺរីជីស, ជីប ម៉ុង អ៊ិនស៊ី ស៊ីមេន ខបផើរេសិន, ហាយ៉ាត់ រីជិនស៊ី ភ្នំពេញ, ជីប ម៉ុង រីថែល, ហ្វែរហ្វៀល បាយម៉ារៀត ភ្នំពេញ,  ធនាគារ ជីប ម៉ុង, ទីក្រុងរណប ហ្គ្រេន ភ្នំពេញ និង ក្លឹបវាយកូនហ្គោល ហ្រ្គេន រ៉ូយ៉ាល់ ហ្គោល អែន រីហ្សេត ជាដើម។ បើក្រឡេកថយក្រោយប្រវត្ដិនៃការចេញរកស៊ីរបស់អ្នកឧកញ៉ា ភាព ហៀក គឺមានដើមទុនតែមាស២ជី ប៉ុណ្ណោះ សម្រាប់ធ្វើជាទុនក្នុងការទិញលក់អេតចាយចាស់ៗ។ សន្សំកាកសេនតិចតួចរហូតមើលឃើញឱកាសគាត់ក៏បាននាំចូលដែកល្អៗមកពីប្រទេសថៃ បន្ទាប់មកឆ្នាំ១៩៩០ បាននាំចូលស៊ីម៉ង បន្ថែម។ ការរកស៊ីចាប់ផ្ដើមមានភាពរីកចម្រើនរហូតអាចពង្រីកខ្លួនធំរហូតដល់សព្វថ្ងៃ។ ៣.ឧកញ៉ា ម៉ុង ឫទ្ធី តាមរយៈអំពើរសប្បុរសរបស់គាត់បានធ្វើឱ្យប្រជាជនជាច្រើនប្រាកដជាស្គាល់គាត់ ។ គាត់ជាសេដ្ឋីកសិកម្មមួយរូបដែលល្បីល្បាយនៅស្រុកខ្មែរ។ ហើយបើក្រឡេកទៅមើលការចាប់ផ្ដើមរកស៊ីរបស់ ឧកញ៉ាបណ្ឌិត ម៉ុង ឫទ្ធី វិញ គឺគាត់ជាអ្នកលក់សាច់គោអាំងដែលប្រើដើមទុនមាស៣ជីបានមកពីការលក់ក្រវិលរបស់ភរិយា។ ក៏ព្រោះជីវភាពមិនទាន់ធូរធាលោកក៏បានឆ្លៀតស៊ីឈ្នួលគែលីបាវផងនិងរត់កង់ដុបផង។ ដោយសារតែការតស៊ូឥតឈប់ឈរនៅឆ្នាំ ថ្ងៃទី១ ខែមករា ឆ្នាំ១៩៨៩ ក៏បានបង្កើតក្រុមហ៊ុនផ្ទាល់ខ្លួន ដែលបានដាក់ឈ្មោះថា ម៉ុង ឫទ្ធី គ្រុប (MRG)។ បច្ចុប្បន្នក្រុមហ៊ុន ម៉ុង ឫទ្ធីគ្រុប MRG គឺជាក្រុមហ៊ុនកសិ-ឧស្សាហកម្មធំជាងគេបំផុតនៅក្នុងប្រទេសកម្ពុជា និងស្ថិតក្នុងចំណោមក្រុមហ៊ុនលំដាប់កំពូលទាំង ៥ ក្នុងតំបន់អាស៊ីអាគ្នេយ៍ផងដែរ។ ៤. លោកឧកញ៉ា លី ហួរ បច្ចុប្បន្ន ឧកញ៉ា លី ហួរ មានក្រុមហ៊ុនចំនួន ៧ នៅក្នុងដៃ ខណៈបច្ចុប្បន្នក្រុមហ៊ុនទាំនេះប្រតិបត្តិការអាជីវកម្មយ៉ាងសកម្មនៅក្នុងព្រះរាជាណាចក្រកម្ពុជា។ ក្រុមហ៊ុនទំាង៧នោះ មានដូចជា ក្រុមហ៊ុនលីហួរ ប្តូរប្រាក់និងលក់គ្រឿងអលង្ការ, ក្រុមហ៊ុន លីហួរ ហាងបញ្ចាំ, ក្រុមហ៊ុនអភិវឌ្ឍលំនៅដ្ឋានបុរីវិមានភ្នំពេញ,គ្រឹះស្ថានមីក្រូហិរញ្ញាវត្ថុលីហួរ, ក្រុមហ៊ុនទេពី វិនិយោគ កសិឧស្សាហកម្មដំណាំកៅស៊ូ ,ក្រុមហ៊ុន លីហួរ លីស៊ីង(ជួលរថយន្ត) និង ក្រុមហ៊ុន ផេប្រូ( លីហួរ វេរ លុយ) ។ បើរំលឹកទៅកាន់ការចាប់ផ្ដើមអាជីវកម្មវិញ គឺលោកឧញ៉ា មានដើមទុនមាសប្រមាណ ២ជី ប៉ុណ្ណោះ។ ដែលដើមទុននេះទៀតសោតគឺបានមកពីការលក់ជ្រូកមួយក្បាល កាលពីគាត់នៅជាកសិករ។ ជាមួយនឹងការជម្នះឧបសគ្គរាប់ម៉ឺនជំពូក គួបផ្សំជាមួយការខិតខំតស៊ូ និងភាពវៃឆ្លាតផងនោះ បានធ្វើឱ្យមុខជំនួយរបស់គាត់ជោគជ័យរហូតក្ដោបក្ដាប់ក្រុមហ៊ុននៅក្នុងដៃជាច្រើនដូចបច្ចុប្បន្ន។ ៥.លោកឧកញ៉ា សៀ ឫទ្ធី បច្ចុប្បន្នលោកឧកញ៉ា សៀ ឫទ្ធី ជាប្រធានក្រុមប្រឹក្សាភិបាលក្រុមហ៊ុន វើប្រ៊ីដ គ្រុប និងជាពាណិជ្ជករខ្មែរដ៏ឆ្នើមមួយរូបនៅកម្ពុជា។ បើងាកទៅមើលប្រវត្ដិមុនក្លាយជាប្រធានក្រុមប្រឹក្សាភិបាលក្រុមហ៊ុនដ៏ធំនេះ លោក ឧកញ៉ា ធ្លាប់តស៊ូជាបុគ្គលិកបម្រើការងារផ្នែកដឹកជញ្ជូនឱ្យកងកម្លាំងអង្គការសហប្រជាជាតិ UNTAC។ ដោយសារភាពវ័យឆ្លាត និងបទពិសោធន៍ដែលខ្លួនមាន គាត់បានរើបម្រាស់ខ្លួនមកធ្វើជំនួញ ហើយនៅក្នុងឆ្នាំ១៩៩៨ លោកឧកញ៉ាក៏បានប្រឡូកខ្លូននៅវិស័អចលទ្រព្យពេញទី និងកំពុងទទួលបានល្បីល្បាញដូចពេលបច្ចុប្បន្ន៕ អត្ថបទ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T12:20:05.308Z", "category": "អចលនទ្រព្យ", "views": 345, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ការកាត់ពិន្ទុបណ្ណបើកបរចាប់ផ្ដើមហើយ អ្នកបើកបរត្រូវប្រុងប្រយ័ត្នសកម្មភាពទាំងនេះចៀសវាងការផាកពិន័យ	https://business-cambodia.com/articles/driver-license	ក្រសួងសាធារណការ និង ដឹកជញ្ជូនបានចាប់ផ្ដើមអនុវត្តសាកល្បងកម្មវិធីកាត់ពិន្ទុពីលើបណ្ណបបើកបររបស់អ្នកបើកបរដែលល្មើសនឹងច្បាប់ចរាចរណ៍ហើយ ។ នេះបើយោងតាមការចុះផ្សាយរបស់ក្រសួងកាលពីថ្ងៃទី ២ ខែកញ្ញា ឆ្នាំ២០២២ ។ ទាក់ទងនឹងការកាត់ពិន្ទុនេះផងដែរ ឯកឧត្តម ឈួន វ៉ន់ អគ្គនាយក នៃអគ្គ នាយកដ្ឋានដឹកជញ្ជូនផ្លូវគោក នៃក្រសួងសាធារណការ និងដឹកជញ្ជូន បានឱ្យដឹងថា ការកាត់គឺទៅតាមស្ថានលើបទល្មើសដូចជា មិនពាក់ខ្សែក្រវាត់សុវត្ថិភាព បើកបរលើសល្បឿនកំណត់ បើលបរក្នុងស្ថានភាពស្រវឹង ផ្ទុកមនុស្សលើសកំណត់ឫល្មើសភ្លើងសញ្ញា ជាដើម។ ឯកឧត្តមក៏បានបន្តថា កម្មវិធីដកពិន្ទុបណ្ណបើកបរនិងការបង់ប្រាក់ពិន័យអន្តរការណ៍ទូទាំងប្រទេស ចំពោះអំពើល្មើស ច្បាប់ស្ដីពីការចរាចរណ៍ផ្លូវគោក បានចាប់ផ្ដើមអនុវត្តសាកល្បងកាលពីថ្ងៃទី០១ ខែកញ្ញា ឆ្នាំ២០២២ ហើយនឹងដំណើរការអនុវត្តពេញលេញនៅថ្ងៃទី០១ ខែមករា ឆ្នាំ២០២៣។ ឯកឧត្តមបន្ថែមថា សម្រាប់អ្នកបើកបរល្មើសច្បាប់ដែលត្រូវបានកាត់ពិន្ទុ អាចទៅរៀនបំប៉នផ្នែកទ្រឹស្តី រយៈពេល២ថ្ងៃ នៅក្រសួងសាធារណការ និងដឹកជញ្ជូន ដើម្បីបំពេញពិន្ទុវិញបាន ខណៈដែលការទៅរៀនបំប៉នម្តងអាចបាន៤ពិន្ទុតែប៉ុណ្ណោះ ។ បន្ថែមពីនោះទៀត ក្នុងរយៈ ពេល៦ខែ ទើបអាចទៅរៀនម្តងទៀតបាន ។ គួរបញ្ជាក់ផងដែរថា នៅលើបណ្ណបើកបរត្រូវបានកំណត់ពិន្ទុសរុបចំនួន១២ ហើយពិន្ទុនឹងកាត់ពី ១ពិន្ទុ ទៅដល់ ៦ពិន្ទុ ទៅតាមប្រភេទបទល្មើសដែលអ្នកបើកបរបានប្រព្រឹត្តជាក់ស្តែង។ ក្នុងករណីមានគ្រោះថ្នាក់ណាមួយ សមត្ថកិច្ចជំនាញនឹងពិនិត្យ មើលជាក់ស្តែង ឧទាហរណ៍ បើមិនពាក់ខ្សែក្រវាត់ បើកបរលើសល្បឿនឬស្រវឹង នោះការកាត់ពិន្ទុនឹងត្រូវបូកបញ្ចូលគ្នា ប៉ុន្តែមិនឱ្យលើសពី៨ពិន្ទុនោះទេ ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T11:59:50.686Z", "category": "ព័ត៌មានថ្មីៗ", "views": 441, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារ ស្ថាបនា ក្រុមហ៊ុន VERYWORDS និងក្រុមហ៊ុន Station រួមគ្នាយុទ្ធនាការបៃតង ជិះម៉ូតូអគ្គិសនី ពីភ្នំពេញទៅបូកគោដើម្បីអបអរសាទរទិវា EV ពិភពលោក	https://business-cambodia.com/articles/sathapana-bank-verywords	កាលពីថ្ងៃទី០២ ខែកញ្ញា ឆ្នាំ២០២២  ធនាគារ ស្ថាបនា ជាមួយក្រុមហ៊ុន VERYWORDS និងក្រុមហ៊ុន Station បានរួមដៃគ្នាចាប់ផ្តើមនៅយុទ្ធនាការបៃតង ដោយបានជិះម៉ូតូអគ្គិសនី ដើម្បីអបអរសាទរទិវា EV ពិភពលោក នៅទីស្នាក់ការកណ្តាលនៃធានាគារស្ថាបនា ដែលមានទីតាំង លេខ ៦៣ មហាវិថី ព្រះនរោត្តម សង្កាត់ផ្សារថ្មី៣ ខណ្ឌដូនពេញ រាជធានីភ្នំពេញ ។ យ៉ាងណាមិញសម្រាប់ក្បួនជិះម៉ូតូអគ្គិសនីខាងលើនេះដែរ ត្រូវបានចាប់ផ្តើមធ្វើដំណើរចេញពីអគារស្ថាបនៃទីក្រុងភ្នំពេញទៅកាន់ភ្នំបូកគោនាទឹកដីខេត្តកំពត ដែលមានរយៈចម្ងាយប្រមាណជា ១៩០ គីឡូម៉ែត្រ ក្នុងនោះផងដែរ គឺមានការចូលរួមពីសំណាក់ លោក Jean Pierre Gagnon  អនុប្រធាន នាយកប្រតិបត្តិ នៃធនាគារ ស្ថាបនា លោក Andy Chun នាយកប្រតិបត្តិនៃក្រុមហ៊ុន VERYWORDS និងលោក Patrice នាយកប្រតិបត្តិផ្នែកហិរញ្ញវត្ថុនៃក្រុមហ៊ុន Station  ។ យុទ្ធនាការក៏ដូចចាការបង្កើតកម្មវិធីខាងលើនេះមានគោលបំណងធំៗ ពោលគឺដើម្បីផ្សព្វផ្សាយពី អត្ថប្រយោជន៍នៃការប្រើប្រាស់យានយន្តអគ្គិសនី ដែលធ្វើឱ្យពិភពលោកពោពេញទៅដោយភាព ស្រស់បំព្រង(Green mobility)ឱ្យមនុស្សយល់ដឹងនិងការពារបរិស្ថានបានកាន់តែល្អ បន្ថែម ពីនេះទៅទៀតនោះគឺបង្កើនការយល់ដឹង និងចំណេះដឹងទាក់ទងអត្ថប្រយោជន៍ការជិះម៉ូតូអគ្គិសនី ជាពិសេសចូលរួមកាត់បន្ថយជាតិឧស្ម័នពុលដែលប៉ះពាល់ដល់បរិស្ថាន និងសន្សំសំចៃពីការចំណាយ លើប្រេងសាំងជាដើម ។  ទិវាពិភពលោក EV តែងតែប្រារព្ធធ្វើឡើងនៅថ្ងៃទី៩  ខែកញ្ញា ជារៀងរាល់ឆ្នាំហើយ យុទ្ធនាពិសេសនេះផងដែរនឹងត្រូវបានរៀបចំឡើងនៅទូទាំងពិភពលោកដើម្បីអបអរសាទរ E-Mobility ក្នុងគោលបំណងធំនោះគឺអប់រំប្រជាជននៅទូទាំងពិភពលោកអំពីអត្ថប្រយោជន៍នៃការប្រើប្រាស់យានយន្តអគ្គិសនី។ ក្រុមហ៊ុន VW&C Co. Ltd. គឺជាសាខាមួយនៃក្រុមហ៊ុន VERYWORDS នៅប្រទេសកម្ពុជាដែលមានការិយាល័យកណ្ដាលនៅប្រទេសកូរ៉េ ដែលធ្វើទៅលើការប្រឹក្សារយោបល់ទាក់ទងនឹងការប្រែប្រួលអាកាសធាតុ និងជាអ្នកផ្ដល់ជូននូវសេវាផ្នែក E- Mobility Ecosystem (យានយន្តអគ្គិសនី)ផងដែរ។ ក្រុមហ៊ុន VERYWORDS មានគម្រោងបង្កើតរោងចក្រសម្រាប់ដំឡើងរថយន្តអគ្គិសនីក៏ដូចជាផ្គត់ផ្គង់ម៉ូតូអគ្គិសនីនៅលើទីផ្សារប្រទេសកម្ពុជាក្នុងឆ្នាំ ២០២៣ នេះ ព្រមជាមួយនឹងស្ថានីយសម្រាប់ធ្វើការផ្លាស់ប្ដូរអាគុយដែលមានស្ដង់ដារគុណភាពខ្ពស់ ជាមួយបច្ចេកវិទ្យាមកពីប្រទេសក៉ូរេ ដើម្បីធានាបាននូវគុណភាពនិងសុវត្ថិភាពសម្រាប់អ្នកប្រើប្រាស់ ។ យើងជ្រើសរើសយកម៉ូតូអគ្គិសនី ម៉ាក POPLE នេះមកបង្ហាញនៅក្នុងព្រឹត្តិការណ៍នេះគឺដើម្បីបង្ហាញជាក់ស្ដែងនូវគុណភាព និងកម្លាំងនៃម៉ូតូអគ្គិសនីរបស់យើង ទោះបីជាត្រូវធ្វើដំណើរផ្លូវឆ្ងាយ និងជិះឡើងទីទួល ឬតំបន់ចំណោតក៏ដោយ។ ម៉ូតូអគ្គិនី POPLE បំពាក់ដោយបច្ចេកវិទ្យារបស់ប្រទេសកូរ៉េទាំងអាគុយដែលប្រើប្រាស់ជាមួយម៉ូតូ បច្ចេកទេសនៃការដំឡើង និងធ្វើអោយកាន់តែមានភាពងាយស្រួលសម្រាប់អ្នកប្រើប្រាស់ ជាមួយនឹងការប្រើប្រាស់នូវប្រព័ន្ធផ្លាស់ប្ដូរអាគុយ ដែលអតិថិជនអាចធ្វើការផ្លាស់ប្ដូរអាគុយដោយខ្លួនឯងបានក្នុងរយៈពេល ២ ទៅ ៣ នាទីប៉ុណ្ណោះ ។ ក្រុមហ៊ុន VERYWORDS នឹងដំឡើងស្ថានីយផ្លាស់ប្ដូរអាគុយជាច្រើននៅក្នុងទីក្រុងដើម្បីបង្កើនភាពងាយស្រួល និងផ្ដល់ជូនបទពិសោធន៍នៃការប្រើប្រាស់រថយន្តអគ្គិសនីដ៏ល្អប្រសើរទៅកាន់អតិថិជន។	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T11:23:33.809Z", "category": "PR", "views": 507, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ទើបបើកប្រាក់ខែសោះចាយស្ទើរអស់បាត់! ស្នៀតពិសេស៣នេះ អាចទប់ឱ្យលុយសល់បានយូរ	https://business-cambodia.com/articles/3-tips-to-save-money	ប្រាក់ខែមិនទាន់បានបើកស្រួលបួលផង មនុស្សមួយចំនួនរៀបគម្រោងសម្រាប់ចាយវាយរួចទៅហើយ។ ហេតុនេះហើយទើបធ្វើឱ្យជួបបញ្ហាចំណាយលើសចំណូល លុយចូលមិនទាន់ចេញវិញអស់ ចាយចុះចាយឡើងសល់ចុងខែរាល់ពេល។ យោងតាមការចុះផ្សាយរបស់សារព័ត៌មាន CNBC អ្នកស្រី Maia Monell សហស្ថាបនិកនៃកម្មវិធី Nav.it បានចែករំលែកនូវគន្លឹះពិសេស៣ដែលអាចជួយដោះស្រាយបញ្ហាចាយលុយលឿនបាន។ ស្នៀតពិសេសទាំង៣នោះរួមមាន៖ ១. ស្វែងរកតម្លៃពិតរបស់ខ្លួនឯង ការចាយលុយលឿនគឺកើតចេញពីការចាយទៅលើរបស់មិនចាំបាច់ ហេតុនេះអ្នកស្រី Monell និយាយថា “ជំហានដំបូងគឺត្រូវយល់ឱ្យច្បាស់អំពីអ្វីដែលសំខាន់ពិតប្រាកដសម្រាប់ជីវិតអ្នក”។ ការកំណត់ឱ្យស្គាល់តម្រូវការពិតប្រាកដបែបនេះ នឹងធ្វើឱ្យអ្នកជៀសផុតពីការចាយខ្ជះខ្ជាយមិនត្រូវជ្រុង។ ឧទាហរណ៍ថាការធ្វើដំណើរកំសាន្តជាមួយគ្រួសារជារឿងសំខាន់សម្រាប់អ្នក ដូច្នេះអ្នកនឹងជ្រើសរើសចំណាយលុយទៅលើរឿងនេះ ជាជាងយកលុយទៅទិញរបស់ទំនើបដូចជាទូរស័ព្ទឬឡានសេរីថ្មីដែលមិនចាំបាច់ចំពោះអ្នក។ ២. តាមដានការចំណាយរបស់អ្នក វាជាចំណុចទូទៅមួយទេប៉ុន្តែមានមនុស្សជាច្រើនណាស់ដែលមើលរំលងរឿងសាមញ្ញមួយនេះ ការតាមដានចំណាយជាប្រចាំ អាចជួយឱ្យអ្នករកឃើញថាខ្លួនឯងបានចាយទៅលើអ្វីខុសខ្លះ។ មិនតែប៉ុណ្ណោះវាអាចក្លាយជាផ្លូវនាំឱ្យអ្នកចេះរៀបចំគម្រោងប្រាក់ចំណាយ ធ្វើឱ្យការចាយលុយរបស់អ្នកកាន់តែមានប្រសិទ្ធភាពល្អទៀតផង។ ក្នុងការតាមដានការចំណាយអ្នកអាចប្រើជាសៀវភៅ ឬកម្មវិធីនៅលើទូរស័ព្ទដៃមួយចំនួនដូចជា កម្មវិធីចំណាយ ឬកត់លុយជាដើម។ ៣. បង្កើតរឿងទាក់ទាញខ្លួនឯង មនុស្សយើងធ្វើរឿងអ្វីមួយបានយូរលុះត្រាតែមានគុណប្រយោជន៍សំខាន់ឬរង្វាន់ពិសេសដែលទាក់ទាញចចិត្តនៅពីក្រោយ។ ហេតុនេះហើយដើម្បីទាញខ្លួនឯងឱ្យធ្លាក់ចូលទៅក្នុងទម្លាប់ចេះចាត់ចែងឱ្យ អ្នកគួរតែឱ្យរង្វាន់ខ្លួនឯងដើម្បីជាការលើកទឹកចិត្តឱ្យខំប្រឹងបន្ត។ អ្នកអាចផ្ដល់ឱ្យខ្លួនឯងនូវអ្វីដែលអ្នកចូលចិត្តដូចជា អាហារឆ្ងាញ់ៗ១ខែម្ដង ឬទៅកន្លែងដែលអ្នកចូលចិត្តទៅកម្សាន្តជាដើម។ អ្នកស្រី Monell លើកឡើងថា “សូមកុំព្យាយាមចង់ឱ្យខ្លួនឯងល្អឥតខ្ចោះអី អ្នកមិនបាច់តឹងតែងចំពោះការចាយលុយពេកនោះទេ”។ មានន័យថាអ្នកមិនចាំបាច់បន្ទោសខ្លួនឯងពេលដែលថ្ងៃណាមួយអ្នកចាយទៅលើរបស់ខុសនោះទេ គ្រាន់តែព្យាយាមរកមូលហេតុដែលធ្វើឱ្យអ្នកសម្រេចចិត្តបែបនោះ ហើយរកវិធីកែលម្អវានៅថ្ងៃក្រោយទៅបានហើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T10:06:55.992Z", "category": "ហិរញ្ញវត្ថុ", "views": 450, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ច្នៃទម្លាប់ខ្លួនឯង ក្លាយជាអ្នកលក់អនឡាញ ជនជាតិកូរ៉េ វ័យ២៨ រូបនេះ អាចរកចំណូលបាន ១ខែ ជិត១ម៉ឺនដុល្លារ	https://business-cambodia.com/articles/karean-change-bad-habit-tobe-a-seller	ច្នៃទម្លាប់ខ្លួនឯង ក្លាយជាអ្នកលក់អនឡាញ ជនជាតិកូរ៉េ វ័យ២៨ រូបនេះ អាចរកចំណូលបាន ១ខែ ជិត១ម៉ឺនដុល្លារ   មនុស្សម្នាក់ៗតែងតែមានទម្លាប់ខុសៗពីគ្នា ហើយតែងតែមានទម្លាប់អាក្រក់រៀងៗខ្លួន ប៉ុន្តែមានមនុស្សមួយចំនួន នៅពេលដែលដឹងថាខ្លួនឯងមានទម្លាប់អាក្រក់ហើយតែងតែព្យាយាមកែលម្អវា ជាក់ស្តែងកញ្ញាជនជាតិកូរ៉េនេះវិញ បានច្នៃទម្លាប់មិនល្អរបស់ខ្លួន ទៅជាលុយ ដោយមួយខែកញ្ញាអាចប្រាក់បានរហូតដល់ជិត១ម៉ឺនដុល្លារ។ នេះបើយោងតាមការចុះផ្សាយរបស់គេហៈទំព័រ SENTANGSEDTEE នៅថ្ងៃនេះ។ កញ្ញា ឃុនអួយ អាយ អេនណា ភីផាត់ អាសាឌែ (Khun Oui- Ai Anna Phiphat-Asadej) ជនជាតិកូរ៉េ មានអាយុ២៨ឆ្នាំ បច្ចុប្បន្នជាម្ចាស់ហាងអនឡាញលក់អាហារសម្រកទម្ងន់ PINTO ដែលមួយខែអាចរកចំណូលបានចំនួន ៧៥០០ដុល្លារក្នុងមួយខែ ។ កញ្ញាបានបន្តទៀតថា “អាជីវកម្មនេះបានកើតឡើងក្រោយពេល កញ្ញាបានប្តូទម្លាប់របស់ខ្លួន”។ ដំបូងឡើយកញ្ញាមានរាងធាត់ មិនស្អាត ដូច្នេះហើយកញ្ញាក៏បានព្យាយាមកែប្រែទម្លាប់ខ្លួនឯង ដោយការញ៉ំអាហាសុខភាពបណ្តើរ និងការហាត់ប្រាណបណ្តើរ ជាលិទ្ធិផលល្អកញ្ញារូបស្រស់រូបនេះ ស្រក់បាន១០គីឡូក្នុងរយះពេលត្រឹមមួយខែ ដែលវាបានធ្វើឱ្យអ្នកជំុវិញខ្លួនរបស់នាងបានសម្តែងការស្ញោតសរសើរកញ្ញាជាខ្លាំង ហើយសួរពីរបៀបដែលកញ្ញាធ្វើវា។ ទន្ទឹមនឹងនោះមានមិត្តរួមក្រុមការងាររបស់កញ្ញាម្នាក់់បានសំុឱ្យកញ្ញា ធ្វើអាហារឱ្យខ្លួន ដោយបង់ប្រាក់ប្រចាំខែជួនកញ្ញាប្រចាំខែ ដោយសារតែខ្លួនគ្មានពេលដើម្បីធ្វើវា ហើយអាហារសម្រាក់ទំងន់មានភាពលំបាកក្នុងការធ្វើ និងមានការថ្លឹងជាតិខ្លាញ់ត្រឹមត្រូវ។  បន្ទាប់ពីមិត្តម្នាក់នោះស្នើរហើយ នាងក៏ចាប់ផ្តើមផុសលក់តាមអនឡាញបន្ថែមទៀត ដោយសារតែអ្នកដែលស្គាល់នាង បានឃើញពីលទ្ធិផលរបស់នាងពិតៗ ក៏ធ្វើឱ្យអ្នកផ្សេងៗទៀតចាប់អារម្មណ៍ឱ្យនាងធ្វើឱ្យដែរ ដោយក្នុងមួយម្នាក់ត្រូវចំណាយ២៥០ដុល្លារក្នុងមួយខែ។ គួរជម្រាបផងដែរ សព្វថ្ងៃកញ្ញាមានភ្ញៀវសរុបទាំងអស់ចំនួន៣០នាក់ហើយ ដែលសរុបជាទឹកប្រាក់ប្រចាំខែកញ្ញាអាចរកចំណូលបាន ៧៥០០ដុល្លារ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T09:57:07.492Z", "category": "កំពូលអ្នកលក់", "views": 811, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
គន្លឹះចូលនិវត្តន៍លឿន! ប្ដីប្រពន្ធ១គូសន្សំលុយបានជិត១លាន$ ក្រោយដើរតាមក្បួនសាមញ្ញទាំងនេះ	https://business-cambodia.com/articles/35s-couple-early-retiree	ការចូលនិវត្តន៍មានប្រាក់ចំណូលជាប្រចាំគឺជាក្តីស្រមៃរបស់មនុស្សជាច្រើនដើម្បីអាចធានាបាននូវសេចក្តីសុខសម្រាប់អនាគត។ ដោយឡែកប្តីប្រពន្ធជនជាតិអាមេរិកមួយគូនេះ អាចសន្សំលុយក្បែរ១លានដុល្លារដើម្បីចូលនិវត្តន៍ក្រោយដើរតាម គន្លឹះសាមញ្ញទាំងប៉ុន្មានខាងក្រោមនេះ។ លោក Steve Adcock និងភរិយាបានចូលនិវត្តន៍នៅអាយុ ៣៥ឆ្នាំ បន្ទាប់ឈប់ពីការងារផ្នែកព័ត៌មានវិទ្យានិងសន្សំប្រាក់បាន ៨៧០,០០០ដុល្លារ ពីការងារនិងឡើងកើនដល់១លានដុល្លារហើយនាពេលបច្ចុប្បន្ននេះ។ ហេតុដែលនាំឱ្យប្តីប្រពន្ធមួយគូនេះចូលនិវត្តន៍បានលឿនគឺដើរតាមក្បួនទាំង៣ កំឡុងពេលកំពុងធ្វើការឱ្យគេបន្ទាប់កាន់ការងារអស់រយៈពេល ១៤ឆ្នាំ។ ១.រៀនពីមហាសេដ្ឋី៖ ពេលកំពុងធ្វើការឱ្យគេលោកមានឱកាស ជាច្រើនដែលអាចជួបជាមួយអ្នកមានទ្រព្យសម្បត្តិដូច្នេះលោកដាក់ខ្លួនរៀនសូត្រពីគេ។ បន្ថែមពីនេះរាមច្បងម្នាក់ជាសេដ្ឋីដែលលោកធ្លាប់បានរួមការងារជាមួយដំបូងបន្ទាប់ពីបញ្ចប់មហាវិទ្យាល័យភ្លាមៗនោះ បានបង្រៀនឱ្យលោកដឹងថា សម្ភារៈនិយមមិនសំខាន់ទាល់តែសោះ ព្រោះសូម្បីតែមហាសេដ្ឋីពាក់នាឡិកាដៃយ៉ាងចាស់ និងជិះឡានហួសសម័យទៀត។ ២.មិនរាប់អានមនុស្សដែលចុះចាញ់នឹងជីវិត៖ ត្រង់ចំណុចនេះមិនមែនបានន័យថារើសអើងមនុស្សបរាជ័យនោះទេ ពោលសម្តៅទៅលើមនុស្សដែលចុះចាញ់នឹងជីវិត។ Steve បានប្រាប់កាសែត CNBC ថា “ខ្ញុំចំណាយស្ទើរតែក្បែរ៤០០ដុល្លារ ក្នុងមួយខែដើម្បីចេញទៅបារជាមួយមិត្តរួមការងារ ដែលវាជាចំណុចមួយធ្វើឱ្យហិរញ្ញវត្ថុរបស់ខ្ញុំខ្សត់ខ្សោយទៅៗ” ជាមួយគ្នានេះគាត់បានផ្លាស់ប្តូរជីវិតរបស់គាត់ដោយផ្លាស់ប្តូរកម្រិតស្តង់ដារនៃមិត្តរបស់គាត់ ដោយរាប់អានតែមនុស្សពូកែៗប៉ុណ្ណោះក្នុងក្រុមហ៊ុន និងរៀនសូត្រពីគេ មិនមែនមិត្តដែលបបួលតែផឹកស៊ីរាល់ល្ងាចនោះទេ។ ៣.តែងតែនិយាយថា “YES”៖ គាត់ចាំបានថា នៅល្ងាចមួយដែលប្រធានក្រុមហ៊ុនហៅគាត់ទៅជួបទាំងគាត់មិនបានដឹងរឿងអ្វីសោះ។ ប៉ុន្តែក្រុមហ៊ុនបែរជាឡើងតំណែងឱ្យគាត់ជាប្រធានផ្នែក ទាំងគាត់មានអារម្មណ៍ថាមិនទាន់រួចរាល់នោះទេ យ៉ាងណាគាត់មិនបានបដិសេធនោះទេ មានតែយល់ព្រមប៉ុណ្ណោះ ព្រោះប្រធានផ្នែកចាស់ត្រូវបានបណ្តេញចេញពីការងារហើយ។ សម្រាប់មេរៀនមួយដែលលោកទទួលបានពីការងារមួយនេះគឺត្រូវតែហ៊ានផ្លាស់ប្តូរ និងរៀនសូត្រពីវាម្តងបន្តិចៗ រហូតក្លាយជាអ្នកជំនាញនិងមានបទពិសោធន៍ខ្ពស់។ គួរបញ្ជាក់ផងដែរថាលោក Steve Adcock បច្ចុប្បន្នគឺជាអ្នកជំនាញផ្នែកហិរញ្ញវត្ថុដែលសរសេរប្លុកអំពីរបៀបសម្រេចបាននូវឯករាជ្យភាពផ្នែកហិរញ្ញវត្ថុដែលបានចូលនិវត្តន៍នៅអាយុ៣៥ឆ្នាំនិងសល់ទ្រព្យជិត១លានដុល្លារពីការសន្សំក្រោយធ្វើការឱ្យគេអស់រយៈពេល១៤ឆ្នាំ៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T09:56:45.605Z", "category": "ភាពជាអ្នកដឹកនាំ", "views": 382, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស៊ូចំណេញតិចតែរកស៊ីបានយូរ បើជួបអ្នកលក់បង្ខូចតម្លៃ គួរប្រើស្នៀត៣ ជួយកុំឱ្យខាត	https://business-cambodia.com/articles/as-for-discound	ការលក់នៅលើពីផ្សារប្រៀបបីដូចជាការឈានជើងចូលទៅក្នុងសមរភូមិធ្វើសង្រ្គៀមអញ្ចឹង ពោលគឺមាន ការប្រកួតប្រជែងគ្នាខ្លាំងមែនទែន អ្វីដែលយើងបានសង្កេតឃើញនាពេលបច្ចុប្បន្ននោះគឺ ផលិតផលដូច ទាំងគុណភាព បរិមាណ តែបើនិយាយពីតម្លៃវិញគឺខុសគ្នា ជួនកាលខុសគ្នាពាក់កណ្តាល ឬគុណនឹងពីរ ក៏មានដែរ ។ អ្នកលក់មួយចំនួនព្រោះតែចង់ចំណេញពេកព្យាយាមបង្កើនតម្លៃនៃផលិតផលឬសេវាកម្ម របស់ខ្លួន រីឯអ្នកលក់មួយចំនួនទៀត ដើម្បីចង់បានភ្ញៀវខ្លាំងពេករហូតហ៊ានលក់បច្ចុះតម្លៃច្រើននៅលើទី ផ្សារ ដែលធ្វើឱ្យខូចតម្លៃដល់អ្នកលក់ឯទៀត ។ ខាងក្រោមនេះជាក្បួនខ្លះៗ ដែលអ្នកលក់ទាំងឡាយគួរ យកចិត្តទុកដាក់ មិនថាការលក់នៅតាមបណ្តាញអនឡាញ ឬការលក់តាមតូបនោះទេ ប្រសិនបើជួបអ្នក លក់ជំពូកដូចដែលបានរៀបរាប់ខាងលើ គួរតែសាកប្រើទិចនិកប៉ុន្មានចំណុចដូខាងក្រោមនេះ ៖ ត្រូវមើលគីឡូរបស់ដៃគូ ៖ បងប្អូនទាំងអស់គ្នាត្រូវចាំថាគេលក់ថោកឬថ្លៃជាងយើង មិនមែនគ្មានមូលហេតុនោះទេ ប្រាកដជាមានមូលហេតុនៅពីក្រោយខ្នងជាពុំខាន គេលក់ថ្លៃអាចមកពីគេចង់ចំណេញ លុយច្រើន ឬចង់បានភ្ញៀវជាដើម ដែលនេះជាការធ្វើទីផ្សាររបស់គេ ពោលគឺយើងមិនអាចហាមឃាត់  ទីផ្សារសេរីនៅលើប្រពន្ធអនឡាញ ឬការដើរចូលផ្សារទិញបានឡើយ សំណួរសួរថាតើគេខុសទេ ចម្លើយខ្លី បើនិយាយនៅក្នុងការលក់គឺមិនខុសនោះទេ ព្រោះការលក់គឺជាការប្រគួតប្រជែង ក្បួន ទិចនិកផ្សេងៗ តែបើនិយាយពីក្រមសិលធម៌គឺអាចនឹងខុសហើយ ។ ត្រឡប់មកវិញ ទាំងអស់គ្នាត្រូវតែតាមមើល ដៃគូប្រគួតប្រជែងរបស់ទាំងអស់គ្នា ថាតើពួកគាត់គ្រាន់តែជាតំណាងចែកចាយផលិតផល ឬជាអ្នកបោះដុំធំ បើជាអ្នកបោះដុំទាំងអស់គ្នាត្រូវតែដឹងថា ថាតើគេបោះដុំមកពីណា តម្លៃទំនិញគេយកចូលដូចម្តេច ? ធ្វើបែបនេះបានទាំងអស់គ្នាអាចនឹងមានភាគរយច្រើនដើម្បីតាមទាន់ដៃគូប្រកួតប្រជែងហើយ ។ មើលពីប្រភព ៖ សុភាសិតចិនគេនិយាយថា ចង់ធ្វើសង្គ្រៀមឈ្នះសត្រូវទាល់តែសើបអោយដឹងពីក្បួនរបស់សត្រូវជាមុនសិន ហើយនេះក៏មិនខុសអ្វីពីការលក់នោះដែរ ចង់ក្លាយជាអ្នកលក់ពូកែ និងជាអ្នកលក់ហ៊ានប្រកួតប្រជែង ត្រូវដឹងពីយុទ្ធសាស្រ្តរបស់ដៃគូ គេលក់ថោកឬលក់ថ្លៃអាចដោយសារតែគេប្រើសេវាកម្មដឹកបានធូរថ្លៃ រឺជួនកាលគេទិញលក្ខណៈបោះដុំ តម្លៃក៏ធូរថ្លៃដែរ ហើយបើយើងជាអ្នកលក់រាយធម្មតា ច្បាស់ណាស់គឺមិនអាចលក់ឈ្មះគេឡើយ ។ ដូច្នេះទាំងអស់គ្នាត្រូវរកឱ្យឃើញត្រង់ចំណុញនេះទើបអាចប្រកួតជាមួយដៃគូបាន ។  ចាក់បណ្តោយ ៖ បងប្អូនជាអ្នកលក់បា្រកដជាបានដឹងច្បាស់ណាស់ថា ផលិតផលដូចគ្នាទាំងអស់ ទាំងគុណភាព និងបរិមាណ តែតម្លៃខុសគ្នាតែ ៥០០រៀល ក៏គេទិញអ្នកដែលលក់ថោកជាងយើងដែរ ចង់មិនចង់ទាំងអស់គ្នាក៏ត្រូវតែលក់បញ្ចុះតម្លៃទៅតាមគេដែរហើយ  បញ្ចុះតម្លៃនៅក្នុងនេះ ទាំងអស់គ្នាកុំធ្វើឱ្យដូចគេ តែជាការបញ្ចុះតម្លៃឱ្យប្រហាក់បែហែលគេដែរ ធ្វើយ៉ាងណាកុំឱ្យខ្លួនឯងខាត តែជាការលក់ដើម្បីស្រង់ដើម អ្នកទិញជួនកាលក៏អាចពិចារណាជាមួយ នឹងតម្លៃយើងដែរ ។	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T09:53:51.871Z", "category": "កំពូលអ្នកលក់", "views": 260, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "tiny", "noisy" ] }
អ្នកឧកញ៉ា គួច ម៉េងលី៖ ក្នុងមួយជីវិតមានមិត្តសម្លាញ់តែម្នាក់ឬពីរនាក់គឺគ្រប់គ្រាន់ហើយ	https://business-cambodia.com/articles/near-oknha-mengly-j-quach	ក្នុងឆាកជីវិតមនុស្ស ជៀសមិនផុតពីការបង្កើតមិត្តភាពរវាងគ្នានឹងគ្នា ព្រោះមនុស្សមិនអាចរស់នៅឯកោតែម្នាក់ឯង និងរស់នៅពឹងលើខ្លួនឯងគ្រប់យ៉ាងបាននោះទេ។ ប៉ុន្តែក្នុងចំណងមិត្តភាព មិត្តសម្លាញ់ដែលមានគុណភាពម្នាក់ វាប្រហែលជាមានតម្លៃជាងមិត្តដែលមិនសូវយល់ចិត្ត១០០នាក់ទៅទៀត។ ទាក់ទិននឹងចំណងមិត្តភាពនេះដែរ អ្នកឧកញ៉ាគួច ម៉េងលី ត្រូវបានគេស្គាល់លោកថាជាប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន ម៉េងលី ជេ គួច អេឌ្យូខេសិន លោកមានប្រសាសន៍ថា “ក្នុងមួយជីវិតមានមិត្តសម្លាញ់តែម្នាក់ឬពីរនាក់គឺគ្រប់គ្រាន់ហើយ”។ អ្នកឧកញ៉ាបានបន្ថែមថា “មិនថាមនុស្សប្រុស ឬមនុស្សស្រីទេក្នុងមួយជីវិត គេមិនដែលមានមិត្តសម្លាញ់លើសពីម្នាក់ឬពីរនាក់ឡើយ ប៉ុន្តែបើមិត្តរាប់អានគឺមានច្រើន។ មិត្តសម្លាញ់ គឺជាមនុស្សដែលជាទីស្រឡាញ់ស្និទ្ធស្នាល ជិតដិត អាចទុកចិត្តបាន និងអាចពឹងពាក់បាន។ ឧទាហរណ៍ថា នៅពេលអ្នកឈឺ គេតែងតែមកសួរសុខទុក្ខអ្នក។ នៅពេលអ្នកពិបាកចិត្ត គេតែងតែលើកទឹកចិត្តអ្នក។ នៅពេលអ្នកមានបញ្ហា គេតែងតែជួយរកដំណោះស្រាយឱ្យអ្នក។ នៅពេលអ្នកត្រូវការជំនួយ គេតែងតែផ្ដល់ជំនួយដល់អ្នក។ នៅពេលអ្នកធ្លាក់ខ្លួន គេមិនបោះបង់អ្នកចោល។ អ្វីៗដែលគេផ្ដល់ឱ្យអ្នក គឺគេផ្ដល់ដោយសុទ្ធចិត្ត។ ចំណែកមិត្តរាប់អាន គឺជាមនុស្សដែលអ្នកស្គាល់ឬរាប់អានធម្មតាៗ មិនជិតស្និទ្ធ មិនអាចពឹងពាក់បាន។ មិត្តរាប់អានភាគច្រើន ពួកគេមានពេលវេលានៅជាមួយអ្នកតែពេលអ្នកថ្កុំថ្កើង មានជោគមានជ័យ និងមានស៊ីមានផឹកតែប៉ុណ្ណោះ។ មនុស្សបែបនេះ នៅពេលអ្នកមានបញ្ហាឬត្រូវការជំនួយ គេតែងតែនៅឆ្ងាយពីអ្នក មិនខ្វល់ពីអ្នក។ ដូច្នេះ ក្នុងមួយជីវិតយើងមានមិត្តសម្លាញ់ត្រឹមតែម្នាក់ឬពីរនាក់គឺគ្រប់គ្រាន់ហើយ។ នៅពេលអ្នករកបានមិត្តសម្លាញ់ក្នុងជីវិតហើយ ចូររក្សាចំណងមិត្តភាពជាមួយគេឱ្យបានយូរអង្វែង។ ដើម្បីរក្សាមិត្តភាពជាមួយគេបានយូរអង្វែង អ្នកត្រូវចេះខ្វល់ខ្វាយពីគេ យកចិត្តទុកដាក់ចំពោះគេ និងចេះជួយគេវិញផងដែរ។ ជាពិសេស ដាច់ខាតកុំធ្វើជាអ្នកដែលចាំតែទទួលជំនួយពីគេ តែត្រូវធ្វើខ្លួនជាអ្នកផ្ដល់ជំនួយឱ្យគេវិញផងដែរ”៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T09:42:47.393Z", "category": "ភាពជាអ្នកដឹកនាំ", "views": 253, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ដំណឹងល្អ! កម្ពុជានឹងមានរោងចក្រចម្រាញ់មាសថ្មីមួយកន្លែងទៀតដែលមានទីតាំងនៅខេត្ដមួយនេះ	https://business-cambodia.com/articles/gold-refinery	កម្ពុជានឹងមានទីតាំងសម្រាញ់រ៉ែមាសថ្មីមួយកន្លែងទៀតនាពេលឆាប់ៗខាងមុន ខណៈថ្មីៗនេះប្រឹក្សាអភិវឌ្ឍន៍ (CDC) ទើបនឹងចេញវិញ្ញាបត្រវិនិយោគជូនដល់ក្រុមហ៊ុនធំមួយដើម្បីធ្វើការរុករក ខណៈទុនវិនិយោគមានជាង ១០ ដុល្លារ និងបង្កើតឱកាសការងារបាន ៣០០ កន្លែងផងដែរ។ យោងតាមការចុះផ្សាយពីក្រុមប្រឹក្សាអភិវឌ្ឍន៍កម្ពុជា កាលពីថ្ងៃទី៣១ ខែកញ្ញា ឆ្នាំ២០២២ បានឲ្យដឹងថា គណៈកម្មាធិការរបស់ខ្លួន បានអនុម័តតាមការស្នើសុំពីក្រុមហ៊ុន LATE CHENG MINING DEVELOPMENT CO., LTD គម្រោងវិនិយោគអាជីវកម្មរ៉ែមាស ដែលមានទីតាំងវិនិយោគស្ថិតនៅឃុំសុចិត្រ ស្រុកសណ្តាន់ ខេត្តកំពង់ធំ ក្នុងទុនវិនិយោគប្រមាណ ១៣លានដុល្លារអាមេរិក និងអាចបង្កើតការងារបានចំនួន ៣០០កន្លែង។ សូមបញ្ជាក់ថា នេះជាទីតាំងចម្រាញ់មាស់ថ្មីមួយនៅកម្ពុជា ខណៈកាលពីខែមិថុនា ឆ្នាំ២០២១ កន្លងទៅ រាជរដ្ឋាភិបាលដែលមានក្រសួងរ៉ែ និងថាមពលជាសេនាធិការ បានអនុញ្ញាតឲ្យក្រុមហ៊ុន Renaissance Minerals (Cambodia) Ltd មកពីប្រទេសអូស្ដ្រាលី បើកដំណើរការចម្រាញ់មាសជាលើកដំបូង នៅតំបន់អូរខ្វាវ ខេត្តមណ្ឌលគិរី។ បើតាមរបាយការន៍គិតចាប់តាំងពីថ្ងៃបើកដំណើរការរហូតមកដល់ខែសីហា ឆ្នាំ២០២២នេះ ក្រុមហ៊ុន Renaissance ផលិតមាសបានចំនួន២៣២ដុំ ស្មើនឹងចំនួន ៣,៥៤៣គីឡូ ខណៈកម្ពុជាបានទទួលចំណូលជាង ៥លានដុល្លារក្នុងមួយឆ្នាំពីរ៉ែមាសនេះ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T09:26:37.738Z", "category": "អចលនទ្រព្យ", "views": 488, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់យកផលិតផលដាក់ផ្សារទំនើប ម្ចាស់អាជីវកម្ម ស្នាដៃម៉ែ បង្ហើបពីល្បិច ៣ យកទៅដាក់លក់មិនបាច់ពិបាក	https://business-cambodia.com/articles/want-to-put-the-product-in-the-supermarket	អ្នកស្រី ផល ចរិយា បច្ចុប្បន្នគឺជាស្ថានិកស្នាដៃម៉ែ ដែលជាយីហោមួយមានលក់បន្លែ ផ្លែឈើ ត្រីសាច់គ្រប់ប្រភេទ ចំពោះហាងមួយនេះដែរ បានបង្កើតតាំងពីឆ្នាំ២០១៨ មកម្លេះ មិនតែប៉ុណ្ណោះចំពោះផលិតផលដែលមាននៅក្នុងហាងស្នាដៃម៉ែ មានឱកាសបានដាក់លក់នៅផ្សារទំនើបធំៗជាង ៣០ហើយទូទាំងប្រទេសកម្ពុជា។ ដោយសារតែមានឱកាសក្នុងការនាំផលិតផលដាក់លក់នៅផ្សារទំនើបធំៗ អ្នកស្រីផល ចរិយា ដែលជាស្ថាបនិកស្នាដៃម៉ែ ក៏បានបង្ហើបពីល្បិច៣ ដែលអាចយកផលិតដាក់លក់ដោយមិនពិបាកសូម្បីបន្តិច៖ ១. តម្លៃ អ្នកស្រី ផល ចរិយា បានពន្យល់ថា ទាក់ទងជាមួយតម្លៃផលិតផលនេះគឺយើងត្រូវតែចរចាជាមួយខាងផ្សារទំនើបឱ្យបានច្បាស់ ពីព្រោះនៅពេលយើងយកទៅលក់នៅផ្សារទំនើបតម្លៃយើងមិនត្រូវដាក់ខ្ពស់ពេកទេ យើងអាចជ្រើសរើសតម្លៃណាមួយដែលគិតថាសមរម្យពេលលក់ទៅអតិថិជនអាចទទួលយកបាន។ លើសពីនេះទៅទៀត ចំពោះការដាក់ផលិតផលលក់នៅផ្សារទំនើប យើងកុំគិតថានឹងដាក់លក់ក្នុងតម្លៃថ្លៃព្រោះចង់ចំណេញច្រើន តែយើងគួរតែដាក់លក់ក្នុងតម្លៃសមរម្យដើម្បីឱ្យផលិតផលយើងមានឱកាសដាក់លក់ក្នុងផ្សារទំនើបឱ្យមានអតិថិជនស្គាល់កាន់តែច្រើន។ ២. ការវេចខ្ចប់ ស្ថានិកស្នាដៃម៉ែ បានលើកឡើងទៀតថា បន្ទាប់ពីយើងទៅចរចាតម្លៃជាមួយផ្សារទំនើបបានសម្រេចហើយ អ្វីដែលជាចំណុចទាក់ទាញបន្តគ្នាទៀតនោះគឺការវិចខ្ចប់ ព្រោះបើការវិចខ្ចប់របស់យើងមើលទៅគ្មានភាពទាក់ទាញ គ្មានភាពស្រស់ស្អាត គ្មានអនាម័យ ទោះតម្លៃធូរថ្លៃយ៉ាងណាក៏គេមិនទទួលដែរ។ ដូច្នេះគ្រប់ម្ចាស់អាជីវកម្មទាំងអស់ ដែលមានបំណងចង់ឱ្យផលិតផលខ្លួនចូលក្នុងផ្សារទំនើបត្រូវតែត្រួតពិនិត្យឱ្យបានច្បាស់លាស់ពីការវិចខ្ចប់នេះធ្វើយ៉ាងណាក៏ដោយត្រូវឱ្យមានភាពទាក់ទាញខ្លាំងបំផុត។ ៣. គុណភាពអនាម័យ អ្នកស្រី ផល ចរិយា ដែលជាស្ថាបនិកស្នាដៃម៉ែ បានសង្កត់ធ្ងន់ថា ភ្ជាប់ជាមួយតម្លៃ ការវេចខ្ចី គុណភាពអនាម័យក៏ជាចំណុចពិសេសមួយដែរ ព្រោះបើទំនិញយើងតម្លៃធូរ ការវិចខ្ចប់ល្អ តែបើងាកមកមើលអនាម័យមិនល្អហើយពេលអតិថិជនទិញយកបរិភោគហើយប៉ះពាល់សុខភាពគេ ច្បាស់ណាស់យីហោយើងនឹងខូចឈ្មោះតែម្តង។ បែបនេះដើម្បីកុំឱ្យមានរឿងថ្ងៃក្រោយ យើងក៏ត្រូវពិនិត្យនៅគុណភាពផលិតផលយើងឱ្យច្បាស់ថាវាធានាសុវត្ថិភាពប៉ុន្មានភាគរយ មិនតែប៉ុណ្ណោះចំពោះស្លាកសញ្ញាយីហោយើងត្រូវសរសេរឱ្យច្បាស់ ចំណែកគុណប្រយោជន៍នៃផលិតផលយើងក៏ត្រូវសរសេរពន្យល់ឱ្យបានម៉ត់ចត់សំបកទំនិញងាយស្រួលអតិថិជនមុននឹងសម្រេចចិត្តទិញគេអានពីការណែនាំ។ សូមបញ្ជាក់ថា ស្ថាបនិកស្នាដៃម៉ែ អ្នកស្រី ផល ចរិយា គឺជាស្រ្តីខ្មែរ១រូប មកពីខេត្តកំពង់ឆ្នាំង ដែលបានកែច្នៃអ្វីដែលមាននៅក្នុងស្រុក ធ្លាប់តែគ្មានទីផ្សារទៅជារបស់ដែលចាំបាច់ និងអាចធ្វើការដាក់លក់នៅតាមបណ្តាផ្សារទំនើបធំៗទូទាំងប្រទេស ហើយចំពោះមុខរបរនេះអ្នកស្រីធ្វើដោយឆន្ទៈ និងក្តីស្រលាញ់ក្នុងការងារនេះ ដូចនេះហើយទើបពីមួយថ្ងៃទៅមួយថ្ងៃការរកស៊ីចេះតែរីកលូតលាស់ទៅមុខ រហូតមានការគាំទ្រពីសំណាក់អតិថិជនមកដល់ពេលនេះផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T09:24:33.303Z", "category": "ចាប់ផ្តើមអាជីវកម្ម", "views": 339, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចេះលក់តែក៏ត្រូវដឹងឱកាស នេះជាព្រឹត្តិការណ៍ធំៗ អ្នកលក់មានឱកាសលក់ផលិតផលរបស់ច្រើនបំផុត	https://business-cambodia.com/articles/sale-special-day	ការលក់មានច្រើនរបៀបណាស់នៅលើទីផ្សារ ជាអ្នកលក់ត្រឹមតែចេះលក់មិនទាន់ពូកែនោះទេ តែអ្នក លក់ចេះមើលពីឱកាលលក់ទើបពូកកែ ។ តើមានឱកាសអ្វីខ្លះដែលអ្នកលក់នៅស្រុកខ្មែរ គួរតែចាប់ផ្តើម ? ជឿថាបងប្អូនមួយចំនួនប្រហែលជាដឹង ហើយបងប្អូនមួយចំនួនទៀតប្រហែលជាមិនទាន់ដឹងនៅឡើយទេ ដូច្នេះថ្ងៃនេះ យើងនឹងនាំបងប្អូនទាំងអស់គ្នា ឱ្យបានដឹងបន្ថែមសម្រាប់ចាប់ឱកាសបន្ថែមការលក់នៅថ្ងៃ ពិសេសៗ ដែលមានដូចខាងក្រោមនេះ ៖ Mid year Sale (កម្មវិធីលក់ពាក់កណ្តាលឆ្នាំ) : បងប្អូនដែលជាអ្នកលក់មួយចំនួនក៏បានដឹងហើយ ចំណែកឯមួយចំនួនទៀតក៏មិនទាន់បានដឹងនោះដែរ តែវាជាថ្ងៃពិសេសមួយដែលអ្នកលក់នៅក្នុងទីផ្សារ ប្រទេសជាច្រើនបានអនុវត្តនៅថ្ងៃមួយនេះ មានន័យថានៅពាក់កណ្តាលឆ្នាំ ជារៀងរាលឆ្នាំគេតែងតែ យកថ្ងៃមួយនេះជាការលក់ពិសេសរបស់គេ អាចនឹងការលក់បញ្ចុះតម្លៃទំនិញ កម្រនឹងនឹងកើតមាន រឺជាការទិញទំនិញមួយថែមមួយជាដើម។ បកមកវិញ អ្នកលក់ទាំងឡាយត្រូវដឹងថាភ្ញៀវ ទិញ ទំនិញជួន កាលមិនមែនដោយសារតែការស្រឡាញ់តែមួយមុខនោះទេ តែគេទិញដោយសារតែឱកាសពិសេស ណាមួយដែលគេបានជួយ ឬបានដឹង ដូច្នេះជាអ្នកលក់ត្រូវតាមព្រឹត្តិការណ៍ឱ្យទាន់ ទើបយើងមានឱការ លក់បានច្រើនជាងគេ ។ Black Friday :  វាគឺជាថ្ងៃឈប់សម្រាកមួយ ត្រូវបានធ្វើឡើងជារៀងរាល់ឆ្នាំនៅថ្ងៃសុក្រ ទី ២៥ ខែ វិច្ឆិកា នៅអាមេរិក ក៏អាចជាប្រទេសអឺរ៉ុប វាជាថ្ងៃពិសេសនៃការលក់ទំនិញតាមប្រព័ន្ធអនឡាញ និងក៏លក់ ទំនិញនៅក្នុងហាងផ្ទាល់ ពោលគឺនៅពេលដែលដល់ថ្ងៃមួយនេះមនុស្សសម្រុកនៅលើពិភព លោក សម្រុកនាំគ្នាទិញទំនិញ ដោយគេចាត់ទុកថាទិញទំនិញនៅថ្ងៃនេះដូចជាបានទំនិញទទេអញ្ចឹង ខណៈដែលការ លក់ទំនិញនៅថ្ងៃនេះគេអាចរកចំណូលបានជាង ១០ពាន់លានដុល្លារ ។ តួយ៉ាងកាលពីឆ្នាំ២០២១កន្លង ទៅអ្នកលក់នៅក្នុងស្រុកខ្មែរមួយចំនួន ក៏បានរៀបចំកម្មវិធីមួយនេះសម្រាប់យីហោរបស់ខ្លួនដែរ ដោយធ្វើ ការបញ្ចុះតម្លៃពិសេស ឬប្រមូលហ្សិនមិនធ្លាប់មាន ហើយមានអ្នកចាប់អារម្មណ៍ច្រើនមែនទេន នៅពេល ដែលដល់ថ្ងៃនេះ បងប្អូនដែលជាអ្នកលក់ទាំងឡាយក៏អាចរៀបចំមុខទំនិញឬសេវាកម្មលក់បានដូចគ្នា ។ Single day : វាជាថ្ងៃឈប់សម្រាក ឬគេហៅថាជាថ្ងៃលក់ទំនិញតាមប្រព័ន្ធ E-commerce ដែលកើតមាន ឡើងជារៀងរាល់ឆ្នាំនៅថ្ងៃទី១១ ខែវិច្ឆិកា ដែលវាជាថ្ងៃដ៏ពេញនិយាយខ្លាំងបំផុតនៅក្នុងប្រទេសចិន ពោលគឺពេលដែលដល់ថ្ងៃនេះ បណ្តាវេបសាយធំរបស់ចិនរួមមាន Alibaba , JD, Taobao, និងមានវេបសាយជាច្រើនទៀត បានធ្វើការដាក់លក់ទំនិញនៅក្នុងតម្លៃធូរថ្លៃបំផុត ដែលធ្វើឱ្យមនុស្ស នាំគ្នាសម្រុកទិញទំនិញ ជួនកាលគេហៅថ្ងៃនេះថា ជាថ្ងៃលក់លាងឃ្លាំង ខណៈដែលកាលពីឆ្នាំ២០២១ គេងាចរកចំណូលបានមកពីការលក់នៅថ្ងៃមួយនេះ ប្រមាណជាង ១០០ពាន់លានដុល្លារ ។ យ៉ាងណាមិញ បងប្អូនដែលជាអ្នកលក់ទាំងឡាយនៅស្រុកខ្មែរ ក៏អាចបង្កើតឱកាសនៃការលក់ដូចគេ បានដូចគ្នា ព្រោះការលក់គឺជាការប្រកួតប្រជែង បើយើងចេះចាប់ឱកាស បូករួមទាំងចេះមើលពីស្ថានការ យើងអាចនឹងពូកែជាងគេមួយជំហ៊ានហើយ ។ គួរបញ្ជាក់ផងដែរថា ខាងលើនេះគ្រាន់តែជាឱកាសនៃការលក់មួយចំនួនដែលបងប្អូនអ្នកលក់ទាំងឡាយ គួរតែរៀនសូត្រថែម ហើយកាលពីកន្លងទៅក៏មានបងប្អូនមួយចំនួនចេះចាប់ឱកាសខាងលើរួចហើយដែរ គ្រាន់តែមិនទាន់ឱ្យទូលំទូលាយនៅឡើយ ដូច្នេះនៅមិនទាន់ហួសពេលនោះទេ ឆ្នាំ២០២២ នេះ នឹងមាន កម្មវិធីខាងលើ នឹងកើតមានឡើងម្តងទៀតហើយ ជាអ្នកលក់គួរត្រៀមខ្លួននិងផលិតផលឱ្យហើយទៅ ។	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T08:56:00.926Z", "category": "កំពូលអ្នកលក់", "views": 266, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
អាមេរិកត្រៀមដំឡើងការប្រាក់ថែម អ្នកជំនាញសេដ្ឋកិច្ចថា មនុស្សពីរក្រុមនេះ នឹងទឹកភ្នែក	https://business-cambodia.com/articles/what-happen-when-fed-increase-more-interest-rate	ធនាគារកណ្ដាលរបស់សហរដ្ឋអាមេរិកបានចេញគោលនយោបាយដំឡើងអត្រាការប្រាក់ក្នុងគោលបំណងទប់ទល់ជាមួយនឹងបញ្ហាអតិផរណា ប៉ុន្តែសេដ្ឋវិទូមួយរូបឈ្មោះថា លោក Joseph Stiglitz បានលើកឡើងថា អាមេរិកកាន់តែដំឡើងការប្រាក់នឹងធ្វើឱ្យអតិផរណាកាន់តែកើនផលអាក្រក់។ នៅក្នុងការចុះផ្សាយរបស់សារព័ត៌មាន CNBC លោក Stiglitz មានប្រសាសន៍ថា “បញ្ហាអតិផរណានឹងធ្វើឱ្យមានមនុស្សពីរក្រុមត្រូវរងទុក្ខខ្លាំងជាងគេគឺ ប្រជាជនទូទៅ និងម្ចាស់អាជីវកម្ម”។ លោកបន្តថា ការដំឡើងអត្រាការប្រាក់របស់ ធនាគារកណ្ដាលសហរដ្ឋអាមេរិក បានបង្កើតឱ្យមានបញ្ហាចោទធំៗ៣ ដែលបង្ករផលប៉ះពាល់ដល់ជីវិតរស់នៅរបស់មនុស្ស និងអាជីវកម្ម។ បញ្ហាទាំង៣រួមមាន៖ ១. បញ្ហាផ្គត់ផ្គង់ ដោយសារតែការប្រាក់ឡើង ប៉ុន្តែតម្លៃប្រេងមិនបានថយចុះ វាបានជះឥទ្ធិពលទៅដល់ការផ្គត់ផ្គង់ ធ្វើឱ្យតម្លៃប្រេង និងម្ហូបអាហារ រួមទាំងសម្ភារៈប្រើប្រាស់របស់ទារកដូចជាទឹកដោះគោ ក៏មានការឡើងថ្លៃ ព្រោះតែសមត្ថភាពផ្គត់ផ្គង់ទាបជាងតម្រូវការ។ ត្រង់ចំណុចនេះរូបភាពនៃការខ្វះខាតការផ្គត់ផ្គង់គឺត្រង់ថា ក្រុមហ៊ុនសាជីវកម្មភាគច្រើនបាត់បង់ទុនវិនិយោគ ដោយសារតែអត្រាការប្រាក់ឡើងខ្ពស់ មនុស្សភាគច្រើនងាកទៅរកការដាក់លុយនៅធនាគារជាជាងខ្ចីលុយមកវិនិយោគវិញ។ ២. ការកំណត់តម្លៃទំនិញប្រចាំថ្ងៃ ការដំឡើងអត្រាការប្រាក់នៅក្នុងទីផ្សារដែលគ្មានការប្រកួតប្រជែង និងនាំឱ្យអតិផរណាកាន់តែកើនខ្លាំងឡើង។ លោក Stiglitz ពន្យល់ថា “ពេលដែលអតិផរណាខ្ពស់ ម្ចាស់អាជីវកម្មត្រូវចំណាយថ្លៃដើមក្នុងការផលិតកាន់តែច្រើន ហេតុនេះហើយគេក៏ទាញយកផលចំណេញមកវិញតាមរយៈការកំណត់តម្លៃទំនិញលើទីផ្សារប្រចាំថ្ងៃ”។ ៣. ការចំណាយប្រចាំថ្ងៃ ចំណុចចុងក្រោយវានេះគឺផលប៉ះពាល់ចំពោះប្រជាជនទូទៅ ពួកគេត្រូវចំណាយកាន់តែច្រើនជាងមុនទៅលើការរស់នៅប្រចាំថ្ងៃ។ កង្វះខាតការផ្គត់ផ្គង់ ធ្វើឱ្យទំនិញនៅលើទីផ្សារកាន់តែឡើងថ្លៃ ប៉ុន្តែតម្រូវការប្រើប្រាស់ចាំបាច់នៅតែមាន ដូច្នេះចង់មិនចង់មនុស្សត្រូវតែចំណាយកាន់តែច្រើនជាងមុន ដែលនេះជាសញ្ញាណបញ្ជាក់ពីបញ្ហាអតិផរណា។ លោក Stiglitz បានកត់សម្គាល់ផងដែរថា “ទីផ្សារការងារក៏កំពុងតែមានភាពតឹងតែង តម្លៃទំនិញក៏នឹងបន្តឡើងថ្លៃ ប្រាក់ឈ្នួលនឹងធ្លាក់ចុះ ដែលចំណុចទាំងងស់នេះសុទ្ធតែជារឿងគួរឱ្យព្រួយបារម្ភ”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T08:36:49.649Z", "category": "ហិរញ្ញវត្ថុ", "views": 458, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គម្រោងរថភ្លើងក្រោមដីដំបូងគេនៅខ្មែរ អាចនឹងលេចរូបរាងតភ្ជាប់តំបន់សំខាន់ ២ នេះ ខណៈរថភ្លើងលើអាកាសត្រូវបោះបង់	https://business-cambodia.com/articles/subway-project	ផ្លូវរថភ្លើងក្រោមដំបូងបង្អស់នៅកម្ពុជា អាចលេចរូបរាងតភ្ជាប់នៅតំបន់សំខាន់ចំនួន ២ គឺរាជធានីភ្នំពេញ និងខេត្ដកណ្ដាល ខណៈថ្មីៗនេះរាជរដ្ឋាភិបាលប្រកាសជ្រើសរើសគម្រោងនេះជាអទិភាពជាង ការសាងសង់ផ្លូវរថភ្លើងលើអាកាស។ យោងតាមប្រសាសន៍លើកឡើងរបស់សម្ដេចតេជោ ហ៊ុន សែន នាយករដ្ឋមន្រ្ដីនៃកម្ពុជា ក្នុងពិធីបើកការដ្ឋានសាងសង់ស្ពានអាកាស ២ ទីតាំងនៅភ្នំពេញកាលពីពេលកន្លងទៅបានដឹងថា រដ្ឋាភិបាលបានឲ្យដឹងថា ទីក្រុងភ្នំពេញលទ្ធភាពដែលមានពិតប្រាកដមិនមែន រថភ្លើងលើអាកាស ទេប៉ុន្ដែជម្រើសថ្ងៃអនាគតគឺរថភ្លើងក្រោមដីទៅវិញទេ។ ថ្លែងក្នុងពិធីនោះសម្ដេចតេជោនាយករដ្ឋមន្រ្ដីបានបញ្ជាក់ថា «ឥឡូវនេះតម្រូវការនៃការធ្វើផ្លូវក្រោមដីត្រូវការហើយ ហើយទីក្រុងភ្នំពេញលទ្ធភាពដែលមានពិតប្រាកដ មិនមែនរថភ្លើងលើអាកាស ដូចដែល Jica បានសិក្សាទេ»។ សម្ដេចតេជោបន្ដថា កន្លងមកយើងបានចរចាជាមួយជប៉ុនហើយជប៉ុនគ្រោងតែនឹងជួយទេ ប៉ុន្ដែបើសិនយើងយកលុយ ១ ៨០០ លានដុល្លារ យកមកធ្វើរថភ្លើងលើអាកាស វាកាត់លើដំបូងផ្ទះនេះ កាត់លើដំបូលផ្ទះនោះ វេទនាណាស់ អ៊ីចឹងទេ ជម្រើសថ្ងៃក្រោយគឺរថភ្លើងក្រោមដីវិញទេ។ សម្ដេចតេសង្កត់ធ្ងន់ថា «រថភ្លើងក្រោមដីវាអាចភ្ជាប់គ្នា តាំងពីភ្នំពេញចេញទៅខេត្ដកណ្ដាល»។ ជម្រាបថា កន្លងមករាជរដ្ឋាភិបាលបានធ្វើការសិក្សាជាដៃគូនានានូវគម្រោងជាច្រើនដូចជាផ្លូវរថភ្លើងក្រោមដី និងផ្លូវរដ្ឋភ្លើងលើអាកាសជាដើម ដើម្បីធ្វើយ៉ាងណាជួយសម្រួលដល់ការធ្វើដំណើរ និងការកកស្ទះចរាចរដែលកំពុងកើតមាន ខណៈបច្ចុប្បន្នកំណើនប្រជានជន និងយានយន្ដនៅភ្នំពេញមានការកើតនឡើងច្រើន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T08:19:13.367Z", "category": "អចលនទ្រព្យ", "views": 5260, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់ធ្វើការឱ្យគេ៥ឆ្នាំហើយចេញរកស៊ី គួរជ្រើសរើសក្រុមហ៊ុនអាចផ្ដល់ទ្រព្យទាំង៥នេះឱ្យអ្នក	https://business-cambodia.com/articles/choose-a-company-that-can-give-you-these-5-assets	ពាក្យមួយឃ្លាគេបាននិយាយថា “ប្រាក់ខែគឺជាអន្ទាក់ ដែលគេជួលអ្នកឱ្យបំភ្លេចក្ដីស្រមៃ ជាពិសេសគឺសម្រាប់អ្នកដែលមានក្ដីស្រមៃចង់ក្លាយជាអ្នករកស៊ីមួយរូប”។ អាស្រ័យហេតុនេះ ប្រសិនបើអ្នកពិតជាចង់ចេញរកស៊ី ប៉ុន្តែក៏ចង់ធ្វើការងារឱ្យគេមួយរយៈសិន ដើម្បីរៀនសូត្រ ឬសន្សំបទពិសោធន៍ជាមុនសិននោះ អ្នកគប្បីគួរមានភាពឆ្លាតវៃក្នុងការជ្រើសរើសយកក្រុមហ៊ុនណាមួយ ដែលត្រូវជាមួយនឹងគោលដៅអ្នក ចាប់តាំងពីមុនថ្ងៃចូលធ្វើការដំបូងមកម៉្លេះ។ ខាងក្រោមនេះគឺជាទ្រព្យដ៏មានតម្លៃចំនួន ៥ ដែលអ្នកគួរសន្សំពេលដែលធ្វើជាបុគ្គលិកធ្វើការឱ្យគេ ប្រសិនបើអ្នកពិតជាចង់ធ្វើការឱ្យគេ៥ឆ្នាំ ហើយចេញរកស៊ីដោយខ្លួនឯង។ ១. ជ្រើសក្រុមហ៊ុនផ្ដល់ចំណេះដឹងរកស៊ីលើវិស័យដែលអ្នកចង់រកស៊ី ការជ្រើសរើសក្រុមហ៊ុនដែលត្រូវជាមួយនឹងគោលដៅអ្នក គឺពិតជាសំខាន់បំផុត ព្រោះអ្នកត្រូវដឹងច្បាស់ពីគោលដៅចុងក្រោយជាមុនសិន មុនពេលដែលអ្នកជ្រើសរើសក្រុមហ៊ុនណាមួយដើម្បីចូលបម្រើការងារ។ ប្រសិនបើអ្នកមានក្ដីស្រមៃចង់ក្លាយជាអ្នករកស៊ីក្នុងវិស័យអចលនទ្រព្យ អ្នកគួរតែចូលបម្រើការងារក្នុងក្រុមហ៊ុនអចលនទ្រព្យ ពោលគឺមិនមែនចូលធ្វើការក្នុងហាងកាហ្វេនោះទេ។ ២. សមត្ថភាពកសាងជំនាញធ្វើជំនួញ ត្រឹមតែមានចំណេះដឹងក្នុងវិស័យដែលខ្លួនចង់រកស៊ីគឺមិនទាន់គ្រប់គ្រាន់ទេ ប៉ុន្តែអ្នកចាំបាច់ត្រូវមានសមត្ថភាពធ្វើជំនួញ ដោយកសាងជំនាញសំខាន់ៗមកដាក់ក្នុងខ្លួនបន្ថែមផងដែររួមមានដូចជា ជំនាញដឹកនាំ ជំនាញទីផ្សារ ជំនាញលក់ ជំនាញហិរញ្ញវត្ថុ និងជំនាញសំខាន់ៗមួយចំនួនទៀតដែលចាំបាច់សម្រាប់ជំនួញដែលអ្នកចង់ធ្វើ។ ៣. បណ្ដាញទំនាក់ទំនង និងអតិថិជន ក្នុងការរកស៊ីគឺជៀសមិនផុតពីបណ្ដាញទំនាក់ទំនងនោះទេ ហើយអ្នកក៏មិនគួរចេញរកស៊ីហើយ ទើបចាប់ផ្ដើមកសាងបណ្ដាញទំនាក់ទំនងនោះដែរ។ អ្នកគួរតែចាប់ផ្ដើមកសាងបណ្ដាញទំនាក់ទំនងល្អៗ ជាមួយមិត្តរួមការងារ ភ្ញៀវ ឬមនុស្សជុំវិញខ្លួនឱ្យបានច្រើនបំផុត ព្រោះបណ្ដាញទំនាក់ទំនងទាំងអស់នោះអាចនឹងក្លាយជាម្ចាស់ភាគហ៊ុន អតិថិជន ឬជាដៃគូសហការជាមួយនឹងអ្នក ក្រោយពេលដែលអ្នកចេញមករកស៊ីដោយខ្លួនឯង។ សម្រាប់អតិថិជនក៏ដូចគ្នា បើសិនជាអាច អ្នកត្រូវចេះកសាងបណ្ដាញអតិថិជន តាំងតែពីពេលដែលអ្នកកំពុងបម្រើការងារឱ្យគេមកម៉្លេះ។ ៤. កេរ្តិ៍ឈ្មោះក្រអូប ទោះបីជាអ្នកចេញរកស៊ីមានផែនការអាជីវកម្មល្អយ៉ាងណា ប៉ុន្តែបើសិនអ្នកមានកេរ្តិ៍ឈ្មោះមិនល្អ គ្មានភាពស្មោះត្រង់ គេមិនជឿជាក់លើអ្នកទេ គេនឹងមិនព្រមដាក់ទុនរកស៊ីជាមួយ ឬមិនព្រមទិញផលិតផលអ្នកជាដាច់ខាត។ អាស្រ័យហេតុនេះ ទោះបីជាពេលដែលអ្នកកំពុងធ្វើការឱ្យគេក៏ដោយ អ្នកត្រូវខំប្រឹងកសាងកេរ្តិ៍ឈ្មោះឱ្យក្រអូប ឱ្យគេជឿជាក់ទុកចិត្តលើចំណេះ ជំនាញ សមត្ថភាព អត្តចរិតរបស់អ្នកឱ្យបាន ទើបអ្នកអាចចាប់ផ្ដើមអាជីវកម្មទៅបានដោយរលូនល្អ។ ៥. កសាងប្រភពទុន ដើមទុន គឺជាបញ្ហាប្រឈមរបស់មនុស្សភាគច្រើន ដែលមិនអាចចេញរកស៊ីបាន ប៉ុន្តែការពិតគឺដើមទុនគំនិតទើបសំខាន់បំផុត។ ដោយសារ ដើមទុនជារឿងសំខាន់ទើបពេលដែលអ្នកកំពុងតែបម្រើការងារឱ្យគេ អ្នកក៏ត្រូវឆ្លៀតសន្សំ ឆ្លៀតកសាងប្រភពទុនសម្រាប់យកមករកស៊ីពីមិត្តរួមការងារ មេៗ ពីមិត្តភក្តិ ពីធនាគារជាដើម។ ជាសង្ខេបមកវិញ ប្រសិនបើអ្នកមានក្ដីស្រមៃចង់ចេញរកស៊ីនាពេលអនាគត នៅខណៈដែលអ្នកកំពុងធ្វើការឱ្យគេ អ្នកមិនគួរសម្លឹងឃើញតែប្រាក់ខែមួយមុខនោះទេ ព្រោះនៅមានទ្រព្យដែលមានតម្លៃជាច្រើនដែលអ្នកអាចទាញបាន ពេលដែលអ្នកកំពុងបម្រើការងារឱ្យគេ៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T07:40:42.821Z", "category": "ភាពជាអ្នកដឹកនាំ", "views": 562, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ផ្នត់គំនិតបែបណាវាសនាបែបនោះ!៧គំនិតអ្នកមានគិតខុសពីអ្នកក្រធ្វើឱ្យគេអាចកសាងទ្រព្យបានកាន់តែច្រើន	https://business-cambodia.com/articles/how-to-think-like-billionaire	ផ្នត់គំនិតជាអ្នកបង្កើតសកម្មភាព រីឯសកម្មភាពជាអ្នកបង្កើតលទ្ធផល អាស្រ័យហេតុនេះទើបជីវភាពមានឬក្រគឺវាកើតចេញពីផ្នត់គំនិតរបស់មនុស្សម្នាក់ៗនេះឯង។ យ៉ាងណាមានមនុស្សមិនច្រើននោះទេដែលប្រកាន់ផ្នត់គំនិតជាអ្នកមានដែលអ្នកក្រមួយចំនួនតូចមើលរំលងរឿងសាមញ្ញទាំងអស់នេះ។ យោងតាមទម្លាប់ របស់មហាសេដ្ឋីល្បីៗនៅជុំវិញពិភពលោក បង្ហាញថាគំនិតទាំង៧នេះអាចធ្វើឱ្យគេកសាងទ្រព្យសម្បត្តិកាន់តែច្រើនឡើងៗ។ ១.គោលដៅវែងឆ្ងាយសម្លឹងអនាគត៖ អ្នកមានជាមនុស្សគិតអំពីអនាគតខ្លាំងនិងបំភ្លេចនូវអតីតកាលដែលបានកើតឡើងរួចមកហើយ។ ពួកគេគិតពីបញ្ហាមនុស្សនាពេលអនាគត ដាក់គោលដៅវែងឆ្ងាយគិតគូរទុកជាមុន និងគ្រោងការណ៍ច្បាស់លាស់និងល្អិតល្អន់បំផុតដើម្បីសម្រេចអ្វីមួយ។ ២.ប្រាក់ចំណូលល្អជាងប្រាក់ខែ៖ មានមនុស្សជាច្រើនដែលគិតថា ប្រាក់ខែជាលំនឹងស្ថេរភាពក្នុងការរស់នៅ និងមិនមានហានិភ័យដូចប្រាក់ចំណូលនោះទេ។ ផ្ទុយមកវិញប្រាក់ចំណូលគឺពិតជាមានហានិភ័យច្រើន ប៉ុន្តែមិនងាប់ក្រឡាដូចប្រាក់ខែនោះទេ ។ ៣.លះបង់ក្តីសុខថ្ងៃនេះ ដើម្បីថ្ងៃស្អែក៖ នឿយមុនស្រណុកក្រោយ ចង់ស្រណុកឱ្យនឿយពីក្មេង មហាសេដ្ឋីល្បីៗរបស់ពិភពលោកមានដូចជា  ស្ថាបនិកក្រុមហ៊ុនមេតាលោក Mark Zuckerberg ស្ថាបនិកក្រុមហ៊ុន Microsoft សុទ្ធតែនឿយពីក្មេង មិនដែលបានគេងច្រើនម៉ោងនោះទេពេលចេញរកស៊ីដំបូងដើម្បីភាពជោគជ័យរបស់ក្រុមហ៊ុននៅថ្ងៃនេះ។ ៤.ជួបបញ្ហាឃើញឱកាស៖ ពេលមានបញ្ហាមនុស្សដែលព្យាយាមរត់គេច គឺបាត់ឱកាស។ ប៉ុន្តែអ្នកមានៗមិនចូលចិត្តរត់គេចបញ្ហានោះទេ ពួកគេចូលចិត្តតាំងចិត្តជាអ្នកដោះស្រាយបញ្ហាជានិច្ចនិងមើលឃើញតែភាពវិជ្ជមានជាមួយបញ្ហាដែលកើតមានឡើង ៥.ប្រើពេលវេលាអភិវឌ្ឍខ្លួន៖ អ្នកមានប្រើប្រាស់ពេលវេលាយកមកអភិវឌ្ឍខ្លួន ធ្វើអ្វីដែលចំណាយទៅទទួលបានប្រយោជន៍ត្រឡប់មកវិញទោះតិចក្តីច្រើនក្តីនិងមិនសូវ។ ៦.ប្រើធនធានបង្កើនទ្រព្យ៖ អ្នកមានប្រើធនធានដើម្បីបង្កើនទ្រព្យ ដូចជាការវិនិយោគជាដើម។ ធនធានដែលពួកគេមានដូចជា ទេពកោសល្យ គំនិត និងការច្នៃរបស់ដែលមានស្រាប់ឱ្យកាន់តែមានប្រយោជន៍។ ៧.ការរកស៊ីជាការរៀនសូត្រ៖ សង្គមការងារ ឬការរកស៊ីពួកគេតែងយកមកជាមេរៀនសម្រាប់រៀនសូត្រទោះបីបរាជ័យឬជោគជ័យពួកគេមិនដែលបន្ទោសសង្គមឬបរិយាយកាសជុំវិញដែលធ្វើឱ្យគេជួបរឿងមិនសមបំណងនោះទេ គឺមានតែរកវិធីដោះស្រាយតែមួយមុខគត់។ ជារួមមកវិញមិនមែនអ្នកក្រសុទ្ធតែមិនអាចមាននោះទេ ប៉ុន្តែបើឧស្សាហ៍គិតឱ្យដូចអ្នកមាននោះ វាសនារបស់អ្នកក្រក៏អាចក្លាយជាអ្នកមានដែរ៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T06:26:23.583Z", "category": "ភាពជាអ្នកដឹកនាំ", "views": 355, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អំណាចនៃការរកស៊ី អូសទាញអតីតនិស្សិតវិស្វករ១រូប ឱ្យចេញរកស៊ីរហូតក្លាយជាថៅកែទាំងវ័យក្មេង	https://business-cambodia.com/articles/the-power-of-business-s-lure-a-former-engineering-student-to-start-a-business-at-a-young-age	លោកតាំង ប៊ុនឡុង បច្ចុប្បន្នគឺជាថៅកែហាងទាខ្វៃមួយកន្លែងដែលមានទីតាំងនៅម្តុំផ្សារទំនើបសុវណ្ណា មិនតែប៉ុណ្ណោះលោកក៏ជាអតីតនិស្សិតរៀនផ្នែកវិស្វករនៅសាលារៀនមួយកន្លែងនៅរាជធានីភ្នំពេញ ប៉ុន្តែដោយសារតែមានឈាមជ័រជាអ្នករកស៊ីលោកមិនបានបន្តការសិក្សាទៀតទេ ដោយលោកបានងាកមករកស៊ីខ្លួនឯងរហូតមានហាងធំ១ផងដែរ។ នៅក្នុងបទសម្ភាសន៍ជាមួយចាបក្រហម លោកតាំង ប៊ុនឡេង ដែលជាថៅកែហាងទាខ្វៃហេង ឡុង បានបង្ហើបពីប្រវត្តិរបស់ខ្លួនថា មែនទែនលោកគឺជានិស្សិតផ្នែកវិស្វករ១រូប តែលោករៀនត្រឹមតែឆ្នាំទី២ប៉ុណ្ណោះ លោកក៏សម្រេចមិនបន្តការសិក្សាទៅមុខទៀត ព្រោះតែលោកចង់មានមុខរបរផ្ទាល់ខ្លួន។ ថៅកែហាងទាខ្វៃបានបន្តទៀតថា គិតមកដល់ពេលនេះមុខរបរលោកបានបើកបានរយៈពេលជាង ៧ឆ្នាំហើយ ដោយលោកបានរៀនពីជំនាញខ្វៃទានេះមកពីពូរបស់លោកផ្ទាល់តែម្តង។ ចំពោះការបើកដំណើរកាលដំបូងគឺលោកបានជួបផលលំបាកគួរសមព្រោះតែបើកភ្លាមៗលោកអាចលក់ដាច់បានប្រហែល ១៤ក្បាលប៉ុណ្ណោះ ប៉ុន្តែព្រោះតែរសជាតិទាខ្វៃរបស់លោកមានរសជាតិឆ្ងាញ់ នៅពេលនេះក្នុង១ថ្ងៃលោកអាចលក់ដាច់ ១០០ក្បាលឯណោះ។ លោកប៊ុនឡេង បានលើកឡើងទៀតថា ហាងទាខ្វៃរបស់លោកមិនមែនមានលក់តែទាខ្វៃ១មុខឡើយ ពោលគឺមានលក់បាយទាខ្វៃថែមទៀតផង ចំណែកបាយទាខ្វៃនេះផងដែរ មួយថ្ងៃលោកអាចលក់បានរហូតដល់ខ្ទង់ពាន់ចាន។ ម្ចាស់ហាងទាខ្វៃហេង ឡុង បានបញ្ជាក់ថា សម្រាប់ហាងទាខ្វៃរបស់លោកលក់ដាច់ខ្លាំងជាងគេ នៅអំឡុងពេលមានវិធីបុណ្យផ្សេងៗ ព្រោះហាងរបស់លោកបើកលក់ជាងរៀងរហូត មិនថាបុណ្យអ្វីឡើយព្រោះលោកគិតថាមានហាងច្រើនហើយដែលបានបិទពេលមានបុណ្យទាន ដូច្នេះវាជាឱកាសមួយសម្រាប់ឱ្យគាត់លក់ដូរនឹងអាចទាក់ទាញអតិថិជនបានុ។ ម្យ៉ាងទៀតនោះ ហាងបាយទាខ្វៃរបស់លោកគឺមានរសជាតិបែបជនជាតិសាំងហ្គាពួរ បែបនេះពេលអតិថិជនមកទិញពិសារហើយត្រូវចិត្តគាត់តែងតែអួតពីមាត់មួយទៅមាត់មួយ រហូតធ្វើឱ្យហាងទាខ្វៃហេង ឡុងអាចលក់ដាច់ខ្ទង់ពាន់ចានក្នុងមួយថ្ងៃផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T04:53:57.986Z", "category": "ចាប់ផ្តើមអាជីវកម្ម", "views": 597, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុគ្គលិកធនាគារ HH BANK ប្រមាណ១០០នាក់ប្រារព្ធកម្មវិធីសប្បុរសធម៌លើកទី៣ជាមួយកុមារកំព្រារជាង១០០នាក់	https://business-cambodia.com/articles/charity-hh-bank	ភ្នំពេញ៖ ធនាគារ HH Bank បានដឹកនាំបុគ្គលិកប្រមាណ១០០នាក់ ជាមួយនឹងសម្ភារៈសិក្សា និងសម្ភារៈប្រើប្រាស់់ ឧបត្ថម្ភជួយដល់កុមារកំព្រាទាំងអស់នៅមណ្ឌលមែកឈើ ស្ថិតនៅ ភូមិ លិចវត្ត សង្កាត់កំបូល ខណ្ឌកំបូល រាជធានីភ្នំពេញ កាលពីថ្ងៃទី៣ ខែសីហា ឆ្នាំ២០២២។ នេះគឺជាកម្មវីធីសប្បុរសធម៌លើកទី៣ហើយ ដែលធនាគារ HH Bank រៀបចំឡើងដើម្បីរួមចំណែកលើកកម្ពស់ជីវភាពរស់នៅរបស់កុមារកម្ពុជា ក្នុងនោះកាលពីឆ្នាំ២០២១ ធនាគារបានចូលរួមយ៉ាងសកម្មក្នុងការប្រយុទ្ធប្រឆាំងមេរោគកូវីដ១៩ ហើយកាលពីដើមឆ្នាំ២០២២កន្លងទៅថ្មីៗនេះ ធនាគារបានរៀបចំយុទ្ធនាការបរិច្ចាគឈាម និងឧបត្ថម្ភថវិការជូនមន្ទីពេទ្យគន្ធបុប្ផាកម្ពុជា ។ ដោយឡែកកម្មវិធីសប្បុរសធម៌លើកទី៣ នេះ ធនាគារបានផ្តោតលើការទ្រទ្រង់កុមារកំព្រាដែលខ្វះខាត ឱ្យទទួលបាននូវការទំនុកបំរុងគ្រប់គ្រាន់ដើម្បីពួកគេមានលទ្ធភាពរៀនសូត្រ និងឱកាសទទួលយកការយកចិត្តទុកដាក់ដូចក្មេងៗដទៃ ក៏ដូចជាដើម្បីអនាគតកាន់តែប្រសើរ។ បន្ទាប់ពីទទួលបានដំណឹង អំពីភាពខ្វះខាតរបស់កុមារកំព្រាដែលរស់នៅក្នុងមណ្ឌលមែកឈើ ដែលសព្វថ្ងៃមានកុមារកំព្រា ជាង១២០នាក់ រស់នៅដោយជួបផលលំបាក តាមរយៈការបង្ហោះលើផេករបស់ លោកប្រធានមណ្ឌលមែកឈើ លោក Phalla Phorn  ភ្លាមនោះ លោក ឈន់ សកល នាយកនាយកដ្ឋានផ្សព្វផ្សាយ និងអភិវឌ្ឍផលិតផលនៃធនាគារ HH BANK បានចាត់ចែងក្រុមការងារចុះទៅត្រួតពិនិត្យផ្ទាល់ដល់មណ្ឌលមែកឈើ ហើយក៏រៀបចំកម្មវិធីសប្បុរសធម៌នេះឡើង។ អគ្គនាយកធនាគារ HH BANK លោក Jason Wong Ling Chung បានមានប្រសាសន៍ថា៖ «ខ្ញុំពិតជាសប្បាយរីករាយជាខ្លាំង ដែលបានចូលរួមចំណែកក្នុងកិច្ចការងារជួយសង្គម ហើយជាពិសេសឃើញស្នាមញញឹមរបស់កុមារទាំងអស់នៅទីនេះ ដែលទទួលបានសម្ភារៈសិក្សា សម្ភារៈប្រើប្រាស់ក្នុងជីវភាពរស់នៅប្រចាំថ្ងៃ ហើយនេះជាកត្ដាជំរុញឱ្យធនាគារនៅតែបន្ដ ខិតខំ និងរួមចំណែកក្នុងកម្មវីធីសប្បុរសធម៌ »។ លោក ភាន់ ផល្លា ប្រធានមណ្ឌលមែកឈើ បានថ្លែងថា៖ «ថ្ងៃនេះជាថ្ងៃមួយដ៏អស្ចារ្យដែលកុមារកំព្រារទាំងជាង១២០នាក់ នៅក្នុងមណ្ឌល ដែលបានធនាគារ HH Bank នាំមកជូននូវ ថវិកា១៤លានរៀល រួមទាំងមានសំភារៈប្រើប្រាស់ប្រចាំថ្ងៃ ដូចជាទូរទឹកកក សៀវភៅសិក្សា សាប៊ូប្រើប្រាស់ប្រចាំថ្ងៃដូចជាសាប៊ូបោកខោអាវ កក់សក់ សាប៊ូដុសខ្លួន និងសង់សួនបន្លែដែលមានគ្រាប់ពូជដំណាំ សម្រាប់អោយមណ្ឌលធ្វើការដាំដុះសម្រាប់បរិភោគ។ ក៏សូមថ្លែងអំណរគុណចំពោះទឹកចិត្តសប្បុរសធម៌ របស់ធនាគារHH Bank ក៏ដូចជាថ្នាក់គ្រប់គ្រងធនាគារ និងបុគ្គលិកទាំងអស់ជាខ្លាំង ហើយក៏សំណូមពរឱ្យក្រុមហ៊ុន ក៏ដូចជាធនាគារផ្សេងទៀតចូលរួមកម្មវីធីសប្បុរសធម៌ឱ្យបានច្រើន ដូចធនាគារ HH Bank ផងដែរ ព្រោះពួកគេក៏ត្រូវការភាពកក់ក្តៅ និងទំនុកបំរុងដូចក្មេងដទៃដែរ»។ បន្ទាប់ពីសម្ដែងរបាំ កុមារី ចន្ទ លិតា ដែលរស់នៅក្នុងមណ្ឌលនេះ បានបញ្ចេញអារម្មណ៍យ៉ាងរំភើបថា៖ «ខ្ញុំពិតជារំភើបជាខ្លាំង ដោយលែងបារម្ភថា គ្មានសាប៊ូប្រើ គ្មានសៀវភៅរៀនទៀតហើយ អរគុណដល់ធនាគារ HH Bank ដែលបានផ្តល់ភាពកក់ក្តៅដល់ពួកយើង ហើយពួកខ្ញុំចង់ឃើញពូៗមីងៗ មកលេងទីនេះឱ្យបានញឹកញាប់ »។ ក្រៅពីឧបត្ថម្ភសម្ភារៈសិក្សា និងសម្ភារៈប្រើប្រាស់ ធនាគារ HH Bank ក៏បានឧបត្ថម្ភផងដែរនូវសួនបន្លែធម្មជាតិ ដែលមានការចូលរួមដាំដុះដោយថ្នាក់គ្រប់គ្រងដោយផ្ទាល់ ដើម្បីផ្តល់ជាអាហារទំនុកបំរុងបន្ថែមក្នុងជីវភាពប្រចាំថ្ងៃ ជាពិសេសកាត់បន្ថយចំណាយប្រចាំថ្ងៃរបស់មណ្ឌលលើការទិញម្ហូបអាហារសម្រាប់កុមារ។ គួរបញ្ជាក់ថា ធនាគារ HH BANK មានទីស្នាក់កាលកណ្តាលនៅទល់មុខវិទ្យាល័យព្រះស៊ីសុវត្ថិ អាគារលេខ #៦៤ វិថីព្រះនរោត្តម កែងផ្លូវ ១៧៨ សង្កាត់ ជ័យជំនះ ខណ្ឌដូនពេញ រាជធានីភ្នំពេញ ដែលគ្រប់គ្នាបានស្គាល់ថាជាធនាគារពាណិជ្ជថ្មីមួយ ជាមួយសេវាកម្មប្រាក់កម្ចី និងប្រាក់បញ្ញើ ប្រកបដោយភាពរួសរាយរាក់ទាក់ និងរហ័សទាន់ចិត្ត ជាមួយផែនការពង្រីកសាខាជាច្រើននៅរាជធានី និងតាមបណ្តារខេត្តក្រុងនាពេលឆាប់ៗខាងមុខនេះ៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T04:32:48.946Z", "category": "PR", "views": 61, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មោទកភាពណាស់! សិប្បកម្មប្រេងដូងកូនខ្មែរ១ មានឱកាសហោះទៅ តាំងពិព័រណ៍នៅកូរ៉េមុនគេ	https://business-cambodia.com/articles/phka-doung-handicraft	ពិតជាគួរឱ្យស្ងើចសរសើរណាស់ដែលផលិតផលកូនខ្មែរមួយឈ្មោះថា “សិប្បកម្មផ្កាដូង” មានឱកាសបានទៅតាំងពិព័រណ៍នៅប្រទេសកូរ៉េ និងបានធ្វើឱ្យប្រជាជនកូរ៉េបានស្គាល់អំពីផលិតផលរបស់ខ្មែរ។ដែលកាលពីដើមខែ មិថុនា កន្លងទៅ អ្នកនាង ឌី វិជ្ជារ៉ា ម្ចាស់សិប្បកម្មផ្កាដូង បានពាំនាំយកផលិតផលខ្មែរទៅកាន់ប្រទេសកូរ៉េ ក្នុងកម្មវិធី “Asean Fair Trade 2022" ដែលផ្តួចផ្តើមឡើងដោយ Asean Korea Centre កម្មវិធីនេះធ្វើឡើងក្នុងគោលបំណងធ្វើតេស្តផលិតផលនៅបណ្តាលប្រទេសសមាជិកអាស៊ានដើម្បីធ្វើនាំចេញទៅកូរ៉េ។ រៀបរាប់ទាំងអារម្មណ៍រំភើប អ្នកនាង វិជ្ជរ៉ា បានលើកឡើងថា អ្នកនាងពិតមានសេចក្តីរីករាយជាខ្លាំងដែលអាចនាំប្រេងដូងកម្ពុជាដាក់តាំងឱ្យបរទេសបានឃើញ មិនតែប៉ុណ្ណោះបរទេសបានកោតសរសើរចំពោះសហគ្រិនកម្ពុជាដែលមានគំនិតច្នៃបង្កើតអាជីវកម្មនេះឡើងមក។ក្នុងនាមជាសហគ្រិនមួយរូប អ្នកនាង វិជ្ជរ៉ា ម្ចាស់សិប្បកម្មផ្កាដូង បាននឹងកំពុងខិតខំយ៉ាងខ្លាំងដើម្បីធ្វើយ៉ាងណាឱ្យផលិតផលខ្មែរមួយនេះអាចមានឱកាសនាំចេញទៅកាន់ទីផ្សារបរទេសនាពេលខាងមុខ ថ្វីបើពេលនេះសិប្បកម្មរបស់អ្នកនាងនៅមានកម្រិតក៏ដោយ ប៉ុន្តែអ្នកនាងនៅតែខិតខំប្រឹងប្រែងធ្វើឱ្យក្តីស្រមៃនេះក្លាយជាការពិត។ ងាកមកក្រោយបន្តិច ត្រឡប់ទៅមើលដើមចមនៃការចាប់ផ្តើមអាជីវកម្ម ផ្កាដូងបន្តិចថាមានដំណើរទងបែបណាទើបធ្វើឱ្យមានឱកាសអាចហោះទៅដល់កូរ៉េបាន។ជាក់ស្តែង ក្នុងកិច្ចសម្ភាសន៍ជាមួយ Business Cambodia អ្នកនាង វិជ្ជរ៉ា បានប្រាប់ឱ្យដឹងថា អ្នកនាងបានចាប់ផ្តើមប្រឡូកក្នុងសិប្បកម្មផ្កាដូងនេះតាំងពីឆ្នាំ ២០១៨ មក ជាមួយនឹងដើមទុនប្រមាណជា ៥០០ដុល្លារ ។កាលនោះអ្នកនាងបានយកលុយដែលមាននេះ ទៅទិញម៉ាស៊ីន និងដើរប្រមូលទិញដូងពីខេត្តកំពង់ឆ្នាំង ដើម្បីយកចម្រាញ់ឱ្យចេញជាប្រេងដូងបរិសុទ្ធដែលអាចដាក់លក់បាន។ ការចាប់ផ្តើមលក់ដំបូង អ្នកនាងជ្រើសយកហ្វេសប៊ុកជាទីផ្សារសម្រាប់លក់ផលិផលប្រេងដូងនេះ នៅពេលចេញលក់ឃើញថាអាជីវកម្មនេះក៏ចាប់ផ្តើមមានអ្នកស្គាល់ និងកម្មង់ទិញជាបន្តបន្ទាប់ ដោយសារតែអតិថិជនទទួលស្គាល់ពីគុណភាពរបស់ប្រេងដូងធម្មជាតិមួយនេះ។ រហូតក្រោយមកយីហោ សិប្បកម្មផ្កាដូង ក៏មានឱកាសចូលតាមកម្មពិធីតាំងពិព័រណ៍នានានៅក្នុងប្រទេសកម្ពុជា ជាពិសេសថែមទាំងមានឱកាសនាំទៅតាំងដល់ប្រទេសកូរ៉េថែមទៀតផង។ នៅពេលនាំទៅដល់កូរ៉េ មានប្រជាជនកូរ៉េជាច្រើនមានភាពភ្ញាក់ផ្អើលថា មិននឹកស្មានថាកម្ពុជាមានផលិតផលល្អបែបនេះ ហើយពេលនោះក៏មានការចរចាយកប្រេងដូងនេះទៅលក់នៅទីផ្សារកូរ៉េផងដែរ ប៉ុន្តែបញ្ហាធំដែលធ្វើឱ្យប្រេងដូងខ្មែរ បរាជ័យក្នុងការចរចានេះគឺតម្លៃ ពោលគឺតម្លៃថ្លៃដើមយើងថ្លៃ មិនទាន់អាចមានលទ្ធភាពនាំចេញបាន។តែទោះជាយ៉ាងនេះក្តី ក្រោយត្រឡប់មកវិញ សហគ្រិនស្រ្តីរូបនេះបានប្តេជ្ញាថាធ្វើយ៉ាងណានាពេលខាងមុខនឹងធ្វើឱ្យផលិតផលប្រេងដូងខ្មែរ អាចមានឱកាសដាក់លក់នៅទីផ្សារក្រៅប្រទេស៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T04:10:10.006Z", "category": "ចាប់ផ្តើមអាជីវកម្ម", "views": 309, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុរី ប៉េង ហួត ផ្ដល់ជូនឈុតធំតែម្ដង! ប្រូម៉ូសិនទិញផ្ទះថែមដេគ័របន្ទប់មេគ្រួសារ2បន្ទប់ និងការផ្ដល់ជូនជាច្រើនទៀត	https://business-cambodia.com/articles/borey-peng-huoth-offers-a-big-set-promotion-to-buy-a-house	ដើម្បីអបអរសាទរពិធីបុណ្យភ្ជុំបិណ្ឌដែលនឹងចូលមកដល់ក្នុងពេលខាងមុខនេះ បុរី ប៉េង ហួត បានរៀបចំកម្មវិធីផ្ដល់ជូនដ៏អស្ចារ្យសម្រាប់អតិថិជនដែលទិញផ្ទះក្នុងខែកញ្ញា ឆ្នាំ2022 នេះ ដោយទទួលបានការដេគ័របន្ទប់មេគ្រួសារចំនួន 2បន្ទប់ភ្លាមៗ រួមទាំងអត្ថប្រយោជន៍ជាច្រើនផ្សេងទៀត។ ដេគ័របន្ទប់មេគ្រួសារទាំង2បន្ទប់នេះគឺដូចគ្នានឹងស្តង់ដារដេគ័រផ្ទះគំរូរបស់បុរី ប៉េង ហួត តែម្ដង ដែលលោកអ្នកទិញផ្ទះហើយ មិនចាំបាច់ខ្វល់ខ្វាយរឿងដេគ័រខាងក្នុងផ្ទះទៀតឡើយ។ ទិញភ្លាម មានបន្ទប់គេងរចនាយ៉ាងស្រស់ស្អាត និងទាក់ទាញទាន់សម័យស្រាប់តែម្ដង។ បន្ថែមពីនេះ គោលការណ៍បង់ប្រាក់ក៏កាន់តែមានភាពងាយស្រួល ឬអតិថិជនអាចមានជម្រើសបង់រំលស់ជាមួយធនាគារដៃគូទាំង10របស់បុរី ប៉េង ហួត ដោយអត្រាការប្រាប់ចាប់ពី 4.39% ឡើង ទំហំកម្ចីរហូតដល់ 100% និងរយៈពេលកម្ចីរហូតដល់ 25ឆ្នាំឯណោះ។ កម្មវិធីនេះផ្ដល់ជូនចាប់ពីថ្ងៃនេះ រហូតដល់ដំណាច់ខែកញ្ញា ឆ្នាំ2022 នេះតែប៉ុណ្ណោះ! ដូច្នេះសូមកុំឱ្យការផ្ដល់ជូនដ៏វិសេសវិសាលនេះរំលងផុតឱ្យសោះ! លោកអ្នកអាចទាក់ទងទៅកាន់បុគ្គលិកផ្នែកលក់របស់បុរី ប៉េង ហួត តាមរយៈលេខទូរសព្ទ៖ 017 596 789/ 016 596 789/ 098 596 789 នៅរៀងរាល់ម៉ោងធ្វើការដើម្បីជ្រាបព័ត៌មានលម្អិត ឬណាត់ជួបទស្សនាផ្ទះគំរូ៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T03:55:34.874Z", "category": "PR", "views": 102, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ជួបភ្ញៀវពូកែតថ្លៃច្រើន ជាអ្នកលក់គួរធ្វើបែបណា? នេះគឺជាគន្លឹះសំខាន់ៗ អាចយកឈ្នះភ្ញៀវបាន	https://business-cambodia.com/articles/customer-need-discount-sell-tips	ជាទូទៅការលក់ដូរនៅតាមផ្សារ ឬតាមអនឡាញក្តី តែងតែជួបភ្ញៀវដែលពូកែរតថ្លៃ ពេលខ្លះតថ្លៃរហូតស្ទើរតែមិនចំណេញក៏មានដែរ ដូច្នេះហើយក្នុងនាមជាអ្នកលក់ តើគួរនិយាយ ឬក៏ឆ្លើយតមអ្វីខ្លះទៅកាន់ភ្ញៀវ ដើម្បីអាចយកឈ្នះចិត្តអតិថិជនបាន? ថ្ងៃនេះ Business Cambodia សូមលើកយកគំនិតមួយ ដើម្បីអាចបញ្ឃប់មាត់ភ្ញៀវបាន៖ ១. បង្កើតផលិតផលតួរឯក និងតួររង ជាការពិតណាស់ជួបភ្ញៀវពូកែ តថ្លៃ ជាអ្នកលក់ត្រូវតែពូកែចាក់មនោគមន៍ទៅកាន់ពួកគាត់ដូចគ្នា។ ឧទាហរណ៍ថាបាស JBL តម្លៃ៧០ដុល្លារ តែភ្ញៀវសំុចុះតម្លៃត្រឹមតែ ៤០ដុល្លារ ដូច្នេះយើងត្រូវបង្ហាញផលិផលតួររងមួយទៀតទៅកាន់គាត់ ដោយធៀបជាមួយផលិតផលតួរឯក។  ដោយនិយាយថា លក់ក្នុងតម្លៃនេះមិនបានទេបង បើបងចង់បានតម្លៃហ្នឹង បងអាចសាកប្រើម៉ាក “ក” នេះបាន ប៉ុន្តែគុណភាពក៏ខុសគ្នាដែរ បើធៀបនឹងម៉ាក់ JBL វារៀងអន់ជាងហើយ ព្រោះថាប្រើបានមួយខែអីរៀងមានសម្លេងរ៉ែហើយ តែ JBL អាចប្រើបានរាប់ឆ្នាំ (ផ្តល់ឱ្យភ្ញៀវនៅជម្រើស) ដូច្នេះហើយភ្ញៀវនឹងធ្វើការថ្លឹងថ្លែង លើសគ្នាត្រឹម៣០ដុល្លារ តែគុណភាព JBL ប្រើបានយូជាងរហូតដល់រាប់ឆ្នាំដូច្នេះហើយភាគរយច្រើន គាត់នឹងសម្រេចចិត្តទិញរបស់ល្អហើយព្រោះគិតថាចំណេញជាង។ ២. ដាក់តម្លៃឱ្យហើយ យើងអាចសង្កេតមើលបានថា នៅតាមហាងទំនើបៗ ភាគច្រើនគេដាក់តម្លៃពីលើវាឱ្យហើយ ព្រោះធ្វើបែបនេះ ភ្ញៀវគិតថាទោះតថ្លៃក៏មិនចុះដែរ ព្រោះគេកំណត់ក្នុង System គេរួចស្រាចអស់ហើយ។ អត្ថបទដោយ៖ នៅ ថាត់់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T02:58:27.714Z", "category": "កំពូលអ្នកលក់", "views": 267, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
វាសនាមនុស្សមើលមិនឃើញ ពីក្មេងស្រីលក់នំតាមផ្លូវ អ្នកស្រី រចនា តស៊ូរហូតក្លាយជាម្ចាស់អាជីវកម្មធំៗ ២ក្នុងដៃ	https://business-cambodia.com/articles/from-poor-to-rich-	“ជីវិតមនុស្សម្នាក់ៗគ្មានអ្នកណាអាចមើលឃើញថាថ្ងៃមុខនឹងមានអ្វីកើតឡើងឡើយ ថ្ងៃនេះលំបាក មិនប្រាកដថាថ្ងៃស្អែកនៅតែលំបាកទៀតនោះទេ ឱ្យតែមានសង្ឃឹមត្រូវតែប្រឹងប្រែងតស៊ូ កុំបោះបង់ ព្រោះការខិតខំប្រឹងប្រែងវានឹងហុចផលឱ្យនៅថ្ងៃណាមួយមិនខាន” នេះជាសម្តីរបស់ម្ចាស់អាជីវកម្មវ័យក្មេងអ្នកនាង រស់ រចនា ដែលបច្ចុប្បន្នជាម្ចាស់មានអាជីវកម្មធំៗចំនួន ២ រួមមាន ៖ DA&NA Premuim Co,.Ltd ជាក្រុមហ៊ុនគ្រឿងសម្អាង និង Premuim Advertising Co,.Ltd. ជាក្រុមហ៊ុនព្រីនឯកសារ។ ក្នុងកិច្ចសម្ភាសន៍ជាមួយក្រុមការងារ Business Cambodia អ្នកនាង រស់ រចនា បានមានប្រសាសន៍ថា មុននឹងបោះជំហានក្លាយជាម្ចាស់អាជីវកម្មមកដល់សព្វថ្ងៃនេះ អ្នកនាងបានហែរឆ្លងបញ្ហាជាច្រើនតាំងពីកុមារភាព ដែលកាលនោះដើរលក់នំតាមផ្លូវដើម្បីយកលុយរៀន។ ក្រោយពីឃើញជីវិតកំសត់ តស៊ូ មីងរបស់អ្នកនាងក៏បានយកអ្នកនាងមករស់នៅ និងផ្តល់លុយឱ្យរៀននៅភ្នំពេញរហូតចប់ទី១២។ក្រោយតស៊ូរៀនចប់ទី១២ អ្នកនាង ក៏មានឱកាសទទួលបានអាហាររូបករណ៍រៀនសាកលវិទ្យាល័យរយៈពេល៤ឆ្នាំបន្តទៀត។ លុះក្រោយពេលរៀនចប់ថ្នាក់សកលវិទ្យាល័យក្នុងជំនាញគណនីនៅក្នុងឆ្នាំ ២០១០ អ្នកនាងក៏រៀបការមានគ្រួសារ ពេលនោះហើយដែលអ្នកនាងចាប់ផ្តើមប្រឡូកក្នុងអាជីវកម្ម ក្នុងរបរដំបូងគឺបើកកន្លែងព្រីនឯកសារ នៅក្រោយសាលារៀនពីនាក់ស្វាមីរបស់អ្នកនាង បន្ទាប់ពីបើករកស៊ីយូរបន្តិច ម៉ូយក៏ច្រើន ភ្ញៀវក៏ច្រើនធ្វើសឹងតែមិនទាន់រហូតដល់ការជួលបុគ្គលិកមកធ្វើការ ចាប់ផ្តើមមានបុគ្គលិក ការងារក៏ស្បើយ អ្នកនាង រចនា ក៏មិនសូវរវល់ដូចមុន ទើបអ្នកនាងក៏គិតចង់បើកមុខរបរបន្ថែមទៀត។ ទើបនៅអំឡុងឆ្នាំ ២០១៩ សហគ្រិនវ័យ ២៨ ឆ្នាំរូបនេះក៏បានចាប់របរថ្មីជាការលក់សម្លៀកបំពាក់នៅលើអនឡាញ។ស្របពេលដែលកំពុងលក់សម្លៀកបំពាក់ អ្នកនាងក៏ឆ្លៀតលក់ផលិតផលថែសម្រស់មួយប្រភេទដែលអ្នកនាងបានប្រើ ដោយឃើញថាល្អក៏លក់ចែកចាយឱ្យបងប្អូនបានប្រើដូចជាអ្នកនាងដែរ។ក្រោយមកការរកស៊ីមានសន្ទុះកើនឡើង អ្នកនាង រចនា សម្រេចបង្កើតប្រេនមួយជារបស់ខ្លួនឯងដែលមានឈ្មោះថា DA&NA Premuim Co,.Ltd ដែលជាក្រុមហ៊ុនលក់គ្រឿងសម្អាងដែលកំពុងមានការគាំទ្រមួយនៅក្នុងទីផ្សារ។ គួរបញ្ជាក់ផងដែរ ក្រោយបញ្ចប់ការសម្ភាសន៍ ម្ចាស់អាជីវកម្មវ័យក្មេងរូបនេះ បានផ្តាំសាររំលឹកមួយថា “មិនថាយើងកើតមកមានឬក្រ ឱ្យតែយើងតស៊ូ នោះជីវិតនឹងមិនលំបាកទេ”៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-05T02:50:42.669Z", "category": "ចាប់ផ្តើមអាជីវកម្ម", "views": 324, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ពេលស្រេ្តសយកសៀវភៅធ្វើមិត្ត! អានសៀវភៅ ៥ក្បាលនេះចប់ ធ្វើឱ្យចិត្តស្ងប់គ្រប់កាលៈទេសៈ	https://business-cambodia.com/articles/5book-should-read-to-release-stress	«យើងមិនអាចកែប្រែពិភពនៃទុក្ខព្រួយបាននោះទេ ប៉ុន្តែយើងអាចជ្រើសរើសរស់នៅក្នុងភាពសប្បាយរីករាយបាន» ភាពរីករាយទាំងឡាយសុទ្ធតែអាចបង្កើតបានប៉ុន្តែការបង្កើតភាពរីករាយនិងសេចក្តីស្ងប់សុខគ្រប់កាលៈទេសៈគឺអាចកើតឡើងបាន ប្រសិនបើអ្នកយកសៀវភៅធ្វើមិត្ត។ នេះបើយោងតាមការលើកទឹកចិត្តពីនាក់និពន្ធបរទេសល្បីៗ បានលើកឡើងថា សៀវភៅ៥ក្បាល អានហើយធ្វើឱ្យចិត្តស្ងប់គ្រប់កាលៈទេសៈ។   សៀវភៅទាំង ៥ក្បាលនោះមាន៖   ១. Dusk, Night, Dawn និពន្ធដោយ Anne Lamott សៀវភៅមួយក្បាលនេះនិយាយអំពីរបៀបដែលយើងអាចពង្រីកគ្រាដ៏រីករាយនៃជីវិតនិងបើកចិត្តទូលាយចំពោះសេចក្តីស្រឡាញ់ និងការភ្ជាប់ទំនាក់ទំនងនានាក្នុងសង្គម។  ២.The Light We Give និពន្ធដោយ Simran Jeet Singh សៀវភៅសម្រាប់ការផ្លាស់ប្តូរនិងទទួលបានក្តីសង្ឃឹម ដែលបង្ហាញពីរបៀបដែលយើងម្នាក់ៗអាចងាកចេញពីការភ័យខ្លាច និងភាពមិនច្បាស់លាស់ ហើយឆ្ពោះទៅរកការបន្ត និងការផ្លាស់ប្តូរជាវិជ្ជមាន។ ៣. My Inner Sky និពន្ធដោយ  Mari Andrew សៀវភៅមួយក្បាលនេះអាចផ្តល់ការយល់ដឹងអំពីហេតុដែលនាំឱ្យរបួស និងការព្យាបាល អត្ថន័យសេចក្តីសុខផ្លូវចិត្ត បញ្ហាប្រឈមនៃភាពឯកកោ និងការស្វែងរកសេចក្តីស្រឡាញ់់នៅកន្លែងដែលមិននឹកស្មានដល់បំផុត។ ៤. Heartbreak និពន្ធដោយ Florence Williams ការរួមបញ្ចូលគ្នានៃវិទ្យាសាស្ត្រ ដើម្បីអាចរកឃើញខ្លួនឯង នឹងផ្លាស់ប្តូររបៀបគិតអំពីភាពឯកកោ សុខភាព និងអត្ថន័យនៃការធ្លាក់ចូលទៅក្នុងភាពរីករាយ។ ៥. A Life in Light និពន្ធដោយ  Mary Pipher ពីអ្នកនិពន្ធដែលលក់ដាច់បំផុតនៃ Women Rowing North និង Reviving Ophelia ជាអនុស្សាវរីយ៍នៅក្នុងសៀវភៅដែលឆ្លុះបញ្ចាំងអំពីពន្លឺនៃភាពធន់ រឹងមាំនិងការពិតនៃធម្មជាតិដែលផ្លាស់ប្តូរឥតឈប់ឈរនៃរបត់ជីវិត។ សៀវភៅទាំងអស់នេះជាសៀវភៅភាសាបរទេស ដែលត្រូវបានណែនាំសម្រាប់ ដោះភាពស្រ្តេសរបស់មនុស្ស និងធ្វើចិត្តឱ្យស្ងប់មិនថាពេលរីករាយឬពេលមិនសប្បាយចិត្តនោះទេ។ ម្យ៉ាងវិញទៀតការអានសៀវភៅអាចជំនួយដល់សុខភាពខួរក្បាលក៏ដូចជាចំណេះដឹងផ្សេងៗផងដែរ៕ អត្ថបទដោយ៖ ពីង ជូអេង (កូនត្រចៀកកាំ ) ប្រភព៖ Next Big Club Idea	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T10:56:42.212Z", "category": "ភាពជាអ្នកដឹកនាំ", "views": 272, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ខេត្ដសំណាង! ក្រោយរាជរដ្ឋាភិបាលឲ្យបង្កើតក្រុងថ្មី ខេត្ដ១នេះក៏ទទួលបានគម្រោងធំៗ ២ មានតម្លៃជិត៥០លាន$	https://business-cambodia.com/articles/kandal-province-receive-new-project	កាលពី៣១ ខែសីហា ឆ្នាំ២០២២ កន្លងទៅថ្មីៗនេះ ប្រមុខរាជរដ្ឋាភិបាលកម្ពុជាសម្ដេចតេជោ ហ៊ុន សែន នាយករដ្ឋមន្រ្ដីបានសម្រេចឲ្យធ្វើការសិក្សាតំបន់ល្វាឯម ស្ថិតក្នុងខេត្ដកណ្ដាល បង្កើតជាទីក្រុងថ្មី១ទៀត បន្ទាប់ពីក្រុងតាខ្មៅ។ ដោយការបង្កើតទីក្រុងថ្មីនេះ គឺក្នុងគោលបំណងដើម្បីឲ្យរដ្ឋបាលខេត្ដកណ្ដាលមានលទ្ធផលក្នុងការទទួលចំណូលពីពន្ធអចលទ្រព្យបន្ថែមទៀតដើម្បីអភិវឌ្ឍន៍ខេត្ដ។ ស្របពេលជាមួយគ្នានឹងការអនុញ្ញាតឲ្យបង្កើតទីក្រុងថ្មីបន្ថែមទៀតនេះ ខេត្ដកណ្ដាលក៏ទទួលបានគម្រោងវិនិយោគធំៗចំនួន ២ ផងដែរ ដែលមានទុនវិនិយោគជិត ៥០ លានដុល្លារ។ យោងតាមការចុះផ្សាយពីក្រុមប្រឹក្សាអភិវឌ្ឍន៍កម្ពុជា នៅថ្ងៃទី៣១ ខែសីហា គណៈកម្មាធិការវិនិយោគកម្ពុជា បានសម្រេចចេញវិញ្ញាបនបត្រចុះបញ្ជីគម្រោងវិនិយោគទៅដល់ក្រុមហ៊ុនដូចខាងក្រោយ៖ ១. ក្រុមហ៊ុន -KITATSU SOLAR (CAMBODIA) CO., LTD គម្រោងបង្កើតរោងចក្រផ្គុំដំឡើងបន្ទះសូឡា ដែលមានទីតាំងវិនិយោគស្ថិតនៅផ្លូវជាតិលេខ៥១ ភូមិត្រពាំងព្រៃភូមិ ឃុំទំនប់ធំ ស្រុកពញាឮ ខេត្តកណ្តាល ក្នុងទុនវិនិយោគប្រមាណ ២៣,៤លានដុល្លារអាមេរិក និងអាចបង្កើតការងារបានចំនួន ៦៣៧កន្លែង។ ២. ក្រុមហ៊ុន -KHEMUNIK HOSPITAL CO., LTD គម្រោងសាងសង់ និងអាជីវកម្មមន្ទីរពេទ្យចំនួន ១៥០គ្រែ ដែលមានទីតាំងវិនិយោគស្ថិតនៅផ្លូវជាតិលេខ ២១ ភូមិព្រែកសំរោង៣ សង្កាត់តាខ្មៅ ក្រុងតាខ្មៅ ខេត្តកណ្តាល ក្នុងទុនវិនិយោគប្រមាណ ២៣លានដុល្លារអាមេរិក និងអាចបង្កើតការងារបានចំនួន ៤៥៨កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T08:42:17.295Z", "category": "អចលនទ្រព្យ", "views": 7075, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រកស៊ីមិនមានភ្ញៀវទិញកុំឆ្ងល់ នេះជាកំហុសទាំង៤ ដែលអ្នកលក់តែងធ្វើ ភ្ញៀវឃើញហើយមិនចង់ទិញ	https://business-cambodia.com/articles/4-mistake-in-business-	នៅពេលបច្ចុប្បន្ននេះមានអ្នកលក់មួយចំនួនកំពុងតែមានបញ្ហាជួបប្រទះមួយយ៉ាងខ្លាំង ដោយសារតែគាត់យកផលិតផលមកលក់ដែលតែអតិថិជនមិនព្រមទិញគាត់នោះទេ តែមានមូលហេតុមួយចំនួនដែលធ្វើអោយអតិថិជនមិនអាចទិញគាត់បាន ដែលអ្នកគាត់មើលមិនដឹងនោះទេ។ ពេលនេះ Business Cambodia សូមបង្ហើបនៅចំណុច ៤ ដែលធ្វើអោយអតិថិជនមិនព្រមចាយលុយទិញផលិតផលរបស់គាត់ ១. អ្នកលក់ដែលមានទំនាក់ទំនងមិនច្បាស់លាស់ នៅក្នុងទីផ្សារមួយ នៅពេលដែលយើងចង់ទិញផលិតផលណាមួយគឺយើងតែងតែអោយតម្លៃនៃការទុកចិត្តគ្នាជាមុនទើបយើងអាចសម្រេចចិត្តក្នុងការទិញវា ហើយនៅក្នុងការលក់ក៏ដោយបើយើងធ្វើអោយភ្ញៀវមិនមានទំនុកចិត្ត ហើយយើងមិនសូវមានភាពជិតស្និតជាមួយគាត់នោះគាត់ប្រាកដជាមិនមកទិញយើងនោះទេ។ ២. ធ្វើខ្លួនអោយមានប្រយោជន៍ ជាការពិតណាស់ គ្រប់ផលិតផលទាំងអស់មួយណាក៏មានប្រយោជន៍ដែលតែរឿងទាំងអស់នោះបើអ្នកលក់ចេះបង្ហាញប្រយោជន៍ទាំងនោះអោយអ្នកទិញយល់ទើបគាត់ព្រមទិញរបស់យើងពោលយើងត្រូវចេះបង្ហាញអោយចំចំនុចនៃបញ្ហារបស់គាត់ នោះទើបគាត់ព្រមចាយលុយទិញផលិតផលរបស់យើង។ ៣. លក់អោយមានទម្ងន់ ជាទូទៅ យើងជាអ្នកលក់ម្នាក់បើសុខៗយើងទៅបង្ហាញប្រាប់អតិថិជនថាផលិតផលយើងល្អ ហើយមានគុណភាពល្អច្បាស់ណាស់អតិថិជនប្រាកដជាគិតថាផលិតផលយើងអន់ជាមិនខាន ហេតុនេះហើយយើងមិនត្រូវធ្វើបែបនេះនោះទេ ពោលត្រូវតែបង្ហាញនៅរឿងលម្អិតណាមួយអោយអតិថិជនជឿជាក់ថាផលិតផលនោះពិតជាមានទម្ងន់ពិតប្រាកដមែន។	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T08:22:51.479Z", "category": "ចាប់ផ្តើមអាជីវកម្ម", "views": 330, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្លាប់តែឮគេដាំផ្សិតនៅជនបទ តែអតីតវិស្វកររូបនេះដាំផ្សិតនៅកណ្តាលក្រុងភ្នំពេញយ៉ាងព្រងើយ	https://business-cambodia.com/articles/mushroom-in-phnom-penh	លោកអ្នកអាចនឹងប្លែកត្រចៀកពេលដែលលឺគេនិយាយថាផ្សិតដុះនៅកណ្តាលទីក្រុងភ្នំពេញ ព្រោះធម្មជាតិនៃផ្សិតតែងតែដុះនៅតាមជនបទ។ ដោយឡែកបុរសម្នាក់នេះ បានដាំផ្សិតនៅក្នុងទីក្រុងភ្នំពេញក្បែរផ្សារទំនើបអ៊ីអន ២ យ៉ាងព្រងើយហើយកំពុងចរាចរណ៍លក់លើទីផ្សារយ៉ាងគគ្រុកក្រែង។ តើមានអាថ៏កំបាំងអ្វីខ្លះដែលធ្វើអោយបុរសម្នាក់នេះអាចដាំផ្សិតនៅក្នុងក្រុងភ្នំពេញបាន? នាពេលវេលាម៉ោង ៣ រសៀល Business Cambodia បានទៅសម្ភាសន៍ផ្ទាល់ជាមួយលោកសៀន សុផល ដែលជាអ្នកដាំផ្សិតមួយរូបនៅក្បែរផ្សារទំនើបអ៊ីអន ២ លោកបាននិយាយទាំងទឹកមុខញញឹមថា “ តាមពិតទៅខ្ញុំមិនមែនជាកសិករឬជាអ្នកជំនាញខាងផ្នែកកសិកម្មអ្វីនោះទេ ប៉ុន្តែខ្ញុំពិតជាមានចំណង់ចំណូលចិត្តខាងផ្នែកកសិកម្មខ្លាំងណាស់”។ មើលថូផ្សិតបណ្តើរនិយាយបណ្តើរលោកសុផល បានបង្ហើបពីអតីតថា លោកមានដើមកំណើតនៅទឹកដីខេត្តកំពង់ធំហើយក៏ជាអតីតវិស្វករទូរគមនាគមន៍មួយរូប ដោយលោកបានបញ្ចប់ការសិក្សនៅសាលាតិចណូ ហើយបន្ទាប់ពីលោករៀនចប់ លោកបានចូលធ្វើការជាវិស្វករអស់រយៈពេលជិត ២០ ឆ្នាំមកហើយ។ សហគ្រិនរូបនេះបានបន្តទៀតថា នៅពេលដែលលោកបញ្ចប់ការសិក្សារួចនៅអំឡុងឆ្នាំ ២០០២ លោកក៏បានទៅធ្វើការនៅប្រទេសអ៊ីរ៉ាក់ ពោលនៅពេលដែលលោកធ្វើការនៅប្រទេសគេលោកតែងតែឆ្លៀតមើលវិដេអូកសិកម្មតាមយូធូបជានិច្ច។ ហើយជារៀងរាល់ថ្ងៃនៅពេលទំនេរលោក សុផល តែងតែអង្គុយស្រាវជ្រាវអំពីកសិកម្មរហូតធ្វើអោយលោកដឹងខ្លួនថាចំណង់ចំណូលចិត្តរបស់គាត់មិនមែនជាវិស្វករទេ តែខាងកសិកម្មទៅវិញ ព្រោះនៅពេលដែលលោកសុផលឃើញរុក្ខជាតិនិងឃើញការដាំដុះផ្សិតគឺលោកចាប់ផ្តើមមានអារម្មណ៍ស្រស់ស្រាយ និងមានក្តីសុខយ៉ាងខ្លាំង។ អតីតវិស្វកររូបនេះបានបញ្ជាក់ទៀតថា នៅពេលដែលលោកដឹងថាខ្លួនឯងចូលចិត្តខាងកសិកម្មគឺធ្វើអោយលោកនៅមិនស្ងៀមនោះទេ ដោយធ្វើការបណ្តើរលោកគិតថាបើត្រឡប់ទៅស្រុកខ្មែរវិញលោកនឹងចាប់នៅមុខរបរដាំផ្សិតជាក់ជាមិនខាន។ រហូតដល់ចុងឆ្នាំ ២០១៨ លោកក៏បានត្រឡប់មកពីប្រទេសគេវិញគ្រាន់តែមកដល់ភ្លាមលោកបានចំណាយពេលយ៉ាងច្រើនទៅលើការបណ្តុះផ្សិតដោយពេលនោះលោកក៏បានជួបជាមួយដៃគូម្នាក់ដែលមកពីខេត្តឧត្តរមានជ័យដោយគាត់មានជំនាញខាងបណ្តុះផ្សិតលោកក៏បានជួបពិភាក្សាគ្នានិយាយអំពីគម្រោងនៃការបណ្តុះផ្សិត។ ហេតុតែចិត្តស្រលាញ់រុក្ខជាតិដូចគ្នា លោកសុផលក៏បាននិយាយជាមួយដៃគូដើម្បីយកផ្សិតមកបណ្តុះលក់នៅក្រុងភ្នំពេញ ដោយលោកសុផលបានចំណាយទឹកប្រាក់អស់ជិត៣ពាន់ដុល្លារដើម្បីសាងសង់កន្លែងផ្សិតអំបោះពូជប៉ៅហ៊ឺ។ លោកសុផលក៏បានសង្កត់ធ្ងន់ថា សម្រាប់ផ្សិតអំបោះពូជប៉ីហ៊ឺនេះគឺមានលក្ខណៈពិសេសត្រង់ថា វាជាផ្សិតមួយដែលយើងអាចដាំដុះនៅលើថូបាន ហើយជាពិសេសវា ងាយស្រួលបំផុតសម្រាប់អ្នកនៅភ្នំពេញព្រោះយើងអាចយកវាមកបណ្តុះនៅផ្ទះបានដោយវាមានអត្ថប្រយោជន៍ជាច្រើនហើយក៏គ្មានជាតិគីមីដែរ។ ប្រសិនបើបងប្អូនចាប់អារម្មណ៍ឬមានចម្ងល់ទាក់ទងទៅនឹងការដាំដុះផ្សិតចំបើងពូជប៉ីហ៊ឺ ឬចង់កម្មង់ទុកញាំជាលក្ខណៈគ្រួសារសូមជួយទំនាក់ទំនងទៅលេខ 078 978 889 081/066 862 888៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T08:03:35.003Z", "category": "ចាប់ផ្តើមអាជីវកម្ម", "views": 302, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
នៅផ្ទះក៏លុយហូរចូល! បុរសវ័យ២៨ឆ្នាំរកចំណូលជាង២០ម៉ឺន$/ឆ្នាំ ជាមួយរបរមិនប្រើដើមទុន	https://business-cambodia.com/articles/josh-ellwood	មនុស្សភាគច្រើនសុទ្ធតែចង់រកលុយបានច្រើន ដោយមិនចាំបាច់ចំណាយពេលវេលាច្រើនម៉ោងធ្វើការងារតែមួយមុខនោះទេ។ ដោយឡែកបុរសវ័យក្មេងរូបនេះលាឈប់ពីការងារវិស្វករនៅតែផ្ទះក៏លុយហូរចូលដែរ ដោយគ្រាន់តែចំណាយពេល២២ម៉ោងប៉ុណ្ណោះក្នុងមួយអាទិត្យជាមួយរបរ ចំណូលអកម្ម ដោយមិនបាច់ប្រើដើមទុន។ លោក Josh Ellwood អតីតវិស្វករនៅក្រុមហ៊ុនប្រេងមួយ ដែលមានប្រាក់ខែត្រឹមតែជាង៩ម៉ឺនដុល្លារតែប៉ុណ្ណោះក្នុងមួយឆ្នាំ ប៉ុន្តែលោកបានឃើញប្រធាននិងខ្លួនឯងផ្ទាល់ត្រូវធ្វើការ៦០ម៉ោងក្នុងមួយសប្តាហ៍។ តួយ៉ាងវាធ្វើឱ្យលោកដឹងថាវាមិនមែនជាការងារក្នុងក្តីស្រមៃរបស់លោកនោះទេ។ នៅឆ្នាំ២០១៨ បុរសជនជាតិអាមេរិករូបនេះក៏សម្រេចចិត្តមកចាប់ផ្តើមអាជីវកម្មខ្លួនឯង ដោយដាក់គោលដៅរកចំណូល ជិត៣៥០០រយដុល្លារ ក្នុងមួយខែនិងសម្រេចចិត្តឈប់ពីការងារជាវិស្វករពេញម៉ោងរបស់ខ្លួនជាស្ថារពរនៅនៅដើមឆ្នាំ២០២១ ។ នាពេលបច្ចុប្បន្ននេះដែរលោកអាចរកប្រាក់ចំណូលជាង២០ម៉ឺនដុល្លារពីមុខរបរដែលមិនចំណាយដើមទុនរបស់លោកទាំង ៧មុខនេះ៖ ១. ពាណិជ្ជកម្ម YouTube (Google AdSense) ៨២,៣៤៩ ដុល្លារ ២. ការលក់ពី Amazon ១៣,៨៨៦ ដុល្លារ ៣. Patreon (គ្រូបង្វឹក) ៣៣,១១៤ ដុល្លារ ៤. Fiverr (ការស្រាវជ្រាវផលិតផល) ២៩,០១៤ ដុល្លារ ៥. ជួយផ្សព្វផ្សាយផលិតផល ២៩,៤៩៦ដុល្លារ ៦. អចលនទ្រព្យជួល ១,២៧២ ដុល្លារ ៧. ភាគលាភ  ៦៣៩ ដុល្លារ គួរជម្រាបថាលោកបុរសវ័យ ២៨ឆ្នាំរូបនេះ បច្ចុប្បន្នគឺជាស្ថាបនិកយូធូប Channel មួយដ៏ល្បីគឺ Debt To Dollars ដែលប្រធានបទភាគច្រើនរបស់លោកគឺនិយាយអំពីហរិញ្ញវត្ថុ និងការបង្កើតលុយ។ ជាការពិតណាស់របរទាំងអស់នេះសុទ្ធតែអាចបង្កើតចំណូលបានច្រើនដោយមិនសូវចំណាយដើមទុនច្រើននិងស្ទើរតែមិនចំណាយតែម្តង ព្រោះថារបរទាំងអស់នេះ ត្រូវការទេពកោសល្យនិងគំនិតអភិវឌ្ឍន៍ជាប្រចាំតែប៉ុណ្ណោះ៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T07:57:09.633Z", "category": "ភាពជាអ្នកដឹកនាំ", "views": 815, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនធម្មតា! ល្បិចមួយធ្វើឲ្យតារាយូធូប Ms Yeah អាចរកលុយបានជិត ១១ លានដុល្លារពីរបរថតវីដេអូ	https://business-cambodia.com/articles/ms-yeah-	សម្រាប់អ្នកនិយមមើលវីដេអូទាក់ទងនឹងការញាំ ហើយវីដេអូចម្អិនអាហារនៅក្នុងអូហ្វីសមានមនុស្សច្រើនណាស់ដែលបានឃើញវីដេអូដ៏ទាក់ទាញមួយរបស់កញ្ញា Ms Yeah ហើយគ្រប់វីដេអូរបស់កញ្ញាកំពុងតែល្បីឈ្មោះនៅប្រទេសចិន។ តែក៏មានមនុស្សជាច្រើនមិនបានដឹងប្រវត្តិទាក់ទងនឹងការចម្អិនម្ហូបក្នុងអូហ្វីសរបស់តារាយូធូបចិនដ៏ល្បីល្បាញរូបនេះហើយក៏មិនបានដឹងអំពីល្បិចនៃការរកលុយតាមយូធូបរបស់នាងផងដែរ។ នៅពេលនេះដែរ Business Cambodia នឹងនាំអារម្មណ៍អ្នកទាំងអស់គ្នាទៅដឹងពីប្រវត្តិនៃការធ្វើយូធូបដំបូងគេរបស់កញ្ញា Ms Yeah យោងតាមការចេញផ្សាយរបស់សារព័ត៌មាន Wikipedia បានអោយដឹងថាកញ្ញា Ms Yeah មានអាយុ ២៤ ឆ្នាំបានកើតនៅលើទឹកដីប្រទេសចិន។ ដោយពីដំបូងឡើងកញ្ញាមិនសូវចាប់អារម្មណ៍ក្នុងការបង្កើតវីដេអូញាំនោះទេ តែដោយសារទំនេរពីការងារទើបកញ្ញាចាប់ផ្តើមចម្អិនអាហារញាំនៅក្នុងអូហ្វីសជាមួយនឹងក្រុមការងារប៉ុណ្ណោះហើយកញ្ញាក៏ចាប់ផ្តើមថតលេងជាមួយមិត្តរួមការងាររួចបានបង្ហោះចូលទៅក្នុងយូធូបស្រាប់តែពេលនោះមានអ្នកមើលជាង ២០លាននាក់ទើបកញ្ញាចាប់ផ្តើមធ្វើជារឿយៗដើម្បីជាការកំសាន្តប្រចាំថ្ងៃ ។ បន្ទាប់ពីវីដេអូនីមួយៗកាន់តែផ្ទុះខ្លាំង កញ្ញាក៏បានធ្វើវីដេអូញាំអាហារនៅក្នុងអូហ្វីសជាច្រើនដោយធ្វើត្រឹមតែ ៥ ទៅ ១០នាទីតែប៉ុណ្ណោះ តែរិតតែទទួលបានការគាំទ្រខ្លាំងជាងមុនទៅទៀត ពោលពីមួយថ្ងៃទៅមួយថ្ងៃចំនួនអ្នកចូលមើលរាប់លាននាក់ឯណោះ ដែលធ្វើអោយកញ្ញាកាន់តែរកចំណូលបានទ្វេរដងពីការបង្ហាះវីដេអូញាំនៅក្នុងយូធូប។ទន្ទឹមនឹងភាពជោគជ័យរបស់ Ms Yeah នាងក៏មានដៃគូក្រុមការងារចំនួន ៦ នាក់ដែលបានខិតខំប្រឹងប្រែងច្នៃប្រឌិត នឹងកាត់តវីដេអូប្លែកៗជាច្រើនដើម្បីបំពេញចិត្តអតិថិជន ហើយក្នុងពេលបច្ចុប្បន្ននេះវីដេអូរបស់កញ្ញាទទួលបានការគាំទ្រពេញទំហឹងហើយចំណូលបានរាប់លានដុល្លារដោយគ្រាន់តែថតវីដេអូញាំអាហារលេងសោះ។ ជាមួយគ្នានេះដែរបើតាមការចេញផ្សាយរបស់សារព័ត៌មាន China បានអោយដឹងថា ល្បិចមួយដែលធ្វើអោយកញ្ញា Ms Yeah អាចកើនទ្រព្យជិត ១១លានដុល្លារពីការចាប់ផ្តើមបង្ហោះវិដេអូញាំចូលយូធូប គឺកញ្ញាដឹងថាមនុស្សគ្រប់គ្នាមិនចូលចិត្តមើលវិដេអូនាទីច្រើនៗនោះទេ ហើយថែមទាំងចូលចិត្តមើលវិដេអូច្បាស់ៗថែមទៀតផង។ ដូច្នេះកញ្ញាបានកាត់តវិដេអូខ្លីត្រឹមតែ ៥ ទៅ ១០នាទីតែប៉ុណ្ណោះ លើសពីនេះទៅទៀតកញ្ញាក៏បានទៅថតនៅតាមដងទន្លេ មានទឹកហូរ តាមផ្លូវ និងតាមព្រៃប្រឹក្សា បែបនេះហើយធ្វើអោយវិដេអូកញ្ញាមានភាពផ្លាស់ប្តូរគ្នា រហូតអាចអោយមនុស្សជាច្រើនស្គាល់នាងផងដែរ។ សូមបញ្ជាក់ដែរថា នៅក្នុងឆ្នាំ ២០២០ នេះកញ្ញា Ms Yeah មានទ្រព្យសម្បត្តិជាង ១១ លានដុល្លារដោយទ្រព្យសម្បត្តិមួយនេះគឺកើតចេញពីការថតវីដេអូនៅក្នុងអូហ្វីសលេងជាមួយក្រុមងារតែប៉ុណ្ណោះ តែកញ្ញាច្នៃវាទៅជារបរមួយអាចទាក់ទាញអ្នកគាំទ្ររាប់លានអ្នក ហើយក៏ទទួលបានទ្រព្យសម្បត្តិយ៉ាងច្រើនពីការបង្កើតវីដេអូប្លែកមួយនេះ។ អត្ថបទដោយ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T07:55:53.288Z", "category": "ចាប់ផ្តើមអាជីវកម្ម", "views": 345, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ វីងទទួលបាន “ពានរង្វាន់និយោជកឆ្នើម” លើផ្នែកថែទាំបុគ្គលិក	https://business-cambodia.com/articles/wing-bank-receives-outstanding-employer-award-in-staffing	ធនាគារ វីង ត្រូវបានទទួលស្គាល់ចំពោះការខិតខំប្រឹងប្រែងរបស់ខ្លួនក្នុងការលើកកម្ពស់សុខុមាលភាព និងការអភិវឌ្ឍវិជ្ជាជីវៈរបស់បុគ្គលិកក្នុងអំឡុងពេលជំងឺកូវីដ-១៩។ ក្រុមហ៊ុន រ៉ូយ៉ាល់គ្រុប និងធនាគារ វីង (ខេមបូឌា) ម.ក បានឈ្នះ “ពានរង្វាន់និយោជកឆ្នើម” ពី World HRD Congress ក្នុងពិធីប្រចាំឆ្នាំលើកទី ១២ នៅប្រទេសសិង្ហបុរី សម្រាប់ការគាំទ្រជានិច្ចជាកាលដល់និយោជិតក្នុងឆ្នាំ ២០២១។ លោក ហាន ប៉េងក្វាង អគ្គនាយកនៃធនាគារវីង បានមានប្រសាសន៍ថា៖ “បុគ្គលិក គឺជាចំណុចខ្លាំងបំផុតរបស់យើង ហើយគោលដៅរបស់យើងក្នុងការផ្តល់នូវផលិតផល និងសេវាកម្មហិរញ្ញវត្ថុដែលមានគុណភាពខ្ពស់ គឺអាចធ្វើទៅបានដោយសារការខិតខំប្រឹងប្រែង និងជំនាញរបស់បុគ្គលិកទាំងអស់គ្នា។ យើងប្តេជ្ញាពង្រឹង និងបង្កើតគំនិតផ្តួចផ្តើមនានាដើម្បីធានាថាបុគ្គលិកធនាគារ វីង នឹងរីករាយជាមួយពេលវាលាបំពេញការងារជាមួយយើង។” ធនាគារ វីង តែងតែយកចិត្តទុកដាក់ចំពោះបុគ្គលិក។ នៅឆ្នាំ ២០២១ ជំងឺរាតត្បាតបានប៉ះពាល់ដល់មនុស្សជាច្រើន ក្នុងពេលជាមួយគ្នានេះ ធនាគារ វីង បានដាក់ចេញយន្តការជាបន្តបន្ទាប់ដើម្បីធានាថាបុគ្គលិកអាចបន្ដបម្រើដល់សហគមន៍ប្រកបដោយសុវត្ថិភាព និងប្រសិទ្ធផល។ បុគ្គលិករបស់ធនាគារ វីង ភាគច្រើនត្រូវបានអនុញ្ញាតឲ្យធ្វើការពីផ្ទះ។ និយោជិតដែលមកធ្វើការនៅការិយាល័យ ត្រូវអនុវត្តតាមវិធានការយ៉ាងហ្មត់ចត់ ដូចដែលបានណែនាំដោយអង្គការសុខភាពពិភពលោក និងក្រសួងសុខាភិបាលរួមទាំងតម្រូវឲ្យធ្វើតេស្តរហ័ស កូវីដ-១៩ ជាទៀងទាត់ផងដែរ។ លោក ឡៅ សៀងហៃ នាយកគ្រប់គ្រងធានមនុស្សនៃធនាគារ វីង បានមានប្រសាសន៍ថា៖ “យើងពិតជាមានមោទនៈភាពចំពោះបុគ្គលិករបស់យើង ហើយការសម្ដែងការអរគុណរបស់យើង គឺផ្តល់នូវការថែទាំល្អបំផុតដែលអាចធ្វើទៅបានក្នុងគ្រប់កាលៈទេសៈ។ ពិតជាល្អណាស់ដែលថាការខិតខំប្រឹងប្រែងរបស់យើង ត្រូវបានទទួលស្គាល់ពីអ្នកខាងក្រៅ ហើយយើងមានបំណងធ្វើឲ្យការគាំទ្របុគ្គលិកកាន់តែល្អប្រសើរតាមរយៈគំនិតផ្តួចផ្តើមដទៃទៀតនាពេលអនាគត។” ធនាគារ វីង បានបង្កើត “Wing Competency Model” ដើម្បីបណ្តុះបណ្តាលឲ្យបុគ្គលិក វីង មានចំណេះដឹងជាមូលដ្ឋាន និងរៀបចំខ្លួនដើម្បីអនុវត្តការងារប្រកបដោយប្រសិទ្ធភាព និងប្រសិទ្ធផល។ សម្រាប់បុគ្គលិកទាំងអស់ ធនាគារ វីង បានបង្កើតឲ្យមានកម្មវិធី “Wing Employee Passport” ដែលជាកម្មវិធីជួយអភិវឌ្ឍន៍សមត្ថភាពអ្នកគ្រប់គ្រោងនាពេលបច្ចុប្បន្ន និងបុគ្គលិកដែលមានសក្តានុពលដទៃទៀត។ វីង ក៏មានកម្មវិធីតម្រង់ទិសសម្រាប់បុគ្គលិកថ្មី ការផ្ដល់ចំណេះដឹងស៊ីជម្រៅអំពីផលិតផល និងសេវាកម្ម កម្មវិធីជំនាញទន់ កម្មវិធីជំនាញរឹង កម្មវិធីកុំព្យូទ័រ និងកម្មវិធីភាសាអង់គ្លេសសម្រាប់អាជីវកម្ម។ រហូតមកដល់ពេលនេះ វីង បានចាប់ផ្តើមកម្មវិធីតម្រង់ទិសបុគ្គលិកថ្មី កម្មវិធីកុំព្យូទ័រ និងកម្មវិធីភាសាអង់គ្លេសសម្រាប់អាជីវកម្មអនឡាញ។ ក្នុងនាមជានិយោជក ធនាគារ វីង បានវិនិយោគលើគ្រប់កម្មវិធីទាំងអស់ក្នុងគោលបំណងកសាងសមត្ថភាពបុគ្គលិករបស់ខ្លួនឲ្យក្លាយជាធនធានមនុស្សដ៏មានតម្លៃ។ ធនាគារ វីង ដាក់បុគ្គលិករបស់ខ្លួនជាអាទិភាពក្នុងចំណោមធាតុផ្សំទាំងបួននៃបេសកកម្មរបស់ខ្លួនដែលរួមមាន៖ អតិថិជន សហគមន៍ បុគ្គលិក និងភាគហ៊ុននិក។ ធនាគារ វីង លើកទឹកចិត្តបុគ្គលិកតាមរយៈការផ្តល់សិទ្ធិអំណាចក្នុងការបំពេញការងារដោយការទទួលខុសត្រូវ។ ទាក់ទងនឹងការកសាងសហគមន៍ ធនាគារ វីង រៀបចំការប្រជុំជាទៀងទាត់ ព្រឹត្តិការណ៍វប្បធម៌ សកម្មភាពសង្គម និងសកម្មភាពជាច្រើនទៀត ដែលត្រូវបានធ្វើឡើងដើម្បីជំរុញទំនាក់ទំនងទៅវិញទៅមក និងបើកចំហរវាងគណៈគ្រប់គ្រង និងបុគ្គលិក។ ធនាគារ វីង បានវិនិយោគសរុបជាង ២៣.០៦៥ ម៉ោងលើបុគ្គលិក ដើម្បីបង្កើនសមត្ថភាពបុគ្គលិកថ្មី និងបុគ្គលិកដែលមានស្រាប់។ ការបណ្តុះបណ្តាលទាំងអស់ត្រូវបានធ្វើឡើងតាមប្រព័ន្ធអ៊ីនធឺណិត ដើម្បីរក្សាសុវត្ថិភាពអ្នកចូលរួម។ ក្រុមហ៊ុន ក៏បានវិនិយោគលើកម្មវិធី LinkedIn Learning ដែលបុគ្គលិកម្នាក់ៗអាចចូលរៀនដើម្បីអភិវឌ្ឍន៍ជំនាញរបស់ពួកគេ។ មកដល់ពេលនេះ បុគ្គលិកធនាគារ វីង បានបញ្ចប់វគ្គសិក្សាជាង ៣០០ ហើយ។ ធនាគារ វីង ជំរុញយ៉ាងសកម្មឲ្យបុគ្គលិកចូលរួមក្នុងកម្មវិធីទំនួលខុសត្រូវសង្គមរបស់សាជីវកម្មជាច្រើនផងដែរ។ ទាំងនេះរួមបញ្ចូល ការងារសង្គម និងសប្បុរសធម៌ ការរៃអង្គាសប្រាក់ក៏ដូចជាគម្រោងផ្សេងៗទាក់ទងជាមួយបរិស្ថាន ចំណេះដឹងផ្នែកហិរញ្ញវត្ថុ និងលើកកម្ពស់យេនឌ័រ។ ឧទាហរណ៍នាពេលថ្មីៗនេះ រួមមានការបរិច្ចាគឈាមដើម្បីជួយដោះស្រាយបញ្ហាកង្វះឈាមនៅកម្ពុជា ការបរិច្ចាគអាហារសម្រាប់គ្រួសារដែលរងផលប៉ះពាល់ដោយកូវីដ-១៩ ការដាំដើមឈើ ក៏ដូចជាការរៃអង្គាសថវិកាសម្រាប់មន្ទីរពេទ្យគន្ធបុប្ផា និងមន្ទីរពេទ្យកុមារអង្គរ៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T06:53:26.111Z", "category": "PR", "views": 122, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ក្រុមហ៊ុន Smart Axiata ទទួលបានការកោតសរសើរចំពោះការរួមចំណែកសំខាន់ៗដើម្បីជួយសម្រាលការលំបាកក្នុងគ្រាមានវិបត្តិកូវីដ-១៩ នៅប្រទេសកម្ពុជា	https://business-cambodia.com/articles/smart-axiata-commended-for-significant-contributions-to-relieve-crisis	ភ្នំពេញ៖ ក្រុមហ៊ុន Smart Axiata ដែលជាប្រតិបត្តិករទូរស័ព្ទចល័តឈានមុខគេនៅកម្ពុជា ត្រូវបានទទួលស្គាល់ដោយក្រសួងការពារជាតិកម្ពុជា ចំពោះការចូលរួមចំណែកសំខាន់ៗជាច្រើនដែលក្រុមហ៊ុនទូរគមនាគមន៍មួយនេះបានធ្វើ ដើម្បីជួយប្រទេសជាតិក្នុងគ្រាដែលមានការរាតត្បាតជំងឺកូវីដ-១៩ខ្លាំង។ ការទទួលស្គាល់នេះត្រូវបានធ្វើឡើងក្នុងពិធីសំណេះសំណាល់ បំពាក់ឋានន្តរសក្កិ ជូនប័ណ្ណសរសើរ លិខិតសរសើរ  ដែលរៀបចំឡើងដោយក្រសួងការពារជាតិនៅថ្ងៃទី១៩ ខែសីហាសម្រាប់អង្គការ និងស្ថាប័នដែលបានជួយគាំទ្រទាំងអស់សម្រាប់ការចូលរួមក្នុងបុព្វហេតុរួមគ្នានេះ។ ឯកឧត្តមនាយឧត្តមសេនីយ៍ ប៊ុន លើត រដ្ឋលេខាធិការក្រសួងការពារជាតិបានផ្តល់ប័ណ្ណសរសើរដល់ក្រុមហ៊ុន Smart Axiata ក្នុងពិធីំសំណេះសំណាល់ បំពាក់ឋានន្តរសក្កិ ជូនប័ណ្ណសរសើរ លិខិតសរសើរនេះ ដែលធ្វើឡើងនៅក្រសួងការពារជាតិ ដើម្បីទទួលស្គាល់ការខិតខំប្រឹងប្រែង និងសកម្មភាពដែលក្រុមហ៊ុន Smart Axiata បានធ្វើឡើងដើម្បីទប់ស្កាត់ផលប៉ះពាល់អវិជ្ជមាននៃជំងឺកូវីដ-១៩ ចំពោះប្រទេសជាតិ។ ការរួមចំណែករបស់ក្រុមហ៊ុន Smart Axiata ក្នុងការជួយទប់ស្កាត់ផលប៉ះពាល់អវិជ្ជមាននៃជំងឺកូវីដ-១៩ រួមមានការបង្កើតមូលនិធិទឹកប្រាក់ ១លានដុល្លារដើម្បីប្រឆាំងវីរុសកូវីដ-១៩ ដើម្បីគាំទ្រដល់អាជីវកម្មដោះស្រាយផលប៉ះពាល់នៃជំងឺកូវីដ-១៩ ជួយបង្កើតមណ្ឌលចាក់វ៉ាក់សាំងនៅទូទាំងរាជធានីភ្នំពេញ និងប្រើប្រាស់បណ្តាញដ៏ធំទូលាយរបស់ក្រុមហ៊ុន Smart Axiata ដើម្បីផ្តល់ជំនួយស្បៀងអាហារ និងទំនាក់ទំនងដោយគ្មានការរំខានទៅកាន់អ្នកដែលជាប់គាំងនៅក្នុងតំបន់ក្រហមក្នុងគ្រាដែលមានការរាតត្បាតខ្លាំងនៃជំងឺកូវីដ-១៩ ។ លោក Feiruz Ikhwan នាយកប្រតិបត្តិស្តីទីរបស់ក្រុមហ៊ុន Smart Axiata មានប្រសាសន៍ថា៖ «ខ្ញុំពិតជារីករាយណាស់ដែលក្រុមហ៊ុន Smart Axiata ទទួលបានប័ណ្ណសរសើរនេះដោយសារតែការចូលរួមចំណែកពីក្រុមការងាររបស់យើងនៅក្រុមហ៊ុន Smart Axiata។ ការរួមចំណែកនិងការខិតខំប្រឹងប្រែងរួមគ្នារបស់យើងជាមួយរាជរដ្ឋាភិបាលកម្ពុជាក្នុងអំឡុងវិបត្តិដ៏មហន្តរាយនេះ បានបង្ហាញឱ្យអ្នករាល់គ្នាដឹងថា ក្រុមហ៊ុន Smart Axiata ពិតជានៅទីនេះដើម្បីបម្រើប្រទេសកម្ពុជា និងប្រជាជនកម្ពុជាទាំងអស់។ យើងយកចិត្តទុកដាក់ចំពោះសុវត្ថិភាព សុខភាព និងសុខុមាលភាពរបស់ប្រជាជនកម្ពុជាគ្រប់រូប ហើយយើងមានមោទនភាពដែលអាចផ្តល់ការគាំទ្ររបស់យើងតាមលទ្ធភាពដែលយើងអាចធ្វើបាន។ ក្នុងអំឡុងពេលមានជំងឺរាតត្បាតកូវីដ-១៩ ក្រុមហ៊ុន Smart Axiata បានប្រមូលថវិកាសង្គ្រោះបន្ទាន់ពីមូលនិធិទឹកប្រាក់១លានដុល្លារដើម្បីប្រឆាំងវីរុសកូវីដ-១៩ របស់ខ្លួន ដើម្បីបង្កើត និងបំពាក់មណ្ឌលចាក់វ៉ាក់សាំងចំនួន២៨ ដែលមានសំពត់តង់ តុ កៅអី កង្ហារ ឧបករណ៍លាងដៃសម្លាប់មេរោគដោយស្វ័យប្រវត្តិ ជែលសម្លាប់មេរោគ ម៉ាស និងទឹកពិសារដល់មណ្ឌលនីមួយៗ ដែលមានដំណើរការរយៈពេល ២ខែ។ លើសពីនេះ ក្រុមហ៊ុន Smart Axiata បានបង្កើតមូលនិធិស្បៀងអាហារផងដែរ ដើម្បីឱ្យអតិថិជនរបស់ក្រុមហ៊ុនអាចបរិច្ចាគថវិកា និងជំនួយសង្គ្រោះបានងាយស្រួលក្នុងការជួយដល់អ្នកដែលត្រូវការជំនួយ។ នៅពេលជំងឺរាតត្បាតខ្លាំង អតិថិជន Smart អាចបរិច្ចាគទៅកាន់មូលនិធិស្បៀងអាហារនេះដោយប្រើលេខកូដពិសេស។ ក្រុមហ៊ុន Smart Axiata បានបរិច្ចាគទឹកប្រាក់ក្នុងបរិមាណដូចទៅនឹងចំនួនដែលអតិថិជន Smart បានបរិច្ចាគដែលមានរហូតដល់ចំនួន ១សែនដុល្លារ។ ការបរិច្ចាគនេះត្រូវបានប្រើប្រាស់ដើម្បីទិញឧបករណ៍សម្រាប់ការសង្គ្រោះបន្ទាន់សំខាន់ៗ ដែលត្រូវបានចែកចាយដោយសាលារាជធានីភ្នំពេញទៅដល់ប្រជាពលរដ្ឋដែលរស់នៅក្នុងតំបន់ក្រហមដែលជួបការលំបាកក្នុងការទទួលបានសម្ភារចាំបាច់ជាមូលដ្ឋាន។ ជាផ្នែកមួយនៃកិច្ចខិតខំប្រឹងប្រែងរបស់ខ្លួនក្នុងការជួយដល់រដ្ឋាភិបាល និងប្រជាជនកម្ពុជាក្នុងអំឡុងពេលមានជំងឺកូវីដ-១៩  ក្រុមហ៊ុន Smart Axiata ក៏បានផ្តល់ជូនអតិថិជនរបស់ខ្លួននៅទូទាំងប្រទេសជាមួយនឹងការហៅទូរស័ព្ទចេញក្នុងប្រព័ន្ធដោយឥតគិតថ្លៃរយៈពេល ៦០នាទីរៀងរាល់ថ្ងៃ ពង្រីករយៈពេលសុពលភាពស៊ីមកាត និងផ្តល់ជូនទិន្នន័យ ៦០មេហ្កាបាយដោយឥតគិតថ្លៃដល់អ្នកដែលកំពុងរស់នៅក្នុងតំបន់ក្រហម។ លោក Feiruz Ikhwan បានបន្ថែមថា៖ «ក្នុងនាមជាប្រតិបត្តិករទូរស័ព្ទចល័តឈានមុខគេរបស់ប្រទេសកម្ពុជា យើងមានមោទនភាពដែលអាចប្រើប្រាស់បណ្តាញដ៏ធំទូលាយរបស់យើងដើម្បីជួយអ្នកដែលត្រូវការជំនួយ»។ ដើម្បីស្វែងយល់បន្ថែមអំពីការចូលរួមចំណែករបស់ក្រុមហ៊ុន Smart Axiata ដែលបានជួយដល់ប្រទេសកម្ពុជា និងពលរដ្ឋកម្ពុជាក្នុងគ្រាដែលមានការរាតត្បាតជំងឺកូវីដ-១៩ខ្លាំង សូមចូលទៅកាន់ទំព័រហ្វេសប៊ុក Smart for Cambodia តាមរយៈ www.facebook.com/smartforcambodia៕   អំពីក្រុមហ៊ុន Smart  ក្រុមហ៊ុន Smart Axiata Co., Ltd. ជាប្រតិបត្ដិករទូរគមនាគមន៍ចល័តឈានមុនគេក្នុងព្រះរាជាណាចក្រកម្ពុជា។ បច្ចុប្បន្នក្រុមហ៊ុនបាននិងកំពុងបម្រើអតិថិជនចំនួន ៧.៥ លាននាក់ ស្ថិតក្រោមស្លាកសញ្ញា “Smart”។ Smart Axiata គឺជាក្រុមហ៊ុនបុត្រសម្ព័ន្ធរបស់ក្រុមហ៊ុនមេ មានឈ្មោះថា  “Axiata Group Berhad” ដែលជាក្រុមហ៊ុនផ្ដល់សេវាទូរគមនាគមន៍ធំជាងគេបង្អស់មួយក្នុងទ្វីបអាស៊ី។ ក្រុមហ៊ុន Smart គឺជាប្រតិបត្តិករទូរគមនាគមន៍ចល័តដែលមានភាពឈានមុខគេបង្អស់ផ្នែកសេវាបច្ចេកវិទ្យាទំនើបទាន់សម័យក្នុងព្រះរាជាណាចក្រកម្ពុជា។ ក្រុមហ៊ុន Smart គឺជាប្រតិបត្ដិករដំបូងបង្អស់ដែលបានដាក់ឱ្យដំណើរការសេវាបច្ចេកវិទ្យាជំនាន់ទី៤ “4G LTE” ក្នុងឆ្នាំ២០១៤ បច្ចេកវិទ្យា 4G+ ក្នុងឆ្នាំ២០១៦ បច្ចេកវិទ្យា 4G+ ជាមួយ HD Voice (VoLTE) និង 4G LTE Advance Pro ក្នុងឆ្នាំ២០១៧។ នៅពាក់កណ្តាលឆ្នាំ២០១៩ Smart បានរៀបចំកម្មវិធីបង្ហាញសាកល្បងបច្ចេកវិទ្យាជំនាន់ទី៥ “5G” ដំបូងគេបង្អស់នៅកម្ពុជាដោយបង្ហាញពីភាពជាអ្នកដឹកនាំផ្នែកសេវាទិន្នន័យចល័ត។ ក្រុមហ៊ុន Smart ក៏មានផ្ដល់នូវបច្ចេកវិទ្យាទូរស័ព្ទចល័តដ៏សម្បូរបែបរួមមាន៖ សេវាបច្ចេកវិទ្យា 2G, 2.5G, 3G និង3.75G ក៏ដូចជាសេវាកម្មទូរស័ព្ទក្រៅប្រទេស (Roaming) ដែលអាចប្រើបានច្រើនជាង ១៩០ប្រទេស។  Smart បាននិងកំពុងផ្តល់សេវាគ្របដណ្តប់ក្នុងតំបន់ប្រជាសាស្ត្រច្រើនជាង ៩៩% (កៅសិបប្រាំបួន) ភាគរយ នៅទូរទាំងព្រះរាជាណាចក្រកម្ពុជា ។ ក្រុមហ៊ុនក៏កំពុងបម្លែងខ្លួនយ៉ាងសកម្មទៅជាប្រតិបត្តិករបែបឌីជីថល តាមរយៈការផ្ដល់នូវសេវាកម្ម និងកម្មវិធីកម្សាន្តលក្ខណៈស៊ីវិល័យប្រកបដោយភាពច្នៃប្រឌិតជាច្រើន។ នេះរួមបញ្ចូលភាពជាដៃគូជាមួយភាគីអន្តរជាតិនានាដូចជា៖ ក្រុមហ៊ុន Universal Music ក្រុមហ៊ុន Apple និង ក្រុមហ៊ុន Facebook ក៏ដូចជាសេវាកម្មឌីជីថលនានា រួមមាន៖ សេវាធានារ៉ាប់រងជីវិតឆ្លាតវៃ សេវា SmartPay សេវា Pleng by Smart សេវា Pi Pay និងសេវា SmartNas។ ក្រុមហ៊ុន Smart មានចក្ខុវិស័យក្លាយជាក្រុមហ៊ុនលេខ១ និងជាក្រុមហ៊ុនបច្ចេកវិទ្យាទូរគមនាគមន៍ដែលទទួលបានកី្ដស្រលាញ់ពេញចិត្តបំផុតនៅព្រះរាជាណាចក្រកម្ពុជានៅត្រឹមឆ្នាំ២០២២ តាមរយៈកម្មវិធីទំនួលខុសត្រូវខ្ពស់លើកិច្ចការងារសង្គម និងកម្មវិធីនិរន្តរភាពនានាសម្រាប់កំណើនសេដ្ឋកិច្ច និងសង្គមជាតិ។ ក្រុមហ៊ុន Smart មានបុគ្គលិកនិយោជិតសរុបប្រមាណជាង ១.០០០ (មួយពាន់) នាក់ ក្នុងនោះរួមបញ្ចូលទាំងនិយោជិតក្នុងស្រុក និងនិយោជិតបរទេសដែលកំពុងខិតខំប្រឹងប្រែងឆ្ពោះទៅសម្រេចបេសកកម្មរួមគ្នាក្នុងការផ្សារភ្ជាប់ និងធ្វើឱ្យជីវិតកាន់តែប្រសើរឡើង។ Smart ជីវិតរស់រវើក!	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T06:44:27.672Z", "category": "PR", "views": 639, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បើជ្រុលជាលក់ហើយ កុំឱ្យអន់ជាងគេ! នេះជាគន្លឹះសំខាន់ៗ អ្នកលក់ត្រូវចេះចងជើងភ្ញៀវ	https://business-cambodia.com/articles/sale-more-power	ផលិតផលដូចគ្នា តម្លៃដូចគ្នា តែអតិថិជនបែរជាទៅទិញអ្នកផ្សេងទៅវិញ នោះមិនមែនមានន័យថាផលិតផលរបស់អ្នកអន់នោះទេ តែវាអាចមកពីអ្នកលក់ផ្ទាល់ដែលមិនសូវចេះចងជើងភ្ញៀវនិងយល់ ពីបេះដូងរបស់ភ្ញៀវឱ្យបានច្បាស់ ជួនកាលគ្រន់តែជាចំណុចតូចៗក៏ជារឿងសំខាន់សម្រាប់អ្នកទិញដែរ តែអ្នកលក់មួយចំនួនមិនសូវជាចាប់អារម្មណ៍ប៉ុន្មានឡើយ ។ ខាងក្រោមនេះជាចំណុចខ្លះៗ ដែលអ្នកលក់គួរតែរៀនសូត្រថែមបើចង់ចងជើងភ្ញៀវបានយូរ ៖  ១ ទាក់ភ្ញៀវដោយប្រើសេវាកម្ម៖ មានត្រឹមតែផលិតផលល្អមួយមុខគឺមិនទាន់គ្រប់គ្រាន់ទេ ទាល់តែមានសេវាកម្មល្អថែមទៀត ពាក្យថាសេវាកម្មទាំងអស់គ្នាប្រហែលជាបានឭច្រើនហើយ ដូចជាផ្តល់សេវាកម្ម លឿនទាន់ចិត្តភ្ញៀវ តែពេលដែលលក់ជាក់ស្តែង អ្នកលក់ភាគច្រើនតែតែជួបរឿងមួយនេះរហូត ។ ដូច្នេះទាំងអស់គ្នាកុំភ្លេចត្រចៀកឱ្យសោះរឿងសេវាកម្ម ឧទាហរណ៍ថាប្រសិនបើគេលក់ផលិតផលដូចយើងដែរ តែគេសេវាកម្មរហ័សត្រឹមតែ២ម៉ោងដល់ដៃអតិថិជន តែយើងវិញពីរថ្ងៃទើបដល់ភ្ញៀវ ច្បាស់ណាស់គេនឹងទិញអ្នកលក់ផ្សេងហើយ ដូច្នេះហើយបើគេលក់២ម៉ោងដល់អតិថិជន អ្នកក៏ត្រូវតែ២ម៉ោងដល់ដូចគ្នា ឬតិចជាងនេះតាមតេអាចធ្វើទៅបាន ។ ២ ទំនួលខុសត្រូវ ៖ មិនថាទាំងអស់គ្នាលក់តាមមធ្យោបាយណាក៏ដោយ ជាពិសេសនោះលក់តាមប្រព័ន្ធ អនឡាញ គឺទាំងអស់គ្នាត្រូវមានទំនួលខុសត្រូវខ្លាំងមែនទែន ទៅលើភ្ញៀវដែលសម្រេចចិត្តទិញរឺប្រើប្រាស់ផលិតផលរបស់យើង ផលិតផលខូចខាតដោយសារតែការដឹកជញ្ជូនក៏ត្រូវដូរជូនថ្មី វេរលុយ លើ១ សេនក៏ត្រូវវេរជូនភ្ញៀវវិញ រឿងតូចៗបែបនេះបើទាំងអស់គ្នាធ្វើបាន វានឹងជួយថែមទំនុកចិត្តភ្ញៀវ បានកាន់តែច្រើនឡើង ។ ៣ . បង្កើនភាពស្និតស្នាលជាមួយភ្ញៀវ៖ ត្រង់ចំណុចនេះ ដូចពាក្យចាស់មួយឃ្លាលើកឡើងថា “ឃ្លាតកាយណាយចិត្ត អ្នកនៅជិតតែងតែមានឳកាសច្រើនជាង” ដូច្នេះហើយ ក្នុងការលក់គឺដូចគ្នា កុំលក់ហើយស្ងាត់ឈឹង អ្នកត្រូវមានទំនាក់ទំនងល្អជានិច្ចជាមួយពួកគាត់ ជាដំណោះស្រាយល្អបំផុត យើងអាចឆាតសួរសុខទុក្ខរបស់គាត់ ហើយគាត់មានកម្មវិធីអ្វី ព្យាយាមចូលរួមអបអរពួកគាត់ ផ្តល់កម្លាំងចិត្ត ព្រឹក្សារផ្សេងៗ ពោលគឺទាំងអស់គ្នាកុំធ្វើជាអ្នកលក់ តែត្រូវធ្វើជាអ្នកជួយវិញ ជួយដោះស្រាយបញ្ហា ជួយពួកគាត់ឱ្យមានអារម្មណ៍ថាចំណេញ ឬសប្បាយចិត្តនៅក្នុងការទិញ ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T06:18:54.303Z", "category": "កំពូលអ្នកលក់", "views": 241, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
អ្នកណាខ្លះញៀនកាហ្វេ? សេដ្ឋី២រូបប្រាប់ក្បួនពិសាកាហ្វេ អាចជួយធ្វើឱ្យចម្រើនក្លាយជាអ្នកមានបាន	https://business-cambodia.com/articles/the-art-of-drinking-coffee	កាហ្វេក្នុងហាងទំនើបៗ បានក្លាយជាវប្បធម៌ដ៏ពេញនិយមរបស់មនុស្សសម័យថ្មីនៅជុំវិញពិភពលោក។ ប៉ុន្តែទាក់ទងនឹងការពិសាកាហ្វេប្រ៊ែនៗនេះ ក៏បានធ្វើឱ្យមានមតិប្រឆាំងគ្នាផងដែរ ព្រោះបុគ្គលមួយចំនួនយល់ថាការហ៊ានញ៉ាំកាហ្វេថ្លៃៗក្នុងហាងទំនើបៗវាជាបែបផែនជីវិតផ្ទាល់ខ្លួនដែលអាចបង្កើតអារម្មណ៍សុភមង្គលធ្វើឱ្យសប្បាយចិត្ត ឬជាការវិនិយោគលើទំនាក់ទំនងមួយបែប។ ប៉ុន្តែទស្សនៈមួយទៀតយល់ថា ការញ៉ាំកាហ្វេថ្លៃៗក្នុងហាងទំនើបៗជាការខ្ជះខ្ជាយធនធានលុយកាក់ទៅវិញ។ ខាងក្រោមនេះ គឺជាក្បួនពិសារកាហ្វេរបស់សេដ្ឋី២រូប ដែលលោកសុទ្ធតែយល់ថាទម្លាប់បែបនេះ អាចជួយឱ្យគាត់ក្លាយជាអ្នកមានបាន។ ១. សេដ្ឋីលេង១ហុងកុង លោក លី កាស៊ីង សម្រាប់ទស្សនៈសេដ្ឋីលេខមួយហុងកុង លោក លី កាស៊ីង វ័យមាន ៩២ឆ្នាំ ដែលត្រូវបានគេស្គាល់ថាជាស្ថាបនិកក្រុមហ៊ុន CK Hutchison Holdings ហើយក៏ជាសេដ្ឋីហុងកុងដ៏លេចធ្លោ កំពុងក្ដោបក្ដាប់ទ្រព្យប្រមាណ ៣៥.៤ពាន់លានដុល្លារ តាមរយៈការវិនិយោគលើវិស័យសំខាន់ៗដូចជា អចលនទ្រព្យ ប្រេង ហ្គាស និងក្រុមហ៊ុនបច្ចេកវិទ្យាផ្សេងៗមួយចំនួនទៀតនោះ លោកមានក្បួនពិសាកាហ្វេល្អបំផុតមួយនោះគឺ ពិសាកាហ្វេកើនចំណេះដឹង កើនមិត្តភាព កើនទំនាក់ទំនង តាមរយៈការប៉ាវបុគ្គលពូកែជាងពិសាកាហ្វេ។ លោកក៏បានលើកទឹកចិត្តឱ្យយុវជនវ័យក្មេងហ៊ានចំណាយប្រាក់ និងពេលវេលាមួយចំនួនហ៊ានប៉ាវមនុស្ស ៣ប្រភេទផឹកកាហ្វេ ឬញ៉ាំអាហារពេលល្ងាចជាមួយគ្នាផងដែរ។ មនុស្សទាំង ៣ប្រភេទនោះរួមមាន៖ អ្នកដែលមានទ្រព្យសម្បត្តិ, អ្នកដឹកនាំជំនួញ ឬប្រភេទមនុស្សដែលមមាញឹកជាមួយការងារដែលគាត់មានសមត្ថភាពពូកែជាងយើងជាដើម។ លោកបានបញ្ជាក់ថា “ពេលខ្លះយើងចំណាយពេលត្រឹម១៥ទៅ៣០នាទី ញ៉ាំកាហ្វេជាមួយមនុស្សទាំង ៣ប្រភេទនេះ គឺវាមានតម្លៃជាងយើងអង្គុយផឹកកាហ្វេរាល់ថ្ងៃជាមួយមនុស្សទំនេរ”។ លោកយល់ថា ប្រភេទទាំង ៣នេះជាមនុស្សស្រលាញ់ពេលវេលា ហើយគេតែងតែចំណាយពេលវេលាក្នុងការអភិវឌ្ឍខ្លួនជាប្រចាំផងដែរ។ ក្រៅពីនោះពួកគេក៏អាចជួយឱ្យយើងអភិវឌ្ឍន៍ការគិត និងសមត្ថភាពយើងឱ្យក្លាយជាមនុស្សពូកែស្រដៀងគេផងដែរ។ មិនត្រឹមតែប៉ុណ្ណោះ យើងក៏អាចទទួលបានដំបូន្មាន ឬឱកាសល្អៗពីពួកគេផងដែរ។ ២. សេដ្ឋីកាណាដា Kevin O'Leary សម្រាប់សេដ្ឋីសញ្ជាតិកាណាដា មានតួនាទីជាច្រើនមុខងារដូចជា ជាអ្នកជំនួញ ជាអ្នកនិពន្ធ និងជាអ្នកនយោបាយមួយរូបផងនោះ លោកមិនសូវពេញចិត្តចំពោះការចំណាយប្រាក់ ២ ឬ៣ដុល្លារសម្រាប់ពិសាកាហ្វេប្រ៊ែនរតម្លៃថ្លៃៗនោះទេ ព្រោះលោកយល់ថានេះជាការខ្ជះខ្ជាយ។ ថ្វីត្បិតតែសេដ្ឋីរូបនេះសល់ប្រាបក់រាប់លានដុល្លារ ប៉ុន្តែលោកបានបង្ហើបថា លោកចូលចិត្តញ៉ាំកាហ្វេឆុងនៅផ្ទះ ជាងការចំណាយប្រាក់ញ៉ាំកាហ្វេប្រ៊ែនថ្លៃៗ។ សម្រាប់ទស្សនៈសេដ្ឋីរូបនេះ បានលើកទឹកចិត្តឱ្យមនុស្សមានភាពសន្សំសំចៃ ហើយយកប្រាក់ដែលសន្សំបានពីការមិនចំណាយទៅទិញកាហ្វេនោះ យកទៅវិនិយោគឱ្យវាបង្កើតកូនបង្កើតចៅកាន់តែច្រើននាពេលអនាគត។ ជាក់ស្ដែងប្រសិនបើយើងមិនចំណាយថ្លៃកាហ្វេ ៣ដុល្លារក្នុង១ថ្ងៃ នោះ១ឆ្នាំយើងអាចសន្សំបាន ១០៩៥ដុល្លារ ហើយប្រសិនបើយកប្រាក់នោះទៅវិនិយោគដោយទទួលបានផលចំណេញ ៣០ភាគរយក្នុងមួយឆ្នាំថេរ នោះក្នុងរយៈពេល១០ឆ្នាំ ប្រាក់របស់អ្នកនឹងកើនបានរហូតដល់ទៅ ១៥,០៩៥ ដុល្លារ។ ថ្វីត្បិតតែគំនិតមួយនេះល្អម៉្យាង ប៉ុន្តែក៏មានមនុស្សជាច្រើនបានគិតផ្ទុយចំពោះទស្សនៈមួយនេះដែរ ពោលគឺ យើងគួរផ្ដោតលើការខំប្រឹងបង្កើនប្រាក់ចំណូលឱ្យបានកាន់តែច្រើន ជាជាងខំប្រឹងរឹតត្បិតការចំណាយប្រចាំថ្ងៃ៣ដុល្លារលើកាហ្វេនេះវិញ។ ជារួមគំនិតខាងលើ វាសុទ្ធតែមានចំណុចល្អ និងមិនល្អមួយបែបម្នាក់នោះទេ ព្រោះបើយើងសន្សំប្រាក់ទុកវិនិយោគក៏ជារឿងល្អម៉្យាង ហើយបើយើងចំណាយប្រាក់៣ដុល្លារញ៉ាំកាហ្វេឆ្ងាញ់ជួយឱ្យអារម្មណ៍ល្អ ផលិតភាពការងារខ្ពស់ រស់សប្បាយចិត្ត ក៏វាជារឿងល្អដូចគ្នា អ្វីដែលសំខាន់ អ្នកមានសិទ្ធជ្រើសរើសជម្រើសណាមួយដែលល្អសក្តិសមបំផុតសម្រាប់អ្នក៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T05:42:15.807Z", "category": "ភាពជាអ្នកដឹកនាំ", "views": 433, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
សេដ្ឋីវ័យ២៨ឆ្នាំថា គិតតែសន្សំលុយមិនធ្វើឱ្យមានទេ បើមិនបានផ្ដោតធ្វើរឿងសំខាន់នេះបន្ថែម	https://business-cambodia.com/articles/only-saving-can-t-make-you-rich	លោក Tanner Chidester បច្ចុប្បន្នជា CEO ក្រុមហ៊ុន Fit Warrior និងក្រុមហ៊ុន  Elite CEOs និងអាចបង្កើតប្រាក់ចំណូលបាន៧ប្រភពផងដែរ ដែលវាបានជួយឱ្យលោកក្លាយជាសេដ្ឋីវ័យក្មេងមួយរូបជាមួយនឹងទ្រព្យ ១លានដុល្លារ។ ខុសពីទស្សនៈរបស់លោកភាគច្រើន ដែលបានលើកទឹកចិត្តឱ្យមនុស្សគ្រប់រូបខំប្រឹងសន្សំប្រាក់ឲ្យបានច្រើន សេដ្ឋីវ័យក្មេងរូបនេះបែរជាមានមតិផ្ទុយទៅវិញ ពោលគឺលោកបាននិយាយថា “ការសន្សំប្រាក់តែមួយមុខជាវិធីសាស្រ្តដ៏យឺតយ៉ាវបំផុត ក្នុងការជួយឲ្យយើងក្លាយជាអ្នកមាន”។ មូលហេតុដែលលោកហ៊ានអះអាងបែបនេះ ដោយសារតែលោកគិតថាយើងនឹងមិនមានប្រាក់សន្សំនោះទេប្រសិនបើយើងមិនមានប្រភពចំណូល។ ដូច្នេះជំនួសឱ្យការខំប្រឹងសន្សំប្រាក់ហើយរំពឹងខ្លាចជាអ្នកមាន លោកបានលើកទឹកចិត្តឱ្យមនុស្សគួរផ្ដោតទៅលើការខំបង្កើនប្រភពចំណូលឲ្យបានកាន់តែច្រើនវិញទៅជាការល្អ។ លោកបានលើកឡើងថា នាពេលអនាគតរបស់អ្នក ការដែលយើងខំប្រឹងព្យាយាមគិតបង្កើនប្រភពចំណូលឱ្យបានច្រើន គឺវាមានភាពងាយស្រួលជាងការខំប្រឹងសន្សំសំចៃហើយរំពឹងចង់ក្លាយជាអ្នកមាន។ លោកបានមានប្រសាសន៍ថា “ប្រសិនបើគោលដៅរបស់អ្នកចង់ក្លាយជាសេដ្ឋីក្នុងរយៈពេល ១០ ឆ្នាំចូរគិតឱ្យច្បាស់ថាតើអ្នកត្រូវរកលុយប៉ុន្មានក្នុងមួយឆ្នាំខែឬមួយសប្តាហ៍ដើម្បីសម្រេចវា”។ ជាបទពិសោធន៍របស់លោក ក្រោយពេលដែលលោកបានចំណាយប្រាក់មួយចំនួនចូលរៀនវគ្គសិក្សាទាក់ទងនឹងការធ្វើអាជីវកម្មតាមអនឡាញ វាបានជួយឱ្យលោកមានជំនាញក្នុងការបង្កើតប្រាក់ចំណូលបានយ៉ាងច្រើន។ ជាក់ស្ដែង លោកបានបង្កើតមេរៀនបង្ហាត់បង្រៀនទាក់ទងនឹងការហាត់ប្រាណក្នុងតម្លៃ ១៥០០ ទៅ២០០០ដុល្លារក្នុងម្នាក់ៗ ហើយគាត់រកបាន ១០.០០០ ដុល្លារក្នុងមួយសប្តាហ៍។ នៅទីបំផុតគាត់អាចរកប្រាក់បានពី ៣០.០០០ ទៅ ៥០.០០០ ដុល្លារក្នុងមួយខែ ហើយនៅអាយុ ២៧ ឆ្នាំគាត់ក៏អាចក្លាយជាសេដ្ឋីវ័យក្មេង។ អាស្រ័យបែបនេះហើយ ទើបបានជាលោកលើកទឹកចិត្តឱ្យមនុស្សគួរព្យាយាមខំប្រឹងផ្ដោតទៅលើការបង្កើនប្រភពចំណូលឱ្យបានច្រើន ជាជាងខំសន្សំសំចៃប្រាក់តិចតួចៗរាប់ឆ្នាំហើយរំពឹងចង់ក្លាយជាអ្នកមាន។ ជារួមមកវិញ ឆ្លងកាត់តាមបទពិសោធន៍របស់លោក Tanner Chidester ការផ្ដោតលើការសន្សំតែមួយមុខគឺវាមិនមែនជារឿងល្អនោះទេ ហើយយើងគួរធ្វើគឺខំផ្ដោតទៅលើការបង្កើនប្រភពចំណូលបានច្រើនទើបជាការល្អ។ ប៉ុន្តែ បើទោះបីជាលោកមាននទស្សនៈបែបនេះក៏ដោយ មិនមែនមានន័យថាការសន្សំគឺមិនល្អនោះទេ។ ជាក់ស្តែងប្រសិនបើយើងអាចធ្វើខ្លួនជាមនុស្សចេះសន្សំសំចៃ ហើយយើងក៏ខំប្រឹងបង្កើនប្រភពចំណូលបានច្រើនថែមទៀតនោះគឺរឹតតែពិសេស។ ក្រោយពេលដែលយើងសន្សំបានប្រាក់មួយផ្នែកហើយ គប្បីគួរយកវាទៅវិនិយោគបង្កើតប្រភពចំណូលបានច្រើនក៏ជាជម្រើសមួយដែលល្អផងដែរ ក្នុងការជួយឱ្យយើងក្លាយជាអ្នកមាន។ សម្រាប់អ្នកវិញ តើអ្នកគិតបែបណាចំពោះទស្សនៈរបស់សេដ្ឋីវ័យ២៨ ឆ្នាំរូបនេះ?	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T05:25:48.698Z", "category": "ភាពជាអ្នកដឹកនាំ", "views": 279, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
កុំលក់ហ្រេ្វនឆាយតាមគ្នា! នេះសញ្ញាធំៗ ៣ ដែលម្ចាស់យីហោត្រូវដឹង មុនចេញលក់ហ្រ្វេនឆាយ	https://business-cambodia.com/articles/befor-sale-franchise	មានម្ចាស់យីហោហ្រ្វេនឆាយមិនតិចទេបើកលក់បានតែមួយភ្លេតហើយបិទទៅវិញ ដែលនេះហៅថាហ្រ្វេនឆាយភ្លើងចំបើង យីហោខ្លះទៀត ១ខែពង្រីកសាខាបានជាង១០កន្លែង ប៉ុន្តែយូៗទៅក៏ស្ងាត់វិញ នេះក៏ដោយសារតែយីហោមិនទាន់ចាស់ទុំនៅឡើយ ។ តើម្ចាស់អាជីវកម្មទាំងឡាយ មើលឃើញយីហោខ្លួនឯងនៅក្នុងផ្លូវបែបណាខ្លះៗ ទើបពេលដែលចេញលក់ហ្រ្វេនឆាយទៅរឹងមាំ? ថ្ងៃនេះយើងសូមចែករំលែកគន្លឹះខ្លាំៗ តាមរយៈការស្រាវជ្រាវ និងសង្កេតមើលជាក់ស្តែងទៅលើទីផ្សារហ្រ្វេនឆាយនាពេលបច្ចុប្បន្ន ខណៈដែលម្ចាស់យីហោគួរនាំគ្នា គិយគូឱ្យបានច្រើនមុនពង្រីកឬលក់បន្ត ៖ ១ ទៅកន្លែងណាក៏គេស្គាល់ ៖ វាជាចំណុចមួយសំខាន់ខ្លាំងមែនទែន ទាំងអ្នកលក់និងអ្នកទិញហ្រ្វេន ឆាយម្ចាស់ដើម ទាំងអស់គ្នាត្រូវសាកសួរឬធ្វើ Survey ថាតើមានមនុស្សប៉ុន្មានភាគរយគេស្គាល់យីហោរបស់យើង ប្រសិនបើសួរមនុស្ស១០នាក់ស្គាល់តែម្នាក់ឬពីរនាក់ វាជារឿងមួយដែលទាំងអស់គ្នាគួរសំងំធ្វើទីផ្សារយីហោអ្នកទាំងអស់គ្នាថែម ។ ត្រង់នេះចង់បញ្ជាក់ថា មិនមែនមានមនុស្សស្គាល់យីហោយើងច្រើន ទើបអាចបើកលក់ហ្រ្វេនឆាយបាននោះទេ ប៉ុន្តែទាំងអស់គ្នាត្រូវរកឫសគល់ជាច្រើនទៀត ដូចជា តើមនុស្សស្គាល់យីហោយើងតាមមធ្យោបាយណា ហើយមនុស្សទុកចិត្តយីហោយើងបានកម្រិតណាជាដើម ។   ២ ការគ្រប់ហាងអោយខ្លាំង៖ បងប្អូនមួយចំនួនប្រហែលជាបានដឹងហើយ បច្ចុប្បន្នយីហោហ្រេ្វនឆាយបរទេស ហូរចូលមកទីផ្សារស្រុកខ្មែរច្រើនណាស់ មានទាំងយីហោសម្លៀកបំពាក់ ស្បែកជើង ម្ហូបអាហារ និងមានជាច្រើនទៀត ហើយអ្វីដែលយើងអាចសង្កេតឃើញយីហោហ្រ្វេនឆាយទាំងនោះ គឺមានការគ្រប់គ្រងបានល្អខ្លាំងមែនទែន ជាពិសេសនោះការរៀបចំហាង ការទទួលភ្ញៀវ ពោលគឺអតិថិជនឈានជើងចូលពោពេញទៅដោយទំនុកចិត្ត ហើយសប្បាយចិត្តនឹងចាយលុយទិញផលិតផលឬសេវាកម្ម ។ ៣ រៀនប្រើមនុស្សពូកែ ៖ នៅលើលោកនេះគ្មានអ្វីដែលល្អឥតខ្ចោះនោះទេ ហើយបើទាំងអស់គ្នាកំពុងតែ ជាម្ចាស់យីហោ ខ្វះចំណុចណាត្រូវបំពេញចំណុចនោះ មានន័យថាប្រសិនបើទាំងអស់គ្នាខ្សោយក្នុងការ ធ្វើទីផ្សារពីយីហោ ដូច្នេះរកអ្នកដែលពូកែមកធ្វើការជាមួយយើងទើបឆាប់ទៅមុខ ។ ៤ ពេលដើរចេញលក់ដាច់អត់ ៖ មានយីហោមួយចំនួននៅពេលដែលម្ចាស់ដើរចេញរយៈពេលតែ១ខែ ការលក់ធ្លាក់ចុះខ្លាំងមែនទែន ហើយបុគ្គលិកក៏មានបញ្ហា ការគ្រប់គ្រងគ្មានសណ្តាប់ធ្នាប់ និយាយទៅខ្វះ ការគ្រប់គ្រងពីម្ចាស់យីហោមិនបាន។  ត្រង់ចំណុចនេះទាំងអស់គ្នាត្រូវគិតអោយមែនទែន ព្រោះរាល់ អាជីវកម្មទាំងអស់មិនមែនសុទ្ធតែយើងត្រូវគ្រប់គ្រងគ្រប់ពេលនោះទេ  ដូច្នេះត្រូវមើលថាយីហោររបស់ យើងរឹងមាំហើយរឺនៅ ប្រសិនបើគ្មានយើងនៅគ្រប់គ្រង តែជំនួសដោយអ្នកដទៃ ។ អត្ថបទដោយ : នៅ ហៀង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T04:55:36.496Z", "category": "កំពូលអ្នកលក់", "views": 255, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
អាជ្ញាធរថាតំបន់នេះអាចនឹងមានទឹកជំនន់នៅ២ថ្ងៃទៀត ខណៈអំពាវនាវឲ្យពលរដ្ឋប្រុងប្រយ័ត្នខ្ពស់	https://business-cambodia.com/articles/flood-in-kam-pong-chnang-province	អាជ្ញាធរខេត្ដកំពង់ឆ្នាំងប្រកាសឱ្យប្រជាពលរដ្ឋដែលរស់នៅតំបន់ដង់ស្ទឹងក្រាំងពន្លៃ ត្រូវបង្កើនការប្រុងប្រយ័ត្នឱ្យបានខ្ពស់ ព្រោះអាចនឹងមានទឹកជំនន់ក្នុងរយៈពេលពីរថ្ងៃខាងមុខនេះ ប្រសិនបើភ្លៀងនៅតែបន្តធ្លាក់ខ្លាំង។ យោងតាមការជូនដំណឹងរបស់មន្ទីរធនធានទឹក និងឧតុនិយមខេត្តកំពង់ឆ្នាំងកាលពីថ្ងៃទី០៣ ខែកញ្ញា ឆ្នាំ២០២២ បានឲ្យដឹងថា នៅយប់ថ្ងៃទី២ ខែកញ្ញា មានភ្លៀងធ្លាក់ច្រើនផ្នែកខាងលើធ្វើឲ្យអាងទឹកអន្លង់ជ្រៃមានសន្ទុះ កើនឡើងដល់កម្រិត ហើយទ្វារទឹកអូតូម៉ាទិចបានរបើកឡើងដើម្បីដោះទឹកចេញពីអាង។ ដូច្នេះតាមសា្ថនភាពខាងលើដងស្ទឹងក្រាំងពន្លៃនឹងអាចមានទឹកជំនន់ ក្នុងរយៈពេលពីរថ្ងៃខាងមុខ បើសិនភ្លៀងនៅតែបន្តធ្លាក់លើផ្ទៃរងទឹកភ្លៀងនៃផ្ទៃអាងស្ទឹងក្រាំពន្លៃ។ ជាមួយគ្នានេះមន្ទីរធនធានទឹកក៏បានអំពាវនាវដល់អាជ្ញាធរដែនដី ជាពិសេសប្រជាពលរដ្ឋដែលរស់នៅតាមបណ្ដោយដងស្ទឹងក្រាំងពន្លៃសូមបង្កើន ការយកចិត្តទុកដាក់ ប្រុងប្រយ័ត្នខ្ពស់ ដើម្បីជៀសវាង នូវគ្រោះថ្នាក់ផ្សេងៗ ដែលអាចកើតឡើងជាយថា ហេតុ ។ សូមជម្រាបផងដែរថា មន្ទីរធនធានទឹក និងឧតុនិយមខេត្តកំពង់ឆ្នាំង តែងតែមានការប្រុងប្រយ័ត្ន និងតាមដានរាល់សភាពការណ៍អាកាសធាតុដែលអាចកើតមាន៖ ភាពរាំងស្ងួត ឬទឹកជំនន់ក្នុងដែនដីនៃខេត្តកំពង់ឆ្នាំងជានិច្ច៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T03:15:47.165Z", "category": "ព័ត៌មានថ្មីៗ", "views": 246, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់ចំណេញដាច់ចំណង! កំហុស៦យ៉ាងដែលមនុស្សតែងបង្កើត ពេលសម្រេចចិត្តទិញមាស	https://business-cambodia.com/articles/6-mistakes-when-buy-gold	ដោយសារតែមាសត្រូវបានគេចាត់ទុកជាទ្រព្យសុវត្ថិភាព ដែលមានតម្លៃប្រឆាំងជាមួយនឹងការកើនឡើងអតិផរណា ហេតុនេះហើយមនុស្សភាគច្រើនចូលចិត្តវិនិយោគ និងសន្សំមាសទុក។ ក៏ប៉ុន្តែអ្នកទិញមាសមួយខ្លះ តែងតែបង្កើតកំហុសមួយចំនួន ដែលជាហេតុនាំឱ្យបំណងដែលចង់បានការចំណេញ ក្លាយទៅជាខាតបង់លុយកាក់ទៅវិញ។ ទន្ទឹមនឹងនោះគេហទំព័រ The Smart Investor បានចុះផ្សាយអំពី កំហុស៦យ៉ាង ដែលមនុស្សតែងបង្កើតពេលសម្រេចចិត្តទិញមាស។ កំហុស៦យ៉ាងនោះរួមមាន៖ ១. មិនយល់ពីអ្វីដែលខ្លួនកំពុងទិញ មនុស្សខ្លះទិញមាស ទាំងខ្លួនឯងមិនយល់អំពីវត្ថុនេះទាល់តែសោះ ជួនកាលមិនដឹងសូម្បីតែ តម្លៃលើទីផ្សារ មិនដឹងពីរបៀបដែលអ្នកលក់ថ្លឹងមាស មិនដឹងពីរបៀបមើលថាមាសសុទ្ធឬអត់។ ក្នុងករណីមិនដឹងអ្វីសោះបែបនេះ អាចធ្វើឱ្យអ្នកងាយនឹងត្រូវគេបោកប្រាស់ ឬកេងចំណេញលុយកាក់ ជួនកាលគេចេះតែកុហកៗទៅថាមាសនេះសុទ្ធទាំងដែលវាមិនសុទ្ធផង។ ២. ទិញតម្លៃទាប   កុំត្រេកអរពេលដែលអ្នកទិញមានបានធូរថ្លៃជាងគេ ឃើញគេទិញ១តម្លឹង ២ពាន់ដុល្លារ តែអ្នកទិញអស់តែ ១,៥០០ដុល្លារ កុំច្រឡំត្រេកអរអី។ ព្រោះថាតម្លៃមាសត្រូវបានកំណត់ដោយទីផ្សារសកល បើមានអ្នកណាលក់មាសឱ្យអ្នកក្នុងតម្លៃទាបជាងទីផ្សារ ឬខ្ពស់លើសទីផ្សារ មានន័យថានោះជាមុខសញ្ញាបោកប្រាស់ហើយ។ ៣. ទិញពេលមាសឡើងថ្លៃ បើតាមច្បាប់ផ្គត់ផ្គង់ និងតម្រូវការបានបញ្ជាក់ថា ទំនិញមួយនឹងឡើងថ្លៃប្រសិនបើតម្រូវការទិញកើនឡើង ហើយវានឹងចុះថោកពេលដែលបរិមាណផ្គត់ផ្គង់លើសតម្រូវការ។ ដូច្នេះត្រង់ចំណុចនេះមានន័យថា ពេលឃើញគេបាក់ទៅទិញមាស ព្រោះតែមាសកំពុងធ្លាក់ថ្លៃ អ្នកគួរតែពិនិត្យតម្លៃទីផ្សារសិន មុនពេលរត់ទៅទិញតាមគេ។ ប្រសិនបើអ្នកមិនមើលឱ្យបានច្បាស់ទេ អាចនឹងទិញចំពេលវាឡើងថ្លៃវិញមិនខានឡើយ។ ៤. ចាញ់បោកគេទៅវិនិយោគលើកាក់ ដែលគេសន្មតតម្លៃស្មើមាស សង្គមបច្ចុប្បន្ននេះសម្បូរទៅដោយការបោកបន្លំ បើអ្នកមិនឆ្លាតទេអាចនឹងដើរចូលអន្ទាក់គេដោយមិនខ្លួនមិនខានឡើយ។ ដូច្នេះត្រង់នេះមានន័យថា អ្នកត្រូវប្រាកដថាអ្នកចំណាយលុយទៅបានរបស់មកទុកនៅនឹងខ្លួនវិញ កុំជឿពាក្យគេដែលមកបន្លំថា មានការវិនិយោគដែលគិតតម្លៃដូចទីផ្សារមាស គ្រាន់តែអ្នកដាក់លុយទៅ ទិញហ៊ុននោះទុក ពេលមាសឡើងអ្នកអាចលក់យកចំណេញបាន។ ៥. ទិញដោយមិនស្គាល់អ្នកលក់ កុំទិញបើអ្នកមិនស្គាល់អ្នកលក់ មិនទាំងដឹងគេជាមនុស្សបែបណា មានប្រវត្តិរកស៊ីបែបណាពីមុនមក អ្នកធ្វើម្ដេចនឹងអាចទុកចិត្តគេបានទៅ។ ហេតុនេះហើយមុននឹងសម្រេចចិត្តទិញមាស គួរតែស្គាល់អ្នកលក់ឱ្យបានច្បាស់ជាមុនសិន ដើម្បីជៀសវាងការកេងបន្លំ និងការបោកប្រាស់។ ៦. ចែករំលែកការទិញឱ្យអ្នកផ្សេងដឹង វាមិនមែនជារឿងចាំបាច់ទេដែលអ្នកត្រូវទៅនិយាយចែករំលែកឱ្យអ្នកដទៃដឹងថាអ្នកបានទិញទ្រព្យរបស់អ្វីមួយ។ ក្នុងនោះវាកាន់តែមិនល្អទៅទៀត បើអ្នកផុសនៅលើបណ្ដាញសង្គមជាសាធារណៈអំពីទ្រព្យរបស់អ្នក។ ព្រោះមនុស្សជុំវិញខ្លួនជាច្រើនមិនប្រាកដថាគេសុទ្ធតែស្រលាញ់ចូលចិត្តអ្នក ឬពេញចិត្តភាពមានបានរបស់អ្នកឡើយ អាចនឹងមានអ្នកណាស្អប់អ្នក ហើយមកបំផ្លាញអ្នកក៏ថាបាន។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-04T02:57:24.970Z", "category": "ហិរញ្ញវត្ថុ", "views": 558, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទូកទៅកំពង់នៅ! សម្ដីដាស់តឿនរឿងលុយកាក់ពីតា១$ នៅតែចាក់ដោតមនុស្សសម័យនេះ	https://business-cambodia.com/articles/money-lesson-from-mr-1-dollar	រូបភាពបុរសម្នាក់ដែលស្ថិតនៅលើក្រដាសប្រាក់ ១ដុល្លារ គឺលោក George Washington (ចច វ៉ាស៊ីនតោន) ជាមន្ត្រីយោធាអាមេរិក រដ្ឋបុរស និងជាបិតាស្ថាបនិក ដែលបានបម្រើការជាប្រធានាធិបតីទីមួយនៃសហរដ្ឋអាមេរិកពីឆ្នាំ ១៧៨៩ ដល់ឆ្នាំ ១៧៩៧។ បើទោះបីជាបានទទួលមរណៈភាពតាំងពីឆ្នាំ១៧៩៩ ក៏ពិតមែន ប៉ុន្តែគាត់បានបន្សល់ទុកនូវដំបូន្មាននិងស្នាដៃជាច្រើនសម្រាប់មនុស្សជំនាន់ក្រោយ។ ប្រធានាធិបតីទី១របស់អាមេរិករូបនេះក៏មានមេរៀនលុយកាក់ចំនួន៤ ដែលនៅតែអាចប្រើសម្រាប់ដាស់ស្មារតីមនុស្សគ្រប់ជំនាន់ រហូតមកដល់បច្ចុប្បន្ននេះ។ មេរៀនទាំង៤នោះរួមមាន៖ ១. ខ្ចីគេឱ្យតិច ចំណុចនេះមានន័យថា អ្នកមិនគួរបង្កើតបំណុលច្រើនពេកឡើយ អាចខ្ចីគេប្រើប្រាស់ពេលចាំបាច់ដើម្បីបង្កើនចំណូលបាន ប៉ុន្តែមិនគួរបណ្ដោយឱ្យខ្លួនឯងធ្លាក់ចូលទៅក្នុងបំណុលដល់ថ្នាក់គ្មានលទ្ធភាពគ្រប់គ្រាន់សម្រាប់សងគេវិញនោះទេ។ ២. កុំឱ្យលុយទៅបងប្អូន ឬមិត្តភក្ដិខ្ចី បានសេចក្ដីថា អ្នកគួរចៀសវាងការផ្ដល់ប្រាក់កម្ចីឱ្យទៅគេដោយសំអាងលើមនោសញ្ចេតនា ហើយក៏មិនគិតការប្រាក់ពីគេ។ លោកវ៉ាស៊ីនតោន ធ្លាប់ឱ្យបុគ្គលិករបស់ខ្លួនខ្ចីលុយដោយមិនគិតការប្រាក់ព្រោះតែអាណិតគេ លុះដល់ពេលដែលគាត់ត្រូវការលុយវិញបែរជាគេមិនសងសោះ។ មេរៀនរបស់គាត់អាចបង្រៀនឱ្យយើងដឹងថា ប្រសិនបើចង់ជួយដល់អ្នកដែលត្រូវការជំនួយត្រូវមើលលើសមត្ថភាពរបស់ខ្លួនឯងជាមុនសិន ជ្រុលជាជួយកុំបាច់រំពឹងថាលុយនោះត្រឡប់មកវិញអី ជួនកាលវាអាចធ្វើឱ្យយើងខកចិត្តទទេៗ។ ៣. វិនិយោគលើអចលនទ្រព្យ អតីតប្រធានាធិបតីរូបនេះ ចូលចិត្តវិនិយោគទៅលើដីធ្លីណាស់ ហើយគាត់ចាត់ទុក ការវិនិយោគអចលនទ្រព្យ គឺជាការវិនិយោគដ៏ល្អ។ គាត់មានការជឿជាក់ថាអចលនទ្រព្យមិនចេះអស់ទីផ្សារឡើង ហើយជាក់ស្ដែងបច្ចុប្បន្ននេះក៏មានអ្នកជំនាញហិរញ្ញវត្ថុ និងមហាសេដ្ឋីជាច្រើនចាត់ទុកអលនទ្រព្យជាការវិនិយោគដ៏ឈ្លាសវៃមួយដែរ។ ៤. ដឹកនាំជីវិតប្រកបដោយភាពសន្សំសំចៃ ត្រង់ចំណុចនេះមានន័យថា មនុស្សយើងត្រូវបង្កើតទម្លាប់សន្សំសំចៃ ព្រោះថាការសន្សំអាចអាចជួយទាញយើងឱ្យផុតពីគ្រោះថ្នាក់ហិរញ្ញវត្ថុបាន។ ហេតុនេះហើយទើបលោក វ៉ាស៊ីនតោន តែងតែណែនាំមនុស្សក្បែរៗខ្លួនរបស់គាត់ឱ្យដឹកនាំជីវិតប្រកបដោយភាពសន្សំសំចៃ ដើម្បីជៀសផុតពីភាពក្រីក្រខ្វះខាត។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-03T23:30:52.780Z", "category": "ហិរញ្ញវត្ថុ", "views": 704, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លោក ឆយ សំណាង ៖ បង្ហើបពីយុទ្ធសាស្រ្តរកស៊ី ៤ ប្តូរវាសនាអាជីវកម្មពីរកស៊ីខាត ឱ្យងើបឡើងវិញ	https://business-cambodia.com/articles/look-at-me	យីហោ LOOK AT ME ជាយីហោបង្កើតឡើងដោយកូនខ្មែរមួយរូបគឺលោក ឆយ សំណាង ដែលហាងលក់សម្លៀកបំពាក់នេះត្រូវបានបង្កើតឡើងនៅអំឡុងឆ្នាំ ២០១៩ ដែលកាលនោះលោកមានហាងលក់សម្លៀកបំពាក់ដល់ទៅ ៣សាខាធំៗក្នុងរាជធានីភ្នំពេញ ប៉ុន្តែក្រោយមក ដើមឆ្នាំ ២០២០ នៅពេលដែលមានវត្តមានជំងឺកូវីដ១៩ បានធ្វើឱ្យការរកស៊ីរបស់លោកចាប់ផ្តើមមានការធ្លាក់ចុះ រហូតដល់បិទហាងអស់ពីរកន្លែង។ បន្ទាប់ពីមានបញ្ហានេះកើតឡើង លោក សំណាង មិនបានចុះចាញ់នឹងបញ្ហាឡើយ ផ្ទុយទៅវិញលោកនៅតែបន្តខិតខំប្រឹងប្រែងរកដំណោះស្រាយថ្មីៗដើម្បីស្តារអាជីវកម្មឱ្យរស់ឡើងវិញ ហើយទីបំផុតលោកក៏បានផ្លាស់ប្តូរយុទ្ធសាស្រ្តរកស៊ីថ្មី តាមក្បួន ៤នេះ៖ ១.ការគ្រប់គ្រងហិរញ្ញវត្ថុ អ្វីដែលសំខាន់បំផុតសម្រាប់អាជីវកម្មគឺហិរញ្ញវត្ថុ បើការរកស៊ីមិនមានទុនបម្រុងនិងទុនសម្រាប់បង្វិលទេគឺពិបាកណាស់។ជាក់ស្តែង សម្រាប់ម្ចាស់ហាងវ័យក្មេងខាងលើនេះវិញ ចាប់តាំងពីការរកស៊ីមានបញ្ហាអ្វីដែលលោកធ្វើដើម្បីជួយដល់ការរកស៊ីគឺព្យាយាមកាត់បន្ថយការចំណាយដែលមិនសំខាន់ចេញ ដោយការកាត់បន្ថយបុគ្គលិកដែលធ្វើការតិចចម្រាញ់យកតែមនុស្សម្នាក់ដែលអាចធ្វើការឱ្យលោកបានដល់ទៅ១២ម៉ោងបានក្នុងមួយថ្ងៃ។ចំណែករូបលោកផ្ទាល់ក៏ចាប់ផ្តើមចូលខ្លួនធ្វើការងារនេះជាមួយបុគ្គលិកផងដែរ ពោលគឺលោកត្រូវធ្វើជាអ្នកថតរូបផង ឌីហ្សាញផង និងអ្នកលក់សម្លៀកបំពាក់ផង ដើម្បីជាការកាត់បន្ថយចំណាយហើយសូម្បីតែម៉ាស៊ីនត្រជាក់ក៏លោកចាប់ផ្តើមបន្ថយការប្រើប្រាស់ដែរ។ ២.រៀបចំប្រព័ន្ធការងារជាថ្មី ក្រោយបានសុំការប្រឹក្សាយោបល់ជាមួយលោកគ្រូ សំ កុសល លោកសំណាងក៏ចាប់ផ្តើមបែងចែកការងារនិងតួនាទីម្នាក់ៗឱ្យបានច្បាស់លាស់ថាអ្នកណាត្រូវធ្វើតួនាទីអ្វីនៅក្នុងហាង ហើយអ្នកណាជាអ្នកណាមានសិទ្ធិសម្រេចជាដើម។ហើយក្រោយពីមានការបែងចែកធ្វើចាប់ផ្តើមធ្វើឱ្យចលនានៃការលក់ក៏ចាប់ផ្តើមមានភាពល្អប្រសើរឡើង។ ៣.ការអភិវឌ្ឍន៍ខ្លួនឯង ក្រៅពីនោះអ្វីដែលលោកមិនភ្លេចគឺត្រូវអភិវឌ្ឍន៍ខ្លួនឯង មិនថាតែសមត្ថភាពក្នុងការងារ និងសមត្ថភាពជំនាញផ្សេងទៀត ដើម្បីពង្រឹងខ្លួនឱ្យមានភាពរឹងមាំជាងមុន ទើបពេលរកស៊ីជួបបញ្ហាមានគំនិតក្នុងការដោះស្រាយបញ្ហាបានច្រើនមិនជាប់គាំង។ជាក់ស្តែងដូចជាពេលបញ្ហាកើតឡើងនៅឆ្នាំ២០២០ និង២០២១ លោកបានប្រើគំនិត និងប្តូរផ្លូវជាច្រើនដើម្បីទប់ជំហរការលក់ដូរឱ្យមានភាពប្រសើរឡើង ទីបំផុតការកស៊ីក៏ត្រឡប់មកសភាពដើមវិញជាបណ្តើៗបើទោះបីជាមិនទាន់ជោគជ័យទាំងស្រុងយ៉ាងណាក្តី។ ៤.ផ្តោតលើផលិតផលខ្លាំងជាងមុន លោក ឆយ សំណាង បានលើកឡើងថា ក្រោយពីមានលុយដើម្បីជួយដល់ការរកស៊ី អ្វីដែលលោកគិតថាសំខាន់បន្ទាប់ទៀតគឺផលិតផល ព្រោះយើងរកស៊ីលក់សម្លៀកបំពាក់ដូច្នេះម៉ូត និងគុណភាពនៃផលិតផលពិតជាសំខាន់។ហេតុនេះខ្ញុំក៏ចាប់ផ្តើមសហការជាមួយដៃគូនៅវៀតណាមដើម្បីផលិតសម្លៀកបំពាក់ដែលសាមញ្ញទាន់សម័យ ដើម្បីតម្រូវឱ្យទាន់តាមសម័យកាលរបស់អតិថិជន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-03T13:27:00.818Z", "category": "ចាប់ផ្តើមអាជីវកម្ម", "views": 275, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើការឱ្យគេ១០ឆ្នាំ បុរសម្នាក់ត្រឡប់មកស្រុកវិញជួលដីគេដាំស្មៅអាចរកចំណូលបានខ្ទង់ម៉ឺន$	https://business-cambodia.com/articles/grass	លោក Bayu គឺជាកសិករជនជាតិម៉ាឡេស៊ី ដែលកំពុងទទួលបានភាពជោគជ័យនៅក្នុងការដាំស្មៅសម្រាប់សត្វពាហនៈ ខណៈលោកអាចទាញចំណូលបានដល់ទៅខ្ទង់ម៉ឺនដុល្លារឯណោះ។ យោងតាមវីដេអូក្នុង Chanel CapCapung បានបញ្ជាក់ថាពីមុនឡើយលោក: Bayu គឺជាបុគ្គលិកផ្នែកលក់ដែលចំណាយពេលធ្វើការឱ្យគេអស់រយៈពេល១០ឆ្នាំមកហើយ។ ប៉ុន្ដែក្រោយមកគាត់បានសម្រេចចិត្តឈប់ពីការងារក៏ត្រឡប់ទៅស្រុកកំណើត និងបានជួលដីគេដាំស្មៅតែម្ដង។ អតីតបុគ្គលិកផ្នែកលក់រូបនេះបច្ចុប្បន្នរស់នៅតំបន់ Moyudan ប្រទេសម៉ាឡេស៊ី។ តាមការបញ្ជាក់ពីលោក Bayu ការត្រឡប់មកស្រុកវិញនឹងចាប់យករបរដាំស្មៅនេះ ក៏ព្រោះតែលោកបានណើយណាយ ជីវិតធ្វើការឱ្យគេហើយវាស្របពេលដែលស្ថិតក្នុងការរាត្បាតជំងឺកូវីដ១៩ផងនោះ គាត់ក៏ឈប់ធ្វើការហើយត្រឡប់មកស្រុកវិញចាប់យករបរសិកម្មនេះតែម្ដង។ លោក Bayu បានបន្តថា ដោយសារតែគាត់មើលឃើញទីផ្សារនៃការដាំស្មៅសម្រាប់ចៀមនិងពពែគាត់ក៏បានសម្រេចចិត្តជួលដីមួយកន្លែងនៅក្នុងភូមិ ដែលមានទំហំ៩ហិកតា យកមកដាំស្មៅដែលជាប្រភេទស្មៅសម្រាបបំប៉នចៀម ពពែឬគោជាដើម មិនត្រឹមតែប៉ុណ្ណោះគាត់ក៏បានបែងចែកដីមួយចំនួនដើម្បីចិញ្ចឹមចៀមខ្លួនឯងផងដែរ។ បើទោះបីជាមុខរបនេះឆ្ងាយពីមុខជំនាញគាត់ក៏ពិតមែន ប៉ុន្តែគាត់ក៏អាចរកលុយបានតាមរយៈការដាំស្មៅយកទៅផ្គត់ផ្គង់ឱ្យម្ចាស់កសិដ្ឋានចិញ្ចឹមចៀមមួយកន្លែងដែលមានដីរាប់សិបហិកតានៅជិតតំបន់ដែលគាត់រស់នៅបានជារៀងរាល់ថ្ងៃ។ បន្ទាប់ពីការផ្គត់ផ្គង់ឱ្យកសិដ្ឋានបានរាល់ថ្ងៃ គាត់ក៏អាចកាត់ស្មៅទាំងនោះលក់ជាប្រចាំថ្ងៃផងដែរ។ ម្យ៉ាងវិញទៀតនៅពេលដែលស្មៅសល់គាត់ច្នៃស្មៅនោះដើម្បីធ្វើផ្អក់លក់នៅរដូវដែលម្ចាស់កសិដ្ឋានផ្សេងៗដាំដុះស្មៅមិនបាន ទន្ទឹមនឹងនេះគាត់ក៏មានលក់ជាពូជស្មៅផងដែរ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-03T08:39:30.524Z", "category": "ព័ត៌មានថ្មីៗ", "views": 134, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
វេរលុយមិនបានកុំឆ្ងល់! ក្រុមការងារបាកងបញ្ជាក់ថា ថ្ងៃនេះធនាគារ ABA កំពុងមានបញ្ហា	https://business-cambodia.com/articles/bakong-and-aba-bank	នៅថ្ងៃទី០២ ខែកញ្ញា ឆ្នាំ២០២២នេះ ក្រុមការងារបាកង បានចេញសេចក្ដីជូនដំណឹងអំពីភាពមិនប្រក្រតីនៃការប្រតិបត្តិការរវាងបាកង ជាមួយនឹងធនាគារ ABA។ នេះបើយោងតាមសារបង្ហោះនៅលើផេកផ្លូវការរបស់បាកងផ្ទាល់។ ក្នុងសេចក្ដីជូនដំណឹងបានបញ្ជាក់ថា “ធនាគារ ABA កំពុងមានបញ្ហា ដូច្នេះប្រតិបត្តិការតាមរយៈបាកងទៅកាន់ធនាគារ ABA អាចនឹងមានភាពរអាក់រអួល”។ អាស្រ័យហេតុនេះហើយប្រសិនបើប្រិយមិត្តជួបបញ្ហាវេរលុយមិនបាន សូមកុំមានការងឿងឆ្ងល់អី៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T11:43:58.003Z", "category": "ហិរញ្ញវត្ថុ", "views": 336, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
ឡូយណាស់! ចង់ទិញរបស់កំពុងបញ្ចុះតម្លៃនៅស្រុកខ្មែរ ចូលតែវេបសាយមួយនេះទៅ អ្វីក៏មានដែរ	https://business-cambodia.com/articles/365-promotion-for-buy-and-sales	នេះជាគំនិតថ្មីនិងអស្ចារ្យមួយ នៅស្រុកខ្មែរយើង ដែលមានកូនខ្មែរបានបង្កើតវេបសាយមួយ ដែលអនុញ្ញាតឱ្យអ្នកប្រើប្រាស់ចូលមើលពីទំនិញរាប់រយមុខដែលកំពុងដាក់លក់បញ្ចុះតម្លៃនៅលើទីផ្សារ។ វេបសាយដ៏ពិសេសខាងលើនេះ មានឈ្មោះថា 365 Promotion ដែលត្រូវបានបង្កើតឡើងក្នុងគោលដៅជួយដល់ម្ចាស់អាជីវកម្មនៅក្នុងប្រទេសកម្ពុជា ដែលមានបំណងផ្សព្វផ្សាយរាល់សកម្មភាពប្រម៉ូសិនពិសេសៗរបស់ខ្លួន ឱ្យដល់ដៃអតិថិជនយ៉ាងងាយស្រួល និងមានប្រសិទ្ធភាពខ្ពស់បំផុត។ វេបសាយ 365 Promotion មិនត្រឹមតែអាចជួយសម្រួលដល់ការធ្វើប្រម៉ូសិនរបស់ម្ចាស់អាជីវកម្មប៉ុណ្ណោះទេ ប៉ុន្តែវេបសាយអនឡាញមួយនេះ ក៏អាចជួយដល់អតិថិជន ដែលចង់ទិញរបស់របរប្រើប្រាស់ពីហាងល្បីៗនៅក្នុងប្រទេសកម្ពុជា ដែលកំពុងធ្វើការបញ្ចុះតម្លៃជាច្រើន នៅក្នុងតម្លៃសមរម្យ និងមានគុណភាពខ្ពស់ផងដែរ។ គួរបញ្ជាក់ថា បច្ចុប្បន្ននេះ លើវេទិកាផ្សព្វផ្សាយការបញ្ចុះតម្លៃ 365 Promotion អ្នកនឹងឃើញ ការផ្សព្វផ្សាយការបញ្ចុះតម្លៃទំនិញ និងរបស់ប្រើប្រាស់ សម្រាប់អតិថិជនសំខាន់ៗដូចជា៖ ម្ហូបអាហារ និងភេសជ្ជៈ ឧបករណ៍ឆ្លាតវៃ (Smart Device) កុំព្យូទ័រ គ្រឿងអេឡិចត្រូនិក ម៉ូតូ-កង់ ឡាន អចលនទ្រព្យ គ្រឿងសង្ហារឹម សម្លៀកបំពាក់ ផលិតផលថែរក្សាសម្រស់ របររបស់ប្រើប្រាស់សម្រាប់ទារក និងកូនក្មេង ផលិតផលប្រើប្រាស់សម្រាប់សុខភាព សម្ភារៈប្រើប្រាស់នៅក្នុងផ្ទះ សេវាកម្មផ្នែកហិរញ្ញវត្ថុ និងការធ្វើដំណើរផ្សេងៗ ជាដើម ៕  ព័ត៌មានបន្ថែមអំពីការបញ្ចុះតម្លៃដែលមាននៅក្នុងវេបសាយ សូមចុចនៅទីនេះ 365-promotion.com	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:49:30.413Z", "category": "PR", "views": 1097, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
មិនចាញ់បរទេស! កម្ពុជាកំពុងសាងសង់ព្រលានយន្ដហោះស្ដង់ដារអន្ដជាតិចំនួន ៣ ទីតាំង	https://business-cambodia.com/articles/three-airport	នៅប៉ុន្មានឆ្នាំចុងក្រោយនេះ កម្ពុជាបានអភិវឌ្ឍន៍យ៉ាងខ្លាំងទៅលើប្រព័ន្ធហេដ្ឋារចនាដឹកសម្ព័ន្ធចូលជា ផ្លូវ ស្ពាន អាកាសយាន្ដដ្ឋានថ្មីៗបន្ថែម ដើម្បីបំពេញសេចក្ដីត្រូវការនៃការធ្វើដំណើរ ក៏ដូចជាទាក់ទាញភ្ញៀវទេសចរ និងអ្នកវិនិយោគឲ្យមកបណ្ដាក់ទុននៅក្នុងប្រទេសកម្ពុជា។ យ៉ាងដើម្បីបំពេញតម្រូវខាងលើ ពេលនេះកម្ពុជាបានកំពុងសាងសង់អាកាសយាន្ដដ្ឋានថ្មីៗ ដែលមានស្ដង់ដារដូចទៅហ្នឹងបណ្ដាលប្រទេសទំនើបៗនៅលើពិភពលោកផងដែរ។ នៅក្នុង ជំនួបពិភាក្សាការងារជាមួយគណៈប្រតិភូសមាជិកសភាអាមេរិក ដឹកនាំដោយលោកជំទាវ Carol Miller ដើម្បីស្វែងយល់អំពីការរីកចម្រើនលើវិស័យហេដ្ឋារចនាសម្ព័ន្ធរបស់កម្ពុជា ក៏ដូចជាដើម្បីទទួលបានព័ត៌មាន និងស្ថានការពិតជាក់ស្តែងនៃការអភិវឌ្ឍនៅកម្ពុជា កាលពីថ្ងៃទី៣០ ខែសីហា ឆ្នាំ២០២២ ឯកឧត្ដម ស៊ុន ចាន់ថុល ទេសរដ្ឋមន្រ្ដីរដ្ឋមន្រ្ដីក្រសួងសាធារណការ និងដឹកជញ្ជូន បានលើកឡើងទៅកាល់គណៈប្រតិភូថា បច្ចុប្បន្នរាជរដ្ឋាភិបាលកំពុងកំពុងសាងសង់អាកាសយាន្ដដ្ឋានស្ដង់ដារអន្ដរជាតិចំនួន ៣ ទីតាំង។ ដោយអាកាសយានដ្ឋានអន្ដរជាតិទាំង ៣ នោះរួមមាន៖ ១. អាកាសយានដ្ឋានអន្តរជាតិតេជោក្រុងតាខ្មៅ ២. អាកាសយានដ្ឋានអន្តរជាតិ សៀមរាប-អង្គរ ៣. អាកាសយានដ្ឋានអន្តរជាតិនៅកោះកុង។  តាមការបញ្ជាក់ពីឯកឧត្ដមទេសរដ្ឋមន្រ្ដី ការសាងសង់អាកាសយាន្ដដ្ឋានថ្មីទាំង ៣ នេះគឺដើម្បីទទួលស្វាគមន៍ទេសចរណ៍ និងលើកកម្ពស់សេដ្ឋកិច្ច បន្ថែមទៀត៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:33:18.313Z", "category": "អចលនទ្រព្យ", "views": 369, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្ងាត់ៗ! ក្រុមហ៊ុនយក្ស Alibaba បោះទុនជាង៩០០លានដុល្លារ រកស៊ីក្នុងប្រទេសអាស៊ាន១នេះ	https://business-cambodia.com/articles/alibaba-lazada-investment-partnership	យោងតាមការចុះផ្សាយរបស់ទីភ្នាក់ងារសារព័ត៌មាន Nikkei Asia កាលពីថ្ងៃទី០១ ខែកញ្ញាឆ្នាំ២០២២ នេះបានឱ្យដឹងថាក្រុមហ៊ុន Alibaba កំពុងដើរចូលទីផ្សារអាគ្នេយ៍កាន់តែខ្លាំងមួយកម្រិតទៀត ក្រោយបោះទុន ៩១២.៥លានដុល្លារអាមេរិក ក្នុងក្រុមហ៊ុន Lazada ដែលមានមូលដ្ឋាននៅប្រទេសសិង្ហបុរី។ និយតករហិរញ្ញវត្ថុសិង្ហបុរីបានបង្ហាញឯកសារអំពីទំហំសាច់ប្រាក់របស់ក្រុមហ៊ុន Alibaba បានវិនិយោគសរុប ១.៣ ពាន់លានដុល្លារសម្រាប់ឆ្នាំ២០២២នេះ និងទឹកប្រាក់សរុប ៣៧៨.២៥ លានដុល្លារអាមេរិកកាលពីខែឧសភាកន្លងទៅ។ សម្រាប់មួយឆ្នាំនេះក្រុមហ៊ុនយក្សមួយនេះអាចពង្រីកវិសាលភាព និងជាម្ចាស់ភាគហ៊ុនធំជាងគេនៅក្នុងក្រុមហ៊ុនពាណិជ្ជកម្មអេឡិចត្រូនិច Lazada ដែលមានមូលដ្ឋាននៅសិង្ហបុរី។  ទន្ទឹមនឹងនេះដែរយោងតាមរបាយការណ៍របស់ Bloomberg បានឱ្យដឹងដែរថាក្រុមហ៊ុនចិនខ្នាតយក្សមួយនេះមិនព្រមបញ្ឈប់មហិច្ឆតារបស់ខ្លួននោះទេ ដោយខ្លួនធ្លាប់បានប្រាប់វិនិយោគិនផ្សេងៗថាខ្លួនកំពុងកំណត់គោលដៅរយៈពេលវែងដោយបង្កើនតម្លៃវិនិយោគរបស់ខ្លួនក្នុងទីផ្សារអាស៊ីអាគ្នេយ៍រហូតដល់ ១០០ពាន់លានដុល្លារ ព្រោះមើលឃើញថា Lazada នឹងអាចបម្រើអ្នកប្រើប្រាស់ដល់ខ្ទង់ ៣០០លាននាក់នាពេលខាងមុខ។ គួរជម្រាបផងដែរថា Alibaba គ្រោងនឹងនាំយកក្រុមហ៊ុន Lazada ដែលមានមូលដ្ឋាននៅប្រទេសសិង្ហបុរីមួយនេះទៅកាន់ទីផ្សារថ្មីរួមទាំងអឺរ៉ុបផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:08:42.168Z", "category": "ភាពជាអ្នកដឹកនាំ", "views": 297, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកស្គាល់កន្លែងបោះដុំ គ្រឿងជ័រថៃ១កន្លែងនៅប៉ោយប៉ែត មានបោះដុំគ្រឿងជ័ររាប់រយមុខក្នុងតម្លៃធូរថ្លៃ	https://business-cambodia.com/articles/discover-a-thai-rubber-wholesaler-in-poipet-with-hundreds-of-cheap-rubber-wholesalers	អ្នកនាង ឈុំ លក្ខិណា បច្ចុប្បន្នគឺជាថៅកែបោះដុំគ្រឿងជ័រថៃដ៏ល្បីឈ្មោះមួយកន្លែងនៅក្នុងក្រុងប៉ោយប៉ែតដែលមានលក់គ្រឿងជ័រថៃក្នុងតម្លៃធូរថ្លៃមិនធ្លាប់មាន ព្រោះអ្នកនាងបានយកមកពីរោងចក្រថៃផ្ទាល់តែម្តង គ្រប់មុខសម្រាប់ប្រើប្រាស់នៅក្នុងផ្ទះ។ នៅក្នុងបទសម្ភាសន៍ជាមួយ Business Cambodia អ្នកនាងលក្ខិណា បាននិយាយថា ចំពោះមុខរបរលក់គ្រឿងជ័រនេះគឺជាមុខរបរមួយដែលបានលក់រយៈពេលជាច្រើនឆ្នាំមកហើយ។ គ្រប់មុខទំនិញទាំងអស់ សុទ្ធសឹងតែមានគុណភាពល្អ មានស្តង់ដារខ្ពស់និងមានតម្លៃធូរថ្លៃដែលអាចឱ្យបងប្អូនយកទៅលក់បន្តបាន។ អ្នកនាងបានបន្តថា ទំនិញជាច្រើនបានដាក់លក់នៅលើផេកផ្លូវការដែលមានឈ្មោះថា រដ្ឋា ធារ៉ាបោះដុំគ្រឿងជ័រពីរោងចក្រថៃ។ ដូច្នេះសម្រាប់បងប្អូនដែលចង់បានគ្រឿងជ័រថៃសុទ្ធ ទុកសម្រាប់លក់បន្តឬប្រើសម្រាប់បុណ្យភ្ជុំបិណ្ឌនាពេលខាងមុខនេះ អាចទៅមើលនៅផេកខាងលើ ហើយអាចដាក់កម្មង់ បងប្អូននឹងបានទំនិញថៃសុទ្ធ១០០ភាគរយតែម្តង។ ចំពោះកន្លែងបោះដុំគ្រឿងជ័រថៃរបស់អ្នកនាង គឺមានលក់ទំនិញដូចជាកញ្ច្រែង តុ ចានស្រាក់ ធុងសម្រាម ធុងវិចស្លាដក់ កៅអី ធុងទឹក កាធុន ប្រអប់ កន្រ្តកសំរាម ផ្តឹលទឹក និងសម្ភាររាប់រយមុខជាច្រើនទៀត។ ប្រសិនជាបងប្អូនចង់បានទំនិញមានគុណភាពល្អ តម្លៃសមរម្យ ឬចង់ក្លាយជាតំណាងចែកចាយផ្តាច់ខេត្ត ក្រុងសូមឆាតទៅកាន់ផេក រដ្ឋា ធារ៉ាបោះដុំគ្រឿងជ័រពីរោងចក្រថៃ ឬទំនាក់ទំនងទៅកាន់លេខ 017 8181 40/093 54 52 99/088 52 65 023៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:08:29.432Z", "category": "ចាប់ផ្តើមអាជីវកម្ម", "views": 928, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វិបត្តិអចលទ្រព្យធ្វើឲ្យតម្លៃផ្ទះនៅទីក្រុងជិត ៧០ របស់ចិនធ្លាក់ចុះតម្លៃខ្លាំងនៅក្នុងខែសីហា	https://business-cambodia.com/articles/price-house-in-china	តម្លៃផ្ទះនៅក្នុងទីក្រុងប្រមាណជិត ៧០ របស់ចិនត្រូវបានរាយការណ៍ថា មានការធ្លាក់ចុះថ្លៃយ៉ាងគំហុកនៅក្នុងខែសីហា ឆ្នាំ២០២២ ខណៈបច្ចុប្បន្នវិស័យអចលទ្រព្យនៅក្នុងប្រទេសនេះកំពុងជួបវិបត្ដិយ៉ាងធ្ងន់ធ្ងរ។ តាមការចុះផ្សាយ ET Realty បានចេញផ្សាយកាលពីថ្ងៃទី០១ ខែកញ្ញា ឆ្នាំ២០២២ វិស័យអចលនទ្រព្យ ដែលរួមចំណែកប្រមាណ១ ភាគ៤ នៃសេដ្ឋកិច្ចទាំងមូលរបស់ប្រទេសចិន បានជួបវិបត្តិចាប់តាំងពីដូវក្តៅឆ្នាំ២០២០ បន្ទាប់ពីក្រុមនិយ័តករចិន បានចាត់វិធានការរឹតបន្តឹងលើការផ្ដល់ប្រាក់កម្ចីច្រើនលើសលប់ ក្នុងវិស័យអចលនទ្រព្យ ដែលបណ្ដាលឱ្យក្រុមហ៊ុនអភិវឌ្ឍន៍មួយចំនួន ជួបវិបត្តិសាច់ប្រាក់រហូតឈានទៅដល់ការខកខានទូទាត់បំណុលជាបន្តបន្ទាប់ ព្រមទាំងគម្រោងលំនៅដ្ឋានដែលខ្លួនសាងសង់ត្រូវជាប់គាំងពាក់កណ្ដាលទី ដែលនាំឱ្យក្រុមអ្នកទិញផ្ទះគំរាមឈប់បង់ប្រាក់។ ក្នុងនោះដែរក្រុមហ៊ុន China Index Academy ដែលជាក្រុមហ៊ុនស្រាវជ្រាវអចលនទ្រព្យឯករាជ្យធំបំផុតមួយរបស់ប្រទេសចិនបានឱ្យដឹងថា នៅក្នុងខែសីហា កន្លងទៅថ្មីៗនេះ ទីក្រុងចំនួន៦៩ក្នុងចំណោម១០០ទីក្រុង បានរាយការណ៍ពីការធ្លាក់ចុះតម្លៃផ្ទះប្រចាំខែ ដោយភាគច្រើនធ្លាក់ចុះចាប់តាំងពីខែកុម្ភៈ ឆ្នាំ២០២០។ បើតាមរបាយការណ៍ ការលក់ផ្ទះថ្មីៗនៅក្នុងខែសីហា កន្លងទៅគឺបានធ្លាក់ចុះរហូតដល់ទៅ ៣២ ភាគរយបើធៀបទៅនឹងរយៈពេលដូចគ្នាកាលពីឆ្នាំមុន ៕ អត្ថបទ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:06:54.345Z", "category": "អចលនទ្រព្យ", "views": 110, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
តើអ្នកគួរទិញ OPPO Pad Air តម្លៃ $269 ដែលមានរូបរាងស្តើងស្រាល គ្របដណ្តប់អេក្រង់ច្បាស់ 2K ដែរឬទេ?	https://business-cambodia.com/articles/oppo-pad-air-good-price-good-quality-	តើអ្នកកំពុងស្វែងរក ថេប្លែត សម្រាប់ធ្វើការ ឬទិញឲ្យកូនៗសម្រាប់សិក្សាដែលមានអេក្រង់ភ្លឺច្បាស់មែនទេ? មានសមត្ថភាពថែរក្សាសុខភាពភ្នែក? កម្រិតបង្ហាញពណ៌កម្រិត 10bits? ថាមពលថ្មកាន់បានយូរ? សព្វថ្ងៃ ថេប្លេត មានទីផ្សារពេញនិយមមិនចាញ់ស្មាតហ្វូនប៉ុន្មានឡើយ ហើយមនុស្សចាប់ផ្តើមយល់ពីអត្ថប្រយោជន៍របស់ ថេប្លែត បានកាន់តែច្រើនផងដែរ។ ងាកមកមើល OPPO ជាក្រុមហ៊ុនបច្ចេកវិទ្យាដ៏ល្បីល្បាញបានបញ្ចេញនូវប្រភេទថេប្លែតប្រកបដោយលក្ខណៈសម្បត្តិទំនើប និងរចនាបថគួរឲ្យចាប់អារម្មណ៍បំផុតនោះគឺ OPPO Pad Air ដែលផលិតឡើងស្របតាមយុវសម័យថ្មី និងបដិវត្តថ្មីសម្រាប់ការធ្វើការ និងការសិក្សាតាមអនឡាញជាដើម។ បើនិយាយពីតម្លៃ OPPO Pad Air គឺ $269 តែប៉ុណ្ណោះ! ដូចនេះ មុនសម្រេចចិ្តតគួរទិញឬមិនទិញ សូមស្វែងយល់ឲ្យបានច្បាស់ពីសមត្ថភាពរបស់ OPPO Pad Air ជាមុនសិន ៖ OPPO Pad Air រចនាតួខ្លួនពីលោហៈធាតុរឹងមាំធន់នឹងការប្រើប្រាស់ ព្រមទាំងមានកម្រាស់ស្តើង 6.94mm និងទម្ងន់ត្រឹមតែ 440g។ ចំណែកអេក្រង់អណ្តែតមើលឃើញស្តើងប៉ុន្តែមិនងាយកោងឡើយ។ សរុបជារួម OPPO Pad Air ជាថេប្លែតដែលស្តើងស្រាល និងរឹងមាំដែលរចនាយ៉ាងផ្តាច់មុខក្នុងឧស្សាហកម្មថេប្លែត។ OPPO Pad Air បំពាក់ជាមួយ Speaker ចំនួន 4 គ្រាប់ ជួយឲ្យការស្តាប់តន្រ្តី និងមើលវីដេអូកាន់តែជក់ចិត្តជាមួយសំឡេងកាន់តែខ្លាំង និងកាន់តែពីរោះជាមួយបច្ចេកវិទ្យា DOLBY ATMOS។ លើសពីនេះ OPPO Pad Air បំពាក់ជាមួយអេក្រង់ធំច្បាស់កម្រិត 2K ដែលអាចបង្ហាញពណ៌បានល្អក្នុងកម្រិត 10 bits ដែលមើលទៅកាន់តែស្រស់ស្អាត ថែមទាំងថែរក្សាសុខភាពភ្នែកបានល្អ ដោយទទួលបានវិញ្ញាបនបត្រការពារភ្នែកពី TÜV Rheinland ប្រទេសអាល្លឺម៉ង់ផងដែរ។ ទាំងនេះជាជម្រើសល្អបំផុតសម្រាប់អ្នកធ្វើការ អ្នកសិក្សា និងអ្នកចូលចិត្តតាមដានភាពយន្តជាដើម។ OPPO Pad Air បំពាក់នូវបន្ទះឈីប Qualcomn Snapdragon 680 ជាបន្ទះឈីបដ៏ល្បីល្បាញ ដែលមានល្បឿនប្រតិបត្តិការរហ័សរួមជាមួយខ្នាតដំណើរការ 6nm ជួយឲ្យវាមិនត្រឹមតែដំណើរបានរលូនប៉ុណ្ណោះទេ ថែមទាំងអាចសន្សំថាមពលថ្មបានប្រសើរសម្រាប់ការប្រើកាន់តែយូរផងដែរ។ បន្ថែមពីនេះវាក៏មានមុខងារបន្ថែម RAM រហូតដល់ 3GB ប្រសិទ្ធភាពនៃការឆ្លាស់ចេញចូលកាន់តែរលូន។ OPPO Pad Air មានថាមពលថ្មធំ 7100mAh អាចមើលភាពយន្ត 8 រឿង និងមើលសៀវភៅបាន 16 ម៉ោងឯណ្ណោះ។ មិនតែប៉ុណ្ណោះវាក៏បំពាក់ជាមួយបច្ចេកវិទ្យាសាកថ្ម 18W ដែលមានសមត្ថភាពសាកថ្មលឿន មិនចំនាយពេលយូរ។ បន្ថែមពីនេះ OPPO Pad Air ក៏មានមុខងារ Multi-Screen Connect ដែលអាចភ្ជាប់ទូរស័ព្ទទៅកាន់ថេប្លែត។ មុខងារចែកអេក្រង់ជា 2 និងមុខងារបណ្តែតកម្មវិធីលើអេក្រង់ ព្រមទាំងមុខងារផ្សេងៗទៀតជាច្រើនផងដែរ៕	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:03:46.767Z", "category": "PR", "views": 337, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
រើសខុសក្រខ្លួន! អ្នកជំនាញហិរញ្ញវត្ថុ២រូបថា បើចង់សល់លុយច្រើន គួររើសគូជីវិតឱ្យត្រូវ	https://business-cambodia.com/articles/life-partner	ពេលនៅខ្លួនមួយ ដើម្បីបានលុយត្រូវខំរក ដើម្បីសល់លុយត្រូវខំសន្សំ ហើយដើម្បីកើនលុយត្រូវចេះរកផ្លូវវិនិយោគ។ ដល់ពេលមានគ្រួសារ លែងជាការខំតែម្នាក់ឯងហើយ ព្រោះអ្នកមានប្ដីប្រពន្ធ ដែលជាដៃគូរួមជីវិត ព្រមទាំងរួមហិរញ្ញវត្ថុ ហេតុនេះរឿងលុយកាក់ត្រូវរួមកម្លាំងគ្នាខំប្រឹងរក។ ទន្ទឹមនឹងនោះ អ្នកស្រី ចេន សុភាព ស្ថាបនិកកីតម្បាញខ្មែរ និងជាអ្នកជំនាញហិរញ្ញវត្ថុមួយរូប បានលើកឡើងថា “សូមរើសដៃគូជាទ្រព្យ កុំរើសដៃគូដែលជាបំណុល”។ អ្នកស្រីពន្យល់ថា នៅពេលដែលអ្នករើសគូស្រករខុស វាស្មើនឹងការទាញខ្លួនឯងឱ្យធ្លាក់ចូលទៅក្នុងភាពក្រីក្រ គឺក្រទាំងរឿងលុយកាក់ ហើយក្រទាំងក្ដីសុខថែមទៀតផង។ ជាមួយគ្នានេះដែរ លោក Ramit Shethi សហគ្រិនសញ្ជាតិអាមេរិក និងជាអ្នកជំនាញហិរញ្ញវត្ថុ ក៏បានលើកឡើងដែរថា “សូមជ្រើសរើសដៃគូឱ្យបានត្រឹមត្រូវ” ព្រោះគូជីវិតក៏ជាដៃគូហិរញ្ញវត្ថុ ហើយមានអាពាហ៍ពិពាហ៍ជាច្រើនដែលបានបញ្ចប់ព្រោះតែបញ្ហាលុយកាក់។ អ្នកស្រីសុភាព បានបន្ថែមថា ជម្លោះក្នុងគ្រួសារភាគច្រើនកើតឡើងដោយសារតែបញ្ហាលុយកាក់ បើទោះបីជាអ្នកពូកែរកពូកែទុកដាក់យ៉ាងណាក៏ដោយ បើគ្រួសាររបស់អ្នកជាមនុស្សមិនខ្វល់ខ្វាយរឿងសន្សំសំចៃ ច្បាស់ជាជៀសមិនផុតពីការឮមាត់ឮកឡើយ។ ហេតុនេះហើយដើម្បីបង្កាបញ្ហានេះ នៅក្នុងគ្រួសារមួយគួរតែមានការបើកចិត្តពិភាក្សាគ្នារកដំណោះស្រាយដ៏សមរម្យមួយ។ អ្នកស្រីបន្តថា ការបើកចិត្តនិយាយគ្នាចំពោះមុខ នឹងជួយសម្រួលរាល់គ្រប់បញ្ហាដែលកើតមាននៅក្នុងគ្រួសារ។ បើចំពោះបញ្ហាហិរញ្ញវត្ថុវិញ អ្នកប្រាកដជាអាចរកឃើញថាតើអ្នកណាសក្តិសមជាអ្នកចាត់ចែងលុយកាក់នៅក្នុងគ្រួសារ។ ត្រង់ចំណុចនេះ មិនសំខាន់លើប្ដីឬប្រពន្ធជាអ្នកកាន់លុយឡើយ តែវាអាស្រ័យលើអ្នកណាជាអ្នកចេះទុកដាក់ ចេះចាត់ចែង និងចេះធ្វើយ៉ាងណាឱ្យទ្រព្យនៅក្នុងគ្រួសារកាន់តែរីកចម្រើនឡើង។ ស្ថាបនិកកីតម្បាញខ្មែរបានគូសបញ្ជាក់ផងដែរថា “ដើម្បីរកបានដៃគូល្អម្នាក់ វាត្រូវផ្ដើមចេញពីអ្នកធ្វើខ្លួនឱ្យល្អ មានតម្លៃគ្រប់គ្រាន់ តែប្រសិនបើកំពុងតែស្ថិតក្នុងទំនាក់ទំនងគ្រួសារហើយ សូមធ្វើតែរឿងល្អត្រឹមត្រូវ បើដៃគូរបស់អ្នកធ្វើខុស កុំរករឿងឈ្លោះ ប៉ុន្តែគួរពិភាក្សាគ្នារកដំស្រាយកែលម្អ ធ្វើបែបនេះបានជីវភាពគ្រួសារនឹងកាន់តែរីកចម្រើន ហើយអ្នកក៏មានក្ដីសុខថែមទៀតផង”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T09:01:01.823Z", "category": "ហិរញ្ញវត្ថុ", "views": 4485, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធ្លាប់ជួបទេ? បុគ្គលិកធ្វើការខ្សោយហើយគ្មានលទ្ធផល តែធ្វើចរិតមេ នេះជាដំណោះស្រាយចំពោះគាត់	https://business-cambodia.com/articles/employees-have-no-results	ធនធានមនុស្សគឺពិតជាសរសៃឈាមអាជីវកម្ម ហើយអាជីវកម្មមួយដែលរឹងមាំខ្លាំង គឺដោយសារតែមានបុគ្គលិកសមត្ថភាពខ្លាំងៗ អាចបង្កើតលទ្ធផលបានច្រើនផងដែរ។ ផ្ទុយទៅវិញ តើជោគវាសនាអាជីវកម្មមួយនឹងទៅជាយ៉ាងណា ប្រសិនបើអាជីវកម្មមួយ សម្បូរទៅដោយបុគ្គលិកដែលគ្មានលទ្ធផលហើយ មានចរិតតួឯកធ្វើខ្លួនដូចមេទៀតនោះ? ប្រាកដជាមានហានិភ័យជាក់ជាមិនខាន។ ដូច្នេះតើម្ចាស់អាជីវកម្ម ឬអ្នកគ្រប់គ្រង គប្បីត្រូវមានដំណោះស្រាយបែបណាខ្លះ ចំពោះបុគ្គលិកមួយប្រភេទនេះ? ១. កំណត់ និងបង្ហាញគាត់ឱ្យច្បាស់អំពី KPI ជាទូទៅប្រសិនបើបុគ្គលិកខ្សោយម្នាក់ ធ្វើការគ្មានលទ្ធផល ហើយគាត់ពិតជាបានដឹងខ្លួនឯងច្បាស់ គាត់ប្រាកដជានឹងមិនមានអំនួត ឬហ៊ានធ្វើចរិតដូចមេនោះទេ។ ផ្ទុយទៅវិញ ប្រសិនបើគាត់ធ្វើការគ្មានលទ្ធផលមែន ហើយងាកទៅមើលមនុស្សជុំវិញខ្លួន ក៏ប្រហាក់ប្រហែលគាត់ដែរនោះ គាត់អាចនឹងគិតថាវាជារឿងធម្មតាសម្រាប់អ្នកគ្រប់គ្រង ឬក្រុមហ៊ុនទាំងមូល មិនមានបញ្ហាអ្វីធំដុំនោះទេ។ អាស្រ័យហេតុនេះ បើអ្នកចង់បង្ក្រាបបុគ្គលិកប្រភេទនេះ អ្នកត្រូវចាប់ផ្ដើមពីការកំណត់កិច្ចការងារ ដែលគាត់ត្រូវធ្វើឱ្យច្បាស់សិនថា គាត់ត្រូវធ្វើអ្វីខ្លះ ត្រូវសម្រេចគោលដៅធំៗអ្វីខ្លះ ហើយអ្នកគ្រប់គ្រងនឹងវាយតម្លៃលទ្ធផលគាត់ លើចំណុចសំខាន់អ្វីខ្លះ មិនថាជា ការគោរពវេលា អត្តចរិត លទ្ធផលការងារជាក់ស្ដែង ការតុបតែងខ្លួន ការទំនាក់ទំនងក្រុមជាដើម។ បន្ទាប់ពីនោះអ្នកត្រូវវាយតម្លៃលទ្ធផល (KPI) គាត់នៅចុងខែលើចំណុចសំខាន់ៗ ហើយបើគាត់មិនមានលទ្ធផល ហើយអត្តចរិតគាត់មិនល្អ អ្នកត្រូវប្រញាប់យកវាមកបង្ហាញគាត់ឱ្យច្បាស់ និងបង្ហាញចំណុចដែលគាត់ត្រូវកែប្រែឱ្យបានច្បាស់ នោះគាត់នឹងចាប់ផ្ដើមបាក់អំនួត និងចេះបើកចិត្តស្ដាប់គំនិតយោបល់អ្នកដទៃជាងមុនមិនខាន។ ២. លទ្ធផល និងសមត្ថភាព គឺជាឥទ្ធិពល ប្រសិនបើអ្នកជាអ្នកគ្រប់គ្រងបុគ្គលិកប្រភេទនេះ ប៉ុន្តែអ្នកខ្លួនឯងមិនមានលទ្ធផល ឬសមត្ថភាពនៅស្ទើរ មិនទាន់មានភាពលេចធ្លោទេ នោះមនុស្សជុំវិញខ្លួន រួមទាំងបុគ្គលិកចរិតមេខាងលើ ក៏មិនគោរពឱ្យតម្លៃលើពាក្យសម្ដីរបស់អ្នកខាងលើនោះដែរ។ អាស្រ័យហេតុនេះ អ្នកត្រូវខំអភិវឌ្ឍន៍ខ្លួន ពង្រឹងសមត្ថភាពឱ្យលេចធ្លោ និងខំបង្កើតលទ្ធផលឱ្យបានច្រើនបំផុតតាមដែលអាចធ្វើបាន នោះអ្នកនឹងមានឥទ្ធិពលលើបុគ្គលិកចរិតមេ ហើយគេនឹងចេះដាក់ខ្លួន ចេះក្រែងចិត្តចំពោះអ្នកខ្លាំងជាងមុន។ ៣. ដាក់ថ្នាំខ្លាំងបន្សាបពិស និងព្យាបាល វិន័យនាំមកនូវសេចក្ដីថ្លៃថ្នូរ ហើយការដឹកនាំបុគ្គលិកឱ្យក្លាយជាបុគ្គលិកខ្លាំង ក៏ជៀសមិនផុតពីការដាក់វិន័យផងដែរ។ ដូច្នេះក្នុងការបំពេញការងាររបស់បុគ្គលិកម្នាក់ៗ អ្នកគ្រប់គ្រងគប្បីបង្ហាញឱ្យអស់នូវអ្វីដែលពួកគាត់គួរធ្វើ អ្វីដែលមិនគួរធ្វើ ឬកម្រិតនៃការពិន័យ ប្រសិនបើគាត់ធ្វើខុសឆ្គងល្មើសវិន័យ។ ប្រសិនបើបុគ្គលិកចរិតមេធ្វើខុស អ្នកត្រូវយកច្បាប់មកជជែកជាមួយគាត់ ហើយអនុវត្តតាមអ្វីដែលច្បាប់បានចែងឱ្យបានខ្ជាប់ខ្ជួន នោះអ្នកនឹងអាចកាច់ធ្មុងបុគ្គលិកប្រភេទនេះបានមួយកម្រិតធំ។ ក្រោយភ្លៀងមេឃនឹងស្រឡះ ក្រោយគាត់ធ្វើខុសខ្លះ អ្នកក៏ត្រូវផ្ដល់នូវដំណោះស្រាយ និងរឿងដែលគាត់ត្រូវធ្វើផងដែរ ដើម្បីជួយព្យាបាលបញ្ហាគាត់ឱ្យជា ហើយបន្តអភិវឌ្ឍន៍គាត់ឱ្យក្លាយជាបុគ្គលិករបស់ស្ថាប័នវិញ។ ប្រសិនបើអ្នកសង្កេតមើលទៅ គាត់មិនមានឆន្ទៈកែប្រែចំណុចខ្សោយខ្លួនឯងទេ ការបញ្ឈប់តំណែង តួនាទីគាត់ ក៏ជាជម្រើសមួយដ៏ល្អផងដែរ សម្រាប់ប្រយោជន៍ស្ថាប័ននៅរយៈពេលយូរអង្វែង៕  អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:42", "date_created": "2022-09-02T08:54:26.709Z", "category": "ភាពជាអ្នកដឹកនាំ", "views": 253, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
Pitbull ៖ពីក្មេងញៀនថ្នាំម្តាយដេញចេញពីផ្ទះ ក្លាយមកជាកំពូលតារាប្រចាំប្រទេស ព្រោះតែពាក្យមួយឃ្លា	https://business-cambodia.com/articles/pitbull-rap-songs-when-was-young	លោក Pitbull ត្រូវបានគេស្គាល់ថាជាតារា Rap អារិកកាំងដែលទទួលបានភាពល្បីល្បាញ និងជោគជ័យខ្លាំងមួយរូប រួមទាំងមានអ្នកគាំទ្រជាច្រើនលាននាក់ក្នុងចំណោមតារារ៉េបកំពូលៗរបស់ពិភពលោក។ លោកទទួលបាននូវភាពជោគជ័យគួរជាទីពេញចិត្តជាបន្តបន្ទាប់តាមរយៈការគាំទ្រយ៉ាងសន្ធឹកសន្ធាប់ពីសំណាក់មហាជនទៅលើអាលប៉ុម និងបទចម្រៀងជាច្រើនរបស់លោក។ ក្រៅពីអាជីពជាតារា Rap ប៉ុណ្ណោះទេ លោកក៏ជាអ្នកចម្រៀង អ្នកនិពន្ធទំនប់ភ្លេង អ្នកថតផ្សព្វផ្សាយផលិតផល និងជាសហគ្រិនមួយរូបផងដែរ។Pitbull មានឈ្មោះពិតថា Armando Christian Pérez។ លោកបានកើតនៅថ្ងៃទី១៥ ខែមករា ឆ្នាំ១៩៨១ បើគិតមកទល់នឹងបច្ចុប្បន្នតារារ៉េបរូបនេះមានអាយុ ៣៩ឆ្នាំ។ Pitbull កើតនៅទីក្រុង Miami រដ្ឋ Florida សហរដ្ឋអាមេរិក លោកចាប់កំណើតនៅក្នុងគ្រួសារនៃជនភៀសខ្លួនគុយបាមួយ។ នៅពីក្រោយរឿងល្អៗ និងភាពជោគជ័យទាំងនេះ Pitbull បានហែលឆ្លងនូវភាពលំបាកជាច្រើនទម្រាំតែលោកទទួលបានអ្វីគ្រប់យ៉ាងដូចពេលបច្ចុប្បន្ន។ ឪពុកម្ដាយរបស់ Pitbull បានលែងលះគ្នាតាំងពីរូបលោកស្ថិតក្នុងវ័យកុមារភាពមកម្ល៉េះ។ នៅវ័យ១៦ឆ្នាំ Pitbull ត្រូវម្ដាយដេញចេញពីផ្ទះដោយសារតែរូបលោក ក្លាយជាឈ្មួញលក់គ្រឿងញៀនម្នាក់ ជាមួយនឹងអាកប្បកិរិយាមិនសមរម្យដែលពិបាកទទួលយកបាន។ ក្រោយមក Pitbull ក៏បានកែខ្លួននិងបានបញ្ចប់ការសិក្សានៅវិទ្យាល័យ Miami Coral Park និងចាប់ផ្ដើមផ្ដោតអារម្មណ៍ទៅលើអាជីពជាតារាចម្រៀង Rap។ក្នុងការចាប់ផ្តើមជីវិតជាអ្នក Rap ដំបូង Pitbull បានចាប់ផ្តើមអាជីពលើដងផ្លូវសាធារណៈ ពោលគឺអ្នក Rap តាមចិញ្ចឹមផ្លូវ។ការចាប់ផ្តើមនេះ ពិតជាមិនងាយស្រួលឡើយសម្រាប់ Pitbull តែគ្រប់យ៉ាងបានផ្លាស់ប្តូរក្រោយពេលគាត់បានជួបមិត្តស្រីរបស់គាត់។ហើយមនុស្សស្រីម្នាក់នោះគឺជាអតីតសង្សា និងជាប្រពន្ធបច្ចុប្បន្នរបស់លោកនេះឯង។ តាំងពីបានជួបនារីម្នាក់នោះមក ជីវិតលោកក៏បានផ្លាស់ប្តូរ១៨០ដឺក្រេរហូតដើរមកដល់ចំណុចកំពូលដូចថ្ងៃនេះ។ ក្នុងនាមជាមិត្តស្រីពីអតីតកាល នាងបាននិយាយពាក្យមួយឃ្លាទៅកាន់ Pitbull ថា "បងជាមនុស្សពិសេស ជាមនុស្សដែលមានទេពកោសល្យ ខ្ញុំពេញចិត្តនឹងជួយបង ហើយខ្ញុំមិនប្រាថ្នាអ្វីទេ នៅថ្ងៃណាដែលបងជោគជ័យក្លាយជាមនុស្សល្បី បងគ្រាន់តែរំលឹកឈ្មោះខ្ញុំ ហើយនិយាយពាក្យថា "អរគុណ" គឺគ្រប់គ្រាន់ហើយ។" ពាក្យសម្តីនេះមានកម្លាំងដ៏មហាសាលក្នុងការជំរុញលើកទឹកចិត្ត Pitbull ធ្វើឲ្យលោកកាន់តែមានកម្លាំងចិត្តតស៊ូខិតខំប្រឹងប្រែងស្ទើតែគ្មានពេលសម្រាក រហូតអាចសម្រេចតាមក្តីស្រមៃជាកំពូលតារាចម្រៀង Rap និងជាអ្នកនិពន្ធចម្រៀងលំដាប់កំពូលនៅអាមេរិក ជាមួយនឹងទ្រព្យសម្បត្តិសរុប មួយរយលានដុល្លាអាមេរិក ក្នុងឆ្នាំ២០២០នេះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-09-02T08:49:34.842Z", "category": "ចាប់ផ្តើមអាជីវកម្ម", "views": 265, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់លក់ដាច់ ១ថ្ងៃ១ពាន់កញ្ចប់! លោកឃុន បេង គីតឆៃ បង្ហើបរឿង២យ៉ាងមុនចេញរកស៊ីវិស័យអាហារ	https://business-cambodia.com/articles/how-tosale-1000pack-per-day-2tips	បច្ចុប្បន្នវិស័យចំណីអាហារបានកំពុងរីកលូតលាស់ដូចផ្សិតនៅក្នុងប្រទេសកម្ពុជា ប៉ុន្តែមិនមែនគ្រប់ហាង ឬតូបទាំងអស់ដែលបានបើកហើយនោះសុទ្ធសឹងតែលក់ដាច់នោះទេ ហើយក៏មិនមានន័យថាអ្នកមកក្រោយ មិនអាចវៃអ្នកមុនបានដែរ។ លោកឃុន បេង គីតឆៃ យូថៃ (Khun Bank-Kittichai, Uthai ) មានអាយុ ៣០ឆ្នាំដែលអ្នកលក់អាហារល្បីឈ្មោះនៅប្រទេសថៃបានប្រាប់ SENTANGSEDTE កាលពីម្សិលមិញនេះថា “មួយថ្ងៃលោកអាចលក់បាយអស់ជិត ១០០០កញ្ចប់ ខណៈមួយកញ្ចប់លោកអាចលក់បានក្នុងតម្លៃចាប់ពី ៣០ ទៅ ១០០បាត (០.៨២ ទៅ ២.៧២ដុល្លារ) អាស្រ័យលើ ចានតូចធំ ពោលគឺតាមបរិមាណ”។ លោកបានបន្តទៀតថាមូលហេតុដែលលោកអាចលក់ដាច់ខ្លាំង ដោយសារតែមុនពេលបើកលក់លោកបានគិតទៅលើរឿងពីយ៉ាង ក្នុងនោះរួមមាន៖ ១. ចំណាយពេលដើរសាករសជាតិ  លោកគីតឆៃ បានប្រាប់ឱ្យដឹងថា មុននឹងលោកសម្រេចបើករបរលក់បាយ ផាត កាភៅ នេះឡើង ដំបូងឡើយ គឺលោកគិតថា លោកចង់លក់អ្វីជាមុនសិន បន្ទាប់ពីដឹងថាខ្លួន ចង់លក់បាយ ផាត កាភៅនេះ ហើយ លោកក៏បានចំណាយពេលកន្លះឆ្នាំ ដើរភ្លក់រាល់ហាងដែលលក់ដាច់ខ្លាំង ដែលមានមនុស្សចូលច្រើន រួចហើយលោកក៏បានចាប់ផ្តើមសិក្សាពីប្រវត្តិសាច់ ស៊ុត គ្រឿងទេស ថាគួរជ្រើសបន្លែសាច់ប្រភេទណាល្អ អាចផ្តល់នៅរសជាតិអស្ចារ្យ។ មូលហេតុដែលលោកគិតគូយ៉ាងល្អិតល្អន់យ៉ាងដូចនេះដោយសារតែ លោកគិតថា វិស័យអាហារ រស់ជាតិគឺជារឿងសំខាន់បំផុត “ដូច្នេះបើលើកទីមួយភ្ញៀវចូលមកអារម្មណ៍អត់ល្អហើយ កំុសង្ឃឹមថាមានវត្តមានពួកគាត់លើកក្រោយៗទៀត” ដូច្នេះហើយទើបលោក មុននឹងចេញលក់ លោកត្រូវតែធានាថា អាហារដែលភ្ញៀវហូបមានក្តីសុខ ដែលជាអាហារមានរសជាតិឆ្ងាញ់។ ២. ចំនួនមុខម្ហូប ដោយសារតែបើកឡើងមានតែម្នាក់ឯង មិនមានអ្នកជួយដូច្នេះហើយលោកបានសម្រេចចិត្ត រើសមុខម្ហូបតិចមុខមកប៉ុណ្ណោះមកធ្វើ តែមានគុណភាព ដោយលោកលក់ត្រឹមតែបាយ ផាតកាភៅ ដែលមិនមានអ្វីសុាំញ៉ំច្រើន ដោយមានត្រឹមសាច់ជ្រូក ពងទាចៀន និងគ្រឿងទេសតិចតួចតែប៉ុណ្ណោះ ធ្វើឱ្យលោកផ្ចង់ធ្វើបានយ៉ាងល្អ។ គួរជម្រាបផងដែរថា ក្រៅពីចំណាយពេលដើរសាករសជាតិ និងការកំណត់ចំនួនមុខម្ហូបហើយ អ្នកក៏ត្រូវរើសទីតាំងឱ្យត្រូវផងដែរ ជាក់ស្តែង អ្នកជំនាញម្ហូបអាហាររូបនេះ បានបន្ថែមថា ទីតាំងរបស់លោកគឺស្ថិតនៅ ទីប្រជំុលក់អាហារ Street food ហើយនៅជុំវិញពោពេញទៅដោយខុនដូ ដែលភ្ញៀវភាគច្រើនជាអ្នករស់នៅខុនដូផ្ទាល់តែម្តង។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-09-02T08:49:19.512Z", "category": "កំពូលអ្នកលក់", "views": 324, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
របរប្រើទុនតិច! ប្រើលុយតែ៤០ដុល្លារ សហគ្រិនស្រ្តី១រូប អាចបង្កើតរបរធំមួយ ធ្វើលក់ឱ្យភ្ញៀវសឹងមិនទាន់	https://business-cambodia.com/articles/ponlei-thamacheat-	ប្រើដើមទុនប្រមាណជា ៤០ដុល្លារ បានធ្វើឱ្យគ្រឿងស្លរជុំវិញផ្ទះក្លាយជាផលិតផលថែរក្សាសម្រស់ដ៏ពេញនិយមមួយនៅក្នុងប្រទេស រហូតផលិតសឹងតែមិនទាន់ឱ្យភ្ញៀវ។ជាការពិត ចំពោះលុយ៤០ដុល្លារ សម្រាប់ដែលអ្នកមានធនធានប្រហែលជាមិនច្រើនឡើយ ចាយវាយទិញរបស់បន្តិចបន្តួចក៏អស់ទៅហើយ ប៉ុន្តែសម្រាប់សហគ្រិនរូបនេះវិញគឺមានតម្លៃកាត់ថ្លៃសឹងបាន ព្រោះតែលុយ ៤០ដុល្លារនេះបានធ្វើឱ្យ គ្រឿងសម្អាង ពន្លៃធម្មជាតិ ផ្លាស់ប្តូរពីអាជីវកម្មលក្ខណៈគ្រួសារ រហូតក្លាយជាអាជីវកម្មខ្នាតធំ ដាក់លក់ពេញទីផ្សារ និងធ្វើលក់ឱ្យភ្ញៀវសឹងតែមិនទាន់។ ជាមួយគ្នានេះ ក្នុងកិច្ចសម្ភាសន៍ជាមួយក្រុមការងារ Business Cambodia អ្នកនាង ឆែ កញ្ញា អគ្គនាយការ សិប្បកម្មពន្លៃធម្មជាតិ បានឱ្យដឹងថា មូលហេតុដែលធ្វើឱ្យអ្នកនាងចាប់ផ្តើមអាជីវកម្មនេះឡើង ដោយសារទេពាក្យឱពុករបស់គាត់ដែលនិយាយមុនស្លាប់ថា “អត់ពីពុកប្រហែលគ្មានអ្នកណាចិញ្ចឹមគ្រួសារនេះទេ" ព្រោះតែពាក្យមួយនេះ បានធ្វើឱ្យអ្នកនាងឈឺចាប់ រហូតប្រថុយប្រថានយកលុយប្រមាណជា ៤០ដុល្លារ មកចាប់ផ្តើមរកស៊ី ប៉ុន្តែពេលនេះរបរដែលកើតពីលុយ ៤០ដុល្លារ ក្លាយជាអាជីវកម្មខ្នាតធំ ដែលលក់សឹងតែមិនទាន់។ អ្នកនាង ឆែ កញ្ញា បានឱ្យដឹងបន្ថែមថា មូលហេតុដែលធ្វើឱ្យអាជីវកម្មនេះចាយទុនអស់តិចបែបនេះ ដោយសារតែនៅពេលចេញរកស៊ីដំបូងអាជីវកម្មតូចមួយនេះក្នុងឆ្នាំ ២០១៧ វាគ្រាន់តែជាអាជីវកម្មលក្ខណៈគ្រួសារប៉ុណ្ណោះ ពោលគឺធ្វើលក់ឱ្យតែបងប្អូនខ្លួនឯងប្រើ មិនដែលគិតថាអាចក្លាយជាសិប្បកម្មផលិតលក់បានពេញប្រទេសបែបនេះឡើយ។តែក្រោយៗមកចេះតែមានការកម្មង់ទិញតៗគ្នាជាហេតុធ្វើឱ្យបងអាចបង្កើនការលក់បន្តិចម្តងៗរហូតក្លាយជាសិប្បកម្មដែរ មានការវេចខ្ចប់ផុសលក់ចែកចាយពេញបណ្តាញសង្គមមកដល់ពេលបច្ចុប្បន្ន។ សហគ្រិនស្រ្តីរូបនេះបានបន្ថែមថា មូលហេតុដែលធ្វើឱ្យអាជីវកម្មនេះចាយទុនតិចបែបនេះ ដោយសារអាជីវកម្មប្រភេទនេះប្រើទុនដើម្បីតែទិញកំប៉ុង និងវត្ថុធាតុដើមបន្តិចបន្តួចប៉ុណ្ណោះ ចំណែកឯគ្រឿងពន្លៃ រមៀតផ្សេងៗគឺយើងអាចប្រមូលបាននៅជុំវិញផ្ទះហើយយកវាមកក្រឡុកឬកិនឱ្យម៉ដ្ឋគឺអាចដាក់លក់បានហើយ មិនចំណាយច្រើនអ្វីឡើយ។ ក្រោយលក់បានលុយហើយទើបយកទុននោះមកបង្វិលទិញវត្ថុធាតុដើមចូល និយាយទៅគឺលក់លុយបង្វិល។ ហើយគោលបំណងដែលធ្វើឱ្យអ្នកនាងបង្កើតមុខរបរនេះឡើង មានគោលបំណងធំៗចំនួន ២ គឺ ដើម្បីជួយដល់ប្រជាជនខ្មែរ ដែលមានបញ្ហាស្បែក ធ្លាប់ប៉ះពាល់ស្បែកដោយសារការប្រើប្រាស់សារធាតុគីមី និងមួយទៀត ដើម្បីបង្កើតឱកាសការងារសម្រាប់បងប្អូនប្រជាពលរដ្ឋក្នុងតំបន់ដែលមិនចេះអក្សរ អាចមានឱកាសទទួលបានការងារល្អជាមួយប្រាក់កម្រៃមួយដ៏សមរម្យ។ គួរបញ្ជាក់ផងដែរថា មកដល់ពេលនេះ សិប្បកម្មពន្លៃខ្មែរ បានផលិតនូវផលិតផលជាច្រើនមុខចេញពីធម្មជាតិ រួមមាន ប្រេងដូង ពន្លៃ រមៀងសូនទឹកឃ្មុំ ស្រ្កាប់កាហ្វេ តែម្រុំ ជាមួយនឹងសាប៊ូដុសខ្លួនជាច្រើនប្រភេទទៀត៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-09-02T08:06:16.995Z", "category": "ចាប់ផ្តើមអាជីវកម្ម", "views": 308, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.